
दो शब्द 


जैन साहित्य विशारू है। इस साहित्यका वियुल भांग अपन्रंश 
और हिन्दी माषामें लिखा गया है। अपर्भ्रश भाषा हिन्दीकी जननी है। 
हिन्दीका विकास और विस्तार अपश्रशसे ही हुआ है। शैली एवं 
आकतिगठनमें हिन्दी अपभ्रश भाषाकी ऋणी है। हिन्दीमें महाकाव्व्यों 
का प्रणन सस्कृत साहित्यके महाकाव्योंके आधारपर नहीं हुआ है, 
बल्कि अपभ्रश भाषाके महाकाव्योंके आधारपर हुआ है। रामचरित- 
मानस और पद्मावत जैसे प्रसिद्ध काव्यपन्थोंकी झैली अपश्नशकी है। 
देशीभाषामे भी जैन कवियोंने अनेक काव्यप्रन्थोंका “निर्माण किया है। 
इस भाषामे भी अनेक भदह्गकाव्य, खण्डकाव्य और गीतिकाब्य लिखे गये 
हैं। अतः प्रत्येक निष्पक्ष जिशासुके दृदयमें इतने विशाल साहित्यके 
जाननेकी इच्छा बराबर हुआ करती है। 

साहित्यर्नके विद्यार्थियोंकी अध्यापन कराते समय मुझे अनेक 
आलोचनात्मक ग्रथोंको देखनेका अवसर मिला | श्री डॉ० रामकुमार 
वर्मा, आचार्य शुक्ल, आचार्य हजारीप्रसाद द्विवेदी जैसे प्रसिद्ध इतिहास- 
कार और आलोचकोंने जैन साहित्यके विवेचनके समय कैबल अपभ्रश 
भाषामें निबद्ध साहित्यपर ही विचार किया है तथा यह विचार भी 
उपलब्ध अपभ्रंश साहित्यको देखते हुए अपर्यास ही है। हिन्दी जैन 
साहित्यके अमूल्य रत्नोंके अवलोकनका समय या अवसर हिन्दीके हमारे 
मान्य आलोचकीको मिल्य ही नहीं, इसके कई कारण हं--सबसे प्रबक 
एक कारण तो यह है कि हिन्दी जैन साहित्य अभी सर्वसाधारणके लिए, 
उपलब्ध नहीं है। अधिकांश उच्चकोडिके अ्न्थ अभी भी अप्रकाशित 
हैं। जो प्रकाशित भी हैं, वे भी सभीकों उपलब्ध नहीं तथा उनकी 
उपाई-सफ़ाई आदि बहुत प्राचीन एवं निम्नस्तरकी है, जिससे एक सुरुचि 
सम्पन्न पाठककों ऐसी पुस्तके छूनेका मो साहस नहीं होता। अतः 
अधिकाश आलोचक जैन साहित्यके सम्बन्धमें यद्टी व्खिकर छोड़ देते है 
कि इस साहित्यका भाषाकी दृष्टिसे महत्व है, विचारोंकी दृष्टिसे नहीं। 


हिन्दी-जैन-साहित्य-परिशीकन 


पर वास्तविकता इससे बहुत दुर है; क्योंकि जेन साहित्का भाषाकी 
इष्टिसे उतना भद्दत््व नहीं, जितना विचारोंकी इश्टसे है। इस साहित्यमे 
मानवताको अनुप्राणित करनेवाद्वी भावनाओंकी प्रचुरता है। ससारके 
किसी भी साहित्यके समक्ष इस साहित्यको तुण्नाके छिए प्रस्तुत किया जा 
सकता है। नवस्समयी दृदयको आन्दोलित करनेवाली पिच्छिक रसधाया 
इस साहित्यमें विधमान है। शब्द और अर्थकी नवीनता, शब्दों के सुन्दर 
विन्यास, भार्बोका समुचित निर्वाह, कल्यनाकी झँलची उड़ान, भानवके 
अन्तरंग और बह्रिंगका सजीव विश्लेषण इस साहित्यमे सर्वत्र मिलेगा | 
अतः हृदयमें एक भावना उत्पन्न हुई कि कतिपय हिन्दी जैन भ्रन्थोका 
अध्ययन कर एक अनुशीलन प्रस्तुत किया जाय । यद्यपि हिन्दी भाषा 
निबद्ध जैन साहित्य विशाल है, उसका सागोपाग अनुशीरून प्रस्तुत 
करना, तनिक कठिन है, तो भी इस प्रयासमे लब्धप्रतिष्ठ कवियों एवं 
रेखकोंकी प्रमुख रचनाओंका परिशीलन उपस्थित करनेका आयास 
किया गया है | 

अपश्रश भाषाका साहित्य इतना विशारू है कि इस साहित्यपर एक 
बृहतकाय अनुशील्नात्मक ग्रन्थ लिखना आवश्यक है, अतएव प्रस्तुत 
परिशीहूनमें इस भाषाकी दो-एक रचनाएँ ही ली गई हैं। मैंने अपनी 
रुचिके अनुसार महाकवि खयम्भूदेव, पुष्पदन्त, बनारसीदास, मैया 
भगवतीदास, भूचरदास, द्यानतराय, दौलतराम, इन्दावन प्रभ्ृति प्राचीन 
हिन्दी जैन कवियों एवं अनूपशर्मा, धन्यकुमार सुधेश, बाल्चन्द्र एम. ए. 
आदि नथीन कवियोंकी उन्हीं रचनाओंका परिशीलन प्रस्तुत किया है, 
जो मुझे रुचिकर हुई हैं । 


यह परिशीलन दो भागोंमें प्रकाशित हो रहा है। प्रथम भागमें 
प्राचीन कवियोंकी काव्य रचनाओंका परिशीलन है तथा इस परिशीरन 
में भी सभी प्राचीन कवियोंकी रचनाएँ नहीं भी आ सकी हैं । रचनाओं 
का निवांचन मैंने किसी क्रमसे नहीं किया है और न रचनाओंकी मान- 


दण्डको ही प्रधानता दी है। जो ग्रन्थ मेरे अध्ययनका विषय रहा है तथा 
किसी मी कारणसे जो मुझे प्रिय है, उसीका परिशीलन उपस्थित किया 


दो खब्द्‌ 


गया है। अतः बहुत संभव है कि श्रेष्ठ रचनाएँ छूट भी गयी हों और 
निम्न कोटिकी रचनाओंको स्थान मिल गया हो। 

मेरी इच्छा इस परिशीलनमें कबि ओर उनकी रचनाओं सम्बन्धमें 
ऐतिहासिक विवेचन प्रस्तुत करने की थी, किन्तु जिन दिनों इस 
परिशीलनको तैयार कर रहा था, उन दिनों भरी बाबू कामताप्रसादजीका 
हिन्दी जैन साहित्यका संक्षितत इतिहास” प्रकाशित हुआ था। इस 
पुस्तककी ऐतिहासिक भूलेपर जैन आल्येचकोंकी रोष-चिनगारियों 
उद्बुद्ध हो रही थीं, अतएव ऐतिहासिक क्षेत्रमें क्रम बढ़ानेका साइस 
नहीं हुआ | भूल होना स्वाभाविक बात है, अतः प्रत्येक मनुष्य अपूर्ण 
है। आरोचकोका कत्तंव्य है कि सहिष्णुतापूवंक आलोचना करते हुए 
भूलोंकी ओर संकेत करें । उन आलोचनाओंको देखकर मुझे ऐसा लगा 
कि कृतिपय वरूब्धप्रतिष्ट प्राचीन लेखक नवीन लेखकोंकों इस क्षेत्रमे आया 
हुआ देखकर असहिष्णु हो उठते हैं और सहानुभूति एवं सह्ृदयतापूर्वक 
आलोचना न कर तीज रोष और क्षोम दिखलाते हैं | इसका परिणाम यह 
होता है कि आज जैन साहित्यपर आल्ोचना-प्रत्याल्लेचनात्मक अन्थौका 
प्रायः अभाव है। नवीन लेखकोंकों कहींसे भी प्रोत्साहन नहीं मिलता, 
बल्कि निराशा ही मिल्ती है। कतिपय अन्थमाव्यओंसे उन्हीं विद्वानोंके 
ग्रन्थ प्रकाशित होते हैं, जो उनसे सम्बद्ध हैं या उन सम्बद्ध विद्वानोंके 
मित्र हैं। कहनेके लिए सभाओंमें हमारे मान्य आचार्य बहुत कुछ कह 
जाते हैं, पर वे अपने हृदयकों टटो्लें कि सत्य क्या है ! यदि ख्यातनामा 
विद्वान्‌ प्रोत्साहन दें और नवीन लेखकोंका मार्ग प्रदर्शन करें तो 
साहित्यपर बेजोड़ ऋतियों शीघ्र ही प्रकाशमे आ सकती हैं। अस्त, 

परिशीलन शब्द परि उपसर्ग पूर्वक शील धातुसे भाव अर्थमें ल्युट्‌ 
प्र्यय करनेपर बनता है, जिसका अर्थ होता है सभी दृष्टियोंसे आलोडन- 
विलोडन कर अध्ययन प्रस्तुत करना । उपर्युक्त अर्थजी दृष्टिसे तो इस 
कृतिका नाम सार्थक नहीं है, यतः समस्त दृष्टिकोणोंसे रचनाओंका शीलन 
नहीं किया गया है, पर इस शब्दका व्यावह्वरिक ओर प्रचलित अर्थ 
यह भी लिया जाता है कि शास्त्रीय दृष्टिसे रचनाओंका विश्लेषण करना | 
मेरी दृष्टि प्रधानतः यह रही है कि परिशीलित रचनाओंका कथानक भी 
अवध्य दिया जाय। क्‍योंकि जैन साहित्यकी अधिकांश कथाएँ इस 
प्रकारकी हैं, जिनका आधार लेकर श्रेष्ठम नवीन काव्य लिखे जा सकते 
हैं। अतएव आकछोचनाके साथ कथावस्तु देनेकी चेश की गयी है । 

इस परिशीलनके तैयार करनेमें वयोइद्ध एवं शानषृद्ध भी पे० 
नाथूरामजी प्रेमीसे मुझे पर्याप्त सहयोग मिला है। आपने एकबार इसे 
आयोपान्त देखा तथा अपने बहुमूल्य सुशाव उपस्थित किये, श्सके लिए 
मैं आपका अत्यन्त आमारी हूँ। नींबकी ईटकी तरह समस्त भार 
बहन करनेवाले भी पं० अयोध्याप्रसादजी गोयलीयका आभार प्रकट 
करनेके लिए, मेरे पास शब्द नहीं। आप एकबार आरा पधारे थे, मैंने 
उस समय इस छृतिके कुछ अंश पढ़कर आपको खुनाये। आपने मेरी 
पीठ ठोकी, फढतः आपके द्वारा प्राप्त उत्साइसे यह रचना कुछ ही 
समयमें तैयार हो गयी । इस कृतिको परिष्कृत रूप देनेका श्रेय लोकोदय 
प्रन्थमालाके सुयोग्य सम्पादक भ्री बाबू लक्ष्मीचन्द्रजी जैन एम०ए० को है, 
आपने इसे संक्षिप्त रूप देकर एक कुझछ आलीका कार्य किया है। 
अन्यथा इस कृतिके पॉच-पॉच सो पृष्ठके दो भाग होते । प्रेस-कापी तैयार 
करनेमे श्रीजेन बार्मविश्राम आराकी साहित्य विभागकी छात्राओं, 
बहाँके शिक्षक श्री १० भाषवराम शासतत्री और अपने भतीजे आयुष्मान 
भीराम तिवारीसे भी पर्यात सहयोग मित्य है। परामर्श प्रास करनेसे पूज्य 
माई प्रो? खुशालचन्द्रजी गोरावालय एम० ए०, साहित्याचार्य, मित्रवर 
बनारसीप्रसाद 'भोजपुरी', प्रो० रामेश्वरनाथ तिवारीसे भी समय-समयपर 
सहयोग प्रास होता रहा है । 

भारतीय शानपीठ काशीके अधिकारी एवं प्रफ़्संशोधनमें सहायक 
श्री चतु॒र्वेदीजीका भी हृदयसे आमारी हूँ । समस्त ग्रन्थोंकी प्राति जैन- 
दिद्वान्तमवन आराके अन्थागारसे हुए, अतः उस पावन-रुस्थाके प्रति 
अपनी कृतशता प्रकट करना मै अपना परम कर्तव्य समझता हैँ । अन्तम 
सम्रत्त सहायक भहानुभावोंके प्रति अपना आभार प्रकट करता हैँ । 
जेनसिद्धान्त भवन, जारा 

२ फरवरी ५६ ॥ --नेमिचन्द्र शास्त्री 

प्रथमाभ्याय 
हिन्दी-जैन-साहित्यका प्रादुभाव 


प्राचीन परम्परामे साहित्यको सनातन सत्यकी उपलब्धिका साधन 
माना है। इसीलिए कतिपय मनीपियोंने “आत्म तथा अनात्म भावनाओंकी 
भव्य अभिव्यक्तिकों साहित्य कहा है। यह साहित्य किसी देश, समाज या 
व्यक्तिका सामयिक समर्थक नही, बल्कि सार्वदेशिक और सार्वकालिक 
नियमोसे प्रभावित होता है। मानवमात्रकी इच्छाएं, विचार-धाराएँ 
और कामनाएँ साहित्यकी स्थायी सम्पत्ति हैं। इसमे हमारे वैयक्तिक दृदय- 
की भांति सुख-दुःख, आशा-निराशा, भय-निर्भयता एवं हास्य-रोदनका 
स्पष्ट स्पन्दन रहता है” आन्तरिक रूपसे विश्वके समस्त साहित्योमे भावों, 
विचारों और आदर्शोंका सनातन साम्य-सा है; क्योंकि आन्तरिक भाव- 
धारा और जीवन-मरणकी समस्या एक है। प्राकृतिक रहस्थोसे चकित 
होना तथा प्राकृतिक सोन्दर्यकी देखकर पुलकित होना मानवमात्रके 
लिए समान है | अतएव साहित्यमे साधना और अनुभूतिके समन्वयसे 
समाज और संसारसे ऊपर सत्य और सौन्दर्यका चिरन्‍तन रूप पाया 
जाता है। इसीकारण साहित्यकार चाहे वह किसी भी जाति, समाज, 
देश और धर्मका हो अनुभूतिका भाण्डार समान रूपसे ही अर्जित करता है। 
वह सत्य और सौन्दर्यकी तहमे प्रविष्ट हो अपने मानससे भ्गवराशिरूपी 
सुक्ताओकों चुन-चुनकर शब्दावलीकी लड़ीमे शिवकी साधना करता है। 

सौन्दर्य-पिपासा भानवकी चिसन्तन प्रवृत्ति है। जीवनकी नश्वरता 
और अपूर्णताकी अनुभूति सभी करते है, सभी इसका भर्म जाननेके लिए. 
उत्सुक रहते है, इसी कारण साहित्य अनुभूतिकी प्राचीपर उदय लेता है। 
भानवके भीतर चेतनाका एक गूढ़ और प्रबल आवेग है, अनुभूति इसी 
आवेगकी, सच्ची, सजीव और साकार लहर है। इस अनुभूतिके लिए 

व्यक्ति, धर्म, जाति, समाज और देशका तनिक भी बन्धन अपेक्षित नहीं । 
इसी कारण भनीषियोंने आत्म-दर्शनकों ही साहित्यका दर्शन माना है, 
अपनेमें जो आभ्यन्तरिक सत्य है, उसे देखना और दिखलाना साहित्य- 
कारकी चरम साधना है! 
जैन-साहित्य-लशओंने अखण्ड चैतन्य आनन्दरूप आत्माका ही अपने 
अन्‍्तस्म साक्षात्कार किया और साहित्यमें उसीकी अनुभूतिको मूर्त्त रूप 
प्रदान कर सौन्दर्यके शाश्वत प्रकाशकी रेखाओं द्वारा वाणीका चित्र अंकित 
किया। इन्होंने अपनी अनुभूतिको आत्म-साधनाका विषय बनाकर 
पचिरन्तन मंगल-प्रभातका दर्शन किया। इन्होंने आभ्यन्तरिक धरातलमें 
अंकुरित अशान्ति एवं असन्तोषका उपचार ऊपरी सतहपर लगे दोषोंके 
परिमार्जनसे न कर प्रस्फुटित अनुभूतिके झरनेमें मज्जन कर, किया | 
जैन-साहित्यकारोंने अधूरी और अपूर्ण मानवताके मध्यमे उस सक्रान्ति 
एवं उथल-पुथलके युगमे, जब कि भारतकी राजनीतिक, सास्कृतिक, 
सामाजिक और आर्थिक परिस्थितियों प्रबल वेगके 
साथ परिवर्तित होती जा रही थीं, खड़े होकर पूर्ण 
मानवका आदर्श प्रस्तुत किया । जैनाचार्य आरम्मसे ही लोक-भाषामे 
मानवताका पाठ पढ़ाते आ रहे हैं। भगवान्‌ महाचीरका उपदेश भी उस 
कालकी सार्वजनीन अर्धमागधी भाषामे हुआ था | अतः सातवीं-आठवी 
शतीम जैन-लेखकोंनें प्रात और सस्कृतका पल्छा छोड़ प्रताड़ित और 
बिखरी हुई मानवताकों तत्कालीन छोक-प्रचलित अपश्रंश भाषामे सुरक्षित 
रखनेका प्रयास किया | 
नवीं शतीमें जन-साधारणकी भाषा बन जानेके कारण अपभश्र शका 
अचार हिमालयकी तराईसे गोदावरी और सिन्धसे ब्रह्मपुत्र तक था । यह 
जीवट और माव-प्रवणमे सक्षम भाषा थी, अतः जैनाचार्योंने मानवके 
आदशोंके प्रचारके लिए. तथा मूर्छित मानवताकों सचेतन बनानेके लिए, 
इस माफामें प्रभूत साहित्य रचा। स्तोत्र-काव्य, कथा-काव्य, भहाकाव्य 

ओर खण्डकाव्य जैन-लेखकों-द्वारा विरचित इस भाषामें पाये जाते हैं । 
#ंगार, वीर और नीतिकी स्फुट रचनाएँ भी इस भाषामें बड़ी मार्मिक 
और गम्भीर मिलती हैं | स्वयम्भू कविने (८--१०वी शती) 'हरिबंशपुराण” 
और 'पउमचरिउ' की रचना की, पश्चात्‌ इनके पुत्र त्रिभुवनने पिताके 
अधूरे कार्यकी पूरा किया । इसी शताब्दी धनपालने 'भविश्तयत्तकहा! 
ओर महाकवि घवलने 'हरिबंशपुराण” की रचना की। ग्यारदवीं शत्तीमें 
युप्पदन्त कविने 'महापुराण', श्रीचन्द मुनिने 'कथाकोष', सायरदत्तने 
“जम्बूस्वामीचरित' और 'आराधनाकथाकोष' की स्वना की | अभयदेव 
सूरिका 'जयतिभुवन गाथास्तोत्र', देवचन्द्रका 'सुल्साख्यान' और 'शान्ति- 
नाथचरित', वर्द्धमान सूरिका “वद्धमानचरित', अब्दुक रहमानका 
सन्देश रासकः और धाहिड़ कविका 'पद्चिनी चरित' बारहवी शतीकी 
प्रमुख अपभ्र श रचनाएँ हैं | हेमचन्द्रके पश्चात्‌ तेरदर्वी शर्तीमें योगचन्द्रने 
योगसार' और “परमात्मप्रकाश' तथा माइलथवलने 'नयचक्राँ लिखा | 
अपक्न शकी ये रचनाएँ पुरानी हिन्दीके बहुत निकट हैं । 

अपश्नश और पुरानी हिन्दीके जैन-कवियोंने छोक-प्रचलित कहानियों- 
को लेकर उनमे स्वेच्छानुसार परिवर्तन करके सुन्दर काव्य लिखे | भध्य- 
कालके आरम्ममे समाज और धर्म सकीर्ण हो रहे थे, अतः जैन-लेखकंनि 
अपने पुरातन कथानकों और छोकप्रिय परिचित कथानकोंमे जैनधमेका 
पुट देकर अपने सिद्धान्तोंके अनुकूल उपस्थित किया तथा पञ्चनमस्कार 
फल या किसी अतसे सम्बद्ध दष्टान्त प्रस्तुत कर जनताकै हृदय-पटलूपर 
भानवोचित शुण अकित किये | 

बाहरी वेश-भूषा, पाखण्ड आदिका--जिनसे समाज बिक्ृत होता जा 
रहा था--बड़ी ही ओजस्बी वाणीमे जैन-साहित्यकारोंने निराकरण 
किया | मुनि रामसिंहने भेषकी व्यर्थता दिखलानेके लिए उसे साँपकी 
केचुलीकी उपमा दी है। ऊपरी आवरणको छोड़ देनेपर सॉप नवीन 
आवरण धारण करता है, पर विष उसका ज्यों-का-त्यो बना रहता है| 

इसी तरह वेग बदल साधु हो जानेसे मनुष्य शुद्ध नहीं हो सकता, इसके 
किए, भोग-प्रवृत्तिका त्याग करना परम आवश्यक है | 

चौदहवीं और पन्द्रहवी शताब्दीमें जैन-कवियोंने बज और राजस्थानी 
भाषामें रासा ग्रन्थोंकी रचना की | गौतम रासा, सम्क्षेत्ररासा एवं संघपति 
समरा रासा आदिमें अहिंसातत््वके कथानको-द्वाग् सुन्दर अभिव्यञ्ञना की 
गयी है | सोलहवी शताब्दीसे त्रह्म जिनदास कवि हुए, जिन्होंने मानवता- 
की प्रतिष्ठा करमेवाली आदिनाथपुराण” “श्रेणिकचरित' आदि कई 
रचनाएँ लिखीं। वास्तवम इनसे ही प्रादेशिक भाषामे काव्य-रचनाका 
आरम्म होता है | दम आतामदीम अहाकनि मनारधीदार रस मे महाकवि बनारसीदास, (रूपचन्द और 
हेमविजय आदि अनेक कवि हुए, जिन्होंने राजस्थानी जार ब्रज-भाषामे 
गद्य-पद्मात्मक रचनाएँ टिखीं । 

इस प्रकार सातवी शतीसे आजतक जैन-हिन्दी-साहित्यकी धारा 
मानव जीवनकी विभिन्न समस्याओंका समाधान करती हुईं अपनी सरसता 
और सरलताके कारण ग्रहस्थ जीवनके अति निकट आयी । इस धाराका 
सन्त कवियोपर गहरा प्रभाव पड़ा; जिस प्रकार जैन-कवियोंने घरेलू जीवन- 
के दृश्य लेकर अपने उपदेश और सिद्धान्तोंका जन-साधारणमें प्रचार 
किया, उसी प्रकार सन्त-कवियोंने भी। अहिंसा सिद्धान्तकी अभिव्यक्ति 
करनेवाले छोक-जीवनके स्वाभाविक चित्र जेन-साहित्यमे उपलब्ध है; इस 
साहित्यमें सुन्दर, आत्मपीयूष रत छल-छलाता है। धर्मविशेषका साहित्य 
होते हुए भी उदारठाकी कभी नहीं है। आत्मखातन्त््य प्रत्येक व्यक्तिके 
लिए अभीष्ट है| प्रत्येक मानव स्वावलम्बी बनना चाहता है ओर चाहता है 
उद्धाटित करना आत्मानुभूति-दहारा अपने भीतरके तिरोहित देवाशकों | 


दाशनिक आधार 
हिन्दी जैन-साहित्यकी भित्ति जैन-दर्शनपर आंधभ्ित है। इसी कारण 
जैन-साहित्यकारोंने विद्लास और श्ज्ञाससे दूर हटकर आत्मसमर्पण 
और उत्सर्गकी भावनाका अंकन किया है। अतएवं श्रृंगार-रसका 


दुर्शिनिक आधार श्ड 


वर्णन अल्प परिमाणमें हुआ है। नायिकाके यौवन, रूप, गुण, शील, 
प्रेम, कुल, वैभव और आभूषणोंका निरूपण न्यूनतम 
दाशनिक मान्ना्मे उपकब्ध है। यह बात नही कि हिन्दी-जैन- 
साहित्यमें अज्ञातयौवनाका भोल्यपन, शातयौवनाका 
मानसिक विश्लेषण, नवोढ़ाकी लूजाकी छव्णई, प्रौद़्ाका आनन्द-संमोहन, 
विदग्घाका चातुर्य्य, मुदिताकी उम्रग, प्रोषितपतिकाकी सिलनोत्कण्ठा, 
प्रवत्स्यत्पतिकाकी बेचेनी, आगमिष्यत्पतिकाकी अधीरता, खण्डिताका 
कोप एवं कल्हान्तरिताका प्रेमाधिक्यजन्य कलूूहका चिच्रण नहीं 
है, पर प्रधानतणम इसमे मानवकी उन भावना और अनुभूतियोंको 
पृष्ठाधार रूपमें स्वीकार किया गया है, जिनपर मानवता अब- 
लम्बित है। 
हिन्दी जैन-साहित्यके मूलाधारभूत जैन-दर्शनके मुख्य दो भाग हैं--- 
एक तत्वचिन्तनका और दूसरा जीवन-शोधनका। जगत्‌ , जीब ओर 
ईश्वरके स्वरूप-चिन्तनसे ही तत्त्वश्ञानकी पूर्णता नही होती है, किन्तु इसमें 
जीवन-शोधनकी मीमासाका भी अन्तर्भाव करना पड़ता है| जैन-मान्यतामें 
जीव, अजीव, आख़व, बन्ध, सवर, निर्जरा और मोक्ष ये सात तत्त्व माने 
गये है। इनके स्वरूपका सनन, चिन्तनकर आत्मकल्याणकारी दत्तोमें 
प्रवत्ति करना जैन-तत्वज्ञानका एक पहल है। उक्त सातों तत्तोमें जीच 
और अजीव ये दो मुख्य तत्त्व हैं। सच्चिदानन्द मय आत्मा या जीव शान, 
दर्शन, सुख, वीर्य आदि गुणोका अक्षय भाण्डार है। यह अखण्ड, अमूर्त्तिक 
पदार्थ है, जो न शरीरसे बाहर व्यास है ओर न शरीरके किसी विशेष 
भागमे कैन्द्रित है, किन्तु मनुष्यके समग्र शरीरमें व्यात्त है। 
आत्माएँ अनेक है, सबका स्वतन्त्र अस्तित्व है। कर्म-अजीब (पुदूगल) 
के सम्बन्धके कारण संसारी आत्माएँ अशुद्ध हैं, राग-द्वेषसे बिक्ृत हैं; 
जब कर्म-बन्धन हट जाता है, तब कोई भी आत्मा झुद्ध हो जाती है। यह 
शुद्ध आत्मा द्वी ईश्वर या मुक्त कहलाती है। प्रत्येक आत्मामें ईश्वर बननेकी 

योग्यता विद्यमान है; अपने पुरुषार्थकी हीनाधिकताके कारण आत्माएँ 
भिखारी या भगवान्‌ बननेकी ओर अग्रसर होती हैं । 

आत्माकी शुद्धिके लिए राग-द्वेषकों हठाना आवश्यक है तथा राग- 
द्वेषकोी हृटानेके लिए हृढ्तर प्रयत्न करना ही पुरुषार्थ है। यह पुरुषार्थ 
प्रवृत्ति और निवृत्ति मार्गों-द्वारा सम्पन्न किया जाता है। प्रवृत्ति-मार्ग कर्म- 
बन्धका कारण है और निद्त्ति-मार्ग अबन्धका | यदि प्रवृत्ति-मार्गको 
घूम-घुमावदार गोलघर माना जाय, जिसमे कुछ समयके पश्चात्‌ गमन 
स्थान पर इधर-उधर दौड़ छगानेके अनन्तर पुनः आ जाना पढ़ता है, तो 
निवृत्ति-मार्गको पक्की सीधी कंकरीली सीमेंटकी सड़क कहा जा सकता है, 
जिसमें गन्तव्य स्थानपर पहुँचना सुनिश्चित है, पर गमन करना कष्टसाध्य 
है। जैन-दर्शन निवृत्ति-प्रधान है। 

सम्यग्दर्शन, सम्यग्शान, सम्यकचारित्ररूप रत्लत्रय ही निवृत्ति-मार्ग 
है। जीवादि सातों तत््वोंकी सच्ची श्रद्धा करना सम्ब्दर्शन, इन तत््वोका 
सच्चा शान सम्यग्शान और आत्मतत्त्वको प्राप्त करनेका सम्यक्‌ आचरण 
ही सम्यकचारित्र कहत्यता है। इस भार्गपर आरूढ़ होनेसे ही जन्म- 
मरणका दुःख दूर हो निःश्रेयस्‌ या मोक्षकी प्रासि होती है । 

जैन-दर्शनमे आत्माकी तीन अवस्थाएँ मानी गयी हैं--बहिरात्मा, 
अन्तरात्मा और परमात्मा। जब अशान और मोहकी प्रबल्ताके कारण 
आत्मा वास्तविक तत्वका विचार न कर सके तथा कल्याणकी दिश्यामे 
बिल्कुल न बढ़ सके, बहिरात्मा कही जाती है । जब सच्चा विश्वास उत्पन्न 
हो जाता है, क्विकशक्तिके जाण्त होनेसे राग्र-क्षेषके संस्कार क्षीण होने 
छगते हैं, तब अन्तरात्मा कद्दी जाती है और आत्मिक शक्तिको आच्छादित 
करनेवाले कारणोके क्षीण हो जानेपर परमात्मा अवस्थाका प्रादुर्भाव होता 
है। आत्माकी ये तीनों अवस्थाएँ रत्नत्रयके अमाव, प्रादुर्माव और विकासके 
कारण होती हैं। निष्कर्ष यह है कि जब तक रत्नत्रयकी उत्पत्ति नही होती, 
आत्मा अपने स्वरूपको भूलकर अन्यथा रूपसे प्रवृत्त होती है। रतलत्रयका 

प्रादुर्भाव हो जानेपर आत्मा स्वोन्मुखरूपसे प्रब्बत्त करती है, जिससे राग- 
देषके संस्कार शिथिक और क्षीण होने लगते हैं तथा रत्नत्नयके परिपूर्ण 
होनेपर आत्मा परमात्मा अबस्थाको ग्राप्त हो जाती है। अतः आत्म-शोधनमें 
सम्बक्‌ श्रद्धा और सम्यग्शानके साथ सदाचारका महत्त्वपूर्ण स्थान है । 

जैन-सदाचार अहिंसा, सत्य, अचोर्य, ब्ह्मचर्य और अपरिग्रह रूप है। 
इन पॉचो अतोमि अहिंसाका विशेष स्थान है, अवशेष चारों अहिंसाके विभिन्न 
रूप है। कपराय और प्रमाद--असावधानीसे किसी जीबको कष्ट पहुँचाना 
या ग्राणघात करना हिसा है, इस हिंसाको न करना अहिसा है। मूलतः 
हिसाके दो भेद है--द्रव्यहिंसा और भावहिसा । किसीको मारने या 
सतानेके भाव होना भावहिसा और किसीको मारना या सताना द्रव्यहिसा 
है। भावोंके कडषित होनेपर प्राणघातके अभावमे भी हिंसा-दोष रूगता है | 

अहिंसाकी सीभा णहस्थ और मुनि--साधुकी दृष्सि मिन्न-भिन्न है | 
गहस्थकी हिंसा चार प्रकारकी होती है--सकल्पी, आरम्भी, उद्योगी और 
विरोधी । बिना अपराधके जान-बूझकर किसी जीवका वध करना संकल्पी 
हिंसा है। इसका दूसरा नाम आक्रमणात्मक हिंसा भी है। प्रत्येक णहस्थ- 
को इस हिसाका त्याग करना आवश्यक है। सावधानी रखते हुए भी 
मोजन बनाने, जल भरने, कूटने-पीसने आदि आरम्म-जनित कार्योंमे 
होनेवाली हिंसा आरम्मी; जीवन-निर्वाहके लिए खेती, व्यापार, शिल्प आदि 
कार्योंमे होनेवाली हिंसा उद्योगी एव अपनी या परकी रक्षाके लिए होने- 
वाली हिंसा विरोधी कही जाती है। ये तीनों प्रकारकी हिंसाएँ रक्षणात्मक 
हैं। इनका मी यथाशक्ति त्याग करना साधकके लिए आवश्यक है। 
स्वयं जियो और अन्यको जीने दो” इस सिद्धान्त वाक्यका सदा पालन 
करना सुख-दान्तिका कारण है। राग, द्वेष, एणा, मोह, ईर्ष्या आदि 
विकार हिंसामें परिगणित हैं । 

जैनधर्मके प्रवर्तकोंने विचारोंको अहिंसक बनानेके लिप,अ्याह्वाद-जिचार 
समन्वयका निरूपण किया है। यह सिद्धांत आपसी मतमेंदअँथवा परश्षपातिल, 

पूर्ण नीतिका उन्मूलन कर अनेकतामें एकता, विचारोंमें उदारता एवं 
सहिष्णुता उद्नन्न करता है। यह घिचार और कथनको संकुचित, हठ एवं 
पक्षपातपूर्ण न बनाकर उदार, निष्पक्ष ओर विशाल बनाता है। वस्त॒तः 
जीवन अहिंसक तभी बन सकता है, जब आचार और विचार दोनों" 
अहिंसक हो जायें | पृर्ण अहिंसक ही राग-द्वेष और कर्म-बन्धनका ध्वंसकर 
भोक्ष या निर्वाणको प्राप्त करता है। मानव-जीवनका चरम लक्ष्य निर्वाण 
था मोक्षको प्राप्त करना ही है। 

इस सक्षिप्त दार्शनिक विवेचनके प्रकाशमे हिन्दी-जैन-साहित्यकी प्रष्ठ- 
भूमिकी निम्न भावनाएँ है :-- 


सम्यग्दृशन जन्य-- 

१--अपनेको स्वयं अपना भाग्यविधाता समझकर परोक्ष शक्ति-- 
ईश्वराद शक्ति सुख-दुःख देनेवाली है, विश्वासकों छोड़ पुरुषार्थमे प्रदृत्त 
होना । 

२--आत्माके अस्तित्वका विव्वासकर मन-वचन-कायके अपने प्रत्येक 
क्रिया-ब्यापारकों अहिंसक बनाना | 

३--अपने पुरुषार्थपर विश्वासकर सर्वतोमुखी विद्याल दृष्टि प्राप्त 
करना | 

४--राग-द्वेषादि संस्कार अनात्मभाव है, यह विश्वास उत्पन्न करना | 
सम्यग्क्षान जन्य-- 

१--वैषक्तिक विकासके लिए दृदयकी वृत्तियोसे उत्पन्न अनुभूतियोको 
विचारके लिए बुद्धिके समक्ष उत्पनन करना ओर बुद्धि-द्वारा निर्णय हो 
जानेपर कार्यमे प्रवृत्त हो जाना । 

२--विरोधी विचार सुनकर घबड़ाना नही, अपने विचारोंके समान 
अन्यके विचारोका भी आदर करना तथा अपने विचारोंपर भी तीत्र 
आलोचनात्मक दृष्टि रखना | 

३--मिथध्याभिमान छोड़कर उदारतापूर्वक विचार-सहिष्णु बनना तथा 
अपनी भूलको सहर्ष स्वीकार करना । 

४--तत्वज्ञानकै चिन्तन-द्वारा अहंभावक्रा इदभावके साथ सामज्जस्य 
प्रकट करना | 
सम्यकचारित्र जन्य--- 


.. १ --निर्भय और निर्वैर होकर शान्तिके साथ जीना और दूसरोंको 
जीवित रहने देना । 


२--अहिसा और संयमके समन्वय-द्वारा अपनी विशाल और उदार- 
दष्टिसे विद्वबन्धुत्वकी भावनाकी जाग्त करना | 

३--वासना, इच्छा और कामनाओंपर नियन्त्रण करना तथा आत्मा- 
स्येचनमें प्रवृत्त होना | 

४--दया, ममता, करुणा आदिके उद्घाटन-द्वारा मानवताको प्रति- 
छित करना । 


५--भौतिकवादकी झूगमरीचिकाको अध्यात्मवादकी वास्तविकता- 
द्वारा दूर फरना । 


६--शोपित और शोषकमे समता लानेके लिए अपरिग्रहवाद और 
सयमको जीवनमे उतारना । 

७--शारीरिक और मानसिक स्वास्थ्यके लिए शुद्ध आहार-विहार 
करना । 

पुरातन काव्य-साहित्य 
[ «वीं शतीसे १५वीं शतीतक ] 

अपभ्रश भाषाकी उत्पत्ति पाँचवी शततीमें हुई थी और छठवी शतीमे यह 
देशी भाषाका रूप ग्रहण कर चुकी थी। अतः छठबी शतीसे ग्यार्‌हवी 
शतीतक इस भापामे युप्कल परिमाणमें साहित्यका संजन होता रहा। 
आगे चलकर इसी भाषाने हिन्दी-भाषी प्रान्तोंमें हिन्दीका रूप ओर अन्य 
भाषा-मापी प्रास्तोंमे मराठी, गुजराती आदि भाषाओंका रूप घारण किया। 

जैन-कलाकारोंने भध्यकालमें इसी देशी भाषाका आधार लेकर अपने 
आन्तरिक भावोंकी अधिक-से-अधिक स्पष्ट, मनोरंजक और ग्रभावपूर्ण ढंगसे 
अमिव्यज्षना की | जीवनका चिरन्तन सत्य, मानव कल्याणकी प्रेरणा एव 
सौन्दर्यकी अनुभूतिको अनुपम, मधुर देशी भाषामें ही प्रकट करना अधिक 
उपादेय समझा गया । अतः प्रस्तुत प्रकरणमे देशी भाषा-अपम्रंश, पुरानी 
हिन्दी, त्रजभाषा और राजस्थानीके काव्य साहित्यकी विवेचना की जायगी। 
लोक-भाषा होनेके कारण देशी भाषामे आरम्भमे गीत ही रचे गये । 
इन गीतोंमें जन-साधारणकी भावनाएँ अभिव्यज्ञित हुई है। सर्वसाधारणके 
सुख-दुःख, इर्ष-वेपाद और हास-विलास इनके वर्ण्य विषय थे। भाव- 
नाओंकी सघनताकी अभिव्यशञ्ञना होनेके कारण इन गीतोके लिए, छन्दके 
बन्धनोंकी आवश्यकता नही थी। ८-९वी शतीमे भक्ति, प्रेम, बीरता, 
करुणा, हास्य आदिकी अभिव्यक्तिके लिए दोहा, चोपाई, कड़ावक, घत्ता, 
छप्पय, रोला आदि मात्रा-इत्तोंका भी देशी भाषामे प्रयोग होने लगा, 
फल्स्॒रूप इस भाषामे प्रबन्ध काव्योका आविर्भाव हुआ । 
जैन-हिन्दी-साहित्यमें प्रबन्ध काव्यकी घारा आठवीं शतीसे ही 
प्रवाहित हुई और अबतक प्रवाहित हो रही है। इसका कारण यह है कि 
हिन्दी-जैन-कवियोंने प्राचीन कथाओंकों लेकर ही अपने आम क 
| निर्माण किया है! तीर्थकर, चक्रवर्ती और नाय्यण 
320 अ/ा आदि महान व्यक्तियोके सरस और हृदयआही जीव- 
नाकन-द्वारा दिव्य और चिरन्तन सीन्दर्यको प्रकाशित 
करना उन्होंने सरल तथा मानवताके कल्याणके लिए उपादेय समझा । 
हिन्दी-जैन-प्रबन्ध-सा हित्यकी उषाने मध्यकालमे जनराधारणके सर्बाज्नीण 
जीवन-क्षितिजकी आनन्द-विमोर बना दिया, जिससे जीवनका कोना-कोना 
आलोकित हो उठा | 
प्रबन्ध-काच्यमें इतिबृत्त, वस्त॒व्यापारवर्णन, भावव्यज्ञना और संवाद 
ये चार अवयव होते हैं । कथामे पूर्वापर क्रमद्धताका रहना तो अनिवार्य 

है ही, इसके बिना कोई काव्य प्रबन्ध कोटिमें नहीं आ सकता है। देशी 
भाषा और पुरानी हिन्दीमें जैन-प्रबन्ध-का्व्योकी भरमार है। ब्रजभाषा 
और राजस्थानी, द्वढारी भाषामें भी कतिपय सुन्दर जैन-प्रबन्ध-काव्य हैं। 
अपभ्रद् भाषामें 'पठमचरिउ--रामायण, हरिवंशचरित---क्ृष्ण- 
चरित, रिव्रमेमिचरिउ, भविसयत्तकद्दा, तिसट्ठिमहापुरिसगुणालंकार और. 
देता आप $ वैर्सामिचरिउ प्रमुख हैं। प्रबन्ध-काव्यकी सफलता 
जैन कथाकी पूर्वापरक्रमबद्धताके साथ उसके मर्मस्थरोंकी 
5 डी पहिचानपर निर्भर है। जो कथाके मर्मस्थलोंकी 
$ परख रखता है, उसे प्रबन्ध-काव्यके सजनमें पूर्ण 
सफलता प्राप्त होती है। देशी भ्षषाके जैन-कवियोने कुट्धम्बियोंके विछोह 
होनेपर इष्ट जनोंका विल्यप, युद्धमे योद्धाओंकी उमंगे, रणयात्राका 
सजीव चित्रण, विरहके गीत आदि मर्मस्पर्शी स्थव्लेंकी परखसे भानवकी 
सह्ृदयता और सहानुभूति बढ़ानेमे बेजोड़ सफल्ता प्रात की है। 
पठमचरिउ' मे वर्णित रावणकी थवीरगति हो जानेपर मन्दोदरीके 
करुणापूर्ण विद्यपकों सुनकर निदुरता भी रुदन किये बिना नहीं रह 
सकती | कविकी अनुभूति कितनी गहराईतक पहुँची है, वर्णनमें कितनी 
सजीवता है, यह निम्न उदाहरणसे स्पष्ट है । 


आएइहिं सी आरियहि, अद्ठारह हिव जुबइ सहासेहिं। 
णव घण माला डंबरेहि, छाइड विज्जु ज्ेम चडपासेदि ॥ 


रोचइई लंकापुर परमेसरि | 

हा रावण ! तिहुयण जण केसरि ॥ 
पइ्ट विणु समर तूरु कहों पजाइ। 
पड विणु बाऊकीऊ कहों छजइ ॥ 
पह पविशु णत्र गह परक्कीकरणड। 
को परिदहदेसइद कंठा हरणड ॥ 

पहू घथिणु को पिला आराहइ। 
पह घिणु चन्दृ्ासु को साहदइ ॥ 
को गंधच्व वापि आडोहइ। 
कण्णहो उवि-सह्ासु संखोहइ ॥ 
पट्ट विणु को कुबेर भंजेसद । 
तिजग-घिहुसणु कहो वसे होसइ ॥ 
पद विणु को जम विणिवारेसद । 
को कइलछासुद्धरणु करेसइ ॥ 
सहस-किरणु णलक्कुब्वर-सक्कहु । 
को अरि होसइ ससि-वरुणक्कहु ॥ 


को णिह्ाण रयणह्‌ पालेसइ । 
को बहुरूविणि विजय छएसइ ॥ 
सामिय पई मलिएण घिणु, पुष्फविमाणे चडेबि गुरुभक्तिए 
मेरुसिह्रर जिण-मंदिरह, को मइणेसइ वंदुण-हत्तिए ॥ 
इसी प्रकार हनूमानके युद्धका वर्णन भी बहुत ही ओजस्वी और 
ममस्पर्शी है, पढ़ते ही दृत्तन्त्रियों झंकत हो उठती हैं, मनमे उत्साह और 
स्फूर्ति जाणत हो जाती है। समस्त वातावरण युद्धोन्‍्मुख दिखलायी पड़ता 
है, निर्जोेव और शुष्क धमनियोमे भी स्वस्थ रक्तका सचार होने लगता है। 
अपम्रश भाषाके पउम-चरिठ, हरिवशचरित, भविसयत्तकहा आदिके 
प्रबन्धमें तनिक भी शिथिल्ता या विश्खल्ता नहीं है। कथाको न तो 
अनावश्यक विस्तार दिया गया है और न अक्रमबद्धता | कथानकमें गति- 
खामाविकता और प्रवाह है। वस्त॒व्यापारवर्णन और भावाभिव्यञ्ञना भी 
अनुपम है। चरित्र-चित्रणमें इन कवियोंने अपनी पूरी पढ़ता प्रदर्शित की 
है। रामके वन-गमनके समय दशरथकी मानसिक अवस्थाका चरित्र- 
चित्रण पितृद्ददयकी अपूर्ष झाँकी उपस्थित करता है | 
“पठमचरिउ' में सीताहरणके पश्चात्‌ रामकी अर्द्ध विक्षित और मोहा- 
मिभूत अवस्थाका चित्रण रामके मानवीय चरित्रमें चार चाँद लगाता है । 

अपन्रंश प्रबन्ध-कार्व्योमें वस्तुव्यापार वर्णन भी सुन्दर है। संवाद इतने 
प्रभावोत्पादक हुए. हैं, जिससे इन प्रबन्धकारोंकी सद्दृदयताका सहज ही 
पता लगाया जा सकता है। यद्यपि वस्तु पुरातन है, पर जीवनके बाह्य 
और आन्तरिक दृश्योंका इतनी कुशलता और सूक्ष्मतासे उद्घाटन किया 
है, जिससे प्रबन्ध सहजमें ही चमत्कारपूर्ण हो गये हैं । 

भावव्यञ्जना इन अपभ्रश प्रबन्ध-काव्योंमें इतनी स्पष्ट है, जिससे 
पढ़ते द्वी हृदयकी रागात्मक वृत्तियोंमें सिहरन उत्पन्न हो जाती है। मनन- 
शील प्राणोंके आन्तरिक सत्यका आभास जो कि जीवनके स्थूल सत्यसे मिन्न 
है, प्रकट हो जाता है। जीवनकी अन्तसचेतना तथा सौन्दर्यमावना उद्‌बुद्ध 
हो चिरन्तन सत्यकी ओर अग्रसर करती है | इन प्रबन्धकारोने घटनावर्णन, 
हृश्य-योजना, परिस्थिति-निर्माण और चरित्र-चित्रणमें ही अपनेको उल- 
झानेका प्रयास नही किया है; बल्कि भाव, रस और अनुभूतिकी अमि- 
व्यज्जना भी अनूठे ढगसे की है| 

देशी भाषाकी जैन-प्रबन्ध-कार्व्योंकी रचनाशैलीके आधारपर जायसी, 
वुल्सी तथा विद्यापति आदि कबवियोंने अपने काव्योंका निर्माण किया है | 
पद्मावत और रामचरितमानसमे बहुत-सी बाते पठमचरिठ और भविस- 
यत्तकहाकी ज्यो-की-त्यों पायी जाती है। जिस 
प्रकार देशी भाषाके जैन-प्रबन्ध-का्व्यॉंका आरम्भ 
ईश-वन्दनासे हुआ है, उसी प्रकार पद्मावत और 
रामचरितमानसका भी। जैन-प्रबन्धकारोंने देशी 
भाषाके प्रबन्ध-काव्योंमे जेसे बत्तीस मात्राओंकी 
अर्धाल्योवाले पश्चुटका या अछिला नामक कतिपय इछन्दोके बाद बासठ 
मात्राओंबाला घत्ता रखा है, वैसे ही जायसी' और तुल्सीने भी बत्तीस 


+->++++>त- 


१-जायसीके पद्मावतका रचनाकार सन्‌ १५४०, घनपालजी भवि- 
सयक्तकहाका रचनाकारू लगभग १००० इंस्वी सन्‌ । 


देशी भाषाके प्रबन्‍्ध- 
का््योंका जायसी, 

तुलसी तथा हिन्दीके 

अन्य कवियों पर प्रभाव 

मात्राओंवाली चौपाइयोंकी अर्धालियोंके बाद अड़तालीस मात्राओंवाले 
दोहे रक्‍खे हैं। मविसयत्तकह्दाकी तुकोकी छड़ी हर एक चरणके अन्‍्तमें 
कम-से-कम प्रत्येक दो चरणमें मिलती है, उसी प्रकार जायसी और 
तुल्सीकी मी। इसी तथ्यसे प्रभावित होकर श्रोफेसर श्री जगन्नाथराय 
शर्माने अपने “अपश्र श-दर्पण'में लिखा है कि “हिन्दीका कौन कवि है, 
जो प्रत्यक्ष या अप्रत्यक्ष रूपमें अपश्र शके जैन-प्रबन्ध-काव्योंसे प्रभावित न 
हुआ हो ! चन्दसे लेकर हरिश्चन्द्र तक तो उसके कण भारतसे दबे हैं ही, 
आजकलरकी नई-नई काव्यपद्धतियोंके उद्भावक भी विचारकर देखनेपर 
उसकी परिधिके बहुत बाहर न मिलेंगे !”? 

जायसीका पद्मावत तो मविसयत्तकहाके अनुकरणपर ही नहीं लिखा 
गया, अपितु उसका कथानक भी भविसयत्तकहासे मिल्ता-जुल्ता है। यदि 
भविसयत्तकहाके पात्रोके नामोको बदल ले तो कथाका अवशेष मानचित्र 
पद्मावती प्रबन्धी मानचित्रसे ज्यों-का-त्यों मिलेगा | जिंस प्रकारका प्रेम- 
चित्रण भविसयत्तकहामे है, ठीक उसी प्रकारका रलसेन-पद्मावतीकी कथामें 
भी | दोनों ऋतियोकी कथावस्तुमे बहुत साम्य है । सिंगलगढका उल्लेख 
दोनोंमे है। अलाउद्दीन-द्वारा रानी पद्मिनीके अपहरणका प्रयत्न अस्वा- 
भाविक लरूगता है, भले ही वह ऐतिहासिक हो; किन्तु भविष्यदततकी स्त्रीका 
अपहरण उसके भाई बन्धुदत्त-द्वारा अधिक स्वाभाविक है। पद्मावतमे 
जायसीने यत्र-तत्र ही आध्यात्मिक सकैत रकखे हैं, किन्तु मविसयत्तकहाकों 
धार्मिक रूप ही दिया गया है। जायसीने पद्मिनीकी निराशा दिखत्णकर 
मृत्यु दिखलायी है, पर भविसयत्तकहामे बन्धुदत्तने भविष्यदत्तकी स्त्रीका 


अपहरण किया है, अतः घटनाचक्रके अनुकुछ होनेपर मविष्यदत्तको अपनी 
स्त्री वापिस मिल जाती है और बन्धुदत्त दण्ड पाता है। 


पद्मावतकी वर्णनगैली भी पठमचरिउ और भविसयत्तकहासे बहुत 
अंशोमं मिल्ती-जुटती है। बन्धुदत्तकी समुद्रयात्रा र्नसेनकी समुद्रयात्रासे 


4१-देखे अपभ्रंश-दर्पण पृष्ठ २५१ 

तथा नखशिखवर्णन प्मावतके नखशिखवर्णनसे भावमें ही नहीं; किन्तु 
शब्दोंमें भी साम्य रखता है। उदाहरणार्थ बन्धुदत्तकी समुद्रयात्राके कुछ 
पद्म उद्धृत किये जाते हैं ।॥ इन उद्धृत-पद्मोंकी पद्मावतके पद्मोंके साथ 
तुलना करनेसे स्पष्ट है कि भविसयत्तकहाकै सवयिता धनपालकी शैलीका 
जायसीने कितना अनुकरण किया है-- 
णिज्ञावय वयणुज्जु अमुहर, फकिरघवईँ 'णंणं सह । 
सचल॒ह रयणायरहो जलि, खरपबह्ाणय-धय-वणई ॥ 
दिदबबधईँ जिह मल्लरनाणाईँ । णिल्लोहई जिह सुणिवर-मणाई । 
णिड्भिण्णई जिह सजण-हियाईं। अकियत्थई जिह दुजजण-कियाई ॥ 
वहणई वहंति जलहर-रउ॒ह्वि। दुत्तरि अत्थाहि महा समुद्दि ॥ 
लेघंतई दीव॑ंतर-धकाइ । पिक्ख॑ति विविद्द कोऊ हलाई ॥ 
इय लीलूईं वच्च॑ताहँ ताहँ। उच्छाह-सन्ति-विक्कम पराहँ ॥ 
दुष्प्षणं घणतरुवर-समीचे । वहणह लछग्गई मयणाय दीबे ॥ 
कब्लोल-बोल-जलरक बमाले । असयाह-गाह यहणंतराले ॥ 
तीरंतरे ज॑ सघट्ट पोय । उत्तरिय तरिव पसुद्दाह छोय ॥ 
ते चयणु सुणिचि णायर-जणहु, न॑ सिरि चजदंडु पड़िऊ । 
वोहित्थई कछेवि दुरास खछु, गहिर महासमुद्दि चढिऊ ॥ 
--भविसयत्तकहा पृष्ठ २१ 


सायर तरे हिये सत पुरा।जों जिउ सत, कायर घुनि सूरा ॥ 
तेह सत बोहित कुरी चलकाए्‌ | तेह सत पथन पंख जनु छाप ॥ 
सत साथी, सत कर संसारू । सत्त खेद लेइ छाबे पारू ॥५ 
सत्त ताक सब आगू पाछु। जईँ जहँ मगर मच्छ ओ काछू॥ 
उठ लछहरिे अनु ठाड़ पहारा | चढ़े सरग ओ परे पतारा ॥ 

““जायसी अंथावलछी पूृ० ६४ 





$-स्वयंभूके पठमचरिठका रचनाकार ई० सन्‌ ७९० । 
इ् 

इसी प्रकार विरह, युद्ध, ऋतु, नगर आदिका वर्णन भी पद्मावतमे 
भविसयत्तकहाके समान ही हुआ है। देशी भाषाके शब्दोंके स्थानपर 
तत्सम डब्दोंको रख देनेपर भविसयत्तकहाके अनेक वर्णनात्मक स्थल 
पमवतके हो जायेंगे । 

हिन्दी साहित्यके अमरकवि तुलसीदास'पर खयभूकी पठमचरिठ और 
भविसयत्तकहाका अम्रिट प्रभाव पड़ा है। महापडित राहुल साकृत्यायनने 
अपनी हिन्दी-काव्यधारामे बताया है कि “माठ्म होता है, तुलसी बाबाने 
खबंभू-रामायणको ज़रूर देखा होगा, फिर आश्चर्य है कि उन्होंने खयभूकी 
सीताकी एकाध किरण भी अपनी सीतामे क्‍यों नहीं डाल दी। तुलसी 
बाबाने स्वयंभू-रामायणको देखा था, मेरी इस बातपर आपत्ति हो सकती 
है, लेकिन में समझता हूँ कि तुझूसी बाबाने “क्वचिदन्यतोपि” से खयभू- 
रामायणकी ओर ही सकैत किया है। आखिर नाना पुराण, निगम, 
आगम और रामायणके बाद आह्णोका कौन-सा अन्य बाकी रह जाता 
है, जिसमे रामकी कथा आयी है। “क्कचिदन्यतोपि' से तुलसी बाबाका 
मतलब है, ब्ाह्मणोंके साहित्यसे बाहर “कहीं अन्यत्से भी? और अन्यत् 
इस जैन भ्रन्थमें रामकथा बड़े सुन्दर रूपमे मौजूद है | जिस सोरो या 
सूकरक्षेत्रमे गोस्वामीजीने रामकी कथा सुनी, उसी सोरोमे जेन-घरोमे 
स्ववभू-रामायण पढ़ी जाती थी । राममभक्त रामानन्दी साधु रामके पीछे 
जिस प्रकार पड़े थे, उससे यह बिल्कुल सम्मव है कि उन्हें जैनोंके यहाँ 
इस रामायणका पता छग गया हो | यह यद्यपि मोखामीजीसे आठ सौ 
बरस पहले बना था किन्तु तद्भधव शब्दोंके प्राचुय तथा लेखकों-वाचकोंके 
जब-तबके शब्द-सुधारके कारण भी आसानीसे समझमे आ सकता था? ।* 


३-भोस्वामी तुलसीदासका जन्म सं १५८९ और स्वयंभूदेवका 
इस्वी सन्‌ ७७० । 


२-हिन्दी काव्यधारा पृष्ठ ७२। 


पुरातन काव्यन्साहित्य ७ 


राहुल्‍जीका उपयुक्त कथन कशॉतक यथार्थ है यह तो पाठकॉपर ही 
छोड़ा जाता है, पर इतना सुनिश्चित है कि रामचरितमानसके अनेक स्थल 
खयंभूकी पठमचरिउ--रामायणसे अत्यधिक प्रभावित हैं तथा स्वयंभूकी 
शैलीका तुल्सीदासने अनेक स्थलोपर अनुकरण किया है| जिस प्रकार 
स्वयंभूने पठमचरिउके आरम्ममें अपनी लघुता प्रदर्शित की है उसी प्रकार 
तुल्सीने भी । स्ववभूका आत्मनिवेदन तुल्सीके आत्मनिवेदनसे भाव- 
साम्य रखता है, अतः यदि यह माना जाय कि तुल्सीने स्वयभूका अनु- 
करण किया है तो इसमे आश्चर्य ही क्या है! उदाहरणके लिए कुछ अंश 
पउमचरिउके नीचे उद्धृत किये जाते हैं :- 
बुहन्यण सयंभु पद विण्णवह्‌ । भह्ठु सरिसठ अण्ण णाहि कुक ॥ 
वायरणु कयाहू ण जाणियड | णड वित्तिनसुत्त वक्‍खाणियड ॥ 
णा णिसुणिड पंच महाय कब्जु । णड भरहु ण लक्खणु छंदु सब्बु ॥ 
णड ब्ुज्छिड पिंगल-पच्छार । णड.. भामह-दंंडीय.. रूंकारु ॥ 
वे वे साय तो थि णउ परिहरमि | वरि रयडा बुत्तु कब्डु करमि ॥ 
सामाणभास छुड मा विहडड । छुदु आगम-जुत्ति किपि घडउ ॥ 
छुडु होंति सु हासिय-पयणाईँ । गामेल्ल-भास परिहरणाईँ ॥ 
एडु सजण छोयहु किउः विणउ | जं॑ अब॒ुह्दु पद्रिसिड अप्पणड ॥ 
ज॑ एवबि रूसाइ कोबि खल्ु ! तदों इत्थुत्यल्छि3 लेडः छलु ॥ 
पिसुर्ण कि अब्भत्यथिएण, जसु कोबि ण रुखइ । 
कि छण-इन्दु. मरुग्गहे, ण कंपंतु विमुचइ ॥ 
“-पंठमचरिड 5-३ 
निज चुधि बछ भरोस मोहि नाहीं । तातें विनय करऊँ सब पाहोीं ॥ 
करन चहड़ें रघुपति गुनशाह्ा। रूघु सति भोरि चरित अवगाहा ॥ 
सूक्ष न एकउ' अंग उपाऊ। मन मति रंक मनोरथ राऊ ॥ 
मति अति नीच ऊँचि रुचि आछी | चहिआ अमिञ्र जग जुरइ न छाछी ॥ 
छमिदर्दि सत्नन मोरि ढिठाई। सुनिदर्डहि बालुवचन मन छाई ॥ 

जा बाबक कह तोतरि बाता। सुनहिं मुद्ति मन पितु अरु माता ॥ 

ईंसिहहिं कूर कुटिल कुविचारी | जे पर दूधन भूषन घारी ॥ 
>८ ञ्र >८ 

भाघष सेद रस सेंद अपारा। कथित दोष गुन विधिध प्रकारा ॥ 

कथित विवेक एक नहिं मोरे। सत्य कहंड लिखि कागद कोरे ॥ 

--रामचरित मानस, बालकाण्ड 


इसी प्रकार ऋतु, काल; सन्ध्या, नगर, समुद्र, नदी, वन, यात्रा, 
नारी-सौन्दर्य, विछाप, रनिवास, जल्क्रीड़ा, विरह एवं युद्ध आदि विप्य, 
तथा छउन्द, शैली आदि दृष्योसे 'पउमचरिउ' से तुल्सीदासने बहुत कुछ 
ग्रहण किया प्रतीत होता है । 

भविसयत्तकह्से भी तुल्सीदासने विषय और वर्णनशैलीकी अपेक्षा- 
से अनेक बाते ग्रहण की है। पाठक देखेंगे कि निम्न पद्मोमे कितनी 
समानता है-- 
सुणिमित्तईँ जाअ्ं तासु ताम। गय पयहिणंत्ति उड़्डेधि साम ॥ 
वायंगि सुत्ति सहसहह घाउ। पिय मेलावहइ कुछकुछह काउ ॥ 
घामउ किलकिंचिड लावएण। दाहिणउ अंग्ु दरिसिउ मएण ॥ 
दाहिणड लोयणु फंदइ सबाहु।णं भणइ पएण मग्गेण जाहु ॥ 

उसको सुन्दर शकुन दिखलायी पड़े । श्यामापक्षी उड़कर दाहिनी 
ओर आगया । बाई ओरसे मन्द-मन्‍्द वायु बह रही थी और प्रियतमसे 
मेल करानेवाली ध्वनिमे कोआ बोल रहा था | लावाने बाई ओर बोलना 
शुरू किया और दाहिनी ओर मग दिखलाई पढ़े । 

इसी भावकी कविवर तुल्सीदासकी चौपाइयाँ देखिये--- 
दाहिन काग सुखेत सुद्दावा। नकुल दरस सब काहुन पावा ॥ 
सानुकूल बह त्रिविध बयारी। सघट सबाक आब वर नारी॥ 


पुरातन काय्य-साहित्य ३७ 


रछोवा फिरि-फिरि दरस दिखाया । सुरभी सन्मुख शिक्षुहं पिआावा ॥ 
सुगमाका दाहिन दिशि आईं। संगछ गन जनु दीन्ह दिख्काई ॥ 
वात्सल्य और श्वज्ञार स्सके मर्मश कवि सूरदास भी देशी भाषाके 
जैन कवियोंसे अत्यधिक प्रभावित हैं| सूरने पदोंकी रचना देशी भाषाकै 
जैन कवियोंकी शैलीके आधारपर की है | 
देशी भाषाके जैन कवियोंने दो चरणोका एक चरण माना है, वे 
पौपाईके चार चरण नहीं लिखते, दो ही चरणमे छन्द समाप्त कर देते 
है कहीं-कहीं एक चरण रखकर उसे अुवकके रूपमे कुछ पक्तियाँके बाद 
दुहराया गया है| यही प्रक्रिया पर्दोंकी टेक बन गयी है। देशी भाषामे 
सगीत और लूयका समन्वय अपूर्व है । इस भाषाका काव्य वाद्यके साथ 
गेय गीतोमे माधुर्य और तालके साथ गाया जा सकता है| सूरदासने इसी 
दैलीको अपनाया है। बालडीला और श्रद्भधारका वर्णन जैन साहित्यकी 
देन है। हेमचन्दरक व्याकरणमे प्रोषितपतिकाके अनेक सुन्दर सरस उदा- 
हरण आये हैं, जो गोपियोंकी विरह-विहल दशाका चित्र उपस्थित करनेमें 
सक्षम हैं। कवि पुष्पदन्तने ऋषभदेवकी बाललीलाका वर्णन बड़े ही सुन्दर 
ढगसे किया है । हमारा अनुमान है कि यह भक्त-कवि बाल-चित्रणमें 
जैनकवियोंसे अत्यधिक अनुप्राणित हैं। उदाहरणके लिए दो-चार पद्म उद्‌- 
धृत किये जाते हैं ! 
सेसवल्लीछिया कीलूमसीलिया । 
पहुणादाविया केण ण भाविया ॥ 
घूलीधूसरु ववगयकडिल्लु । सहजायक विलकोंतलु जडिब्लु ॥ 
हो हललरू जो जो सुहुं सुअहिं पई पणवंतडभुयगणु । 
णंदुइ रिज्यइ दुक्कियमछेण कासुचि मछिगुणण होइ मणु ॥ 
धूली धूसरों कडि किंकिणीसरो | 
णिरुबमछीकूड कीलइ बालरूठ । 
--पुष्पदन्त-महापुराण-प्रथमखण्ड 

महाकवि सूरदास'ने कृष्णकी बाललीलाओंका चित्रण बहुत-कुछ इसी 
प्रकारका किया है । तुल्नाके लिए सूरदासकी कुछ पद्म-पंक्तियोँ उद्धृत 
की जाती हैं--- 
कहाँ लो बरणों सुन्दरताइ, 
खेलत कुँअर कनक आगन में, नेन निरख छवि छाइ । 
कुरहि लसति सिर स्थाम घुभग अति, बहुविधि सुरेंग बनाइ । 
सानों नद घन ऊपर राजत, सघवा धनुष सढ़ाइ | 
अति सुदेश रूदु रत चिकुर सन, मोहन मुख बगराइ । 
><८ >८ >< >८ 
खंडित बचन देत पूरन सुख, अल्प अल्प जलपाह | 
घुदरन चलत रेनु तन मंडित सूरदास बलि जाइ ॥ 


लोकजीवनकी ऐसे अनेक स्वाभाविक चित्र जैन देशी भाषाके प्रबन्ध 
काव्योंमें अंकित किये गये हैं, जिनसे हिन्दीकाव्य अद्यावधि अनुप्राणित 
होता चला आ रहा है| दोहा छनन्‍्द मूलतः जैन कवियोंका है। ८-९ वी 
शताब्दीमें यह उन्द जैनोंमें इतना अधिक लोकप्रिय था कि इसी छन्दमें 
आज्ञार, वेराग्य, नीति आदि विषयोंकी फुटकर रचनाएँ विपुल परिमाणमें 
हुई | कुंछ कवियोने कतिपय छोटे-मोटे आख्यान भी दोहोमे लिखे। 
हेमचन्द्रके व्याकरणमे ऐसे अनेक दोहोंका सग्रह है, जिनसे जैन कवियोंकी 
“अल्प शब्दो-द्वारा अधिक भाव अभिव्यज्चित' करनेकी शैलीका परिज्ञान 
सहजमे ही हो जाता है। भावकी दृष्टसिसे ऐसी अनेक भावनाएँ दोहोमे 
चित्रित हैं, जिनका पूर्ण विकास विहारीम जाकर हुआ । यद्यपि श्ज्ञार 
रसको बढ़ा-चढ़ा कर नहीं निरूपित किया, फिर भी विरह और प्रेमकी 
भावनाओंकी कमी नहीं है | 


१-कषि सूरदासका समय वि, सं, १५४० और पुष्पदन्तका ई. 
सं. ९५७९ । 

प्रबन्धचिन्तामणि, सोमप्रमका कुमारपाल-प्रतिबोध आदि रचनाएँ 
पुरानी हिन्दीके प्रबन्ध काव्योंमे परिगणित हैं । यद्यपि इन अन्थोंकी प्रबन्ध- 
पद्धति शिथिक और बिश्वंखल्ति है, फिर भी शैली 
अपअंशके बादकी और भाषाकी दृष्टिसे इन काव्योंका विशेष महत्त्व 
पुरानी हिन्दीके है | प्रबन्ध चिन्तामणि भोज-प्रबन्धकी ढगकी 
जैन-मबन्ध काव्य रचना है। इसमें जैन धर्मका उद्योतन करनेवली 
कई कथाओंका सग्रह किया है। कथाका आरम्म करते हुए, बताया 
गया है कि एक दिन विक्रमादित्य रातकों नगरका परिश्रमण करने 
गया और एक तेलीसे निम्न दोहेका अर्धाश मुना | दोहैका उत्तरार्ड 
सुननेकी अभिलाषासे राजा वहों बहुत देर तक ठहरा रहा, पर उसे 
निराश ही छोटना पड़ा | प्राःकाल दरबारमे उसने तेलीको बुलया 
और उससे दोहेको पूरा कराया-- 
अम्मणिओ संदेसडओ नारय कन्ह कहिज | 
जगु दालिछिहि हुबिबड” बल्िदंधणह सुहिल 0 


अर्थात्‌-हे नारद, कऋष्णसे हमारा सन्देश कह देना कि नगर दरिद्रतासे 
पीड़ित है, बलि-बन्धन (करका बोझ) छोड दो । 
इसमे मुझ, तैलप, भोज, कुमारपाल, अभय, रावण आदि राजाओंकों 
जैन धर्मावछम्बी मानकर आख्यान दिये गये हैं । वर्णन साहित्यकी अपेक्षा 
इतिहासके अधिक निकट हैं | यत्रपि वसन्‍्तका झब्द-चित्रण साहित्यकी 
इष्टिसे सुन्दर हुआ है, लेखकने कल्पनाकी उड़ान और भावनाकी तहमे 
प्रवेश करनेका पूरा यज्ञ किया है, पर सफलता कम मिली है। उदाहरण-- 
यह कोइल-कुल-रव-सुडुलु भुवणि वसंतु पयहु । 
भ्ठु व सयण-महा-निवह पयडिअ-विजय मरहु ॥ 
सूर पछोइधि कंत-करु उत्तर-दिसि-आसत्तु 
नीसासु व दाहिण-दिसय सलय-सभीर पवत्त ॥ 

काणण-सिरि सोहद अरुण-नथ-पल्लच परिणद्ध । 
न॑ रक्षंसुय-पावरिय. महु-पिययम-संबद्ध ॥ 
सहयारिहिं मंजरि सहहि अमर-समूह-सणाह | 
जआकाउ व मयणानलद पसरिय-घूम-पवाह ॥ 


अर्थात्‌-कोयलेंके शब्दसे मुखरित वसनन्‍्त जगमें प्रविष्ठ हुआ, मानों 
कामदेव महार पके विजय-अहकारको प्रकट करनेवात्य योद्धा ही हो । 

सुन्दर किरणोंवाले सूर्यको उत्तर दिशामें आते देखकर मत्य-समीर 
दक्षिण दिशाकी निश्चासकी तरह बहने छगा । 

अरुण नव कोपलेसे परिणद्ध कानन-श्री ऐसी शोमित होती है, मानों 
वह रक्ताशु लपेंटे हुए वासनारूपी प्रियतमसे आलिंगित हो । 

भ्रमर-समूहसे युक्त आम्रमञ्जरी ऐसी जान पड़ती है, मानो मदनानलकी 
ज्वालसे घुँआ उठ रहा हो । 

प्रबन्ध-चिन्तामणिसे छोटी-छोटी कई कथाएँ हैं, इन कथाओंमे 
आपसमें कोई सम्बन्ध नहीं है; अतः यह सफल प्रबन्ध-काव्य नहीं कहा 
जा सकता। 

कुमारपाल-प्रतिबोधमें कुमारपालको प्रबुद्ध करनेके लिए ५७ छघु- 
कथाएँ दी गयी है। कविने सप्त व्यसन--जुआ खेलना, मास खाना, 
मदिरा पान करना, शिकार खेलना, परस्त्रीसेवन करना, चोरी करना ओर 
वेश्या एव काम वासनाके त्याग करनेका उपदेश देते हुए अनेक छोटे-छोटे 
आख्यानोको उदाहरणकी रूपमें प्रस्तुत किया है। यद्रपि प्रासद्धिक कथाओं- 
की आधिकारिक कथाके साथ अन्विति है, पर प्रबन्ध शैथिल्य है। क्रम- 
बद्धताका भी अभाव है| कततिपय वर्णन कल्पनाकी उड़ान और भावनाकी 
सघनताकी दृष्टिसे सुन्दर हुए हैं | जगतकी त॒ुच्छता और निस्सारता दिख- 
व्यते हुए मौतिक पदार्थोंकी क्षणमंगुरताका मर्मस्पर्शी निरुपण किया है । 

१३ वीं शतीसे लेकर १९ वीं शती तक रासा चरित्र और पौराणिक 
कथाओंके रूपमें जैन साहित्यकार प्रबन्ध-का्व्योंका निर्माण करते रहे हैं । 
हिन्दी-जेन यद्यपि इन ग्रन्थोमेंसे अधिकाश कार्व्योंकी वस्तु पुरा- 
साहित्यके परवर्ती तन है या संस्कृत ओर प्राकृतके कथा-अन्थोंका पद्मा- 
प्रबन्ध काष्य नुवाद है; फिर भी आत्मद्रश भावुक जैन कवियोंने 
अपनी कल्पना-द्वारा सुनहदाय रज्ञ भरकर कलछाको चमका दिया है। 

१३ वीं शर्तीमे धर्मयूरिने जम्बूस्वामी रासा, विजयसूरिने रेवंतगिरि 
रासा, विनयचन्द्रने नेमिनाथचउठपई, १४ वीं शतीमे सम्तक्षेत्र रासा, अम्ब- 
देवने सघपति समरा रासा, १५वीं शतीमे विजयभद्ने गौतमरासा, १६वीं 
इतीमे ईश्वरसूरिने लल्तागचरित्र तथा इसी शताब्दीकी अशात नाम- 
वाली रचनाएँ. यशोधरचरित और कृपणचरित एवं १७वीं शतीमे 
मालकविने भोजप्रबन्धती रचना की है। १८वीं शतीकी रचनाओंमे 
भूधरदासका पार्श्पुराण तथा पौराणिक आधारोंपर विरचित हरिवंशपुराण, 
पद्मपुराण, श्रीपाल चरित और श्रेणिक चरित आदि मुख्य हैं। 

मानवके अन्‍्तईन्द्र, आत्मचिन्तन, पाप-पृण्यके फल, अन्तस्तलकी 
नियूढ भावनाओके घात-प्रतिधात एवं कार्योंमे मस्तिष्क ओर हृदयके 
समन्वयको जितनी खूबी और सूक्ष्मताके साथ इन परवर्ती जैन प्रबन्धकारों- 
ने दिखलाया है उतनी खूबी और सूक्ष्मताके साथ इनका अन्यत्र मिलना 
असम्मव तो नहीं, पर कठिन अवश्य है। एक अद्दिसा तत्वकी भावना 
सर्वत्र अनुस्यूत मिलेगी। प्रबन्ध चाहे छोटे हों या बड़े, पर जैन कवियोंने 
कथाके अनुपातका पूरा ख्याल रखा है। कथा कही मन्थरता और कही 
लपक-झपक नही है, बल्कि सन्तुलनात्मक गति है; जिससे पाठक भावनाके 
उच्च धरातलपर सहजमे ही पहुँच जाता है। पार्श्पुरण और शीपाल 
चरित्र तो श्रेष्ठ प्रबन्ध काव्योकी श्रेणीम रखे जा सकते है। चरित्रोमे 
स्थिर और गतिमसय दोनो ही प्रकारके चरित्र चित्रित हैं। पार्श्वपुराणमे 
अत्यन्त सूक्ष्म पर्यवेक्षणसे काम लिया है, इसी कारण कविने सजीव चित्र 

खीचनेमे अभूतपूर्व सफलता प्रास की है। जीवनकी कमज्ञोरियाँ, मानसिक 
विकार और विभिन्न परिस्थितियोके गहन स्तरोंकी अभिव्यज्ञना भी 
प्रशस्य है | 
प्रबन्धकाव्यके दो भेद हैं--महाकाव्य और खण्डकाव्य । महाकाव्यमें 
सम्पूर्ण जीवनका चित्रण रहता है, पर खण्डकाव्यमे जीवनके किसी खास 
हिन्दी जैन अंशका ही चित्राकन किया जाता है। काव्यामनी- 
भद्दाकाव्य प्ियोंने महाकाव्यमें जीवनकी सर्वाज्भपूर्ण कथाके साथ 
निम्नाड्डित बातोंका होना भी आवश्यक माना है-- 
१०-कथावस्तु सगों या अधिकार्रोंमे विभक्त होती है | 
२-नायक तीर्थंकर, चक्रवर्ती या अन्य महापुरुष होता है। 
३-शशज्ञार, वीर या शान्त रसकी प्रधानता रहती है। 
४-सन्धियोंमे अद्भुत रस होता है, प्रसगवश अन्य रस भी आ 
सकते हैं। 
५-नाटककी सभी सन्धियों पायी जाती हैं । 
६-कथावस्तु ऐतिहासिक या जगत्‌-प्रसिद्ध होती है । 
७-धर्म, अर्थ, काम और मोक्ष इनमेसे किसी एक पुरुषार्थकों प्राप् 
करना उद्देश्य माना जाता है | 
८-आरम्ममे मंगल्यचरण, आशीर्वचन अथवा प्रतिपाद्य वस्तुका 
संकेत रहता है । 
९-सर्गोंकी संख्या आठसे अधिक होती है| 


३-सर्गंबन्धो महाकाच्यं तत्रेकों नायकः सुरः। 

सद्व शः क्षत्रियो वापि धौरोदात्तगुणान्वितः ॥ 

एकचंशभघा भूपाः कुछजा बहवो$पि था। 

श्ंगारचीरशान्तानामेकोज्ज्ी रस इष्यते ॥ 
“साहित्यद्पण 

१०-सर्य या अधिकारके अन्तमें छन्‍्द बदल जाते हैं, कभी-कभी एक 
ही सर्गम कई प्रकारके उन्द आते हैं। 
११-प्रभात, सन्ध्या, प्रदोष, सूर्य, चन्द्र, अन्धकार आदि प्राकृतिक 
दृव्यों, सथोग, वियोग, युद्ध, विवाह आदि जीवनकी परिस्थितियों 
एवं स्वर्ग, नरक, आम, नगर आदि अनेक प्रकारकी वस्तओका 
चित्रण रहता है। 
१२-महाकाव्यका नामकरण किसी प्रधान धटना, काव्यगत दुत्त, 
कविका नाम अथवा नायकके नामके आधारपर होता है। 
देशी भाषामें स्वयम्भूदेवके पठमचरिउ, रिट्ृणेमिचरिउ, पुष्पदन्त 
कविका तिसट्ठिमहापुरिसगुणालंकार, पद्मचकीर्तिका पार्शपुराण और 
नयनन्दिका सुदर्शनचरित हैं | श्रजमापा और राजस्थानी भाषामें विनय- 
सूरिका मह्विनाथमहाकाव्य, भूधरदासका पार्श्वपुरुण तथा अनूदित 
हरिवशपुराण आदि है। वास्तविक बात यह है कि राजस्थानमे अभी जैन 
काव्योका अन्वेषण करना होष है । हमारा विश्वास है कि जयपुरके आस 
पासके जैनमन्दिरोके शास््रागारोंमें हिन्दीके अनेक महाकाव्य छुपे पढ़े है। 
यहों दो-चार उन मुख्य अन्थोंका ही विवेचन दे रहे हैं, जो हमारे 
अनुशीलनका विषय रहे हैं । 
पठसचरिड-पश्मचरिन्न इस ग्रन्थमे १२००० पद्म हैं। ९० सन्धियों 
( जैन रामायण ) और ५ काण्ड हैं| विवरण निम्न है- 
विद्याधस्काण्ड---२० सन्धि 
अयोध्याकाण्ड--२२ सन्धि 
सुन्दरकाण्ड---१४ सन्धि 
युद्धकाण्ड--२ १ सन्धि 
उत्तरकाण्ड--१ ३ सन्धि 
इन सन्धियोंमें ८३ सन्धियों स्वयंभूदेवकी हैं ओर शेष सात सन्धियों 
इनके पुत्र त्रिभुवन-द्वारा रचित हैं | 

विद्याधर, राक्षत और बानरवंशका परिचय देनेके अनन्तर बताया 
है कि विजयार्डकी दक्षिण दिद्यामें रथनू पुर नामके नगरमें इन्द्र नामका 
प्रतापी विद्याधर रहता था। इसने लंकाकों जीतकर 
अपने राज्यमें मिला लिया। पाताल-लंकाके राजा 
रक्षश्रवका विवाह कौठुकमंगल नगरके व्योमबिन्दुकी छोटी पुत्री केकसीसे 
हुआ था, रावण इसी दम्पत्तिका पुत्र था । इसने बचपनमें ही बहुरूपिणी 
विद्या सिद्ध की थी, जिससे यह अपने शरीरके अनेक आकार बना सकता 
था। रावण और कुमकरणने लंकाके अधिपति इन्द्र और प्रभावशाली 
विद्याधर वेश्रवणकों परास्तकर अपना राज्य स्थापित कर लिया | खरदूषण 
रावणकी बहन शर्पणखाका हरण कर ले गया, पीछे रावणने अपनी इस 
बहनका विवाह खरदूषणके साथ कर दिया और पाताल-लंकाका राज्य 
भी उसीको दे दिया। 

वानरवशके प्रभावशाली शासक बालिने संसारसे विरक्त होकर अपने 
रुघु भाई सुप्रीवकों राज्य दे दिगम्बर-दीक्षा ग्रहण कर ली और कैलास 
पर्बतपर तपस्या करने लगा | राबणकों अपने बल, पौरुषका बडा अभि- 
मान था, अतः वह बालि्पिर क्रुद्ध हो कैलास पर्वतको उठाने लगा | इस 
पर्वतके ऊपर बने जिनाल्‍य सुरक्षित रह, इसलिए बालिने अपने अगूठेके 
जोरसे कैलास पर्वतकों दबा दिया, जिससे रावणकों महान्‌ कष्ट हुआ । 
पश्चात्‌ बालिने रावणको छोड़ दिया और तपस्या कर निर्वाण पाया | 

अयोध्यामे भगवान्‌ ऋषभदेवके वंशसे समयानुसार अनेक राजा 
हुए, सबने दिगम्बरी दीक्षा लेकर तपस्या की ओर मोक्ष पाया | इस बंशके 
राजा रघुके अरण्य नामक पुत्र हुआ, इसकी रानीका नाम प्रथ्वीमति था। 
इस दम्पत्तिको दो पुत्र हुए---अनन्तरथ ओर दशरथ | राजा अरण्य अपने 
बड पुत्र सहित ससारसे बिरक्त हो तपस्या करने चल्य गया तथा अयो- 
ध्याका शासनभार दशरथको मिला | एक दिन दशरथकी सभामे नारद 
ऋषि आये, उन्होने कहा कि रावणने किसी निभित्तशानीसे यह जान 


फेथा वस्तु 

लिया है कि दशरथ-पुत्र और जनक-पुन्नीके निमित्तसे मेरी मृत्यु होगी । 
अतः उसने विभीषणकों आप दोनोंकों मारनेके लिए नियुक्त कर दिया है, 
आप सावधान होकर कही छुप जायें। राजा दशरथ अपनी रक्षाके लिए, 
देश-देशान्तर्मे गये और मार्गम कैकयीसे विवाह किया। कुछ समय 
पश्चात्‌ महाराज दशरथके चार पुत्र हुए और एक थुद्धमे प्रसन्न होकर 
उन्होने कैकयीको वरदान भी दिया | रामके राज्याभिषेकके समय कैकयीने 
वरदान माँगा, जिससे राम-लक्षम्ण ओर सीता वन गये तथा महाराज 
दशरथने जिन-दीक्षा अ्रहण की । सीता-हरण हो जानेपर रामने वानरवश्ञी 
बिद्याधर प्रनज्जय ओर अश्जनाके पुत्र हनूमान एवं सुग्रीवसे मित्रता 
की | रामने सुग्रीवके शत्रु साहसगतिका वधकर सदाके लिए. सुग्रीवकी 
अपने वश कर लिया और इन्हीके साहाय्यसे रावणका बधकर सीताको 
प्राप्त किया । 


रावण जैन धर्मानुयायी था। प्रतिदिन जिनपूजा और स्तुति करता 
था, पर अनीतिके कारण उसके कुल्का सहार हुआ | 

अयोध्या छोट आनेपर ल्लेकापवादके भवसे रामने सीताका निर्वासन 
किया । सौमाग्यसे जिस स्थानपर जगल्मे सीताकों छोड़ा गया था, ब्- 
जब राजा वहाँ आया और अपने घर ले जाकर सीताका सरक्षण करने 
लगा । सीताके पुत्र लवणाकुशने अपने पराक्रमसे अनेक देशोंकों जीतकर 
वज्जजघके राज्यकी वृद्धि की। जब यह वीर दिग्विजय करता हुआ 
अथयोध्या आया तो रामसे युद्ध हुआ तथा इसी युद्धमे पिता पुत्र परस्परमे 
परिचित भी हुए। सीता अम्मिपरीक्षामे उत्तीर्ण हुई, विरक्त हो तपस्या 
करने चली गयी और स््रीछिज्ञ छेदकर स्वर्ग प्राप्त किया | क्ष्मणकी मृत्यु 
हो जानेपर राम शोकामिभृत हो गये, कुछ कार बाद बोध प्रास होनेपर 
दिग्म्बर मुनि हो गये और दुद्ध'र तपस्याकर उन्होने मोक्ष प्राप्त किया । 

यह सफल महाकाव्य है। इसकी आधिकारिक कथा रामचन्द्रकी 
कथा है, अवान्तर या प्रासद्धिक कथाएँ वानरबश और विद्याधर वशके 

आख्यान रूपमें आयी हैं। प्रासद्धिक कथावस्तुमें प्रकरी और पताका 
दोनों ही प्रकारकी कथाएँ हैं| पताका रूपमें सुग्रीव 
की हलक पल लो -नन्दनकी कथाएँ आधिकारिक कथाके 
र माझुत कथाएँ आ 
साथ-साथ चली हैं और प्रकरी रूपमे बालि, मामण्डल, वज्ज॒जंध आदि 
राजाओंके आख्यान हैं ! 

कार्येव्यापारकी दृष्टिसे उक्त कथावस्तुमें प्रारम्भ, प्रयत्, प्राप्त्याशा, 
नियतामि और फलागम ये पॉचो ही अवस्थाएँ पायी जाती हैं | विद्याधर 
मास्थाई बंशके वर्णनके उपरान्त अयोध्याकाण्डकी तीसरी 
सन्धिमे कथासूत्र फलकी इच्छाके लिए. उन्मुख होता 
है। इक्ष्याकुबशके महाराज दशरथके ग्रागणमे राम खेलते दिखलायी पड़ते 
हैं। द्वितीय अवस्था उस समय आती है जब राम विवाहकर घर छौंट 
आते हैं | बन जाना, सीताका हरण होना और युद्ध करके रावणके यहोसे 
सीताको ले आनेके उपरान्त रामका धार्मिक कृत्योमे लीन हो जाना तथा 
लक्ष्मणकी मृत्युके उपरान्त रामका वेदनाभिभूत होना और देवो-द्वारा 
बोध प्रास होना तीसरी प्राप्याशा नामक अवस्था है। रामका तपस्थाके 
लिए जाना नियतापति नामक चौथी ऊवस्था और रामका निर्वाण प्राप्त 

करना फलागम नामक पॉचवी अवस्था है। 


इस महाकाव्यमें कथावस्तुके चमत्कारपूर्ण वे अंग वर्तमान हैं, जो 
कथावस्तुकों कार्ययी ओर ले जाते हैं। बीज प्रारम्भ नामक अवश्थासे 
अर्थप्रकृतियाँ.. . दिंखलायी पड़ता है, जिस प्रकार बीजमें फल छिपा 
रहता है उसी प्रकार वशोत्पत्ति नामक आख्यानमें 

सारी कथा छुपी है। वानरबंश, विद्याधरवश और राक्षसवशका पारस्परिर 
सम्बन्ध दिखलाकर कविने मानवीय और दानबवीय प्रद्ृत्तियोके इन्द्रकी 
अभिव्यज्ञना की है। बिन्दुका आरम्भ रामके जन्मसे होता है, कथाके 
वास्तविक विस्तार और निगमनका यही स्थान है। पताका और प्रकरीमे 
बालिका तपाख्यान, विशल्याके भवान्तर, हनूमानका निर्वाण लाभ आदि 

अवान्तर कथास्थान हैं। रामका निर्वाण छाम-कार्य नामक अर्थ- 
प्रकृति है । 

अवस्था और अर्थप्रकृतियोंका मेल इसमे सुन्दर ढंगसे हुआ है। 
बीज अर्थप्रकृति-बंशाख्यानका प्रारम्म नामक अवस्था-रामके साथ योग 

सन्धियाँ. दिंलेल्यना मुख सन्धि है। प्रतिमुख सन्धि कथाका वह 

स्थान है जहों रामकी वानरवंशके विद्याधरोंसे मित्रता 

होती है | गर्भसन्धिमे कथाका विस्तार बहुत हुआ है। अवमर्श सन्धिमे 
रामका वेदनाभिभूत हो जानेवाल्य कथाकों स्थान है। रामका निर्वाण 
प्राप्त करना निर्वदणसन्धि-स्थान है, जहों कार्य और फलका योग हुआ है। 

इस महाकाव्यकी कथावस्तुक नायक प्रम-राम हैं। यह धीरोदात्त 
है| इनके चरिचत्रमे महती उदारता है। इनमें शक्तिके 
साथ क्षमा तथा दृढ़ता और आत्मगोरवके साथ विनय 
तथा निरमिमानता है। यह च्रेशठ शलाकापुरुषोंमेसे हैं । 

इस महाकाव्यमे यो तो सभी रस हैं, पर शान्तरस प्रधान रूपसे 
परिपक्त हुआ है। >शज्ञारके संयोग और वियोग दोनों पक्षोंका वर्णन 
कविने सुन्दर किया है। करुण रसके चित्रणमें तो 
अभूतपूर्व सफलता प्राप्त की है। युद्धमें भाई-बन्धुओंके 
काम आनेपर कुठ्म्बियोंके विलाप पापाणहृदयकों भी द्रवीभूत करनेमे 
समर्थ है| 

प्रकृति आदिकालसे ही कवियोंका आकर्षण-केन्द्र रही है। समी 
कवियोने विभिन्न रूपोमें प्रकृतिका चित्रण किया है। इस महाकाव्यमें भी 
प्रहंलिखिबंण भरे पदकतुओंका वर्णन विशुद्ध प्रकृतिके साथ आलूम्बनके 

दस्त रूपसे किया गया है। सन्ध्याकी सुषमाको कविने अनेक 

उपमा और उद्येक्षाओँके सुन्दर जालमें बॉघना चाहा 

है, पर वह सुन्दरीका शब्दचित्न प्रस्तुत नहीं कर सका है। निम्न पक्तियों 
देखने योग्य हैं- 


नायक 


रस 

उवहसद संझाराउ सुह-बंधुरु। विदुदु. मयाहरु मोत्तिय-दूंतुरु ॥ 
छिवद ध॒ मत्यड मेरु-महीहरु । तुज्छुवि मज्झुवि कवणु पईेहरु ॥ 
ज॑ चंद-कंत-सलिछादि सित्तु । अहिसेय-पणालु व फुसिय चित्त ॥ 
ज॑ विदुदुम-मरगय-कंति आहि। थिड गयणु व सुधरणु-पंति आहि ॥ 
ज॑ इदुणील-माला मसीए | अलिहद घधंदि भिनत्तीए तीए ॥ 
जहि पोमराय-पह तणु चिहाइ।थिड अहिणव-संझाराउ णाइ ॥ 
--पडमचरिड ७२।३ 
इस महाकाव्यके दो खण्ड है--आदिपुराण और उत्तरपुराण | 
प्रथम खण्डमे ८० सन्धियों और द्वितीयमें ४० सन्धियों है । आदिपुराणमे 
प्रथम तीर्थकर ऋषमभनाथका चरित्र है और उत्तर- 
सिख महाइरिस पुराणम अवशेष २३ तीर्थकरोकी जीवनगाथा है। 
गुणालंकारु के 
आदिपुराणकी कथावस्तुमं एकतानता है, पर उत्तर- 
पुराणमे २३ कथाएँ हैं, एकका दूसरेसे कुछ भी सम्बन्ध नही। अतएब 
महाकाव्यके सभी पूर्वोक्त लक्षण आदिपुराणमे बर्तमान हैं । 
महाकाव्यकी सबसे बड़ी विशेषता कथावस्तुमे अन्वितिका होना है । 
आदिपुराणमे घटनाचक्रके भीतर ऐसे स्थलेका पूरा सन्निवेश है जो 
मानवकी रागात्मिका इत्तिको उदबुद्ध कर सकते हैं, उसके हृदयकों भाव- 
मग्न बना सकते हैं । इसमें कथाका पूरा तनाव है; इसके नायकमें केवल 
कालकी अपेक्षासे ही विस्तार नही है, बल्कि देशापेक्षया भी है। नायक 
ऋषभनाथ--आदिनाथ उस समयके समाज और वर्गविशेषके प्रतिनिधि 
हैं। उनके जीवनमें समष्टिके जीवनका कैन्द्रीयकरण है। महाकाव्यके 
नायकमे यही सबसे बड़ी विशेषता होनी चाहिये कि वह समष्टिगत भाव- 
नाओं ओर इच्छाओंकी अपने भीतर रखकर मानवताका प्रतिष्ठान करे । 
सक्षेपमे यह सफल महाकाव्य है| 
११वीं झतीमें नयनन्दिने १२ सन्धियोंमे सुदर्शन चरितकी रचना की 
है। यह ग्न्थ एक प्रेम कथाको लेकर लिखा गया है। कबिने बड़े कोशलसे 

इस कथाकी व्यज्जनामें पद्मननमस्कारका फल घटित किया है। प्रतिदिन 
अरिहत, सिद्ध, आचार्य, उपाध्याय और सर्वसाधुको 
सुदृशंन-चरित भक्तिपूर्वकक नमस्कार करना प्रत्येक साधकका धर्म है। 
काच्यके बीच-बीचमें धार्मिक प्रकरण रखे गये हैं। धार्मिक व्यच्जनाके 
साथ प्रेमकथा कहनेकी यह साकेतिक शैली सूफी कवियोके छिए विशेष 
अनुकरणीय रही है | इस काव्य-अन्थके कथानकके समानान्तर ही प्रेस- 
मार्गी कवियोने कथाएँ गढकर अपने सिद्धान्तोका प्रचार किया है। 
प्रस्तुत काव्यप्रन्थमें यद्यपि थगारर्सकी प्रधानता है, तथापि इसका 
पर्यवसान शान्तरसमे हुआ है। कविने जहाँ एक ओर स््रीके सौन्दर्य- 
चित्रण और आकर्षक परिस्थितियोमे अपनी कल्पना एवं सोन्दर्य-दर्शनकी 
अन्त्॑ष्टिका परिचय दिया है, वहों बीच-बीचसे जैनधर्मके सिद्धान्तोंका भी 
स्पष्टीकरण किया है। नायिका-भेद, नख-शिख वर्णन, प्रकृति चित्रणक 
रसानुकूल प्रसग बड़े मनोहर ढंगसे प्रस्तुत किये है। जैन साहित्यमे इस 
मद्यकाव्यकी शैलीपर अधिक रचनाएँ नहीं हो सकी हैं। आकर्षक रूप- 
सौन्दर्य ही इस महाकाव्यके आख्यानका आधार है। सुदर्शनका रूप 
ससारकी समस्त सुन्दर वस्तुओंके समनन्‍्वयसे निर्मित है। इसके वर्णन, 
दर्शन या भावनामात्रसे किसीके भी दृदयमे गुदगुदों उत्तन्न हो सकती है। 
कवि नयनन्दने अपनी सूक्ष्म अन्तर्दष्ठि-द्वारा भिन्न-भिन्न परिस्थितियोकि 
बीच घटित होनेवाली अनेक मानसिक अवस्थाओका सुन्दर विदलेपण 
किया है| अमयाके सामने जब सुदर्शन पहुँचता है तो वह उन्मुक्त हृदयसे 
प्रेमकी भीख मॉगती है, किन्तु शील्पर हिमाल्यकी चद्यमनकी तरह अडिग 
सुदर्शन मानसिक इन्द्रोंके बीच पड़कर भी कमजोरियोपर विजय पाता है 
और स्पष्ट शब्दोमे उसके प्रस्तावकों ठुकरा देता है। श्षोभसे उत्पन्न उदा- 
सीनता ओर आत्रमग्लानिकी भावनासे अभिभूत अभया शोर मचाती है, 
जिसका परिणाम दानवीय शक्तिपर मानवीय श्रक्तिके विजय रूपमें होता 
है। करुणा, रति, क्रोध, उत्साह आदि स्थायी भावोके अतिरिक्त कितने 
डे 

ही छोटे-छोटे भाव और विभिन्न मानसिक दशाओंका चित्रण श्रेष्ठ कविने 
किया है| इस कारण इसमें महाकाव्यत्वकी अपेक्षा नाटकत्व अधिक है। 
सुदर्शनके स्वभावमे वैयक्तिक विशेषता है, यह धीर प्रशान्त नायक 
है, स्वभावतः शान्त और अपनी प्रतिज्ञापर अय्ल है, इसे कोई भी प्रलो- 
भन पथमश्रष्ट नही कर सकता है। कज्चन और कामिनी जिनसे संसारके 
इने-गिने व्यक्ति ही अपनेको विल्ग रख पाते हैं, से सुदर्शन निर्लिस है | 
रस और इदौलीकी दृष्टिसे भी यह महाकाव्य है, नायकके नामपर इसका 
नामकरण किया गया है। दृश्य-योजना, वस्तु-व्यापार-वर्णन और परि- 
स्थिति-निर्माणकी योजना कविने यथास्थान की है4 वर्णनोमे नामोकी 
भरमार नहीं है, किन्तु वस्तुके गुणोका विश्लेषण किया गया है। 
देशी भाषा सौर पुरानी हिन्दीके पश्चात्‌ कई महाकाव्य प्रचलित 
हिन्दी भाषामें भी लिखे गये । यद्यपि सोलहवी गतीके अनन्तर महाकाव्य 
लिखनेकी परिपायी उठती गयी, फिर भी पुराण साहित्यकों काव्यका 
विषय बनानेके कारण महाकाव्य रचनेकी परम्परा क्षीण रूपमे चलती 
रही । प्रकरणवश राजस्थानी और ब्रजमाषाके कतिपय जैन महाकाव्योका 
आलोचनात्मक परिचय देना अप्रासगिक न होगा । 
यह सफल महाकाव्य है, पूर्वोक्त सभी महाकाव्यकै लक्षण इसमे वर्त- 
मान है। इसकी कथा बड़ी ही रोचक ओर आत्मपोषक है। किस प्रकार 
वास एरेश वैरकी परम्परा प्राणीके अनेक जन्म-जन्मान्तरोतक 
चलती रहती है, यह इसमे बड़ी ही खूबीके साथ 
बतलाया गया है । पार्श्चनाथ तीर्थंकर होनेके नौ भवपूर्व पोदनपुर नगरके 
राजा अरविन्दर्क मन्त्री विश्वभूतिके पुत्र थे। उस समय इनका नाम मरु- 
भूति और इनके भाईका नाम कसठ था। विश्वभूतिके दीक्षा लेनेके 
अनन्तर दोनों भाई राजाके मन्‍्त्री हुए। जब राजा अरबिन्दने वज्ञकीति- 
पर चढ़ाई की तो कुमार मब्भूति इनके साथ युद्ध-लेत्रमे गया । कमठने 
राजधानीमे अनेक उत्पात मचाये और अपने छोटे भाईकी पत्नीके साथ 

दुराचार किया | जब राजा शत्रुकों परास्तकर राजधानीमें आया तो कमठ- 
के कुकृत्यकी बात सुनकर उसे बड़ा दुःख हुआ । कमठका काला मुँहकर 
गधेपर चढा सारे नगरमें घुमाया और नगरकी सीमाके बाहर कर दिया | 
आत्म्प्रताड़नासे पीडित कंमठ भूताचछ पर्वतपर जाकर तपस्वियोके साथ 
रहने छगा | मरुभूति कमठके इस समराचारकों पाकर भूताचलपर गया, 
पर वहाँ दुष्ट कमठने उसकी हत्या कर दी | इसके पर्चात्‌ आठ जन्मोंकी 
कथा दी गयी है; नोवे जन्मसे काशीके विश्वसेन राजाके यहाँ पार्श्बनाथका 
जन्म होता है । यह आजन्म ब्रह्मचारी रहकर आत्म-साधना, करते है, 
पूर्वभवका साथी कमठ इनकी तपस्यामे नाना विध्न उत्पन्न करता है, पर 
ये अविचलित रहकर आत्म-साधना करते हैं। केवल्य-प्राप्ति हो जानेपर 
मव्य जीवोंकों उपदेश देते है और सो वर्षकी अवस्थामें निर्वाण प्रात 
करते है। 

कथावस्तुसे ही इसका महाकाव्यत्व प्रकट है। नायक पाइर्वनाथका 
जीवन अपने समयके समाजका प्रतिनिधित्व करता हुआ छोक-मगलकी 
रक्षाके लिए बद्ध-परिकर है। कविने कथामें क्रमबद्धता 
का पूरा निर्वाह किया है। मानवता और युग-भावना- 
का प्राधान्य सर्वत्र है। परिस्थिति-निर्माणमें पूर्वके नौ भर्वोकी कथा जोड़- 
कर कविने पूरी सफलता प्राप्त की है। जीवनका इतना सर्वाज्ञीण और 
स्वस्थ बिवेचन एकाघ महाकाव्यमे ही मिलेगा। 

यह जीवनका काव्य है | इसमें एक व्यक्तिका जीवन अनेक अवस्थाओं 
और व्यक्तियोके बीच अकित है। अतः इसमें मानव राग-द्वेषोंकी क्रीड़ाके 
लिए. विस्तृत क्षेत्र है। मनुष्यका ममत्व अपने परिवारके साथ कितना अधिक 
रहता है, यह पार्श्वनाथके जीब मरुभूतिके चरित्रसे स्पष्ट है। 

जीवनके आन्तरिक दर्शनका आभास वृद्ध आनन्दकुमारकी आत्म- 
कक छटपटाइटमें कबिने कितने सुन्दर ढगसे दिया है। कवि 
कहता है-- 

बालक काया कूंपल छोय । पत्र रूप जीपनमें होय ॥ 

पाको पात जरा तन करे । काल बयारि चलत पर झरे ॥ 

मरन दि्विसकों नेम न कोय । यातै कछु सुधि परे न छोय ॥ 

एक नेम यह तो परमान। जन्म धरे सो मरे निदान ॥ 

--४।६५-६७ 

बस्तुतः उपयुक्त पक्तियोंका यथार्थ चित्रण अत्यन्त रमणीय है| कवि 
कहता है कि किशोरावस्था कॉपलके तुल्य है, इसमे पत्र-रूप यौवन अवस्था 
है। पत्तोंका पक जाना --जरा है। रझुत्यु-रूपी वायु इस पके पत्तेको अपने 
एक हल्के धक्कैसे ही गिरा देती है। जब जीवनमे मृत्यु निश्चित है, तो 
हमे अपनी महायात्राके लिए पहलेसे तैयारी करनी चाहिये । 

जीवनका अन्‍्तर्दर्शन शानदीपके द्वारा ही हो सकता है, किन्तु इस 
ज्ञानदीपमें तपरूपी तैल और स्वात्मानुभवरूपी बत्तीका रहना अनि- 
वार्य है-- 

ज्ञान दीप तप तेल सर, घर शोधे अ्रम छोर । 
या विधि बिन निकसे नहीं, पेठे पूरव चोर ॥--४।८१ 

बस्तु-वर्णन, चरित्र-चित्रण और भावजव्यज्ञना इस महयकाव्यमें 
समन्वित रूपमे वर्तमान है। घटना-विधान और दृश्य योजनाओको भी 
कविने पूरा विस्तार दिया है। आदर्शवादका मेल कविताकी समाजनिष्ठ 
पद्धति और प्रबन्ध-दोलीसे अच्छा हुआ है। पार्श्यनाथका चरित्र हिंसापर 
अहिंसाकी विजय है। क्षमाका पीयूष क्रोध ओर वैरकों मुधा बना देता है, 
क्रोध और उत्पातके स्वरूपकों बदल देता है। प्रतिशोध और बैरकी भावना- 
का अन्त हो जाता है। इसपर कवि कहता है-- 

इत्यादिक उत्पात सब, वथा भये अति घोर । 

जैसे मानिक दीपकों, रंगे न पवन झकोर ॥ 

प्रभु चित चढयो न तन हिल्पों, टल्यों न घीरज ध्यान । 

इन अपराधी क्रोधवस, करी शथा निज दान ॥--८।२३, ८२७ 


पुरातन काब्य-साहित्य रे 


न्दी-जैन-खण्डकाउय 

खण्डकाव्यमें जीवनके किसी खास पहलपर कविकी दृष्टि केन्द्रित रहती 
है। यद्यपि घटना-विधान, दृश्य-योजना और परिस्थिति-निर्माणका भी 
प्रयास खण्डकाव्यकै निर्माताओंको करना पड़ता है, पर जीवनके किसी 
खास अंशकी सीमामे बॉधकर । जैन साहित्यकारेने भी हिन्दी भाषामें 
अनेक खण्डकाव्योंकी रचना की है। परिस्थिति निर्माणमें इन्हे अभूतपूर्व 
सफलता इसलिए प्राप्त हुई है कि जीवनके इन्दोंमे प्रवृत्तिसे हटकर निदृत्ति- 
की ओर ले जाना इनका ध्येय था। इस कारण जीवनकी मर्मस्पर्शी 
घथ्नाओकों घटित करानेके लिए परिस्थितियोका निर्माण सुन्दर ढगसे 
हुआ हे । संसारका कोई भी पदार्थ अपनी स्थितिमे नहीं रहना चाहता है, 
परिस्थितिकी ओर बढ़ता है; क्योंकि जड़ और चेतन सभी प्रकारके पदार्थों- 
में परिवर्तन और गतिका होना अनिवार्य है। जैन हिन्दी कवियोंने स्यादू- 
बाद दर्शनकी अनुभूतिसे प्रत्येक पदार्थकी गति और परिस्थित्तिका अनुभव 
कर खण्डकाव्योंमि घटना-विधान इतने सुन्दर ढगसे घटित किये हैं, जिससे 
मानव जीवनके राग-विराग सहजहीमे प्रकट हो जाते है। 

पश्चमीचरित, नागकुमारचरित, यशोधर्चरित, नेमिनाथचउपई, 
बाहुबलिरास, गौतमरास, कुमारपाल-प्रतित्रोध, जम्बूस्थामीरासा, रेबंतगिरि- 
रासा, संघपति समरारास, अन्ञनासुन्दरीरास, धर्मदत्तचरित, ललिताग- 
चरित, कृपणचरित, धन्यकुमारचरित, जम्बूचरित आदि अनेक जैनखण्ड- «७ 
काव्य देशी भाषा, पुरानी हिन्दी और परवर्ती हिन्दीमे विद्यमान है। इन 
सभी खण्डकाव्योमे घटना-वैचित््यके साथ चरित्र-चित्रण सफल हुआ है! 
मानव जीवनकी रागात्मिका वृत्तिके उद्घाटनके साथ शुद्धात्मानुभूतिकी 
ओर ले जानेकी क्षमता इन सभी खण्डकाच्योंमे है। नायक, रस, बस्तु- 
विधान, अलंकार-योजना और शैली आदि विभिन्न दृष्टिकोणोंकी अपेक्षासे 
ये सभी खण्डकाव्य सफल है | यह जैन कवियोंकी प्रमुख विशेषता है कि 
वे पुरातन कथावस्तुमे नवीन ग्राणोंकी प्रतिष्ठा कर नूतन और मौलिक 

उद्मावनाएँ करनेमें सफल हुए है। पौराणिक कथानकके होनेपर भी 
विचार निखरे और पुष्ठ हैं। इनमेंसे कुछका विवरण निम्न प्रकार है-- 
यह कबि पुष्पदन्तकी अमर कृति है। इसमे नो सन्धियों हैं। पश्चमी 
ब्तके उपबासका फल प्राप्त करनेवाले नागकुमारका चरित वर्णित है। 
नागकुमारके जीवनको प्रकाशमे लानेके लिए. कविने 
नागकुमारचरित ३पन्ी कल्पनाका पूरा उपयोग किया है। युद्ध और 
सघर्षकी परिस्थितिके क्षणोंमे होनेवाली नागकुमारकी विलक्षण मनोदशाका 
कषिने वैज्ञानिक उद्घाटन किया है । आजकलके मनोविज्ञानके सिद्धान्त 
भले ही उसमें न हों, पर संघ्ंकी स्थितिमे मानवमन किस प्रकार व्याकुल 
रहता है तथा कल्पनाके सुनहले परोंपर बैठ नभोमण्डलर्म कितनी दूर तक 
विवरण कर सकता है, का आभास सहजमे ही मिल जाता है | इस खण्ड- 
काव्यमें वस्त॒वर्णनका कौशल और प्रबन्धकी पढुताका अद्वितीय मिश्रण 
है। कवि नागकुमारको बनराजके द्वाया देखे जानेका वर्णन करता हुआ 
कहता है-- 
जहिं काणणंते ठाग्गोहतरु, तहिं हुंतठ पढ्छटिड सवरु ॥ 
दिद्वड परमेसरु कुसुम सरु, आवासिड सणरु जणतिहरु ॥ 
आएस पुरिसु परियाणियड, भिश्वह्टिं जाइबचि परियाणियड ॥ 
त॑ दिर्‌ढु जयंघर णिवतणड, झसकेउ देड कि सो मणड ॥ 
पुच्छिउ कार्मे कि आइयड, को तुहुँ विणएण घिराइयड ॥ 
कवि पुष्पदन्तका देशी भाषामें नागकुमार-चरितके समान यह भी 
सुन्दर खण्डकाव्य है। इसमें यशोधर राजाका चरित्र वर्णित है। कविने 
यहा घर अरे जनताकी भावनाका चित्रण यशोधरक्रे चरित्रमें किया 
है। वीर-गाथाकालीन रचना होनेके कारण शक्ति 
और शौर्यका प्रदर्शन अधिक किया गया है। इस काव्यमें मूर्त्त जीवनमें 
अमूर्त्तकों, स्थूल शरीरमें सूक्ष्मको और क्षण-मगुर संसारमें नित्य और अमर- 
तत्वकों अभिव्यज्ञित करनेका प्रयास किया है। लोकिक प्रेमकी विभिन्न 

अवस्थाओंका उद्घाटन जीवनके विभिन्न चित्रों-दारा किया हैं। वर्णन 
और दृश्य-योजना भी सुन्दर बन पड़ी हैं । 
धर्मसूरि विरचित १३ वीं शतीका यह खण्डकाव्य है। इसमे भगवान्‌ 
महावीरके समकालीन जम्बूस्वामीका हट फ किया है। यह गरहस्थ 
अवस्थामें ही अपने बुद्धिकोशल ओर वीरत्वके लिए 
मा हल प्रसिद्ध थे। मगधसम्नाट्‌ विम्बसारके आदेशानुसार 
इन्होने पर्वतीय झत्रुको परास्तकर गौरव प्रात्त किया और अन्‍्तमें भगवान्‌ 
महावीरके सघमें दीक्षित हो तपस्या की और निर्वाण-पद पाया | कंविने 
इसमें गार्स्थ्य जीवनका सुन्दर चित्रण किया है। दाम्पत्यको मर्यादामें 
बद्धकर अज्ञारिक जीवन आध्यात्मिक जीवनपर किस प्रकार छा जाता है, 
इसका दिग्दर्शन कराया है। 
दर्पोक्तियों वीर-रसके पोषणमे कहाँ तक सहायक हैं, यह पर्वतीय राजा- 
के दर्पसे स्पष्ट है । आत्म-विश्वास और आत्म-गौरवकी भावनाका जम्बू- 
स्वामीमें अकनकर उनके प्रतिनायक पर्वतीय राजाकै विचारोका कच्चा 
चिट्ठा सुन्दर ढगसे दिखलाया है। रस, नायक, दृष्यविधान, घटना-वैचित्य 
आदिकी दृष्टिसे यह खण्डकान्य है, पर संवादोका अभाव और कथा- 
वस्तुकी शिथिल्ता इसके सौनन्‍्दर्यतो विकृत करनेमे सहायक हैं । 
सभी रासा गन्‍न्थ एक ही शैलीपर ढिखे गये हैं। इनमें से अधिकाश 
खण्डकाव्योमे काव्यत्व अल्प और पोशणिकता अधिक है। धर्मबार्ता 
होनेके कारण सुन्दर नीति और विश्वोपकारकी भावना 
अन्त्हिंत है। इन ग्रन्थोकै स्वयिताओने धार्मिक आस्था- 
को खुलखुलानेके लिए सुदृढ़ और सोम्य दृष्ान्तोको प्रस्तुत किया है | 
मानवको इन्द्रिय ओर मनकी दासतासे छुड़ाकर अतीन्द्रिय आनन्दकी 
चौरस भूमिमें व्व उपस्थित किया है। रासा ग्रन्थोंमे प्रेम और बविरहके 
चित्रोंका भी अभाव नहीं है। वेदनाकी अग्निमे तपाकर आध्यात्मिक 
रसानुभूतिकी तीतता दिखलायी है | वीर रसका चित्रण तो इन काव्योमे 


अन्य रासा अन्धथ 

सफल हुआ है। किन्तु शान्तरस निरूपणकर सभी शस पर्यवसानको प्रात 
हुए हैं । जीवनके आवरणमे छुपे चिरन्‍्तन राग-द्रेषोका जिस कविकों 
जितना गहरा परिज्ञान होगा, वह उतना ही सफल खण्डकाव्य ल्खि 
सकैगा । जैन कवियोंम यह परख-विद्यमान थी, जिससे वे राग-द्वेषका 
परिष्कार करनेवाली वैराग्यम्रद परिस्थितियोंका निर्माणकर काव्यजगत्मे 
सफल हुए | जीवंनके क्रिया-व्यापारोका संचालन रास्ग्रन्थोके स्वयिताओंम 
विद्यमान था, जिससे वे घटना-विधानमें अधिक सफल हो सके हैं । 

अंजनासुन्दरी रासामे अजनाके विरहका ऐसा सुन्दर चित्रण किया 
गया है, जिससे विरहिणीके जीवनकी समस्त परिस्थितियोका चित्र सामने 
प्रस्तुत हो जाता है। संस्कृत साहित्यमें विरहक्की जिन दस दशाओका 
निरूपण किया गया है, वे सभी अजनाके जीवनमे विद्यमान है | विरहमे 
प्रियसे मिलनेकी उत्कठा, चिन्ता अथवा प्रियतमके इष्ठ-अनिष्टकी चिन्ता, 
स्मृति, गुणकथन आदि सभी नैसर्गिक ढगसे दिखलाये गये है । 

विरहिणी अजनाके जीवनमें कविने सहानुभूतिकी भी कमी नहीं 
दिखलायी है| पति-द्वारा अकारण तिरस्कृत होनेसे अजनाके मनमे अत्यन्त 
ग्लानि है, वह अपने सुखी बाल्यकालकी स्ट्ृतिका पतिके प्रथम साक्षात्कार- 
की मधुर स्मृतिके अनुभव-द्वारा अपने दुःख-सकटके समयको प्रसन्नता- 
पूर्वक बिता देती है । मगवद्धक्ति और सदाचार ही उसके जीवनका 
आधार है। वह एक क्षण भी अधार्मिक जीवन बरिताना पाप समझती है । 
पतिके इतने बड़े अन्यायको भी प्रसन्नतापूर्वक सहन करती हुईं, अपने 
भाग्यकों कोसती है | अंजनामें अपूर्व शालीनता है, पातित्रतकी ज्योति 
प्रभामण्डल बनकर उसे आल्लेकित कर रही है। 

अंजनाकों ग्रल्तफ़्त्मीके कारण उसकी सास गर्भावस्‍्थामे घरसे 
निकाल देती है। उस समयकी उसकी करुण अवस्थाकों देखकर निष्ठुर्ता 
भी रुदन किये बिना नहीं रह सकती है। यह एक सरस खण्ड काव्य है। 
यद्यपि इसकी भाषा पर गुजरातीका पूर्ण प्रभाव है, तो भी रस-परिपाकमे 

कमी नहीं आयी है। इसके रचयिता कवि महानन्द हैं। वसन्तका 
चित्रण करता हुआ कवि कहता है--- 

मधुकर करईं गुंजारव सार विकार वहंति। 

कोयल करई पटहकड़ा ह्ुकढ़ा मेलवा कन्त ॥ 

मलयाचल थी चलरूकिरा पुलकिउ पवन अचण्ड । 

मदन महानप पाझदह विरहीनिं सिर दंड ॥ 

“युसीता सतु' कवि भगवतीदासका एक सुन्दर खण्डकाव्य है। इसमें 
कबिने सीताके सतीत्दकी झांकी दिखलायी है। बारह मासोंमें मन्दोदरी- 
सीताके प्रश्नोत्त रके रूपमे रावण और मन्दोदरीकी चित्तद्ृत्तिका सुन्दर 
विश्लेषण किया गया है। मानसिक घात-प्रतिधार्तोकी तस्वीर कितनी 
चतुराईसे ख्रीची गयी है, यह निम्न उदाहरणसे स्पष्ट है-- 

तब बोलइ मन्दोदरी रानी |) सखि अपाढ़ घनघट घहर।नी ॥ 

पीय गये ते फिर घर आधा । पामर नर नित मंद्रि छावा ॥ 

लवहि पर्पाहे दादुर मोरा। हियरा उमग धरत नहिं घीरा ॥ 

बादुर उमहि रहे चौपाता । तिय पिय बिनु लिह्िं उरुन उसासा। 
नन्‍ही बुन्द झरत झर छावा | पावस नभ आशगम्मु दरसावा ॥ 
दामिनि दुमकत निशि अधियारी । विरहिनि कम वान उरमारी। 
अआुगवहि भोगु सुनहि सिख मोरी । जानति काद्दे मई सति चोरी ॥ 
सदन रसायनु हर जग सारू | संजमु नेमु कथन विंधहारू ॥ 

जब लग हंस शरीर भमहिं, तब छग कीजई भोगु | 

राज तजहिं भिक्षा भमहिं, इउ भूछा सबु छोगु ॥ 


कविवर ब्ह्मगुलालने १७वीं शतीसे इस काव्यक्री 

रचना की है। इसकी कथावस्तु रोचक और 


सरस है| 
राजगृह नगरमे वसुमति राजा शासन करता था| इसी नगरमे 

श्रेष्ठपुत्री क्षयंकरी र॒इती थी। राजाने मुनिराजसे क्षयंकरीकी भवावली 
पृछी । मुनि कहने लगे- है 

यह पहले भवमे उजेनके सेठ धवलकी पक्की थी, इसका नाम मलि 
देवी था। उजैनके राजा पद्मननायने अश्टाहिका पर्वका उत्सव सामूहिक 
रूपसे मनाया, धवल सेठ भी इसमें शामिल हुआ, पर मल सेठानीको 
यह नहीं रुचा | पूजाके लिए सामग्री और पकवान बनवाये अवध्य, 
किन्तु अच्छी वस्तुएँल लेकर सड़े गले सामानसे सामग्रियों तैयार की, 
जिससे मुनियोंकी आहार नहीं दिया जा सका | मलिकी भावनाएँ सदा 
कलुषित रहती थी; दान धर्ममे एक कानी कोड़ी भी खर्च करनेमे उसके 
प्राण सूखते थे; इस कारण पतिसे निरन्तर सत्र्प होता रहता था । इस 
कजूसीके परिणामस्वरूप ही वह कुष्ठ रोगसे पीडित हो गयी । मुनिराज 
आगे बोले--रि्रयों ही लोम नहीं करती, पुरुष भी परमलोभी होते है । 
वह कहने लगे कि कुण्डलनगरमे लोमदत्त सेठ रहता था, कमत्य और 
लच्छा उसकी उदारसना पत्नियों थीं, दोनों स्रियोंमे अत्यन्त स्नेह था | 
सेठ बहुत ही लोभी था, जब्र कही वह जाता तो अपने भण्डार-घरका 
ताला बन्द कर जाता | 

एक दिन दो चारणमुनि सौभाग्यसे वहाँ आये, उनके वहों उतरते ही 
ह्वार खुल गया मुनिराजोंकी आह्रदान देनेसे उन्हें आकाशगाममिनी 
ओर बन्धमोचनी विद्याएँ सिद्ध हो गयी । अतः सेठके घरसे बाहर जानेपर 
वे दोनो अपनी विद्याओके प्रमावमे तीर्थाटन करने लगीं | एक दिन 
पडोसिन रूटककर आयी और छिपकर उनके विमानमें बैठ गयी, दोनों 
सेटानियोंके साथ उसने सहस्तकूट चेत्याव्यक दर्शन किये और वहाँसे 
मूल्यवान रतन छे आयी | सयोगकी बात वे कीमती रन लोभदत्त सेटके 
हाथ बेचे । रलोके सौदर्य आर गुणोपर मुग्ध होकर सेठ उससे कहने लगा, 
व्‌ जहोंसे इन रत्नोंको लायी है, उसकी खान बतलू दे! | होभमे आकर 
पडोसिनने सेठकों विमानमे छुपाकर बैठा दिया। रलद्ीपसे हटते समय 

मार्गम अकस्मात्‌ बह विमान फट गया और सेठकी मृत्यु हो गयी। 
सेठा नियोने संसारके स्वरूपका विचारकर घैर्य धारण किया और अन्तमें 
समाधिपूर्वक प्राण-विसर्जन करनेके कारण देव हुई । 
मुनिराजके उपदेशसे क्षयकरीको विरक्ति है गयी और उसने तपत्या- 
द्वारा प्राण विसर्जनकर देव-पर्याय प्रात की । 
यद्यपि इसमे खंडकाव्यकै अनेक लक्षण नहीं भी पाये जाते हैं, फिर 
भी जीवनको प्रभावित करनेवाली घटनामें सार्वजनीन चित्रण हैं। इसका 
कण्डकाब्यस्व न पलसेठ और नायिका मलिदेवी है। नायक 
... सात्तिक प्रकृतिका है और नायिका तामसी प्रकृतिकी, 
इसमें लोभकी पराकाष्ठा है। मछ्िकी आधिकारिक कथावस्तु है और छोभ- 
दत्त सेठकी कथा प्रासगिक है। दोनों कथाओंमें अन्विति है। लोभीकी 
सूक्ष्म मानसिक दशाओका चित्रण करनेमे कविको पूर्ण सफलता मिली है। 
खरी आलोचनाकी दृश्िसि यह सफल खंडकाव्य नहीं भी ठहरता है, 
पर जीवनके कतिपय तत्त्वोॉंका विवेचन ऐसा मार्मिक हुआ है, जिससे इसे 
सफल खडकाव्य कहा जा सकता है। पास्चात्य समीक्षा पद्धतिमे नायकका 
वर्ग ओर जातिका प्रतिनिधि होना तथा परिस्थितियोंका ऐसा निर्माण रहे, 
जिससे नायक अपना विस्तार कर सके और उसके चरित्रका दर्शन सभी 
कर सके खंडकाव्यका विषय है। वस्तु, संवाद आदि भी इसके सफल हैं | 
कवि मनरदइ्लयछ विरचित यह एक खण्डकाव्य है। इसकी भाषा 
कन्नौजीसे प्रभावित खड़ी बोली है। भगवान्‌ नेमिनाथ 
अमल को का चरित कवियोंके लिए अधिक आकर्षक रहा है, 
अतणव॒ अपभश्रृंश ओर हिन्दीमें अनेक रचनाएँ काव्यरूपमें लिखी गयी हैं। 
जम्बूद्वीपके भरतक्षेत्रके अन्तर्गत सौराष्ट्र देशमे द्वारावती नगरी थी। 
इस नंगरीमे राजा समुद्रविजय राज्य करते थे | ये बड़े धर्मात्मा पराक्रम- 
शाली और शूरवीर थे। इनकी रानीका नाम शिवदेवी 


केथाव 
5 था। इनके पुत्रका नाम नेसमिकुमार रखा गया। 

नेमिकुमार बचपनमे ही होनहार, धर्मात्म और पराक्रमशाली ये । इन्हींके 
बंदज कृष्ण और बलमद्र थे। कृष्णने अपने भुजबल-द्वारा केस, जरासघ 
जैसे दुर्दमनीय राजाओंका क्षणमरम संहार कर दिया था। इनकी सोलह 
हज़ार रानियाँ थी, जिनमे आठ रानियों पदडमद्दिपीके पदपर प्रतिप्ठित थी । 
ए.ऊ समय नेमिकुमारके पराक्रमको सुनकर कृष्णके मनमे ई्या उतनन्न हुई 
तथा इन्होंने उनकी शक्तिकी परीक्षाके लिए उनको अपनी सभा 
आसन्त्रित किया | नेभिकुमार यथासमय कृष्णकी सभाम उपस्थित हुए, 
और अपनी कनिष्ठ अंगुलीपर जजीर डालकर कृष्ण आदिकों झुद्य दिया. 
ऋष्णकों दनके इस अद्भुत पराक्रमकों देखकर महान्‌ आश्चर्य हुआ । 
फलतः उन्होंने अपनी पढ्रानियोको नेमिस्वामीके पास भेजा । रानियोने 
चाय ओरसे नेमिकुमारकों घेर लिया आर अधिक अनुरोध करनेपर विवाह 
करनेकी स्वीकृति प्रात कर ढी। कृणने नेमिकुमारका विवाह झनांगढके 
राजा उमग्रमेनकी कन्या राजुरुमतीसे निश्चित कराया। बहोंपर इन्होन॑ 
अपनी कृटनीलिसे पशुओंको पहलेसे कैद करवा दिया | जिससे अगवानीके 
पश्चात्‌ टीकाको जाते समय पशुओकी चीन्कार नेमिस्वामीकों सुनाई दी । 
पञ्चओके इस करुणक्रन्दनकों सुनकर नेमिकुमारकी ससारकी सार- 
हीनताका अनुभव हुआ और उन्हें विषय कपायोसे विरक्ति हो गयी। 
पशुओको बन्दीगरहसे मुक्तकर नेमिकुमार वरके वरस्राभूषणोकों उतार 
डिगम्बर दीक्षा ले गिरनार पर्वतपर तपस्या करने चले गये। एक क्षण 
पहले जो हर्ष ओर उल्लास दिखल्ययी पड रहा था, विवाहकी मधुर 
सहनाई बज रही थी; दूसरे ही क्षण यह हर्पषका वातावरण शोक परिणत 
हो गया । सहनाई बन्द हो गयी | वरके बिना विवाह किये चले जानेसे 
अन्तःपुरम रोना-धोना झुरू हो गया। महाराज उग्नसेन चिन्तामभ हो गये | 
राजुलमतीकों जब यह समाचार मित्य तो वह मृछित हो प्रथ्चीपर गिर 
पड़ी | प्रयक्ष करनेपर जब उसे होश आया तो वह विलाप करने लगी | 
माता-पिताने राजुलमतीको अन्य वरके साथ बिवाह करनेके लिए, 

बहुत जोर दिया, पर उसने कहा-“भारतीय रमणी एकबार जिसे आत्म- 
समर्पण कर देती है, फिर वही सदाके लिए उसका अपना हो जाता है। 
भले ही लोगोंके दिखावेके लिए विवाहकी रस्म पूरी न हुई हो | स्वामी 
तप करने चले गये, मैं भी उन्हींके मार्गका अनुसरण करूँगी /” इतना 
कहकर राजुल भी तपस्या करने गिरनार पर्वतयर चली गयी । 

इस काव्यमें शान्तरस, वात्सल्यरस, करुणरस और विप्ररूमम्म श्रृंगारका 
सुन्दर परिपाक हुआ है। सीमित मर्यादामें स्वस्थ बातावरणकों उपस्थित 
करनेवाला विप्रल्म्मशज्ञार विशेषरूपसे राजुलके विलाप-वर्णनमैं आया 
है। करुणरसके वर्णनमे शब्द स्वयं करुणाका मूत्तिमान रूप लेकर प्रस्तुत 
हुए है । कविको इस रसके परिपाकमं अच्छी सफलता मिली है। मानवकी 
राग-भावनाओका चित्र अस्तुत करनेमें कुशल चित्रकारका कार्य कबिने 
कर दिखलाया है। 

अलकारोंम अनुप्रास, यसमक, उद्येक्षा, रूपक, उपमा और अति- 
अयोक्तिका समावेश सर्वत्र है। छन्दोमे दोधश, चौपाई, भ्जगप्रयाव, 
नाराच, सोरठा, अडिल्ल, गीता, छप्पय, त्रोटक, पहरी आदि हन्दोका 
प्रयोग किया गया है। गणदोप, पददोष, वाक्यदोप और यतिभग आदिका 
अभाव पाया जाता है। कोमल्कान्तपदावलीयुक्तभाषा अपूर्व विकासको 
ल्ये हुए है । 

इस काव्यका सन्देश यह है कि प्रत्येक व्यक्तिको जीवनमे जनसेवाकों 
अपनाना चाहिए | इसके लिए परिश्रमी, अध्यवसायी, कर्मठ, चारित्रवान्‌, 
आत्मशोधी, उदार और परोपकारी बनना आवश्यक है। निष्किय ओर 
अकर्मष्य व्यक्ति संसारमे बुछ भी नहीं कर पाता है। हिसासे हिसाकी 
आग नहीं बुझाई जा सकती है, पणासे इणाका अन्त नहीं हो सकता है । 
प्रेम, क्षमा, अहिसा, सहानुभूति और आत्मसमर्पण-द्वारा ही झान्तिकी 
स्थापना की जा सकती है। 

कविने इसमे नेमिकुमारके उस जीवन-अंशको दिखलाया है, जिसका 

अनुकरण कर समाज, देश और जातिकी मलाई की जा सकती है। परो- 
पकार या सेवा करनेके पहले अपना आत्मशोधन करना आवश्यक है, 
जिससे सेवक अपने सेवाकार्यसे च्युत न हो सके । 
चरित और कथा-काव्य 

हिन्दी जैन साहित्यमे महाकाव्य और खण्टकाव्योके अतिरिक्त कुछ 
काव्यग्रन्थ ऐसे भी है, जिनमे काव्यत्व अल्प और चरित्र अधिक हैं। 
धर्मोपदेश देनेके लिए तीर्थकरों या अन्य पुरुपोर्के चरित्र लिखे गये हे। 
कुछ ऐसी कथाएँ भी पद्यवद्ध हैं, जो त्रतोकी महिमा प्रकट करनेके लिए 
लिखी गई हैं | अपभ्रद भाषामे १०-१५ चरित ग्रन्थ, २ बढ़े-बठे कथाकोश 
एबं ३०-३५ छोटी-छोटी कथाएँ आज भी उपलब्ध है। इसी प्रकार 
हिन्दीमे लगभग १०० चरित ग्रंथ और २०० कथाएँ उपलब्ध हैं। इन 
कथाओमे चरित्र-चित्रणके साथ आनन्द और विप्रादका अपूर्व मिश्रण 
विद्यमान है। काव्यके मृल आल्म्बन राम-हेपके विभिन्न रुपान्तर इन 
कथाओं और चरितकाव्योम पाये जाते है। जीवनमे पाये जानेवाले 
भार्वोका चरित्र-काव्योम यथेष्ट समावेश हुआ है। चरितोंमे मिन्न-भिन्न 
पात्रोंकी मिन्न-भिन्न प्रकृतियोंकी सू्मता दिखल्ययी गयी है। सास्कृतिक 
विशेषताएँ तो इन ग्रन्थोमे विशेषरूपसे उपलब्ध है। 

ये चरितग्रंथ और कथाग्रथ रोचक होनेके साथ अहिंसा मस्कृतिकी 
विशाल भवनकी झाँकियों सामने प्रस्तुत करते है | पाठक इनके अध्ययन 
और खाध्यायसे कुछ समयके लिए सासारिक विषमताओको भूल जाता हैं, 
उसके सामने आदर्शका एक ऐसा मनोरम चित्र खिच जाता है, जिससे 
वह अपनी कुत्सित बृत्तियोंकोीं परिष्कृत करनेके लिए सकलप कर लता है। 
यद्यपि अपनी मानवीय क्मजोरीके कारण पाठक थोंड समयके पश्चात्‌ ही 
अपने सकत्पको भूल जाता है ओर पुनः विपय-कपायोमे आसक्त हो पूर्वबत्‌ 
आचरण करने लगता है, तो भी सत्‌ सस्कारोका निर्माण होता ही है | 

इन अन्थोंमे स््ी-युरुषोकी नैसर्मिक विशेषताएँ भी दिखलाई पडती 

हैं । घटनाओंकी कुशल संघटनको ओर प्रत्येक लेखक बहुत सावधान रहा 
है, जिससे चरितोमे रंजन-शक्तिकी भी कमी नहीं आने पायी है। जीवन 
और जगतकी छोकरजनकारिणी अभिव्यञ्जना करनेमे कथाकाव्यके निर्मा- 
ताओको पर्याप्त सफलता मिली है। इन्होंने भावोन्मेष और मानव-मन- 
रजिनी शक्तिकी अभिव्यक्ति इतनी चतुर।ईसे की है, जिससे रसोद्रेकमे 
तनिक भी कमी नहीं आने पायी है। 

वस्तु और उद्देश्यकी दृष्टिसे इन ग्रन्थोमे शान्तरस प्रधान है परन्तु 
इसके एक ओर करुण और दूसरी ओर वीररसकी धारा भी कल-कल 
निनाद करती हुई अबाध गतिसे बहती है। कह्दी-कहीं विप्रलूम्म श्गार 
भी प्रबल वेगके साथ कगार तोड़ता हुआ-सा दृष्टिगोचर होता है, परन्तु 
शान्तरसके सामने उसे भी हारकर सिर झुका लेना पड़ता है। व्यग, 
विनोद और हास्यकी भी कमी इन अन्थोंमे नहीं है | 

सामन्तकालीन अन्तःपुरोंकी विद्यसिताका चित्रण भी कवियोने विषय- 
कपायोके त्यागके लिए ही किया है । आदिसे अन्त तक खख्थ बौद्धिक 
दृष्टिकोण ([7:९|९८४प०) ४»00) उपस्थित किया गया है। निस्संग 
सरोवरमे मजन करनेके लिए रमणियोंके विछास-वैभवका अतिरेक प्रस्तुत 
किया गया है | झूठा आदर्श जीवनके लिए मगल्प्रद नही हो सकता, यह 
चरित-का्योंसे स्पष्ट है। जैन कवियोंने भावोकी अतल गहराईमें उतरकर 
इन चरितोमें भी अमूतं भावनाओंको मूर्तरूप प्रदान करनेका प्रयास किया 
है। पाठकीको जिशासाको उत्तरोत्तर तीत्र करनेके लिए कथाओको गति- 
शील्ता दी गयी है। अतः ये कथाएँ ब्रत या चरित्र पालनेके लिए. भावो- 
त्तेजक (70प8/6 ?70५०००॥०7) हैं। 


काव्यकी दृष्टिसे इनमें कविता अलंकत नहीं की गयी है। शब्दचयन 
और वाक्ययोजना भी चमत्कारपूर्ण ढगसे नहीं हुई है तथा महयकाव्य या 
खण्डकाव्यके विधानका अनुसरण भी इनमे नहीं हुआ है। इसी कमीके 


६ दिन्दी-जैन-साहित्य-परिशीरन 


कारण इनको प्रथक्‌ काव्यकोटिमे रखा जा रहा है। चरित और कथा- 
ग्रथ इतने अधिक हैं, कि इनका अनुशीलनात्मक परिचय देना असमव-सा 
है। अतएवं इस प्रकरणमें केदल तीन-चार ग्रथोके अनुशील्न देकर ही 
इस कोटिके काच्येंसे परिचित करानेका प्रयास किया जायगा । इस चरि- 
तात्मक विद्याल साहित्यका परिशीलन स्वय एक बृहद्‌ ग्रथ बन सकता है। 
यह सुन्दर चरित-काव्य है। इसमे गजसिह-गुणमालका प्राचीन 
आख्यान दिया गया है। प्रसंगवद कविने अपने समयके समाज, सम्प्रदाय 
आर राज्यका भी चित्रण किया है। कबि कहता है कि 
गजर्सिह-गुणमाछ .  - शैमे अस्सिर्द: शवों 
, गोरखपुरी नगरीमे अरिमिर्दन नामका राजा राज्य क 
था, इसकी कनकावती नामकी रानीकी कोखसे गज- 
सिह नामके राजकुमारका जन्म हुआ था । गजमिंहके विवाहके अनतर 
राजा-रानी अपने पृत्रकों राज्यमार सोप स्वय चारित्र पालनेके लिए दन- 
वासी हो गये। इसी गोश्बपुरीमे एक सेठकी कन्या गशुणमालके रूप 
सौन्दर्यपर मुग्ध होकर गजसिंहन उसके साथ विवाह किया था। कारणवश 
गजसिद्द गुणमात्यसे रूट गया और गुणमाठा अकैली रहने छगी। एक 
विद्याघरने उसे भीलघमंसे च्युत करना चाह्य, परन्तु गुणमात्य अपने 
अतपर हृद रही | गुणमात्यक्ों गीलवती जानकर वियाधरने अनेक विद्याएँ 
उसे भेंट की | 
अब गजसिंह उससे सब्चक रहने छगा । वह किसी पुरुषकी तल्ाशमे 
रहा और यन्त्र-मन्त्रके चक्करमे बहुत दिनों तक पड़ा रद | उसने देवी, 
मेरब ओर यशञ्ञकों प्रसन्न करनेके लिए अनेक यत्न किये | उसकी इस 
प्रदत्तिते एक तान्त्रिक अवधूाने छाम उठाया आर उसने अपने आधीन 
कर टल्थि | योगीने एक योगिनी-द्वारा गुणमात्यकी परीक्षा करायी। 
गुणसाला शीलशिरोमाण थी, उसके आगे किसीकी कुछ भी न चली। 


9. यह ग्रन्थ भप्रकाशित है। श्रति प्राप्तिरथान-जैनसिद्ध।न्तमवन, 
आरा । 


चुरातन काञ्य-्साहिस्य दर्ज 


कुछ समय बाद गजरसिंह और गुणमालामें पुनः सन्धि हो गयी और द्वोनों 
आनन्दपूर्वक रहने लगे | 

एक दिन एक विद्याघरी गजर्सिहको और विद्याधरीका पति गुण- 
मालको उठाकर ले गया । दोनोने दोनोको वासनानुरक्त बनानेके अस- 
फल प्रयत्न किये। वे पति-पत्नी दोनों ही अपने शील्खतसे दृढ़ रहे। 
उनकी दृढताके कारण विद्याधर-दम्पत्तिकी वासना काफूर हो गयी, और 
वे संकट-मुक्त हो पुनः मिले । 

कुछ समय पश्चात्‌ दम्पतिने श्रीसम्मेद शिखरकी यात्रा को | कालान्तर- 
में इन्हे एक पुत्र उत्पन्न हुआ । इस पुत्रको घोड़ेपर चढ़कर चौगान 
खेलनेका बहुत शोक था । एक दिन रत्नशेखर मुनिसे इस राजकुमारने 
भी स्वदारसन्तोीष और परिग्रहपरिमाण अत ग्रहण किये | विदर्भ नगरकी 
राजकुमारीसे इसका विवाह हुआ ।. अन्तमे गजसिंह और गुणमाल्यने 
धर्मघोप मुनिर्स जिनदीभा लेकर तप किया | 

इस चरितमे मानव-जीवनके राग-विरामोंका सुन्दर चित्रण हुआ 
है| इसमे अनुरक्त और विरक्त युवक-युवतियोंकी मनोब्ृत्तिका बडा ही 
सरस और द्वदयग्राह्मय चित्रण किया गया है। वैभवकी अपारराशिके बीच 
रहकर भी व्यक्ति किस प्रकार प्रढोभनोंकी ठुकराकर नैतिकताका परिचय 
दे सकता है; यह गुणमाल्यकै चरितसे स्पष्ट है। नारीका सारा अवसाद 
पातिबतसे ही दूर हो सकता है, स्वर-लहरीके प्रकम्पनमे नारीकी आत्म- 
ज्योति जाग्रत होती है | मिथ्याविश्वास और आडम्बर जीवनको कितना 
विक्ृत करते है, यह गजसिहकी मन्त्र-तन्त्रको साधनासे स्पष्ट है। दृढ़ 
विध्वासकी विद्युत्‌ बडें-बड़े सकटोके ०र्वर्तोंकी चूर-चूर करनेकी क्षमता 
रखती है | 

नारी जीवनमें छजाका आवरण मंगल-सूत्र है, इसके फट जानेसे 
वेदनाका ज्वार दबाये नही दबता; जीवन नारकीय बन जाता है। 


कविने वन, नदी, सन्ध्या और उषाका भी सरस चित्रण किया है। 
्डू 


ह६ हिन्दी-जैनन्साहित्य-परिशीलन 


उपमा, उम्रेक्षा, यमक, रूपक, अनुप्रास ओर उदाहरण अलकारोंकी 
भरमार है। भाषा और उक्तिको अलंकृत बनानेकी कविने पूरी चेश 
की है| श्गार, करुण, वीर, ब्रीभत्स और शान्तरसका परिपाक 
ययास्थान अच्छा हुआ है । अनेक स्थानोमे काव्य-चमत्कार भी 
विद्यमान है | 


इस चरितके रचयिता परिमल कवि है। इसमे श्रीपाल और मैना- 
सुन्दरीकी प्रसि्ध कथा लिखी गयी है। दें और पुरोका वर्णन विशद 
रूपसे किया गया है। जीवन-कथाकों सीधे और सरल 
ढगसे व्यक्त कर कविने घटनाओकी क्रमबद्धताका पूरा 
निर्वाह किया है। दस्से घ्म और अधर्मका सघर्ष, पाप और पृष्यका 
इन्द्र, हिंसा और अत्सिक घात-अतिधात मार्मिक दगम व्यक्त किये गये 
हैं। अभिमान व्यक्तिकों क्तिना नीचे गिरा देता है, अविवेकसे शुद्धिका 
सर्वाभाव किस प्रकार हो जता है, यह मंनासुन्दरीके पिताकी हट्आहितासे 
स्पष्ट ह। 


श्रीपालचरित 


दोहे और चापाई छन्दरस ही यह चरिल ग्रन्थ लिखा गया है। प्रास- 
योजनामे कविको अच्छी सफलता मिटी हैं। यतिभग या उन्दोभग कही 
भी नहीं मिलेगा | गेव छन्दका प्रयोग करनेने भावनाओकों गतिशील 
बनानेका आयास प्र्चस्थ €। भाषाकी दृष्टिसे इसमे त्ज, अबधी, बरुन्देल 
खण्ठी और मारवाडीका पूरा मिश्रण है। कहीपर दौनी, लीनी; कही 
दियो, ट्यो, अजहूँ ओर कही कहाणे, सुवासणि, सीसाण ओर भपँ 
आदि आब्दौका प्रयोग हुआ है। तत्सम शब्द बहुत कम आये है। 
बाहझन, कोढी, परवीष आदि तद्भधव डशब्दोका प्रयोग बहल्तासे 
हुआ है। रु 


वर्णनमे कवि यथास्थान उपदेश देनेसे नही 
चूका है| धवर सेठको 
भिकारते हुए उपदेशोकी झडी लगा दी है। 

इस चरितके स्वयिता कवि हीराल्गल हैं। इसमें काव्य-वमत्कार 
विद्यमान है। ८वें तीर्थकर भगवान्‌ चन्द्रप्रभी जीवन-गाथा इसमें 
वर्णित की गयी है। इस चरितमें १७ सन्धियों हैं। 
आरम्भमे श्रोता, वक्ता, नमस्कार और त्रिलोक वर्णनको 
विस्तार देनेके कारण कथाका आरम्म बहुत दूर जाकर किया गया है। 
जो व्यक्ति आरम्मसे ही कथा-जिशासु है, वह इस वर्णनके पढ़नेसे ऊब-सा 
जाता है | आरम्मसें चार सन्धियोंमें ऋषभदेवके चरितका ही वर्णन किया 
गया है | पॉचर्वी सन्धिसे दसवी सन्धितक पद्मनाभके भवान्तर्रोका विशद 
वर्णन किया गया है। इस प्रकार दस सन्धियों तक चरित-नायकके 
जीवनके सम्बन्धम कुछ भी प्राप्त नही हो पाता है। ग्यारहवी सन्धिमें 
भगवान चन्द्रप्रसका गर्भावतार दिखलाया गया है। भव-भवान्तरोंकी 
प्रासगिक कथाओको कविने इतना रोचक बनाया है, जिससे जिज्ञासु 
पाठकोका सन ऊबता नही है। ये कथाएँ आधिकारिक कथासे जुटी हुई 
है, समस्त झरने एक ही साथ मन्दाकिनीका रूप घर ग्यारहवी सन्धिमे 
उपस्थित हो जाते है । 
भगवान्‌ चन्द्रप्रभ काशीके उृपति महासेनकों पद़रानी छक्ष्मणारके 
गर्भले उत्पन्न हुए। नगरीके सौन्दर्य और वनविभूतिके चित्रणमें कबिने 
अपना पूरा उपयोग लगाया है। वनवर्णनमे कितने ही प्रसिद्ध, अप्रसिद्ध 
मेत्रे और फल्छेके नाम गिनाये है। उदाहरणार्थ एक पत्च उद्घृत 
किया जाता है- 
कमरख करपट केर केथ कट॒हर किरमारा। 
केरा कोच कसेर कंज कंकोल कल्हारा ॥ 
खिरनी खेर खजूर खिरहरी ल्ारख खेजर । 
गोंदी गोरख पान ग़ुंज गूलर गुझ गोझर ॥ 
बारहवी सन्धिमि भगवानकी बाललीलाओंका बड़ा ही सरस चित्रण 
किया है। उनकी वेषभूषा, अनुपम शौर्य-पराक्रम, शान एवं अन्य कर्मोंका 


सन्द््रभचरित 

चित्रण किया गया है। तेरहवी सन्धिमे संसारके स्वार्थ, राग, द्वेष और 
क्षणमंगुर रूपको देख चन्द्रम्रभकी विरक्तिका वर्णन किया है। वे ससारकी 
बस्तुस्थितिका नाना प्रकारसे विचार करते हैं। शरीर, धन-वैमव जो एक 
क्षण पहले आकर्षक माठम पड़ते थे, थे भी विरक्त हो जानेपर कायनेको 
दौड़ते हैं। कविने इस स्थलूपर मानवीय मावनाओसे आरोण्ति प्रकृतिके 
बीभत्स रूपका सुन्दर विश्लेषण किया है| 
चौदहवीं सन्धिमें केवलज्ञान प्रासकर भगवानने ससारसे तप्त और 
मार्गम्रष्ट प्राणियोंकी कल्याणका मार्ग बतलाया है। इस प्रकरणमे आत्मा- 
ही परमात्मा है, यही कर्त्ता, भोक्ता और अपने उत्पान-पतनका उत्तरदायी 
है, आदि बतलाया गया है । पत्द्रहवी सन्धिमे ज्ञानका विस्तारपूर्वक वर्णन 
किया है और सोलहवी सन्धिमें चन्द्रप्रभ स्वामीका मोक्षगमन तथा 
सन्नहवीमं कविने आत्मपरिचय लिखा है | 
वर्णनशैलीमे प्रवाह है, भाषा सानुप्रास है । कवितामे ताल, स्वर और 
अनेक राग-रागनियोका भी समावेश किया गया है। अनुप्रास, यमक, 
विरोधामास, श्लेष, उदाहरण, रूपक, उपमा, उसद्मेक्ता और अतिशयोक्ति 
अलंकारकी यथास्थान योजना की गयी है | निम्न पद्म दर्शनीय है-- 
कधर बिना जरू, जल बिन सरवर, सरवर बिन पुर, पुर बिन राय । 
राथ सचिव जिन, सचिव बिना बुध, बुध विचेक बिन शोस न पाय ॥ 
री गा भाव, भाषा और दौत्मी आदिकी दृष्टिति यह चरित सुन्दर 
इस चरितके रचयिता कवि नवलूशाह हैं | इसमे अन्तिम 
वर्द्मानचरित पी यकेर भगवान्‌ महाबीरका जीवनचरित विस्तार- 
पूर्वक वर्णित है | इसमें सोलह अधिकार है । आरम्ममें 
का श्रोता कई, कप है। वर्दमान स्वामीक पूर्वभवोंका 
न करता हुआ कवि कहता है कि पुष्कछावती देशमे 
नगरीके बनमें पुरुरवा भीक रहता था | इसने आ्रावकके ब्रत कम 

बतोंके प्रभावसे वह मरकर सौधर्म स्वर्यमं देव हुआ और वहाँसे च्युत 
होकर मरतचक्रवतोंके मरीचिकुमार नामका पुत्र हुआ। भगवान्‌ आदि- 
नाथके साथ मरीचिकुमारने भी जिनदीक्षा अहण की। दीक्षासे भ्रष्ट 
होकर इन्हे अनेक योनियोंमें भ्रमण करना पड़ा । अनेक जन्म घारण 
करनेके उपरान्त यही मरीचिकुमारका जीव कुण्डलपुर नगरमें राजा 
सिद्धार्थ और रानी प्रियकारिणीके वर्द्धआनकुमार नामका घुन्न हुआ। 
कुमार वर्द्मानकी शूरवीरता, ज्ञान एव दिव्य तेजसे प्रभावित होकर ही 
लोगोंने इनके नाम महावीर, सन्‍मति एवं वीर रखे थे। यह आजन्म 
अविवाहित रहे । ३० वर्षकी अवस्थामे संसारसे विरक्त हो तप करने चले 
गये और आत्मशोधन कर अशान्त विश्वकों शान्तिका उपदेश दिया | अब 
महावीर भगवान्‌ महावीर बन गये, इनका उपदेशामृत पान करनेके लिए 
मनुष्य ही नही; पशथ्च, पक्षी, देव, दानव सभी आते थे । भगवान्‌ महावीरने 
समस्त आर्यदेशोंमे विद्वरकर जनताकों कतंव्यमार्गका उपदेश दिया। 
अन्तमें मोक्ष त्यम किया । 


इस चरित-काव्यमे सभी प्रसिद्ध छन्दोका प्रयोग किया गया है। 
कविता साधारणतः अच्छी है। सिद्धान्त और आचारकी बातोंका निरू- 
पण बड़े विस्तारके साथ किया गया है। नख-शिख वर्णनमें भी कवि 
किसीसे पीछे नहीं है। महारानी प्रियकारिणीके रूप-सोन्दर्यका चित्रण 
करता हुआ कवि कहता है-- 


अम्बुजसों जुग पाय बने, नख देख नखत्त भयोौ भय भारी । 
नूपुरकी झनकार सुने, दृ॒ग शोर भयो दशहू दिश भारी। 
कंद्ल थंभ बने जुग जंघ, सुचाल चले गजकी पिय प्यारी । 
क्षीन बनो कटि केहरि सो, तन दामिनी होय रही छज सारी॥ 
नाभि निबौरियसी निकसी पद़ह्/वत पेट सुकंचन घारी। 
काम कपिच्छ कियौ पट अन्तर, शीछ सुधीर घरे अधिकारी ॥ 

भूषन बारह भाँ तिनके जँत, कण्ठमें ज्योति उसे अधिकारी । 

देखत सूरज चन्द्र छिपै, मुख दाडिम दुंत महाछबिकारी ॥ 

भाषा ब्रज, मुन्देली और खडी बोलीका मिश्नित रूप है। उपमा, 
उद्येक्षा, रूपक, अतिशयोक्ति अलकारोका प्रयोग अनेक स्थलों पर 
किया गया है । 

१७ वी शतीमे रायमल्लके प्रदुुम्नचरित और सुदर्शन चरित, १९ वीं 
शर्तीमे शानविजयका मत्यचरित, नथमछ दिट्लाके नागकुमार- 
चरित और जीवन्धर चरित; सेवाराम के हनुमच्चरित, शान्तिनाथ पुराण 
और भविप्यदत्त चरित एबं भारभलके चारुदत्तचरित और समव्यसनचरित 
चरित-काव्य है । कवियोने इन काव्योमे मानव जोवनकी सुन्दर अभि- 
व्यजना की है। 

हिन्दीके कथाकाव्योमे पद्मात्मक दो कथासंग्रह बहुत प्रसिद्ध ैं-- 
आराधनाकथाकोश और पुष्यालवकथाकोश | मास्मल्की कई कथाएँ 
जो कि प्रबन्धकाव्यके सुपमे लिखी गयी है, बड़ी ही रोचक और हृदय- 
स्पर्शी है। शीलकथा, दर्शनकथा, एवं निशिमोजनत्याग कथा तो अत्यन्त 
ल्तोकप्रिय है । आराधनाकथास्णेशमे १२९ कथाओका संग्रह और पुण्या- 
स्रवकथाकोशम ५६ कथाओका सम्रह है । 

मानवके विकासके साथ उसकी इच्छाज्ञक्ति ज्यर जिजासाबृत्ति भी 
विकसित होती है | यही इक्ति मानवको कथा सुनने और कहनेके लिए 
बाध्य करती है। कुशल कलाकार कथाओंको मी काव्यका रुप हे देते 
है, वे इन्हे इतना रोचक और सरम बनाते है जिससे ज्ञानकी मरुभूमिको 
पार करते समय पाठक ऊब न जाय और वह बीच-बीचमें वक्षोकी छाया- 
से आच्छादित सरोवरोके निकट ब्रठकर शान्ति ल्यभ कर सके | 

पुषण्याखव कथाक्रोशकी कथाएँ बड़ी ही रोचक, हृदयकों इनेवाली 
और मर्म-बेदनाकों प्रकट करनेवाली हैं । लेखकने इनसे पाप-पुष्वके फल- 
का भी विवेचन किया है। आजकलकी कहानीके समान जीवनके किसी 

एक घटनाको लेकर ही ये कथाएँ नहीं लिखी गयी हैं, बल्कि इनमें 
सर्वाज्भीण जीवनका चित्राकन सफलतापूर्वक किया गया है। इस कथा- 
सग्रहमे चारुदत्त, राजा श्रेणिक, सेठ सुदर्शन, प्रभावती, वच्रदन्त, पूजाका 
फल, नवकारमन्त्रका फल आदि कथाएँ अधिक मर्मस्पर्शी हैं । 

सेठ सुदर्शानकी कथाको ही लीजिये। निश्शकित एवं श्रद्धामय 
भावनासे एक मन्त्रके दृढ श्रद्धानके फलसे एक ग्वाला मरकर श्रेष्ठिपुत्र 
सुन्दर कुमार होता है। उसका रूप-लावण्य इतना आकर्षक है कि एक 
रानी भी उसके चरणोंम गिर पडती है और रूपकी मिक्षा मॉगती है। 
इस स्थानपर मानवकी रागात्मक भावनाओंका हृव्य-ग्राह्म सूक्ष्म बिइले- 
पण किया है। इस कथाम सत्सगति ओर कुसंगतिके फलकी भी अभि- 
व्यजना की गयी है। तीन दिनकी मुनिसगतिसे एक गणिका अपने 
झत्योपर पग्चात्ताप करती हुईं अन्यायोपार्जित धनपर लात मारकर 
आर्यिकाके अत ग्रहण कर लेती है और अन्तमे उच्च पद पाती है। इस 
कथाम शुमाशुम कर्त्तव्यके फलाफल्का सरस विवेचन किया गया है। 
अन्य कथाएँ भी आनन्दानुभूति उत्पन्न करनेवाली हैं। चारुदत्तकी कथा 
तो इतनी मार्मिक है कि कोई भी प्राणी इसे पढ़कर ठो ऑसू गिराये 
बिना नहीं रह सकता। इसी प्रकार अवशेष कथाएँ भी रस सचार 
करती हैं । 

इस सग्रहकी वर्णनणैद्ी मनोरम ओर अल्छझत हैं | काबच्यके 
चमत्कारके साथ सोन्दर्यानुभूति इसमे चार चाँद टगाये हुए है | 

जांघराज गोदीआ विरचित सम्यत्तवकीमुदीकी कथाएँ भी बड़ी 
रोचक है। दोहा, सवैया, सोरठा, छपप्य, चौपई आदि उन्दोमे यह 
कथाग्रन्थ लिखा गया है। जीवनके विभिन्न घात-प्रतिधातोका सुन्दर 
विश्लेषण इस काव्य्मग्थम किया है। घटना निर्माण ओर परिस्थिति- 
योजनाका सुन्दर समावेश किया गया है। कविता अच्छी है। उदाहरणके 
लिए, एक छप्पय उद्धृत किया जाता है--- 

तबहदिं पावड़ी देखि चोर भूपति निज जञान्यों । 

देखि सुद्विका चोर तबे सन्‍्त्री पहिचान्यों ॥ 

सूत जनेऊ देखि चोर प्रोद्दित है सारी । 

पंचनि छखि विरतान्त यहै मनमें ञजु विचारी ॥ 

भूपति यह मन्त्री सद्दित प्रोद्ठित युत काढी दयी । 

इ॒इ भाँति न्‍्याव करि सलिय विधि धर्म थापि जग जस रूयो 0 

इस प्रकार कथा-काध्य मनोरजनके साथ आदर्श प्रस्तुत करते है, 
जिससे कोई भी व्यक्ति अपने जीवनका उत्कर्प कर सकता है । 


द्वितीयाध्य|य 

कविता जीवनका अन्तर्दर्शन ओर रागात्मिका अभिव्यक्ति है। सुख- 
दुःखानुभूति मानवमे ही नहीं, पश्च-पक्षियोमे भी पायी जाती है। वाणी 
या अन्य माध्यमोद्वारा मनुष्यने अपनी अनुभूतियाँकी अभिव्यक्तिको 
स्थायित्व प्रदान किया है। गीतिकाव्योमे भावनाकी अनुभूति अधिक 
गहरी होती है। मिलन-विरह, इर्ष-शोक और आनन्द-विषादका चित्र 
सीमित रूपमे गेयता-द्वारा गीतिकाव्यमे उपस्थित किया जाता है। इसमें 
छन्द और रागविशेष-द्वारा आत्मनिष्ठता, आत्मानुभूति एवं भाव-प्रकाशन 
किया है। हिन्दी-जैन-साहित्यमे गीतिकाव्यका महत्त्वपूर्ण खान है। 
अपश्रद भाषामे भी जैन कवियोने अनेक सरस गीत लिखे हैं, जिनमें प्रेम, 
विरह, विवाह, युद्ध और अध्यात्म-भावनाकी अभिव्यञ्ञना सुन्दर हुई 
है | सगीत और छयके सहारे ये गीत गानेके लिए रचे गये हैं । 

परवर्ती हिन्दी-जैन-साहित्यमे छावनी, भजन, पद आदिके रूपमे 
विपुल गीतात्मक साहित्य पाया जाता है। विषयकी दृष्टिसे अध्यात्म, 
नीति, आचार, वेराग्य, भक्ति, स्वकर्त्तव्य-निरूपण, आत्मतत्वकी प्रेयता 
और »ज्जार भेदोंमे विभक्त किया जा सकता है। प्रायः सभी पोंमें 
आत्मालोचनके साथ मन, शरीर और इन्द्रियोंकी स्वाभाविक प्रत्नत्तिका 
निरूपण कर मानवको सावधान किया है। गीतिकाव्यके निम्न सिद्धान्तो ' 
के आधारपर जैनपदोंका विश्लेषण किया जायगा । 

१--संगीतात्मकता । 

२---किसी एक भावना था किसी रागात्मिका अनुभूतिकी कल्यपूर्ण 
समन्वित अभिव्यक्ति । 
३--आत्मदर्शन ओर आत्मनिश । 
४--बैयक्तिक अनुभूतिकी गहराई | 
गीत या पदौम गेयताका रहना आवश्यक है। इसका आधार शब्द, 
अर्थ, चेतना और रसात्मकता है। शब्द जहाँ पाठककों अर्थकी भाव- 
जैन पदों भूमिपर ले जाते हैं, वहों नादके हारा भ्रव्य मृतत 
विधान भी करते हैं। झब्दोका महत्व उनके द्वारा 
संग्रीतात्मकता ,.]त मानसिक चित्र और ज्ञापित वस्तुके सामझ्ञस्पमें 
है। जिस वरतुकों चर्मचक्षुओंसे नहीं देखा है, उसका भी कव्पना-द्वारा 
मानस-चक्षुओके सामने ऐसा चित्र प्रसूत होता है, जो अपने सौन्दर्यके 
खोतमे मानवके अन्तसकों इबा देता है। जैनपदोम स्वाभाविक गीत- 
घाराका अक्षुण्ण प्रवाह है, उनमे अतल्स्पर्शिनी क्षमता है। बनारसीदास, 
दौलतराम, बुधनन और भागचन्दके पदोमे मुक्त मगीतकी धारा स्वच्छन्द 
और निर्बाध रूपसे प्रवाहित है। यो तो श्रेष्ठ पदोका सोन्दर्य सगीतमें नहीं 
भावात्मकतामे होता है। अकुश रूपमे रहनेवाला सगीत सॉन्दर्यकी 
विक्ृतिमे साधन बनता है। सगीतका अनुबन्ध रहनेपर भी जैनपदोमे जो 
मार्मिकता और स्नेहपिज्छछ रसधारा है, उसका समाहित प्रभाव मानवीय 
वृत्तिपर पे ब्ना नहीं रह सकता। प्रमातराग, रामकढी, लरूल्ति, 
विल्यवल, अलूहिया, आमावरी, ठोरी सारग, रुट्टरि सारग, पूर्वी एकताल 
कनडी, इईमन, झझोटी, खमाच, कैंदार, सोरठा, विहाग, मालकोस, परज 
कल्यगिडो, भेरबी, धनासरी, मल्टार आदि राग-रागनियों इन पदोम व्यक्त 
हैं। कवि दौल्तरामके निम्न पदम नाद सौन्दर्यके साथ स्वर ओर तालका 
समन्वय सगीतके मृत्तरूपकों भी रुखरित करता है- 
चलि सखि देखन नामिरायघर नाचत हरिनटवा ॥टेक॥ 
अदू भुत तार सान झुभरूय युत चचत रागपटवा॥चलि सखि० 0१७ 

मनिमय नुृपुरादि भूषनदुति, यत खुरंग पढवा। 

हरिकर नखन नखन पै सुरतिय, पग फेरत कटघा॥चलि सखि०॥२॥ 

किन्नर कर धर वीन बज्ञावत, छावत रूय झटवा | 

दौलत ताहि लखें चख तृपते, सूझत शिवबटवा ॥चलि सखि०॥३॥ 

कविवर बुधजनने भी विव्ववछ शागकों धीमी तालपर कितने सुन्दर 
ढगसे गाया है। इस पदमें भाषाकी तड़क-भड़क और चमक दमक ही 
नहीं, किन्तु छन्‍्द ओर ल्यका सामजस्य मानव अन्तर्रागकों उदबुद्ध करनेमे 
समर्थ है । रुसारके बाह्य रूपपर मुग्ध व्यक्तिको सजग करनेके लिए तथा 
वासनामे फँसे व्यक्तिको सावधान होनेके लिए कहा है कि इस भवकों 
प्रातवर कोडीके मोल न बह्मओ । कवि कहता है- 

नरभव पाय फेरि दुख भरना, ऐसा काज न करना हो ॥टेक॥ 

नाहक ममत ठानि पुद्लछसों, करम-जालू क्यों परना हो ॥१॥टेक॥ 

यह तो जड तू शान अरूपी, तिल-तुष ज्यों गुरु बरना हो । 

राग-दोस तजि भजि समताझों, करम साथके हरना हो । 

नरभव० ॥टेका॥ 
थो भव पाय विसय-सुख सेना, गज चढ़ि ई'धन ढोना हो । 
'बुधजन? समलुजझि सेय जिनवर-पढ़, ज्यों भव-सागर तरना हो ॥ 
नरभव० | 

ससारकी स्वार्थपरतासे भयभीत होकर कविवर भागचन्दने राग 
वि्यवलम संगीतकों तान छोड़ते हुए. अन्तर्तमकी अभिलापा अभिव्यक्त 
की है। कवि कहता है कि सभी पुरजन-परिजन स्वार्थके साथी हैं । 
अन्त समय कोई काम नहीं आता; जिस प्रकार हिरण मगमरीचिकाके 
प्रतेमनसे आकृष्ट होकर नाना कष्ट सहन करता है उसी प्रकार यह जीव 
भी संसार-रूपी वनमे निरन्तर कधाय और वासनाओँसे अभिभूत होकर 
भठकता रहता है। शरीर-भोगोंसे जबतक विरक्ति नहीं होती; शान्ति 
नही मिल्ती- 

सुमर सदा मन आतमरास, सुमर सदा मन आतमराम ॥टेका॥। 
स्वजन कुटुम्बी जन तू पोषे, तिनकों होय सदैब गुलाम । 
सो तो हैं स्वारथके साथी, अन्तकाल नहिं आधत काम 0 
खुमर सदा० ॥१॥ 
जिसि मरीखिकार्स झूग भटके, परत सो जब आीषस अतिधाम | 
तैसे हू भव माही भटके, धरत न इक छिन हू “ विसराम ॥ 
सुमर सदा० ॥२॥ 
करत न ग्लानि अबे भोगनिमें, घरत न वीतराग परिनाम | 
फिरि किसि नरक माहिं दुख सहसी, जहैँ सुखलेश न आठों जास ॥ 
सुमर० ॥ रे 
तातें जाकुलता अब तजिकें, थिर पहै बैठों अपने धाम | 
'भांगचन्द” बसि ज्ञान-नगरमें, तजि रागादिक ठग सब श्रम ॥ 
सुमर सदा० ॥टेक॥ 


पसुमर सदा मन आतम राम में कविने अनेक अशोमे रेखाचित्रकी 
भांति कतिपय शब्दरेस्थाओ-द्वारा ही भावनाकी अभिव्यज्ञना की है। 
सगीतके मौन-सोन्दर्यके साथ कल-कल ध्वनि करती हुई मावधारा मानव- 
मनको स्वच्छ करनेमे कम सहायक नहीं है| 

मैया भगवतीदासके पदोमे भी सगीतका निखरा खरूप मिलता है। 
राग-रागनियोंका समन्वय भी प्रत्येक पदमे विद्यमान है| शरीरको परदेशी- 
का रूपक देकर वास्तविकताका प्रदर्शन किस माधुर्यके साथ किया गया 
है, यह देखते ही बनता है। कबिन कुझल कलाकारकी तरह भीनाकारी 
और पदच्चीकारी की है-- 

कहा परदेशीको पतियारों । 
मनमाने तब चले पंथकों, साँस गिने न सकारो। 
सभे कुटम्ब छोड़ इतही पुनि, त्याग चले तन प्यारों ॥ 

दूर दिशावर चलत आपदी, कोड न रोकन हारों। 
कोऊ प्रीति करो किन कोटिक, अन्त होयगो न्‍्यारो॥ . 
धन सो राचि घरम सौ सूछत, शझलछत सोह मंझारों । 
इहि विधि काल अनन्त गमायो, पायो नहिं भव पारो ॥ 
साँचें सुखसों विभुख होत हो, भ्रम मद्रि सतवारो। 
चेतहु चेत सुनहु रे भइया, आप ही आप सँंँभारो॥ 


जैन पर्दोंमे गीतिकाव्यकी दूसरी विशेषता आत्मनिष्ठा भी पायी जाती 


है। अन्तर्दर्शन-दारा आत्मनिष्ठाकी भावना वैयक्तिक सुख, दुःख, हर्ष, 
शोक, राग, द्वेष एवं हास्य अभ्रुके गीत गाती है। 


जैन पदों इन पदोमें आत्म-भावनाकी अभिव्यञ्ञना इतनी प्रबल 
आत्सनिष्टा और ञी 
वैयक्तिता है, जिससे इनका आधार अधिकरण-निष्ठताको माना 


जा सकता है। कल्पनाशील भावुक कवि कैबल 
बाह्य वस्तुओसे ही प्रभावित नही होता, कैवछ सामाजिक, राजनीतिक, 
आर्थिक कारण ही उसे क्षुब्ध नही करते, बल्कि वह आन्तरिक कारणोंसे 
भी क्षुब्ध और प्रताड़ित होता है | जैन पद रचनेवाले सभी कवियोंने अपने 
अन्तर्तमसे प्रेरणा प्राप्त की, वे बाह्य ससारसे अनासक्त हैं। चर्म-चक्षुओके 
स्थानपर उनके भानस-चक्षु उद्‌बुद्ध हैं। उन्होंने अपनी भावनाओंको 
विश्वजनीन बनानेके लिए. वेयक्तिक भाव और चेतनाको आदर्श एवं 
भावात्मक रूप प्रदान किया है। आत्स-चेतनाकी जाग्रति इन पदोका प्राण 
और लयपूर्ण भाषामे आत्मानुभूतिकी अभिव्यक्ति इनका उद्देश्य है | कवि- 
वर बुघजनने निम्नपदमे कितनी गहरी आत्मानुमूतिका परिचय दिया है, 
इनकी अन्तर्ज्वाला धू-धूकर जल रही है | कविके आकुल प्राण शान्ति- 
प्राप्तेके लिए छटपटा रहे हैं, अतः कवि आत्म-विमोर हो कहता है- 


हो मना जी, भारी बानि, झुरी छे दुखदाई ॥टेक॥ 
निज कारिजमें नेकु न छागत, परसों प्रीति छूगाई ॥ हो० ४१॥ 

या सुभाषसों अति दुख पायो, सो अब त्यागो भाई ॥ हो० ॥रा 
'बुघधजन” ओसर भाग न पायो, सेथो श्री जिनराई ॥ हो० ॥३॥ 


जहों हम कबि भागचन्दके पदोंमे अन्तर्दहनके साथ गाम्मीर्य पाते है 
वहाँ कवि बनार्सीदासके पर्दोँके प्रबल वेग, अन्तसके शोधनकी क्षमता 
और स्वस्थ व्यजना पाते है। आध्यात्मिक शान्ति-प्राप्तिके लिए कवि 
दौल्तरामने कोमल-कान्त-पदावलीम अपनी कमनीय अनुभूतियोकी मार्मिक 
अभिव्यज्ञना की है| कवि अस्तसमे गुनगुनाता हुआ गा उठता है- 


पारस जिन चरण निरख, हरख यो लद्टायों, 

खितथत चन्दा चकोर ज्यों प्रमोद पायो ॥ 

ज्यों सुन घनघोर शोर, मोर दर्षको न ओर, 

रंक निधि समाजराज पाय मुदित थायो ॥ पारस० ॥ 

ज्यों जन थिरक्षुधित होय, भोजन ऊरूखि सुखित होग, 

भेषज गद॒हरण पाय, सरुज सुहरखायों ॥ पारस० ॥ 

बासर भयो धन्य आज, दुरित दूर परे भाज, 

शान्तदशा देख महा, मोहतम पछायो ॥ पारस जिन० ॥ 
जाके गुन जानत जिस, मानन-मवकानन इम, 

जान 'दील? शरन आय, शिव सुम्व ऊलचायो ॥ पारस जिन० ॥ 


इन पक्तियोंमे आत्मनिवेदनकी भावना तीव ओर गम्भीर है। प्रभु- 
मक्तिका जल्प्रवाह सारी चेतनाओंकों घो देता है, जञानका बॉघ दृट 
जाता है आर प्रबल बेगम जीवन प्रवाहित होने छगता है तथा अपने 
आराध्यके निकट पहुँचकर शान्तित्म करता है। कविकी यह अनुभूति 
ऐन्द्रियक नही, इन्द्रियातीत है । 

गीतिकाव्यका तीसरा तत्व भाव और अभिव्यज्ञनाके समग्वयमे अनु- 
भूतिकी अन्विति दे । इसके बिना न तो संवेदनशीलता रहती है और न 
उससे उत्तेजना प्राप्त होती है। जीवनमें ऐसे कम ही क्षण आते हैं, जब 

मानवकी वृत्ति अन्तमु खी होती है। मानसिक प्रतिक्रियाएँ सामाजिक 
आधार रखकर गतिशील्ता ग्रहण करती हैं | सहसा 
समन्वित दीततहो उठनेवाले क्षणोमे संवेदनशीलता गतिमान 
अभिव्यक्ति. नहीं हो सकती | जिस प्रकार रेखाचित्रमे एक रेखाके 
अभावमे चित्र अधूरा रह जाता है और एक रेखा अधिक होनेते चित्र 
विकृृत हो जाता है उसी प्रकार अनुभूतिकी अभिव्यजनाम भी हीना- 
घिकता होनेपर विक्ृति आती है, अतः अभिव्यजनामे अत्यन्त सावधानी 
रखनी पड़ती है। जैनपदोम अनुभूतिके सकेतोका सन्तुलून है, अतः 
रूपहीनता अथवा विरूपताके चित्रोका प्रायः अभाव है। कविवर 
बनारसीदासके निम्न पदमे अनुभूति और सकेतोका सन्तुलून दर्शनीय है- 
चेतन तू तिहुँकाल अकेला । 
नदी नाव संजोग मिले ज्यो, त्यों कुुम्बका मेला ॥ चेतन० ॥ 
यह संसार अपार रूप सब, ज्यों पट पेखन खेला | 
सुखसम्पतति शरीर जछ चुदजुद, चिंनशत नाहीं बेला ॥ चेतन० ॥१॥ 
मोहसगन आतसगुन भूछत, परी तोडि गलजेला ॥ 
मैं मैं करत चहूँ गति डोलत, बोलूत जेसे छेछा ॥चेतन०॥२॥ 
कहत 'बनारसि! मिथ्यामत तजि, होय सुग्ुरुका चेला । 
तास वचन परतीत आन जिय, होइ सहज सुरक्षेछा ॥चेतन०॥३॥ 
कविवर भूधरदासजीने ससारकी असारता दिखाते हुए अपनी आन्त- 
रिक भावनाओंकों बड़े ही सुन्दर ढगसे अभिव्यक्त किया है। कवि 
कहता है- 
जगमें जीवन थोरा, रे अज्ञानी जायि ॥टेका 
जनम ताड़ तरु तें पढ़े, फल संसारी जीव । 
मौत मही में आायहैं, ओर न ठौर सदीव ॥जगमें०॥१॥ 
मिर-सिर दिवला जोइया, चहुँ दिशि बाजे पौन । 
बछत अचंभा मानिया, बुझ्तत अचम्भा कोन ॥जगममे ०॥२॥ 


८क हिम्दीजैन-साहिध्यन्परिशी ह्ह्च 


जो छिन जाय सरे आयूर्मे, निश दिन दूँके काल । 
ऑणि सके तो है मला, पानी पद्चिली पाक ॥जगमे०॥रे॥। 
मनुष देह दुर्लम्ध है, मति चूके यह दाव । 
“नसूधर” राहुल कंत ही, शरण सिताबी आच ॥जगमें०॥४॥ 
अध्यात्म प्रेमी कवि बनारसीदासने आत्मानभूतिक 
कवि बनारसी- (भुझ॑रमे प्रवेशकर काव्यकी सुरीली तान भरी है। 
दासके पद (पक्के सरस और दवदयग्राही पद आत्मकल्याणमे 
बड़े ही सहायक हैं | 
मानव अनुभूति, वासना और विचारोंसे जीवित है। जीवनकी 
विस्तृत भूमिकाकै रूपमे अनुभूतिका आलोक है और अनुमभूतियोमे श्रेष्ठ है 
आत्मानुभूति | इसमे सारा ध्यान खिंचकर एक बिन्दुपर आ टिकता है, 
जहाँ दुःख नहीं, छिपाव नहीं, सकोच नहीं | व्यक्ति बाह्यसे विमुख हो 
अन्तसकी ओर जबतक नहीं मुड्ता है, मन इधर-उधर मठकता रहता है। 
मन एक बार जब आत्मोन्मुख हो जाता है तो फिर भागनेका उसे अब- 
काश नहीं रहता । कविवरने मनको इसी सनन्‍्तोपकी ओर ले जानेका सकेत 
किया है | मनके तुष्ट हो जानेंपर अन्तस्तलका रस उमड़ पडता है, मनुष्य 
अपनी सुधबुध खो आत्माका साक्षात्कार करता है। आस्था और विश्वाससे 
परिपूर्ण मनकी अविचलित अवस्था कर्म-अन्थिके मोचनमें बडी सहायक 
होती है । 
तृष्णा इतनी प्रबल ओर उद्याम है क्रि मनुष्यका इस ओर झुकाव 
होते ही बह इसकी प्रबल लपेटोसे आक्रान्त हो जाता है और अपना सर्वसत्व 
खो बैठता है। इसके विपरीत जीवनमे वही व्यक्ति सफछता प्राप्त कर 
सकता है जो आशाके वशवतीं न होकर सन्तोषके मार्गका पथिक है। 
लोमका बीज परिम्रद है, क्योंकि परिग्रहके बढ़नेसे मोह बढता है और मोह- 
के बढ़नेसे तृष्णा बढतौ है, ठृष्णासे असन्तोष और असन्तोषसे दुःख होता 
है। कबिने निम्नपदर्मे इसी भावनाको बड़े अनूठे ढंगसे प्रदर्शित किया है- 

रे सन ! कर सदा सनन्‍्तोष । 

जतें मिटत सब दुख दोष ॥ रे सन० ॥ टेक ॥१४ 

बढ़त परिग्रह मोह बढ्वत, अधिक तृष्णा होत। 

बहुत ईंधन जरत जैसें, अगनी ऊँची ज्योति रे ॥ रे सन० ॥२॥ 
छोभ लाछूच भृद जन सो, कदहत कब्नन दान | 

किरत आरत नहिं विचारत, धरम घनकी हान ॥ रे मन० ॥६8॥ 
नारकिनके पाँव सेवत, सकुच मानत संक। 

ज्ञान करि बूझे 'बनारसि?, को नृुपति को रंक ॥ रे सन० ॥४॥ 


जब कवि संसारके स्वार्थोंसे ऊब गया, नाना उपचार करनेपर भी 


उसके मनका सशय नहीं हटा तो वही अपने मनकी आलोचना करता 
हुआ आकाक्षा व्यक्त करता है| कविकी आकाक्षा वै्याक्तक नही, अपितु 
सार्वजनीन है | सारग रागकी मघुरिमा हृदयकों रससिक्त कर देती है तथा 
अन्तसमें आत्मबुद्धि जाग्रत करती है। कविवर कहता है-- 


दुविधा कब जैंहै या मनकी ॥ दुधि०॥ 

कब जिननाथ निरंजन सुमिरों, तजि सेवा जन-जनकी ॥ 
दुविधा० ॥१॥ 

कब रुचिसों पीर्चे हग चात्तक, बूंद अखयपद घनकी ॥ 

कब शुभ ध्यान घरों समता गहि, करूँ न ममता तनकी ॥ 
दुविधा० ॥रप्त 

कब घट अन्तर रहे निरन्तर, दिढ़ता सुगुरु चचन की। 

कब सुख छहां सेद परमारथ, मिटे घारना धन की ॥ 
दुविधा० ॥३॥ 

कब घर छॉडि होहूँ एकाको, लिये छाछसा बन की। 

ऐसी दूसा होय कब मेरी, हौं बलि-बछि था छन की ॥ 


दुविधान ॥४॥ 
६ 

बुद्धि, राग और कल्पना तत््वका समन्वय, अनुभूतिका सन्तुलून, 
भाव और भाषाका एकीकरण, लय और तालकी मधुरता एवं भाव- 
गाम्मीर्य और कोमल-कान्त-पदावली बनारसीदासके पदोमे वर्तमान है । 
मैया भगवतीदासने अपने पदोमें सहजानुभूतिकी अभिव्यजना की 
है। इनके पदोम चिन्तनके स्थानमें आध्यात्मिक उलासकी अनुभूति 
भैया भगवती ने है। उन्होंने मानव पर्यायकों प्रकृतिसे सुन्दर 
दासके पद: मय, मधुर और आत्मकस्याणमे सहायक माना 
परिचय और है। इसी कारण अपने हृदय-कुंजमे मदिर्भाव 
विहगोका कृजन सुनकर इन्होने ससारके सम्बन्धोर्की 
अस्थिरताका साक्षात्कार कराया है। आध्यात्मिक 
उन्मेषसे कविका प्रत्येक पद प्रभावित है। आकाशझमे घुमडनेवाले बादलेके 
समान क्षणभंगुर वासनाओं, जो कि प्रत्येक व्यक्तिके मानसको आन्दो- 
लित करती रहती है, का कविने पदोमे सूक्ष्म विश्लेषण किया है। अतः 
चिन्तनशील होकर कवि जीवनके मूलभूत तत्वोका उद्घाय्न करता हुआ 
कहता है- 
छाँढ़ि दे अभिमान जिय रे, छांड़ि दे अमि० ॥टेक॥ 
काको त्‌ अरु कोन तेरे, सब ही हैं महिसान। 
देख राजा रंक कोऊ, थिर नहीं यह थान ॥जिय २०॥४१॥ 
जगत देखत तोरि चलघो, तू भी देखत आन । 
घरी पऊकी खबर नाहीं, कहा होय विहान ॥जिय २०॥४२॥ 
त्याग क्रोध रु लोभ माया, मोह मद्रा पान । 
राग दोषहिं टार अन्तर, दूर कर अज्ञान ॥जिय २०॥३॥ 
भयो सुरपुर देव कबहूँ, कबहुँ नरक निदान। 
इस कर्मंवश बहु नाच नाचे, मैया आप पिछान ॥जिय २े०॥७॥ 
इनके पदोका सग्रह अहावित्यस तथा फुटकर सकलनके रूप 
प्रकाशित हुआ है। प्भाती, स्तवन, अध्यात्म, वस्तुस्थितिनिरूपण, 


समीक्षा 

आत्मालोचन एवं आराध्यके प्रति दृढतर विश्वास विषयोंमे इनके पर्दोंको 
विभाजित किया जा सकता है। वस्तुस्थितिका चित्रण करते हुए बताया 
है कि यह जीव विश्वकी वास्तविकता और जीवनके रहस्योंसे सदा ओंखें 
बन्द किये रहा । इसने व्यापक विश्वजनीन और चिरन्तन सत्यको पानेका 
प्रयास ही नहीं किया | पार्थिव सौन्दर्यके प्रति मानव नैसर्गिक आस्था 
रखता है, राग-द्वेपोंकी ओर इसका झुकाव निरन्तर होता रहता है; परन्तु 
सत्य इससे परे है। विविध नाम-रूपात्मक इस जग्रत्से प्रथक्‌ होकर 
प्रकृत भावनाओंका संयम, दमन और परिष्करण करना ही प्रत्येक व्यक्तिका 
जीवन लक्ष्य होना चाहिए। इसी कारण पश्चात्तापके साथ सजग करते 
हुए वैयक्तिक चेतनामे सामूहिक चेतनाका अध्यारोप कर कवि कहता है-- 
अरे तें जु यह जन्म गमायो रे, णरे तें ॥देक॥ 

पूरब पुण्य किये कहुँ भतिही, तातें नरभव पायो रे । 

देध धरम गुरु अन्थ न परसे, भटकि भटकि भरमायों रे ॥अरे०॥१॥ 

फिर तोकों मिलेबों यह दुरकमभ, दुश दृष्टान्त बतायो रे । 

जो चेते तो चेत रे भैथा, तोको कहि समुझायो रे ॥अरे०॥ २॥ 

आत्माल्ेचन-सम्बन्धी पदोंमे कविने शाग-द्वेष, इपों-इणा, मद-मत्सर 
आदि विकारोसे अमिभूत हृदयकी आलोचना करते हुए. गूढ़ अध्यात्मकी 
अभिव्यजना की है। यह आलोचना ,केवछल कविहृदयकी नहीं बल्कि 
समस्त मानव समाजकी है। मानव मात्र अपने बिकारी मनका परि- 
शोधनकर मंगल प्रभातके दर्शन करनेकी क्षमता प्राप्त कर सकता है| 

विनाशीक ससारके खार्थमयी सम्बन्धाँंकी सारहीनता दिखाता हुआ 
कवि राग-द्देपादि विकारोंकों दूर करनेकी बात कहता है। जब वह इस 
ससारके भ्रम-जालकी वास्तविकतासे परिचित हो जाता है तो दृढ़ आत्म- 
निष्ठा प्रकट करता हुआ देव गन्धार रागमे अलापने रूगता है--- 

अब मैं छॉडयो पर-जंजाऊू, अब मैं ॥टेक॥ 
छूम्यो अनादि मोह भ्रम भारी, तज्यों ताहि तत्काल | अब मैं०॥१७ 


८३ हिन्दी-तेन-साहित्य-परिशीलन 


आतमरस च्यों मैं अद्भुत, पायो परम दयाल। अब मैं०॥२॥ 
सिद्ध समान छुद्ध गुण राजन, सोमरूप सुविशाल | अब मैं०॥३॥ 


मैया भगवतीदासके पदोंमे जितनी सुन्दर अध्यात्म तत्त्वकी अभि- 
व्यंजना हुई है उतनी मानवीय राग-द्ेघकी नहीं। » गारिक भावनाके 
अरुण रुपोंका ग्रायः अभाव है। भाषामें नाद-साम्य और अनुप्रासोंकी 
बहुल्ता भ्रवण-सुखद है । 

आनन्दघनके पद कबीरदासके समान आध्यात्मिकतासे ओतप्रोत है। 
यह पहुँचे हुए महात्मा और आत्मरसिक कवि थे | इस कारण इनके 
पदोंमे सच्ची अनुभूति विद्यमान है। प्रेत-आत्माकै रूप- 

आननन्‍्दघनके ४ ४ 
पढ़: परिचय. किक दर्शन सर्वत्र कवि करता है। बातावरणके 
जोर लर्मीकों प्रलेक 3०० आत्मानुभूतिकी झलक मिलती है। 
यद्यपि कविने आत्माकों सर्वन्न व्यापक रूपमे नहीं 
देखा है, शरीर-प्रमाण ही माना है, फिर भी उसे पानेंके लिए सच्ची 
प्रेयसीके समान आकुल है । प्रातःसमीर अपनी नवीन सुरभिसे प्रत्येक 
अग-प्रत्यगयको सुरभित करता हुआ कविकों आत्मानुभूतिमे प्रेरक प्रतीत 


होता है । 


स्वानुभूतिका प्रादुर्भाव होते ही कबि अनुभव करता है कि जन्म- 
मरणके कारण राग्द्वेपके भस्म हो जानेपर ही आवागमनके दुखसे 
छुटकारा मिल सकता है; आत्मा अजर है, अमर है, इसकी उपलब्धि 
रकजयके द्वारा ही सम्भव है । अतण्व सत्यद्रष्टा कविकी पारदर्शिका आँखे 
जगके भौतिक आवरणको भेदती हुईं अन्तस्तृत्वोपर स्थित होती है। आध- 
वाणीके द्वारा पार्यिकताको ललकारते हुए शाश्वत आलनन्‍्दकी बात कहता 
है | इसलिए इनके पदोमें प्रधानतः आशा, उल्लास और चेतनाका अभि- 
नन्दन विद्यमान है । कवि अपने अन्तसमें आत्मतत््वकी महत्ताका अनुभव 
कर आध्यात्मिक धरातल पर मानव माज्का उत्कर्प दिखलाता है तथा 

ऐन्द्रियिक आनन्दकों निईष्ट और हीन बतलाकर इन्द्रियातीव अलौकिक 
थानन्दकी अभिव्यञ्ञना करता है| 

कविने निम्न पदमें अपनी अमरताका माव सत्य और बस्सु सत्यसे 
भिन्न कितना सुन्दर विवेचन किया है--- 

अब हम अमर भये न मरेंगे ॥टेक॥ 

था कारन भिथ्यात दियो ठज, क्यौंकर देह धरेंगे ॥ १ ॥ 

राग-दोष जय बन्ध करत हैं इनको नाश करेंगे। 

मस्यो अनंत काल तें प्राणी, सो हम कार हरेंगे ॥ २ ॥ 

देह घिनाश्ी हूँ. अधिनाशी, अपनी गति पढकरेंगे। 

लासी नासी हम थिरवासी, चोखे द्वे निखरेंगे ॥ ३ ॥ 

मस्यों अनन्त बार बिन समझें, अबसो सुख बिसरेंगे। 

आनन्द घन! निपट-निकट अक्षर दो, नहिं सुमरै सो मरेंगे ॥४४ 

यद्यपि इसी आशयका एक पद कवि द्यानतरायका भी मिलता है, तो 
भी इस पद्मका माघुर्य विचित्र है। कविने वेशञानिक तथ्योंके आधारपर 
आत्मानन्दको व्यक्त किया है। इनके समस्त पद तीन वर्यो्में विभक्त 
किये जा सकते हैं | 

प्रथम वर्गमें उन पदोकों रक्खा जा सकता है, जिनमें रूपकों-द्वारा 
आत्मतत््वका विश्लेषण एक सहृदय और भावुक कविके समान किया 
गया है। कविने इन पदोमे मधुर रागात्मक सम्बन्धोको उद्घाटित करते 
हुए मिथ्यात्वके निष्कासनपर अधिक जोर दिया है। आत्मानुभूति या 
स्थानुभूतिमे प्रबल बाधक कारण यह मिथ्यात्व ही है, अतः अनेक रूपको- 
द्वारा इस आत्म-अश्युद्धिके कारणका विश्लेषण किया गया है। 

दूसरी श्रेणीमे वे पद हैं जिनमें घरेल्‌ देनिक व्यवहारम आनेवाली 
वस्तुओंके प्रतीको-द्वारा संसारकी क्षणभगुरता दिखल्यकर आत्म-तत्वका 
सर्लिष्ट चित्र प्रकट किया है। विनय और बन्दना-सम्बन्धी पद इस“ 
कोटिमें आते हैं। 

तीसरे वर्गमें उन मिश्रित पदोंको रक्खा जा सकता है जिनमे तन्मयता 
के साथ भाव-गाम्मीर्य भी विद्यमान है। समता-स्सका वासन्‍्ती समीर 
मनकी राशि-राशि अभिलापाओ और द्ृदयकी कोमल कमनीय ऐशन्द्रियिक 
भावनाओको विकसित पुष्प परागकी तरह धूल्सात्‌ कर देता है तथा 
समता-पीयूपकी खुमारी आत्मविभोर बना देती है। कवि उपयुक्त भावना 
करा विश्लेपण करता हुआ कहता है--- 
मेरे घट ज्ञान साम भय भोर। 
चेतन चकवा चेतन चकवी, भागों विरहकों सोर ॥ ३ ॥ 
फैली चहुँदिशि चतुरभाव रुचि, मिठ्यो भरम-तम जोर । 
आपकी चोरी आपही जानत और कहत न चोर ॥ २॥ 
अमलू-कमलऊ पिकसित भये भूतरूमन्द विषय शशिकोर । 
'आनन्द्घन! इक चल्लभ ऊागत, और न छाख किरोर ॥ ३ ॥ 
“जसबिलास सग्रह” नामसे इनके पदोका सग्रह प्रकाशित हुआ है । 
इनके पदों भावनाएँ तीघ्र आवेशमयी और सगीतात्मक ग्रवाहमे प्रस्फृटित 
यशोविजयके. दई हैं | भाषामे डाक्षणक वैचित्यके स्थानपर सरसता 
ह आर सरलता हैं। पदोम प्रधान रुपसे-- आध्यात्मिक 
पद : परिचय है 
ओर समीक्षा तकी अभिव्यजना है | अपने आराध्यके प्रति 
आत्मनिवेदनकी भावना भी तीज रूपसे पायी जाती है। 
आत्माकी अभिरुचि उत्पन्न होते ही अज्ञान, असस्कार, मिथ्यात्व आदि 
भस्र हो जाते हैं, जिससे स्वानुभूति होनेमे विलम्ब नहीं होता | कविके 
अनेक पदोंमें बौद्धिक शान्तिके खानमे आध्यात्मिक शान्ति शुडानुभूतिका 
निरूपण है | आध्यात्मिक विश्वासोकी भूमि कितनी हृढ है तथा स्वानुभूति 
उत्पन्न हो जानेपर मानव आत्मानन्दस कितना विभोर हो सकता है यह 
निम्न पदमे दर्शनीय है | कवि कहता है-- 
हम सगन भये प्रभु ध्यान में । 
विसर गई दुविधा तन-मनकी, अचिरा सुत गुनगान में ॥हम० ॥ १ ॥ 

हरि-हर ब्रह्म पुरनद्रकी रिथि, आधत नहिं कोड मान में 
चिदानन्दकी मौज मची है, समता रसके पानमें ॥ हम० ॥ २। 


इतने दिन ते नाहिं पिछान्यो, जन्म गंवायो अजान में । 
क्षय तो अधिकारो है बैठे, प्रभुगुन अखय खजान में ॥ हम० ॥ है ॥ 


गई दीनता सभी हमारी-प्रश्रु तुझत समकित दान में। 
अभुगुन अनुभवके रस आगे, आवत नहिं कोड ध्यान में ॥ ४ ॥ 


यशोविजयजीके पर्दोकी भाषा बडी ही सरस है। आत्मनिष्ठा ओर 
वयक्तिक भावना भी इनके परदाँसे विद्यमान है | 


कवि भूधरदास कुशल कलाकार हैं । इन्होने गीति-कल्ाकी बारीकियाँ 
अपने पदोमे प्रदर्शित की हैं। यह स्थूल्को छोड़ सूथ्म सौन्दर्यको व्यक्त 
ंकरदाहब बह करना चाहते है। यत्रपि बाह्म-सोन्दर्यका अपने 
सूक्ष्म पर्यवेक्षण-द्वारा निरीक्षण किया है, किन्तु वह 

परिचय और कि 
अंमीहों इन्हें स्थिरता कम नहीं कर सका है। यही कारण 
है कि इनके पदोमे भावुकताके सहारे करुण रस 
ओर आत्मवेदनाकी भी अभिव्यजना हुई है। पदोमे शाब्दिक कोमलता, 
भावनाओकी मादकता और कल्पनाओका इन्द्रजाल समन्वित रूपमें 
विद्यमान है। इनके पदोका एक सपग्रह भूधर-पदसगरह' के नामसे प्रका- 
शित हो चुका है। इन पदोकों सात वर्गोंमे विभक्त किया जा सकता 
इ--स्तुतिपरक, जीवके अज्ञानावस्थाके परिणःम और निस्तार सूचक, 
आराध्यकी शरणके दृढ़ विश्वाससूचक, अध्यात्मोपदेशी, ससार और 
शरीरसे विरक्ति-उत्पादक, नामस्मरणके महत्त्व-बोतक और मनुष्यत्वकी 

पूर्ण अभिव्यक्ति-द्योतक । 


प्रथम श्रेणीके पद जिनेन्द्रपमु जिनवाणी और जितेन्द्रिय गुरुके 
स्तवनोंसे सम्बद्ध हैं। इन पर्दोमि कबिने दास्य भावकी उपासना-द्वारा 

अपनेको उज्ज्वल बनानेका प्रयास किया है। किन्तु दास्यताकी यह भावना 
सर्वत्र परतन्त्र बनानेवाली नहीं है | 


दूसरी श्रेणीके पदोम जीवको अज्ञानताके कारण होनेवाले परिणा्मोंको 
दिखलाकर सावधान करनेका प्रयास किया है | 
अज्ञानी पाप धतूरा न बोय ॥ टेक # 
फल चाखनकी बार भरे दग, मरहे मूरख रोय ॥ अज्ञानी० ॥ १ ॥ 
किव्स्वित्‌ विषयनके सुख कारण दुलेभ देह न खोय । 
शसा अवसर फिर न मिछेगा, इस नीदड़ी न सोय ॥ अज्ञानी ०॥२॥ 


भावुक कविने अन्तसूम मायाकी वश्चकताका अनुभव कर उसके 
मोहक रूपका बडा ही सुन्दर विदलेपण किया है) कविने मायाकों ठगनी- 
का रूपक देकर उसके ्रणित रूपका, जिसे विषयी जीव मोहक समझते है, 
ममंस्पर्णी चित्रण किया है। 
खुन ठगकी साया तें सब जग ठग खाया ॥ टेक ॥ 
हुक विश्वास किया जिन तेरा, सो मूरख पिछताया ॥ सुन० ॥१॥ 


विकारम्रसत मानव अहके वशीभूत हो ससारमे असमताका व्यवहार 
करता है, नाना कामनाओकों अन्तससे समेटे स्वप्नलोकम विचरण करता 
रहता है, उसके सकलप कच्चे धागेके समान बाधा और विष्नोंके हल्के 
झेंकेसे ही दृट जाते हैं | ससारके मायावी बधन उसे जकडते जाते हैं, 
अतः वस्तुस्थितिका यथार्थ दर्शन कराता हुआ कवि निराशामे आशाकी 
किरणोंका आलोक वितरण करता है। तथा--- 

“एकों के घर मंगल गायें, पूणी मनकी आसा । 

एक वियोग भरे बहु रोजें, भरि-भरि रैन निरासा ॥? 


में कितना सुन्दर यथार्थका चित्रण हुआ है। कविका यथार्थ जीवनके 
शाश्वत सत्यसे सयुक्त है | यद्यपि यह चित्रण संसारके वास्तविक रूपको 

प्रस्तुत करता है, पर इसमें निराशा अन्वित नही है। विश्वका वास्तविक 
स्वास्थ दिखलाकर कवि आत्मानुभूतिको जगाता है। शरीरकों चरखाका 
रूपक देकर निम्नपदकी आध्यात्मिक अभिव्यक्ति कितनी मर्मस्पक्षी है- 


मोदा मद्दीं कातकर भाई, कर अपना सुरझषेरा । 
अन्त आगमें इंचन होगा, 'भूधघर” समझ सबेरा ॥ 


रागात्मिका वृत्ति और बोध-बृत्तिके समन्वित रूपमे पूर्ण मानवता- 
की अभिव्यजना करनेवाले इनके अनेक पद हैं। इनमें कविने मानवताकी 
प्रतिष्ठाके लिए. वासना ओर कपायोके मधुमत्त समीरके स्प्से बचानेकी 
आकाक्षा व्यक्त की है। कवि कहता है--“सुनि ज्ञानी प्राणी, श्री गुरु 
सीख सयानी” आदि | 

राग विहागमे मनकी दुर्बलता तथा अह और इदके संघर्षसे उत्पन्न 
कामवासनाका नियन्त्रण करता हुआ कवि चारित्रकी शोधशालामें नैतिक 
मन और नैतिक बुद्धिकी आवश्यकताका निरूपण करता है-- 


जगत जन जुचबा हारि चले ॥ टेक ॥ 
काम-कुटिल संग बाजी माँढडी, उन करि कपट छले । जगत० ॥ १ ॥ 
चार कपायमयी जहँ चोपरि पांसे जोग रले | 
इन सरबस उत कासनिकॉर्डी इहविधि झटक चले ॥ जगत० ॥ २॥ 


भूघरदासके पदोमे राग-विरागका गगा-यम्र॒ुनीसगम होनेपर भी 
श्र गारिकता नहीं है। विरहकी विविध अवस्थाओका निरूपण भी इनके 
पदोंमे नहीं हुआ है | भाषाकी लाक्षणिकता और काव्योक्तियोकी विदग्घता 
यत्र-तन्न रूपकोसे विद्यमान है | 

गीति-काव्यके मर्मश कवि द्यानतरायके पदोमे अन्तर्दर्शनकी प्रश्नत्ति 
प्रधान रूपसे वर्तमान है। शब्द सोन्दर्य और शब्द-सगीतकी झंकार 
सभी पदोमे सुनाई पड़ती है | इनके पदोमे अतृत्ति नही, सतोष है; उन्माद 

नहीं, मस्ती है; अवसाद नही, ओत्सक्य है; कर्कशता नहीं, तीजता है और 
उच्छड्डूल्ता नहीं, आस्था है। इन्होने अपने भक्ति 
सूचक पदोमे जीवनकी अन्तर्डृत्तिकी ऐसी सुन्दर 
अभिव्यजना की है, जिससे बोध-ब्क्ति जाग्रत हुए 
बिना नहीं रहती | इनकी भावुकता सरस, सरल 
ओर सहज है | पदोम तथ्योका विवेचन दार्शनिक शैंढीमे नहीं 
किया गया है, किन्तु काव्य-शैंडीका प्रयोग कर कविने मानवप्रद्नत्तियोंके 
उद्घाटनमे अपूर्व सफलता प्राप्त की है। तीत्र आलोक आर प्रखर प्रवाह 
दो चार पढोंमे ही उपलब्ध है, अधिकाश पदोमे वैयक्तिकता या अधि 
करणनिष्ठताका आधार ही प्रधान है | कबिने अपनी आननन्‍्दानुभूतिकों 
प्रत्येक पदमे व्यक्त करनेका प्रयास किया है। इनके सकलित पदोको छः 
श्रेणियोंमे विभक्त किया जा सकता है--बधाई, स्तवन, आत्मसमर्पण, 
आश्वासन, परत्ववोधक एवं सहज समाधिकी आकाक्षा | 

बधाई-सूचक पदोमे तीर्थडर ऋषभनाथके जन्म-समयका आनन्द 
व्यक्त किया है। प्रसगवश प्रभुंके नवशिखका वर्णन भी जहॉँ-तहाँ उप- 
छब्ध है । अपने इृश्टदेवके जन्म-समयका वातावरण ओर उस काल्की 
समस्त परिस्थितियोको स्मरण कर कवि आनन्द-विभोर हो जाता है और 
हर्पोन्मत्त हो गा उठता है-- 

माई आज आनंद या नगरी 0 टेक ॥ 

गजगमनी शशिवदनी तरुनी, मंगल गाबति हैं सगरी॥ माई० ॥ 

नाभिराय घर पुत्र भयो है,किये हैं अजाचक जाचक री ॥ माईं० ॥ 

बयानत' धन्य कूख मरुदेवी, सुर सेवत जाके पयरी॥ माई० ॥ 

द्वितीय श्रेणीके पदोमे अपने आराध्य पचपरमेष्टीकी नाना प्रकारमे 
स्तुति की है। इस श्रंणीके पदोमे उपमानोका आश्रय लेकर अपने इष्ट 
देवको प्रसन्न करनेका प्रयास कविने किया है। आरती स्तुतिका ही एक 
रूप है, अतः अपनी विश्वव्यापिनी आरती करता हुआ कवि कहता है--- 


चानरतायके पद 
परिचय और 
समीक्षा 

मंगल आरती आतम राम । तन मंदिर मन उत्तम ठाम । 
समरस जरछ चन्दन आनंद। तनदुर तत्त्वस्वरूप अमनन्‍्द ॥ 


॥ मंगल आरती० ॥ 
समसार फूलनकी माल । जनुभो सुख नेवज भरि थाल ॥ 
मंगल जारती० ॥ 
दीपक ज्ञान व्यानकी धूप । निमेछ भाव महाफल रूप ॥ 
मंगरू आरती० ॥ 
सुगुन भविक जन इक रंग लीन । निहचै नौधा भगति प्रधीन ॥ 
संगर आरती ० ॥ 
घुनि उत्साह सु अनहद ग्यान | परम समाधि निरत परधान ॥ 
मंगल आरती० ॥ 
थाहज् आतम भाव बहाव। अंतर हे परमातमध्याव ४ 
संगलर आरती० ॥ 
साहब सेवक भेद भिटाय। औद्यानत' एकमेव हो जाय ॥ 
मंगल भारती० ॥ 


कवि दौलतराम उन गीतिकाव्य-रचयिताओमे से हैं, जिन्होने जीवन- 

को खूब बारीकियोमे देखा है, उनकी विविध प्रश्नत्तियोकी गहराईमे उतर 
कर अनुशीलन किया है। मनकी गूढ़ और विविध 
दशाओका समाधान करते हुए. कवि अनुभव करता 
परिचय ओर है के क्या बात है कि जिससे मानव जीवन बोझिल 
संसीजा और त्स्त है! कल्पना, विचार और भावनाकी 
जिवेणीम निमजन कर निश्चय किया कि मानव चचल उचित्तके कारण ही 
कलान्त एव अस्त है। कभी यह दिव्य अगनाओंका आलिगन करना 
चाहता है, तो कभी सुन्दर उत्य देखनेके लिए लालायित है। एक आकाक्षा 
तृत्त नहीं होती, कि दूसरी अनन्त आकाक्षाएँ उत्पन्न हो जाती हैं| मनकी 
गति पवनसे मी अधिक चंचल है, इसपर अकुश रखे बिना कोई भी 


दौलतरामके पद : 

सत्यको प्रास नहीं कर सकता है। कवि कहता है-“मन तेरी बुरी आदत 
क्यों पड़ गई है ? तू अनादिसे इन्द्रियोंके विपयोंकी ओर क्यों दौड़ता 
चला आ रहा है, इन्हीके अधीन रहनेसे तूने अनादिकाल्‍से अपनी आत्मा- 
का निरीक्षण नही किया, अपने स्वरूपको नहीं पहचाना- 


है मन, तेरी को कुटेव यह, करन-विषय में घाव है ॥ टेक ॥ 
इन्हौंके वश तू, अनादि हैं, निज स्वरूप न छखावे है । 


पराधीन छिन-छीन समाकुछ, दुरगति-विपति चखावे है ॥ 
हे मन० ॥ १॥ 


फरस-विषयके कारण बारन, गरत परत दुख पावे है। 
सना इन्द्री-वश झपष जल में, कंटक कंठ छिदावे है। 
हे मन० ॥ २ ॥ 
गंध-छोल पंकज मुद्नितर्मे छुलि निज प्रान खिपाबे है। 
नयन-विषय-वश दीपशिखामस अंग पतंग जराबे है॥ 
हे मन० ॥ ३ ॥ 
करन-विषय-वश हिरन अरन में, खलछकर आन छुनावे है । 
“दौलत”! तज इनको, जिनको भज, यह गुरु सीख सुनाचे है ॥ 
है मन० ॥ ४ ४ 
इनके पद विषयकी दृष्टिसे रक्षाकी भावना, आत्मनिक्षेप भर्सना, भय- 
दर्शन, आश्वासन, चेतावनी, प्रभुस्मरणके प्रति आग्रह, आत्मदर्शन 
होनेपर अस्फुट बचन, सहज समाधिकी आकाक्षा, स्वपदकी आकाक्षा, 
ससार-विश्लेषण, परसत््ववोधक एवं आत्मानन्द श्रेणीमे विभक्त किये जा 
सकते है| उक्त वर्गीकरणमेसे कुछ पद उदाहरणार्थ प्रस्तुत किये जाते हैं | 
आत्मनिक्षेप-सम्बन्धी पदोंमे भगवानके सम्मुख आत्मसमर्पणकी भावना 
प्रदर्शित की गई है। इन पदोमे अपने प्रति और अपने आराध्यके प्रति 
एक अखण्ड अविचल्त विश्वास है। इसी कारण इस श्रेणीके पदोमे 
सीधे-सादे भाव पाठकके दृदयपर सीधे चोट पहुँचाते हैं- 

मोहि वारोजी क्‍यों ना ? चुम तारक श्रिजग श्रिकाछ में ॥ मोदि० ॥ 
मैं उद्धि पर्यो दुख भोग्यो, सो दुख जात कह्ौ ना। 
जामन मरण अनंत तनो तुम जानन साहिं छिप्यौ ना ॥ सोद्धि० ॥ 


भर्सना-विषयक पदोमे कविने विघय-वासनाके कारण मल्न हुए 
मनको फटकारा है तथा कवि अपने विकार और कषायोंका कच्चा चिट्ठा 
प्रकट कर अपनी आत्माका परिष्कार करना चाहता है। नाना प्रकारकी 
विपयेच्छाएँ ठृष्णा और सुनहही आशा-कल्पनाएँ इस प्राणीको और भी 
कष्ट देती हैं; अतएव विषयोको निस्सार समझ त्यागना चाहिये। यह 
शरीर अत्यन्त घ्रणित है, माता-पिताकै रज-वीर्यते उत्पन्न हुआ है। इसमे 
अनेक अश्यचि पदार्थ विद्यमान है, अतएव इससे ममता छोड़ देनी चाहिये- 


मत कीजो री यारी, छिन गेंह देह जड़ जानके ॥ टेक ॥ 

समात-पिता-रज-वीरज सों यह, उपजी महरू-फुलवारी। 

अस्थि-माल-पल नसाजाल की, छकाछ-काल-जल क्यारी ॥ मत०॥0 

कमे-कुरंग-धछी पुतछी यह, सूत्र पुरीष भैँढारी। 

चमं-मदढ़ी रिपु-कर्म-कडी धन-धर्म चुराचन हारी ॥ सत०॥ 
> अर > 


हो तुम शठ अविचारी जियरा जिनबृष पाय दूथा खोचत हो ॥ टेका 

पी अनादि मदमोह स्वगुननिधि भूछ जचेत नींद सोघत हो ॥ 
हो तुम ० ॥ 
भय दर्शन-सम्बन्धी पदों मनको भय दिखल्यकर आत्मोन्मुख किया 
गया है। कविने अपने अन्तसमे संसारकी झंझटों, बाधाओं और विद्नोंका 
अनुभव कर वास्तविक परिस्थितियोका साक्षात्कार किया है। जान पड़ता 
है जैसे संसारके मायावी बन्धनोसे वह भयभीत है। अतः ससारके माया- 
जाल्से उन्मुक्त होनेके लिए अत्यन्त उत्सुक है, उसकी आत्मामें सासारिक 

पदार्थोकी विभीषिका पूर्णतः विद्यमान है। अतएव कवि आत्मानुभूतिकी 
ओर झुकाता हुआ कहता है- 
मान छे या सिख मोरी, झुके मत भोगन ओोरी ॥ टेक० ॥ 
भोग भुजंग भोग सम जानो, जिन इनसे रति जोरी। 
ते अनन्त भव-भीस भरे दुख, परे अधोगति पोरी; 
बंधे दढ़ पातक डोरी ॥ मान ले० ॥ 
इनको त्याग विरागी जे जन भये ज्ञाननूष धोरी। 
तिन सुख छक्कौ अचल अविनाशी, भवफाँसी दुई तोरी , 
रमे तिन संग शिव-गोरी ॥ मान ले० ॥ 
मोगन की अभिलाष हरन को ब्रिजग संपदा थोरी। 
याते ज्ञानानंद 'दौलऊः अब पियों पियुष-कटोरी । 
मिटे भव व्याधि कठोरी ॥ मान ले० ॥ 


्प हर रू 
छाँड़ि दे था बुधि भोरी, वृथा तनसे रति जोरी। 

भार हित तेरा, सुनिहों मन मेरा। भाखूँ० ॥ 


अन्तर्बत्तियोके विश्लेषणमे कबिने अपूर्य सफलता प्राप्त की हे । कविने 
निम्न रूपकमे किस प्रकार चेतावनी दी है--- 
कुमति कुनारि नहीं दे ली रे, सुमरत्ति नारि सुन्दर गुनवाली ॥ 
कुमति०॥ 
वासों दिरचि रचौ नित यासों, जो पावी शिवधाम गली र२े। 
घह कुदजा दुखदा यह राधा बाधा टारन करन रलीरे॥ 
कुमति० | 

वह कारी परसों रति ठानत, मानत नाहिन सीख भर्ती रे। 
यह गोरी वह गुण सहचारिनि, रमत सदा स्वसमाधि थी रे ॥ 
कुमति० ॥ 
वा संग कुथल कुयोनि पस्यो नित, वहाँ महावुःख बेल फछी रे । 
या संग रसिक भाविन की निज में, परनति 'दौर” न चली रे ॥ 
कुमति० ॥ 
भर > >् 
गुरु कह्त सीख इमि बार-बार, विषसम विषननको टार-टार ॥गुरु० 
इन सेवन अनादि दुख पायो, जनम मरन बहु घार-घार ॥गुरु०॥ 
कर्माश्नित बाधा जुबव फॉँसी, बंध बढ़ाधन इन्द्रकार ॥गुरु०॥ 
ये न इन्द्रिके तृप्ति हेतु जिमि तृधा न बुझ्ावत क्षारघार 0गुरु०॥ 
इनमें सुख कढ्पना अजुधके बुधजन मानत दुख प्रचार ॥गुरु०॥ 
इन तजि ज्ञानपियूष चख्यों तिन, 'दौल? लट्टी भववार पार ॥गुरु०॥ 


कवि कहता है कि प्रत्येक दिनका उपाकाल विश्वके प्राणियोंमे स्वर्ण- 


लक्ष्मी एवं सुगन्धि प्राप्त करनेकी कामना जाशत कर देता है। जिस प्रकार 
पक्षियोका कलरव दिग-दिगन्तको हिल्म देता है उसी प्रकार उषाकालके 
आते ही नाना प्रकारकी इच्छा ओर वासनाएँ हृदयमे उद्बुद्ध हो मानव- 
मनको विचलित कर देती हैं। सत्य यह है कि मिथ्यापरिणतिके कारण 
यह मानव ससारमे अनुरक्त होता है, पर जब यह मिथ्यापरिणति दूर हो 
जाती है, उस समय जोवन आनन्दमय हो जाता है। ससारके समस्त 
सम्बन्ध भ्रमजाल है, आत्मा ही एक सत्य पदार्थ है, यही शुद्ध होकर 
परमात्म-पदको प्राप्त कर लेती है। कवि ससारके खोखलेपनका विश्लेषण 
करता हुआ कहता है--- 


अरे जिया, जग धोखेकी दाटी ॥ अरे० ॥ 
झूठा उद्यम छोक करत हैं. जिसमें निशादिन घाटी ॥ अरे० ॥ 

ज्ञान बूझ कर जन्ध बने हैं आँखन बाँधी पाटी ॥ अरे० ॥ 
निकल जाँयगे प्राण छिनकर्मे पढ़ी रहेगी माटी ॥ अरे० ॥ 
“दौलतराम'! समझ मन अपने, दिलकी खोल कपाटी ॥ अरे०॥ 


> 2९ र् 
अब मन मेरा वे सीख वचन सुन मेरा । 

जिया तुम चालो अपने देश । 
मत कीजो जी यारी ये भोग भ्ुजंग सम जानिके । 
कवि चेतावनी देता हुआ कहता है-- 
मेरे कब छू वा दिनकी सुधरी । 
तन बिन बसन असन बिन बनमें, निबसों नासा दृष्टि घरी ॥ 


मेरे कब० ॥ 


पुण्य पाप परसों कब विरचों, परचों निजनिधि चिर-बिसरी । 
तज उपाधि, सज सहज समाधी, सहो घाम-हिम-मेघ-झरी । 


मेरे कब० ॥ 


कब थिर-जोग धरों ऐसो मोहि, उपल जान रूग खाज हरी । 
ध्यान कमान तान अनुभवशर, छेदों किह दिन मोह अरी ॥ 


मेरे कब० ॥ 


कब तून कंचन एक गनों अरु, मनि-जड़ितालय शेलदरी। 
'दोलत” सतगुरु चरनन सेउँ, जो पुरवों आश यहै इमरी ॥ 


मेरे कब० ॥ 


श् भर अर 
चेतन अब धरि सहज समाधि, जात यह विनशे भव ब्याधि । 


चेतन० ॥ 


मोह ठगौरी खायके रे, परको आापा जान। 
भूछ निजातमऋछद्धि को हैं--पाये दुःख महान ॥ चेतन० ॥ 

जब आत्मान॒भूति उत्पन्न हो जाती है, दृदयके समस्त काछय धुल 
जाते हैं एव जीवनका प्रवाह अपनी दिशाकों बदलकर प्रवाहित होने लगता 
है तो भावातिरिकके कारण अस्फुट वचन निकलते हैं| कवि कहता है--- 


चिन्मूरत दरग्घारीकी मोहि, रीति लगत है अटापटी ॥ चिन्मूरत०॥ 


बाहिर नारकि कृत दुख भोगे, अन्तर सुखरस गटागदी ॥ 
रमत अनेक सुरतिसंग पै तिस परनति हैं नित हटाहटी ॥चिन्मूरत ०॥ 


कवि दौलतरामकी दृष्टि आत्मनिष्ठ है, वस्तुनिष्ठ नहीं। अतः किसी 
वस्तु बाह्य स्थूछ सौन्दर्यकी अपेक्षा आन्तरिक-सूक्ष्म सोन्दर्यका अधिक 
विश्लेषण किया है| भावनाकी भव्यता और अनुभूतिकी यृक्ष्मता दर्शनीय 
है | इनकी भाषामे संयम, अभिव्यजना-झक्ति, स्पष्टता और व्यावह्यारिकता 
पूर्णतः विद्यमान है। भाषाकी व्यक्षणिकताने कोमल और माधुर्य भाव- 
नाओको भरनेमे विरक्षण कार्य किया है। रूपकोमे कविकी लाक्षणिक 
शैली दर्शनीय है-- 


मेरो मन ऐसी खेलत होरी। 
मन मिरदंग साज करि छारी, तनको तमूरा बनो री ॥ 
सुमति सुरंग सरंगी बजाई, ताल दोऊकर जोरी। 
राग पाँचीं पद कोरी, मेरो मन ऐसी खेलत होरी ॥ 
समकृति रूप गहि भर झारी, करुना केशर घोरी। 
ज्ञानमई लेकर पिचकारी दोडः कर भमाहिं सम्होरी ॥ 


इस प्रकार कवि दौलूतरामके पदोंमे भाषावेश, उन्समुक्त प्रवाह, 
आन्तरिक सग्रीत, कल्पनाकी तूलिका-द्वारा भावचित्रोंकी कमनीयता, 
आनन्द-विहल्ता; रसानुभूतिकी गम्भीरता एवं स्मणीयताका पूरा शमन्वय 
विद्यमान है | 

कविवर भागचन्द उन सदृदय और 
भावुक कवियोंमे हैं जो निरन्तर आत्मगुत्थीके 
सुलझानेमे सग्न रहते है | इनके पर्दोर्मे 
तनन्‍्मयता अधिक पायी जाती है । 
निज कारज काहे न सारे रे, भूले प्रानी ॥ टेक ॥ 
परिग्रह भारथकी कटद्दा नहीं, उनरत होत तिहारे रे। निज कारज० | 
रोगी नर तेरी बपु को कहा निसदिन नाहीं जारे रे ॥ निज कारज ० । 


कवि ससारकी अवास्तविकताका चित्रण करता हुआ कहता है- 
जीव त्‌ अ्मत सदैव अकेला । 
संग साथी कोई नहीं तेरा । 
अपना सुख दुःख आप ही भुगते, होत कुट्रब न मेला । 
स्थार्थ भयें सब बिछुरि जात हैं, विधट जात ज्यों मेला ॥१४ 
रक्षक कोई न प्रन द्वे जब, आपु मनन्‍्तकी बेला। 
फूटत पार बंधत नहिं जेसे दुद्धर जलकों ढेला ॥२॥ 
तन-घधन-जी वन घिनश जात ज्यों, इन्त्रजाछको खेका। 
'ागचन्द' इसमि किखकर भाई, हो सतगुरुका चेला ४३॥ 
जीव तू अमत सदैव अकेला । 


आध्यात्मिक साधना सबसे बडी बाधा मोहके उदयसे उत्पन्न होती 
है। यह जीव भोगविद्यसकी रुचि भी मोहके कारण ही करता है | सुन्दर 
वस्राभूषण, अलकार, पृष्पमाला आदि-द्वारा शरीरकों सज्ित करनेकी 
चेश भी इसीके उदयसे उत्पन्न होती हें। मोह वह तेज शराब है जिसका 
नशा जीवको सुख और शान्तिसे वचित कर देता है, मानवकी सारी 
प्रशनत्तियाँ बहिसुंखी हो जाती है जिससे वह अपने कर्मकालुष्यकों दूर 
नहीं कर पाता । समता रस ही एक ऐसा आनन्द दे, जिससे मानवको 
अद्भुत शान्ति मिलती है, कविने इस प्रसगके पदों भौतिकवादकी 


कदि भाराचन्दके पद : 
परिचय और समीक्षा 

विगईणा की है। यद्यपि काव्यक मूल तत्व दृदयकी रामात्मक विभूतिका 
शुद्धात्मदर्शनके साथ सामंजस्य नही ब्रेठता है, पर कविने आध्यात्मिक 
चिन्तन-प्रधान पदोंमे भी अपनी भावुकताका समावेश कर अपने 
कविकर्मका परिचय दिया है | 

कवि मागचन्दमे दौल्तरामके समान द्वृदय-पक्षका सन्तुल्न नहीं है। 
इनमे तक, विचार और चिन्तनकी प्रधानता है | इसी कारण इनके पदोंमे 
विचारोंकी सघनता रहती है। निम्नपदमे दार्शनिक तत्त्वोंकों हृदयग्राहक 
रूप देनेकी सफल चेष्टा वर्तमान है | 


जे दिन तुम विवेक बिन खोये ॥ टेक ॥ 
मोह धारुणी परी अनादि तें, परपद में चिर सोये | 
झुख करंड चित्पिंड आपपद, गरुन अनन्त नहिं जोये ॥ जे दिन० ॥ 
होहि बहिसुंख हानि राग रुख, कर्मबीज बहु बोये | 
ससु फल सुख-दुःख सामग्री रऊखि, चितमें हरपे रोये ॥ जे दिन० ॥ 
घबल ध्यान छुचि सक्ठिछ पूरतें, आखव मऊ नहिं घोये। 
पर द्वव्यनि की चाह न रोकी, विविध परिप्रह ढोये ॥ ओे दिन० ॥ 
अब निजसें निज जान नियत तहाँ, निज परिनाम समोये। 
यह शिव-मपरण समरस सागर, 'भागचंद्‌” हित तो ये ॥ जे दिन०॥ 


विशुद्ध दा्शनिकके समान कविने तत्त्वार्थअ्रद्धानी और शानीकी 
प्रशंसा की है। यद्यपि वर्णनमें कबिने रूपक उद्प्रेजश्षा अल्कारोका अब- 
रूम्बन लिया है, किन्तु श॒त्क सैद्धान्तिकता रहनेसे भाव और रसकी 
कमी रह गयी है| शानी जीव किस प्रकार ससारमें निर्मम होकर विचरण 
करता है. तथा उन्हें अपना आचार-व्यवहार किस प्रकार रखना चाहिये 
इत्यादि विषयका विश्लेषण करनेवाले पदोंमें कविका चिन्तन विद्यमान है; 
पर भाजुकता नही है। हों, प्रार्थनापरक पदोंमें मूर्त-अमूर्तको आलम्बन 
लेकर कविने अपने अन्तर्जगत्‌को अभिव्यक्ति अबूठे ढंगसे की है। इन 

पदोमें विराट कल्पना, अगाध दार्शनिकता और सूक्ष्म मनोवैज्ञानिक 
विशेषताएँ हैं । मावनाओंमें विवेचनकी प्रद्डत्ति इनके पदोंका एक मुख्य 
गुण है। निम्नपद दर्शनीय है- 
आनन्दाश्रु वहैं छोचनतें, तातें आनत नहाया। 
गद्टद स्पष्ट बचनज़ुत निर्मछ, मिष्टजान सुरगाया ॥ टेक ॥ 
अथ वन में चहु अमण कियो तहाँ, दुःखदाबानऊ ताया। 
अब तुम भक्तिसुधारसवादी मैं क्वगाह कराया ॥ आनन्दाश्रु ० ॥ 
इस प्रकार कवि भागचदके पदोमे हृदयकी तीमानुभूति विद्यमान है। 
जिस पदमे जिस भावनाकों व्यक्त करना चाहते हैं उस पदमे उसे वह 
गहराई, सृक्ष्मता और मार्मिकताके साथ व्यक्त कर सके हैं | 
भजन और पद रचनेमे इनका जैन कवियोमे महत्त्वपूर्ण स्थान 
है। इनके पदोंमे अनुभूतिकी तीव्रता, लयात्मक सवेदन-शीलता और 
इुघजनके दि भावनाका पूरा अस्तित्व॒विद्यमान है। 
4 परियष आत्मशोधनके प्रति जो जागरूकता इनमें है, वह 
और समीक्षा कवियोंमें उपलब्ध होगी। इनकी विचारोंकी 
कल्पना ओर आत्मानुभूतिकी प्रेरणा पाठकोके समक्ष 
ऐसा सुन्दर चित्र उपस्थित करतो है जिससे पाठक अनुभूतिमें लीन हुए 
बिना नहीं रह सकता | तात्पर्य यह है कि इनको अनुभूतिमे गहराई है, 
प्रबल वेग नहीं । अतः इनके पद पाठकोको ड्बनेका अवसर देंते है, बहने- 
का नहीं | ससाररूपी मरुभूमिकी वासनारूपी वाह़कासे ततप्त कवि गान्ति 
चाहता है। वह अनुभव करता है कि मृत्युका सबध जीवनके साथ है, 
जीवनका शाश्वततिक सत्य मृत्यु है। यह मृत्यु हमारे सिरपर सदा वर्त्तमान 
है। अतः हर क्षण प्रत्येक व्यक्तिको सतर्क रहना चाहिये | कवि गुनगुनाता 
हुआ कहता है-- 
काल अचानक ही छे जायगा, गाफिल होकर रहना क्या रे ॥ टेक ॥ 
छिनहूँ तोकू नाहिं बचावें, तो खुभटन का रखना क्या रे ॥ काछू० ॥ 

रंच सवाद करन के काजै, नरकन में दुख भरना क्‍या रे ॥ कारू० ॥ 
कुलजन पथिकन के काजै, नरकन में दुख भरना क्‍या रे ॥ काल० ॥ 


आज दर्शन हो जाने पर कविने आत्माका_ विश्लेषण एक भावुकके 
नाते बड़ा ही सरस और रमणीय किया है | कवि कहता है-- 


में देखा आतस रासा ४ टेकु० ॥ 
रूप, फरस, रस, गंध तें न्‍्यारा, द्रस-झ्ान-गुन घामा । 
नित्य निरंजन जाके नाहीं, क्रोध, छोभ-मद्‌ कामा ॥ मैं देखा० ॥ 
भूख-प्यास सुख-दुख नहिं जाके, नाहीं वनपुर गामा। 
नहिं साहब नहिं चाकर भाई, नहीं तात नहिं मामा ॥ मैं देखा० ॥ 
भूलि अनादि थकी जग सटकत, ले पुद्लका जामा | 
'बुधजन” संगति जिनगुरुकी तें, मैं पाया मुझ ठामा ॥ मैं देखा० ॥ 


इनके पदोको भी दो भागोंमे विभक्त किया जा सकता है--मक्ति या 
प्रार्थनापरक और तथ्यनिरूपक या दार्शनिक | दोनों प्रकारके पर्दोका 
वर्ण्य विषय भी प्रायः वही है । जिसका निरूषण पूर्वम किया जा चुका है | 


भगवद्मक्तिके बिना जीवन किस प्रकार विषयोंमें व्यतीत हो जाता 
है। विषयी प्राणी तप, ध्यान, भक्ति, पूजा आदिम अपना चित्त नहीं 
रूगाते । उन्हे परपरिणति ही भश्रेयस्कर प्रतीत होती है। पर भक्ति-द्वारा 
सहजमे मानवकों आत्मबोध प्राप्त हो जाता, जिससे वह चैतन्यामिराम 
शुणग्राम आत्मामिरामको प्राप्त कर लेता है। जबतक शरीरमे बल है, शक्ति 
है, तभी तक प्रभु-मजन या प्रमु-ध्यानकी क्रियाको सम्पन्न किया जा सकता 
है, परन्तु शरीरके शिथिल हो जानेपर भक्ति-भावनाकों सम्पन्न नहीं किया 
जा सकता | अतएव शरीरके स्वस्थ रहनेपर अवश्य ही प्रभु-मजन करना 
घाहिये । कवि इसी तथ्यका निरुपण करता हुआ मानव जीवनका विश्ले- 
घण करता है--- 

अजन बिन यों ही जनम ममायो | 
पानी पै क्या पाल न बांधी, फिर पीछे पछतायो। सजन० ॥# 
रामामोह भये दिन खोबत, आशापाश बंधायों। 
जप-तप संजम दान न दीनौं, मानुष जनम हरायो ॥ भजन० ॥ 
देह सीस जब कॉपन लागी, दसन चलछाश्छ थायों | 
छागी आगि शुझावन कारन, चाहत कूप खुदायो ॥ भजन० ॥ 


कवि बुधजनकी माषापर राजस्थानी भाषाका प्रभाव ही नहीं है, 
अपितु इन्होंने राजस्थानी मिश्रित ब्रज भाषाका प्रयोग किया है। पदोमें 
प्रवाह ओर प्रभाव दोनो ही विद्यमान है । रूपकोंमे भाषाकी लाक्षणिकता 
और वर्णोंका विचित्र विन्यास भी है| 
जैन-पद-स्वयिताओंमें कवि बृन्दावनका भी प्रतिष्ठित खान है | 
इनके पदोम भक्तिकी उच्च भावना, धार्मिक सजगता और आत्म- 
कवि बृन्दावनके निवेदन विद्यमान है। आत्म-परितोषके साथ लोक 
बंद परिचय हित सम्पन्न करना ही इनके काव्यका उद्देश्य है 4 
भौर समीक्षा. पि इनके पदोमें मोल्किताका अभाव है। हाँ 
भक्ति-विहत्ता और विनम्र आत्म-समर्पणके कारण 
अमिव्यंजना शक्ति पूर्णर्पेण विद्यमान है। इनकी भावनाएँ आत्म- 
जगतूकी सीमासे बाहर निकलकर सर्वंसामान्यके साथ सहानुभूति रखती 
हैं। इनकी भक्ति कैबल आत्म-परितोषी ही नहीं, बिश्वव्यापक भी 
है। सुकुमार भाषनाएँ और लयात्मक संगीतने अनुभूति और कल्पनाका 
समन्वय प्रस्तुत किया है। निराशाके बाद आशाका सदेश और आराध्यमे 
अट्टूट विश्वास इनके परदोंका प्राण है। कवि कहता है-- 


निशदिन श्रीज़िन सोहि अधार ॥ टेक ॥ 
जिनके चरन-कमलके सेवत, संकट कटत अपार ॥ निशदिन० ४ 
जिनको दचन सुधारस-गर्सित, मेशत कुमति विकार ॥निश्नदिन०॥ 

अब आतसाप शुझावतकों है, महामेघ जलधभार ॥ निशद्नि० ॥ 

जिनकों भगलि सहित नित सुरपत, पूजत अष्ट प्रकार ॥निशदिन०॥ 

जिनको विरद वेदविद धरतत, दारुण तुख-हरतार ॥ निशादिन० ॥ 

भविक बृन्दकी विथा निधारों, अपनी ओर निहार ॥ निशक्नि० ॥ 

नीति-विषयक्र पदों और शानोपदेशक पदोम कविने जैनागमके 
सिद्धान्तोका प्रतिपादन करते हुए नीति और शानकी बाते बत्तायी है । 
यद्यपि वर्णनकी प्रणाली अत्यन्त सरल है, भाषामे माधुय शुण है 

घन धन भरी गुरु दीन दूयाल ॥ टेक० ॥ 

परम दिगम्बर सेवाघारी, जगजीवन प्रतिपाल । 

मूल अठाइस चीरासी छख, उत्तर गुण मनिभाल ॥ घन० ॥ 

देह भोग भयश्वों विरकत नित, परिसह सहत प्रिकाछ ॥ घन» ॥ 


झुद्ध उपभोग जोग सुदर्मंडित, चाखत सुरस रसाल ॥ घन० है 
८ 


सेठ सुजन बर निधि भरी, दुख दवन्द विदारे। 
कवि वृन्दावनकी भाषा पर पूर्वी माषाका प्रभाव है । सुकुमार शब्दा- 
बलीमे स्वरकी साधना और तन्‍्मयताका लयकारी सगीत है । 


पदोंका तुलनात्मक विवेचन 

अखण्ड सोन्दर्यात्मक्स' सत्यके क्षणिक्र स्पर्शमात्रसे मानव-हृदय 
परिस्पन्दिद हो भावना-लहरियोंसे उद्देल्ति होने लगता है । इसी 
इृदयालोडनका परिणाम गीति-काव्य है, जिसमें सगीतका माध्यम 
सर्व प्रधान स्थान रखता है । देश, काछ और, व्यक्तिकी सीमित परिधिसे 
आवेश्ति हो आन्तरिक संगीतका यह व्यक्तरूप अनेक रूप धारण 
कर सकता है। परन्तु प्रेरणाका प्रधान उत्स अखिल सत्य वास्तवमे 
अखण्ड और एक है। अतः बाह्म रूपरेखामे महान अन्तर होते हुए 
भी यदि विभिन्न गीतिकारोने एक ही मोलिक तत्त्व व्यक्त किये हों तो 
कोई आश्रयंकी बात नहीं | जो कुछ विभिन्नता मिलती है वह तो स्थूछ 

जगतके प्रभावका परिणाम है। यूक्ष्म भावजगतमे तो अनेकताका कोई 
स्थान ही नही | इसलिए यह आवश्यक है कि हम विभिन्न देश और 
कालके तथा विभिन्न ठा्शनिक विचारोंसे प्रभावित गीतकारोंके मौलिक 
तत्वों तथा उनकी कलात्मक विशेषताओका तुलनात्मक विचार करे। 

हम देख चुके हैं कि जनपद-साहित्यम संगीतमय भावात्मक आत्मा- 
भिव्यक्तिके साथ दार्शनिक विच्यरोंकी अभिव्यजना भी अन्तर्निहित है । 
यद्यपि पठोंका अन्तरइ--वस्तुतत््व हृदयके अनुरुप ही सुकोमल, तरल 
और भावनाप्र्ण हैं; पर मस्ति'ककी ऊहापोही ओर दार्शनिक विचारोकी 
गहनता भी है। जैन-पद-रग्रिताओकी प्रेरणाका स्रोत जिनेश्वर भक्ति या 
आत्मराति है । जन दर्शनमें भक्तिका रूप दास्य, सख्य और माधुर्य भावकी 
भक्तिसे भिन्न है, अतः कोई भी साधक अनेक चिकनी-चुपडी प्रशसात्मक 
बातो-द्वाश वीतगगी प्रभुको प्रमन्ञ कर उनकी प्रसन्नता-द्वारा अपने किसी 
लेकिक या अन्गेबिक कार्यको सिद्ध करनेका उद्देश्य नही रखता है और न 
परम बीतरागी देवके साथ यह घटित ही हो सकता है; क्योंकि सच्िदानन्द- 
भय प्रभुम रागाशका अभाव होनेसे पूजा, स्तुति या भक्ति-द्वारा प्रसन्नता- 
का मंचार शेना असम्मव है; अतएव वह भक्ति करनेबालेंको कुछ देता, 
दिलाता नही है। इसी तरह द्वेषशका अभाव होनेसे बीतरागी किसीकी 
निन्‍्दामे अप्रसन्न या कुपित भी नहीं होते है और न दण्ड देने, दिलानेकी 
ही कोई व्यवस्था निर्धारित करने हैं। निन्‍्दा और स्व॒ुति, भक्ति और 
इग्या उनके लिए समान है, वह दोनोके प्रति उदासीन ८। परन्तु विचि- 
न्नता यह है कि स्तुति और निन्‍दा करनेवाला स्वतः अभ्युदय या दण्डको 
प्रास कर छेता है |! 


१--सुहच्वत्रि श्रीसुभगत्वमइनुते, द्विपंस्ववयि प्रत्यय-वसप्रल्रीयते । 

अवानुदासीनतसस्तयोरपि, प्रभो | पर॑ चिन्नभिद तवेहितद ॥६९॥ 

अरथ--हे भगवन्‌ ! आपका मित्रसे न अजुराग है और न शजुसे 
हंष है; अतः आप किसीसे असभ्न और अप्रसन्न नहीं होते हैं: फिर भी 

शुद्धात्माऑँंकी उपासना या भक्तिका आलूम्बन पाकर मानवका 
चंचल चित्त क्षण मरके लिए स्थिर हों जाता है, आहूम्बनके गुणोंका 
स्मरण कर अपने भीतर भी उन्हीं शुणोंको विकसित करनेकी प्रेरणा 
पाता है तथा उनके गुणोंसे अनुप्राणित हो मिथ्या परिणतिकों दूर करनेके 
पुरुषार्थमे रत हो जाता है। जैन दर्शनमे शुद्ध आत्माका नाम ही 
परमात्मा है; प्रत्येक जीवात्मा कर्सबन्धनोंके विलूग हो जाने पर परमात्मा 
बन जाती है। अतः अपने उत्थान और पतनका दायित्व स्वय अपना 
है | अपने कार्योंसे दी यह जीव बेंधता है और अपने कार्योंसे ही बन्धन- 
मुक्त द्ोता है | 


कर्मोका कर्ता और भोक्ता भी यह जीव ही है। अपने किये कर्मों 
का फल इसको स्वयं भोगना पडता है। ईश्वर या परमात्मा किसी भी 
प्राणीको किसी भी प्रकारका फल नहीं देता है। इस प्रकारके ईश्वर्की 
उपासना करनेसे साधककी परिणति स्वतः छुद्ध हो जाती है, जिससे 
अभ्युदयकी प्राप्ति होती है। अतः जैन दर्शनानुमार उपासना या भक्ति 
अकिंचन या नैराध्यकी भावना नहीं है। साधक उन शुद्धात्माओंकी, 
जिन्होंने आत्म-सबम, तपस्या, योग, ध्यान प्रभुतिके द्वारा कर्म-बन्धनको 
नष्टकर जीवन्इक्त अवस्थाको प्राप्त कर लिया है। पूर्ण शान-ज्योतिके 
प्रज्वल्ति हो जानेसे जिन्होंने ससारके समस्त पदार्थों एवं उनके समस्त 
सुण और अवस्थाओकों भली माँति अवगत कर लिया है, उपासना 
करता है। इस प्रकारकी उपासना या भक्तिसे आराधककी आत्मा स्वच्छ 
या निर्मल होती है । 

जैन-पद-रचयिताओने इसी भक्तिमावनासे प्रेरणा प्रास कर भावात्मक 
पंदोकी रचना की है | यद्यपि कतिपय पद, जिन्हें प्रभाती या बधाईकी 


आपकी भक्ति करनेवाला श्रीसस॒द्धिकों और निनदा करनेवाला पाप- 
बृद्धि को प्राप्त होता है, यही आश्रयकी बात है | --स्तुतिविद्या । 

संज्ञा दी गयी है, में दास्यभाव वर्तमान मिलेगा, परन्तु प्रधानतः साधक 
अपनेको शुद्ध करनेके लिए इस प्रकार झुड्ात्माओका आश्रय लेता है,. 
जिस प्रकार दीपकको प्रज्वल्ति करनेके लिए अन्य दीपकोंकी लौका सहारा 
लेना पड़ता है। लौका अवल्म्बन देनेबाला दीपक अपने भीतरसे किसी 
बस्तुकों प्रदान नहीं करता है; पर अपने तेज-ढारा अन्यकों प्रकाशित या 
प्रज्यलित करनेमें सहायक होता है ) जैन पद-रचयरिताओंने मी इसी भक्ति- 
भावनाकी अभिव्यजना की है। अवतारबाद इन्होंने नहीं माना है और 
न निर्गुण या सगुण सिद्धान्तके विवादमें पड़नेका प्रयास किया है। जैन- 
दर्शनमें अनेकान्तवादकी विवेचना--परस्पर आपेक्षिक अनेक धर्मात्मक 
वसस्‍्तुकी विवेचना की गयी है; जिससे आराध्य दीतरागी प्रभु एककी 
अपेक्षा सुनिश्चित दृष्तटिकोणसे सगुण और अन्य आपेक्षिक धर्मकी अपेक्षा 
निर्गुण हैं । 
यद्यपि आराध्यको गील, ज्ञान, शक्तिका भाण्डार माना है, जिससे 
कोई भी साधक अपनी मनोरम, गुप्तशक्तियोंका उद्घायन करनेमे प्रगतिशील 
बनता है। छोकरजन ओर व्लेकरक्षण करना भगवानका कार्य नहीं है, 
किन्तु उनके पूत गुणोकी स्म्रति करनेसे लोकर जनके कार्य सहजमे सम्पन्न 
हो जाते हैं | इसी कारण जैन-पद-रचयिताओकों ससारका विश्लेषण करते 
समय माया, भिथ्यात्व, शरीर, विकार आदिका विवेचन भी करना पड़ा 
है। ससार और प्रढोभनोसे बचनेके लिए. जैन-पद-स्वयिताओने मानव 
प्रबृत्तियोंका सुन्दर विश्लेषण किया है। इनके मूललोत एब प्रेरणा दोनोंका 
स्थान दृदय है। जैन सन्‍्तोका भगवश्पेम झुन्‍्क सिद्धान्त नहीं, अपितु, 
स्थायी प्रशृत्ति है | यह आत्माकी अश्युभ प्रश्ृ॒त्तका निरोध कर शुभ प्रवृत्ति 
का उदय करता है, जिससे दया, क्षमा, शान्ति आदि श्रेयस्कर परिणाम. 
उतन होते हैं। 
जैन पदोंका वर्ण्य विषय भक्ति और प्रार्थनाके अतिरिक्त मन, शरीर, 
इन्द्रिय आदिकी प्रवृत्तियोंका अत्यन्त यूक्ष्मता और भार्मिकताके साथ 

विवेचन करना एवं आध्यात्मिक भूमियोंका स्पर्श करते हुए सहज समाधि- 
ओ प्राप्त करना है। साधक अपने इस शरीरका उपयोग भोक्षप्रासिके लिए 
करता है, वह विश्वके भौतिकवादकी चकाचोंघसे अविचलित रहकर 
स्वानुभूति-द्वारा आत्माकी विभाव परिणतिकों स्वभाव परिणतिके रुपमें 
परिवर्तित करता है | जैनपदोमें यद्यपि ऊँचे दार्शनिक सिद्धान्तोका भी 
बिश्लेषण है, परन्तु जीवनकी व्याख्या अपनी प्रदृत्तियोका परिष्कार कर 
जीवनके चरम लक्ष्यकों प्रास करनेका संकेत भी निहित है | 

हिन्दी साहित्यमें गीत और पद-स्वयिताओंमें विर्गुण सन्‍त कबीर 
रबिदास, दांदू , मद्कदास ओर सगुण सम्परदायमें सूर, तुलसी, मीरा 
आदि भक्त कवियोंका नाम आदरके साथ लिया जाता है। इन सन्‍्त और 
भक्तोंने पर्दोकी रचना कर हिन्दी साहित्यमे भक्ति और अध्यात्म-सम्बन्धी 
अपूर्व व्याख्याएँ प्रस्तुत की है | निर्गुण सन्तोंके वात्तिक सिद्धान्त उप- 
निषदोंके वेदान्तवाद तथा जैनोके झुडात्मवादसे बहुत साम्य रखते हैं। 
इन सबबोकी भक्तिकी मूल्प्रेरणा वेदान्त या शुद्धात्मबादसे मिली, इसी 
कारण कबीरने बताया-- सबके दृदयमे परमात्माका निवास है। उसे 
बाहर न हेँढकर भीतर ही हूँढना चाहिये | आत्मा ही परमात्मा है, दोनोमें 
एकत्वभाव है। इस प्रकार प्रत्येक जीव परमात्मा है। यही नहीं, एक अर्थमे 
जो कुछ है सब परमात्मा है।” निगुण सन्तोंने अवतारबादका खण्डन 
किया । पूजा-अर्चा जिसका सम्बन्ध दृश्य पदार्थोसे है, इनके विचारोंके 
प्रतिकूछ है। भोतिक शरीरकी दृष्टिसे कोई भी व्यक्ति ईब्वर नहीं हो 
सकता है। आत्माकी दृष्टिसे सभी आत्माएँ ब्रह्म हैं। अतएव सन्तोंके मतमे 
जन्म-मरणसे रहित परजह्म ही परमात्मा हों सकता है। इसी परत्रक्षका 
नाम-स्मरण, भक्ति और प्रेम करनेसे कल्याण होता है। जब इसका प्रेम 
चरमावस्थाको प्रात हो जाता है तो साधककी आत्मा उसी अह्मे मिल 
जाती है | इसी भक्ति-भावनाकों लेकर कबीर, रविदास आदि सन्तोंने 
अध्यात्म-पद रचे । इन पर्दोकी ठुल्ना अनेक जैन पदोसे की जा सकती 

है। कबीरके रहस्यवाद-सम्बन्धी अनेक पद बनारसीदासके पदोंके समकक्ष 
हैं। कबीरका मानवीय विकारों और प्रद्ृत्तियोंका विश्लेषण तो अनेक 
अशोमें जैन-पद-रचयिताओंसे समानता रखता हे। 


मोक्षप्रासिका मुल्साधन ब्रह्म या झुद्घात्माकी स्मृति है। मनुष्य सासा- 
रिक स्वार्थपरक कार्योमें जैसे-जैसे रत होता जाता हैं, वेसे-वैसे यह स्मृति 
भी क्षीण होती जाती है। क्बीरने बताया है कि इस सासारिक इन्दमे रहते 
हुए, भी कभी-कभी ब्रह्मकी स्मृतिकी झलक प्रात हो सकती है। भनुष्य 
अपने स्वरूपको भूल जानेसे ही ससारमे परिभ्रमण कर रहा है) अ्रान्तिसे 
जैसे सिह जल्मे पडनेवाले प्रतिबिम्बको अपना शत्रु समझ ऋड्ध हो उससे 
युद्ध करने लूगता है और अनेक विपत्तियोकी सहन करता है, अथवा शुक 
जैसे अपने उडनेकी चालको भूलकर व्याधकी नब्पनीपर बैठते ही, उसके 
घूम जानेसे उलछण लटक जाता है और समझने ल्‍गता है कि नल्नीने 
उसे पकड़ लिया है; इसी प्रकार यह आत्मा अपने स्वरूपकों भूल्कर नाना 
अ्रकारके कष्टोंको उठा रहा है-- 
अपनपो आप ही बिसरी। 
जैसे सोनहा काँच-सन्दिर में भरमत #ूँकि मरो ॥ 
जो केहरि बएु निरखि कृपजल प्रतिमा देखि परो। 
ऐसेहिं मदगज फटिकशिला पर दसननि आनि अरो ॥ 
मरकट मुठी स्वाद ना बिसरे घर घर नदत फिरो। 
कह “कबीर” नलनी के सुधना तोहि कोने पकरों ॥ 
कवि दौर्तरामने इसी आशयका विवेचन किया है। आत्मस्वरूपकी 
विस्मृतिके कारण ही ससारमें अनेक कष्ट उठाने पड़ रहे है | म्रमवंण हो 


यह जीव अपनेसे भिन्न पर-पदार्थोको अपना समझ गया है। कवि 
कहता है-- 

अपनी सुधि भूछ आप, जाप दुख उपायो। 

ज्यों जुक नभमचाऊल बिसरि नसिनी छटकायो ॥ 

चेतन अविरुद झुद दरशबोधसमय विशुद्ध , 

तजि जदरस-फरस-रूप, पुद्ररू अपनायों ॥ 
इन्द्रिय सुख दुख में निस, पाग राग रुख में चित्त, 
दायक भव-विपति-वृन्द॒ बन्‍्धको बरढ़ायौ ॥ 

अपनी सुधि भूछ आप, आप दुसव उपायों ॥ 

९ है ५ 

आपा नहिं जाना तूने, केसा ज्ञानधारी रे। 
देहाश्रित करि क्रिया आपको, मानत शिवमगचारी रे ४ 

आप अमविनाश आप आप जान पायौ, 

कर्णशत सुवर्ण जिमि चितार चैन थायौ | 

मेरो तन तनभय तन, मेरो में तनको श्रिकाल, 

यौं कुबोध नश सुबोध मान जायो ॥ आप० ॥ 
यह सुजैनबैन पेन, चिन्तत पुनि पुनि सुनैन, 
प्रगटों अब भेद निज, निवेद ग्रुन बढ़ायों ॥ आप« ॥ 
यों ही चित जचित मिश्र, झेय न अद्देय हेय, 

इंचन धनंज जेसे, स्वामि योग गायौ॥ आप०॥ 
सेमर पोत छुटत झटति, बाछित तट निकटत जिसि, 
मोह राग रुख हरजिय, शिवतट निकटायो ॥ आप० ४ 
विमल सौरूयमय सदीब, मैं हूँ मैं नहिं अजीब, 

जोत द्वोत रज्जुमय, भु जंग मय भगायों ॥ आप० ४ 
यों ही जिनचंद सुगुन, चिंतत परमारथ चुन, 

'दौरछू! भाग जागो जब, अल्प पूर्व आयो ॥ आप० ॥ 

तुलनात्मक दृष्टिसे कबीर ओर दौलतरामक उपर्युक्त पदोमें उपमान 
प्रायः समान है। श्रमकों व्यक्त करनेके लिए कबीरने सुआकी नलिनी, 
कर्णवत स्वर्ण, सिहका प्रतिविम्ब, स्फटिकशिल्यम गजके दातोका प्रतिबिम्ब 
और बन्दरका घर-घर नाचना आदि दृश्टान्त दिये है। कवि दोस्तराम 
ने सुआकी नलिनी, कर्णधृत स्वणे आदि उदाहरणोंकों ही लेकर भ्रम- 
का सुन्दर विश्लेषण किया है । कबीरदासने जहाँ उदाहरणोके द्वारा ही 
अ्रमकी अभिव्यक्ति की है, वहाँ दोलतरामने श्रमकी अभिव्यक्तिमे श्रम 
क्‍या है, किस प्रकार हो रहा है तथा उसे किस प्रकार दूर किया जा 
सकता है, आदि विवेचन भी किया है। अर्थात्‌ उनकी दार्शनिक भूमि 
अपेक्षाकृत विश्वद है । 

कबीरने भायाका विवेचन करते हुए. बतलाया है कि इस मोहिनी 
मायाने सारे ससारकों ठग लिया है। मायाके कारण ही विष्णु, शिव 
आदि देव भी लक्ष्मी और भवानीके आधीन है। मायाकी व्यापकताका 
विवेचन करता हुआ कवि कहंता है-- 


माया महा ठगिनी हम जानी ! 
तिरगुन फाँस लिये कर डोले, बोले मधुरी बानी ॥ 
केशव के कमला द्वै बैठी, शिव के भवन भवानी । 
पंढा के मूरति द्वे बैठी, तीरथ में भइ पानी ॥ 
योगी के योगिनी है बैठी, राजा के घर रानी। 
काहू के हीरा द्वे बेटी, काहु के कौड़ी कानी ॥ 
भक्तन के भक्तिनि हल बैठी, ब्रह्मा के अह्मानी। 
कहे 'कबीर” सुनो हो संतो, यह सब अकथ कट्दानी ध। 
कवि भूधरदासने भी भायाके उसी ठगिनी रूपका कबीरसे मिल्ता- 


जुलता विवेचन किया है। समायाको ठगिनीका रूपक दोनोंका समान 
है। अन्तर इसना ही है कि जहों कबीरने केवल उदाहरणों-द्वारा माया 

की धूर्तताका विश्लेषण किया है, वहाँ कषि भूधरदासने मायाके मोहक 
कार्योंका निरूपण करते हुए उसकी ठगईका परिचय दिया है। भूधरदास- 
के इस पदमे व्यग्यका पुथ रहनेसे सर्व साधारणको अधिक प्रभावित करता 
'है। कवि भूधरदास कहता है-- 


सुन ठगनी माया, तें सब जग ठग खाया । 
दुक विश्वास किया जिन तेरा, सो सूरख पछिताया ॥ सुन० ॥ 
आपा तनक दिखाय बीज ज्यों, मृढ़मती रूलचाया। 
करि मद अंघ धर्म इर छीनों, अंत नरक पहुँचाया ॥ सुन० ॥ 
केते कंथ किये तें कुलटा, तो भी मन न अधघाया। है 
किसही सौं नहिं प्रीति निदाही, वह तजि और छुमाया ॥ सुन० ॥ 
“भूधर! ठ्गत फिरे यह सबकों, भौंदू करि जग पाया। 
जो इस ठगनीकों ठय बैठे, मैं तिसकों सिर नाया ॥ सुन० ॥ 


नाम-सुमिरनको सभी धर्मोने एक विशेष स्थान दिया है। नाम- 
स्मरण करनेसे मन पवित्र होता है तथा आराध्यके उज्ज्वल गु्णोके प्रति 
सहज ही आकर्षण उत्पन्न होता है ) वस्तुतः नामस्मरण बाह्य साधना नहीं 
है, किन्तु एक आध्यात्मिक साधना है, ध्यान का एक भेद है | जो विना भाव 
के मन्त्रवत्‌ नाम दुह्यने को सब कुछ मानते हैं, कबीरने उनका खडन किया 
है| कबीर ने कहा ६--“पडित व्यर्थ ही बकवाद करते है, यदि राम कहने 
मात्रसे ही ससारकों मुक्ति मिल जाय तो 'खॉड' झाब्दके कहने मात्रसे 
ही हमारा मुँह मीठा हो सकता है | यदि “आग! कहनेमात्रसे ही पॉव जलने 
हूगे अथवा पानी कहनेमात्रसे ही प्यास जाती रहे तथा भोजन” कहने 
भात्रसे ही भूख मिट जाय तो सभी मुक्तिके भागी हो सकेंगे । परन्तु केवछ 
ऐसे मान्त्रिक स्मरणोंसे वास्तवमे कोई ल्यभ नहीं।” जैन मान्यतासे भी 
विना हार्दिक भावके नामस्मरण या माल्य फेरना निरथक माना गया है | 
“बस्मात्‌ क्रिया: प्रतिफलन्ति न भाषजश्ञुन्या:” भावरहित नामस्मरण या 

भक्ति करनेसे आत्मिक विकास नहीं होता है | जैनधर्मकी उपासना साधना- 
भय है, दीनताभरी याचना या खुशामद नहीं है। शद्धात्मानुभूतिके गौरव- 
से ओत-प्रोत है, दीनता, क्षुद्रत और स्वार्थपरताकों इसमें तनिक मी स्थान 
प्राप्त नहीं है । नामस्मरण और भगवद्धजनकों जैन साहित्यकारोने झम- 
परिणति रूप मानते हुए भी झुद्ध परिणतिका प्रबल साधन माना है| उक्त 
दोनों साधन आत्माको ध्यान या समाधिकी ओर प्रेरित करते हैं। जो 
कैवल शब्दोचारण कर जाप कर लेनेमे अपने कर्त्तव्यकी इतिश्री मानते हैं, 
वे बस्तुतः अन्‍्धेरेमे हैं | हार्दिक भावनाओंका उपयोग--प्रभु-गुणोका ध्यान 
रहना परमावश्यक है। अतः कबीरके नामस्मरण-विषयक पद जैन पदोंसे 
समता रखते है। कबीरने भी शब्दोचारणकी अपेक्षा भावकों अधानताः 
दी है| ससारके बाह्य इन्दोम सलग्न रहनेपर भी साधक आराध्यके स्मरण- 
से अपने स्वरूपकों उपलब्ध करनेमे समर्थ होता है | धीरे-धीरे वह 'सोड्ह! 
का अनुभव करने लगता है और आगे चलकर “शुड्ोडहं, बुद्धों5द, निर- 
जनो5ह” की अनुभूति करता हुआ अपनेमे विचरण करता है। कबीर 
कहता है-- 
भजु मन जीवन नाम सबेरा । 

सुन्दर देह देख जिन भूछो, झपट लेत जस बाज बरेरा । 

यह देही को गरब न कीजे, उड़ पंछी जस लेत बसेरा ॥ 

या नगरी में रहन म पेहो, कोह रहि जाय न दूख घनेरा । 

कहें 'कबीर” सुनो भाई साथो, मानुष जनम न पैदों फेरा ॥ 

7 ५ 4 
नाम सुमिर पछतायेगा। 
पापी जियरा छोम करत है, आज कारक उठि जायेगा ॥ 


छाऊलच छागी जनम गेंवाया, माया भरम भुलायेगा। 
घन जोबन का गरव न कीजे, कागद्‌ ज्यों गलि जायेगा ॥ 

जब जम आई केस गहि पटकें, ता दिन कछु न बसायेगा । 

सुमिरन भजन दया नहिं कीन्हीं, ठो मुख चोटा खायेगा॥ 

घरमराय जब छेखा माँसे, क्या मुख छेके जायेगा । 

कहत कबीर! सुनो भई साधो, साध संग तरि जायेगा ४ 

कवि दौल्तरामने इसी आशयके अनेक पदोकी रचना की है। निम्न- 
पद तो बहुत अशोमें मिलते-जुढते है। पाठक देखेंगे कि दोनों ही भक्त 
कल्यकारोमे कितना साम्य है-- 

भगवन्त भजन क्यों भूला रे। 

यह संसार रैन का सुपवा, तन धन वारि-बबूछा रे ॥ भगवन्त०॥ 

इस जोबन का कौन भरोसा, पाक में तृण-पूछा रे। 

काल कुदारू किये सिर ठाड़ा।, क्या समझे सन फूका रे॥ सगवन्त०॥ 

स्वार्थ साजैं पाँच पाँव तू , परमारथ कौ छूछा रे । 

कहु कैसे सुख पैडे प्राणी, काम करे दुखमूछा रे॥ भगवन्त०॥ 

मोह पिशाच छल्यो मति मारे, नित्र कर कंध बसूलछा रे । 

भज श्रीराज मतीवर “भूधर', दो दुरमति सिर धूला रे ॥भगवन्त०॥ 

ञ् है ह 

जिनराज ना विसारो, मति जन्म वादि हारो । 

नर भौ आसान नाएिं, देखो सोच समझ वारो ॥ जिनराज०॥ 

खुत मात तात तरुनी, इनसों ममत निवारों । 

सबही सगे गरज के, दुखसीर नहिं निहारों ॥ जिनराज० ॥ 

नामस्मरण और भगवत्‌ मजन करनेपर ज़ोर देते हुए बुधजन, 
आनन्दधन, भागचन्द आदिने भी अनेक सरस पदोंकी रचना की है | 

मोह, अहंकार, कपठ, आशा, तृष्णा, निद्रा, निन्‍्दा, कनक-कामिनी, 
सन्तोष, चैर्य, दीनता, दया, सत्य, अहिंसा, मानसिक विकार, भौतिक 
जगत्‌की निस्सारता आदि-विषयक पदोमे कबीर और जैनपद रचयिताओं- 


द 

के भावोमें साम्य-सा है। अनेक पदोंमे तो केवल अब्दोंका अन्तर है! 
कहीं-कही कबीरके दो-तीन पदोंके भाव दौल्तराम, भूषर, बुजजनके एक 
पदम आ गये है और एकाध स्थलपर जैन-पद-रचयिताओकी दो-तीन पर्दों- 
के भाव कबीरके एक ही पदमे अभिव्यक्त हुए है। कबीरका चरखा और 
तेबूरेका रूपक भूधरदासके चरखा्क रूपकसे कितना साम्य रखता है-- 


चरखा चले सुरत बिरहिन का | 
काया नगरी बनो अति सुन्दर, महर बना चेतन का। 
सुरत भाँवरी होत गगन में, पीढ़ा झञान-रतन का ॥ 
मिहीन सूत बिरद्दिन कातें, मॉझा प्रेस भगति का। 
कहें 'कवीर” सुनो भई साधो, माला गूँथो दिन रैन का॥ 

साधो यह तन ठाठ तेँबूरे का । 
सेचत तार मरोरत खूँटी, निकसत राग हजूरे का। 
हूटे तार बिखरि गई खूँटी, हो गया धूरम धूरे का ॥ 
या देही का घरब न कीजे, उढ़ि गया हंस तेंबूरे का। 
कहदत कबीर सुनो भई साथो, अगम पंथ कोई सूरे का ॥ 


भूधरदास कहते हैं--- 


चरखा चलता नाहीं, चरखा हुआ पुराना । 
पग खूँटे हव हारून छागे, उर मदरा खखराना। 
छीदों हुईं पाखड़ी पसली, फिरे नहीं मनमाना ॥ चरखा० 0 
रसना तकली ने बल खाया, सो अब केसे खूँटे । 
सबद सूत सूधा नहिं निकसे, धदी घड़ी पल टूटे ॥ चरखा० ॥ 
आयु साल का नहीं भरोसा, अंग चलाचल सारे। 
रोज इरकाज मरस्मत चाहे, वेद बादई हारे॥ चरखा० ॥ 

नया चरखछा रंगा रंग, सबका चित्त थुरापे। 
पछटा घरन गये गुन जगछे, अब देखे नहिं भावे ॥ चरखा० ॥ 
मोदा सही कात कर भाई, कर अपना सुरक्षेरा । 
अन्त आग में इँधन होगा '“भूधघर” समझ सबेरा ॥ चरखा० ॥ 


रूपकोर्मे जैन-पद-रवयिताओंने निर्गुण सन्‍्तोके समान आध्यात्मिक 
रहस्योंकी अभिव्यक्ति अपूर्व ढगसे की है। आध्यात्मिक जीवनके बीज 
आत्मनिरीक्षण और पश्चात्तापकी भावनापर जैन कवियोंने विशेष ज्ञोर 
दिया है। 

उपासनाके लिए. उपास्यके विशिष्ट व्यक्तित्वकी आबस्यकता-समक्ष 
सगुण भक्तिका आविर्भाव हुआ। सगुण उपासकोमे क्ृष्णभक्ति-शाखा 
और राममक्ति-शाखामे श्रेष कलाकार हुए, जिन्होंने पद और गीर्तोकी 
रचनाकर हिन्दीके भण्डारकी वृद्धि की । महाकवि सूरदासने पद-सहित्यमें 
नवीन उद्धावनाएँ, कोमल कब्पनाएँ, और वैदग्धपूर्ण व्यज्ञनाएँ, की। 
बस्तुतः सूर माव-जगतके सम्राद माने गये है । हृदयकी जितनी गहरी 
थाह सूरने ली, उतनी शायद ही किसी अन्य कविने ली हो | यद्यपि सूरने 
अपने परददोंकी रचना जयदेव ओर विद्यापतिकी गीत-पद्धतिपर की है; फिर 
भी सजीवता, चित्रमयता, मनोवैज्ञानिकत ओर स्वाभाविकताके कारण 
इनके पदोंमें मौल्िकिता पूर्णरूपसे विद्यमान है। जैन-पद-रयिताओँसे सूरके 
पद कलापक्ष और भावपक्षकी इष्टिसे अनेक अशॉमें साम्य रखते हैं। 


जिस प्रकार सूरने गौरी, सारंग, आसावरी, सोरठ, भेरवी, धनाश्री, 
भ्रुपद, विल्यवछू, मलार, जैतिश्री, विहाग, झंझोरी, सोहनी, कान्हरा, 
केदारा, ईमन आदि राग-रागनियोंमें पदोंकी रचना की है, उसी प्रकार 
प्रमाती, बिछावल कनडी, रामकली, अलहिया, आखावरी, जोगिया, 
माञ्न, टोडी, सारग, दहरि सारंग, पूर्वी, गौड़ी, काफी कनड़ी, ईमन, 
झझोरी, खंमाच, अहिंग, गारो कान्हरो, केदारा, सोरठ, विद्यग, माल- 

कोस, परज, कालिंगड़ो, गजल, मल्हार, रेखता, बिलावल, वरवा, 
सिंधड़ा, श्र॒पद, आदि अनेक राग-रागिनियोंमे जैन-पद-रवयिताओंने पददो- 
की रचना की है। संगीतका माधुर्य सूरके पदोके समान ही जैनपददोमिं 
भी विद्यमान है। 

अन्तर्जगत॒के चित्रणकी दृष्टिसे सूरके अनेक पद जैन-पदोंके समान 
भावपूर्ण हैं | वात्तल्य, शगार और शान्त इन तीनों रसोंका परिषाक 
सूरके पदोंमे विद्यमान है। वात्सल्य रसके चित्रणम बालमनोविज्ञान, 
आज्ञार-विषयक पर्दोमें प्रेमकी इत्तिका व्यापक दिग्दर्शन एवं भक्ति-विष- 
यक पदोंमें आत्माभिव्यक्ति पूर्ण रूपसे हुई है। विनयके पदोके आरम्ममे 
आराध्य भ्रीकृष्णकी स्तुति करते हुए कवि कहता है-- 

सरनकमर् बन्दों हरिराइ। 

ज्ाकी कृपा पंगु गिरि लंघे, अन्धेकों सब कुछ दरसाह ॥ 

बदिरो सुने, गूंग पुनि बोले, रंक चले सिर छत्र घराद। 

'सूरदास! स्थामी करुनामय, बार-बार बन्दों तिहि पाई ॥ 


जैनपदोमें इस आशयके अनेक पद हैं। यहों तुल्नाके लिए कवि 
बुधजनका एक पद उद्धृत किया जाता है। पाठक देखेंगे कि दोनोमें 
कितनी समानता है-- 

तुम चरननकी शरन, आय सुख पायो। 

झबलों चिर भव घन सें डोल्यो, जन्म जन्म दुख पायौ॥ तुम० ॥ 

ऐसो सुख सुरपति के नाहीं, सौ मुख जात न गायौ। 

अब सब सम्पति मो उर आईं, आज़ परम पद छायौ ॥ तुम० ॥ 

मन वच तन लें इृद करि राखों, कबहूँ ल ज्या बिसरायों । 

बारस्वार बीनये 'बुधजन', कीजे सनको भायौ ॥ तुम० ॥ 

सूरदासने अपने मनका परिष्कार करते हुए. अपनी दूषित प्रवृत्तियोंकी 
निन्‍्दा की है | तथा अपने आराध्यके समक्ष अपनी आत्मालोचना करते 

हुए अपनी कमज्ोरियों और त्रुटियोंका यथार्थ प्रतिपादन किया है। जैन- 
पद-रचयिताओंमे कवि भागचन्दके पद सूरदासके इन पदोंसे बहुत कुछ 
साम्य रखते हैं। आत्मालोचन और पश्चात्ताप-सम्बन्धी एक-दो पद 
तुलनाक लिए उद्धृत किये जाते हैं | सूरदास कहते हैं--- 


मो सम कौन कुटिल खलू कामी । 
तुम सौं कहाँ छिपी करुनामय, सबके अन्तरजामी ॥ 
जो तन दियो ताहि बिसरायों, ऐसो नोन-हरामी। 
भरि-भरि द्ोह् विषे को धाथत, जैसे सूकर ग्रामी ॥ 
सुनि सतसंग होत जिय आलूस, विषयनि संग बिसरामी । 
श्रीदरि-चरन छाँडि बिसुखनि की, निसद्न करत गुलामी ॥ 
पापी परम, अधस अपराधी, सब पतितलि में नासी । 
'सूरदाख! प्रभु अधम-उधारन, 6ुनिये श्रीपति रवासी ॥ 


कवि भागचन्द भी पश्चात्ताप करते हुए कहते है--- 
सो सम कौन कुटिछ खल कामी, 
तुम सम कलिसरू दुरूत न नामी । 
हिंसक झूठ याद सति बिचरत, परधन-हर परपनितागामी। 
लोमित चित नित चाहत धावत, दशदिश करत न खासी ॥मो सम्र०॥ 
रागी देव बहुत हम जाँचे, राये नहिं, तुम साँचे स्वामी। 
बाँचे श्रुत कामादिक-पोषक, सेये कुगुरु सहित धन घासी ॥ सो सस०॥ै 
भाग उदय से में प्रभु पाये, घीतराग तुम अन्तरजामी । 
सुस घुनि सुनि परजय में परगुण, जाने निजयुण चित बिसरासी ॥मो सम ०॥। 
मुमने पश्चु पक्षी सब तारे, तारे अंजन चोर सुनासी । 
“सारचंद” करुणाकर सुखकर, हरना यह भवसन्तति छामी ॥मो सम०॥ 
कवि सूरदासने विषयोकी ओर जाते हुए. मनको रोका है और 

उसे नाना प्रकारसे फटकारते हुए आत्माकी ओर उन्मुख किया है। 
नाना प्रकारकी आर्कोक्षाएँ और तृष्णाएँ ही इस मनकों आक्ृष्ट कर 
विपयोंमे सलग्न कर देती हैं, जिससे भोला असहाय मानव विषयेच्छाओं 
की अभिमे जलता रहता है। अनादिकालसे मानव विकार और बास- 
नाओके आधीन चत्य आ रहा है, जिससे इसे जीवनकी विविध प्रवृत्तियों- 
के अनुशीलनका अवसर ही नहीं मिल्य है। कवि सूरदासने मनकों 
समझाते हुए अहकार और ममकारक्ी भावनासे मनकों दूर रखनेकी 
बात कही है | वास्तवमें अध्यात्म-आनन्द तभी प्रास हो सकता है, जब 
मन और हृदयका परिष्कार कर लिया जाय । इस स्वार्थी ससारके बाह्य 
रूपको देखकर मनुष्य अपनेको भूल जाता है, इसी कारण बह क्षणिक 
इन्द्रिय-जन्य सुखखोंमि आनन्दका अनुभव करता है। चिरन्‍तन आनन्द 
काम, क्रोध, मद, लोम, मोह, ईरष्यां, मात्स्य आदि विकारोके परास्त 
करने पर ही ग्राम हो सकता है। सत्य, सन्‍्तोष और पवित्रता तभी आ 
सकती है, जब मानव अपनी आभात्मामें ज्ञान और ध्यानकी अग्निको 
प्रज्यलित करें । ममत्व भाव ही वस्तुतः अनेक दुःग्बों की जड है । ममता 
के कारण ही पर-वस्तुओंको मानव अपनी समझता है। निज प्रकृतिमे 
दोष उत्पन्न कर अपनेकों दुःखी बनाता है। प्रयोजनीभूत तस्वॉका 
चिन्तन और मनन न कर शरीरकों ही अपना समझ लेता है। कवि 
सरदास मानचर्के अज्ञान भ्रमको दूर करता हुआ कहता है-- 
रे सन भ्रख, जन्म गेँवायो । 

कर अभिमान विषय-रस राँच्यो, स्थाम सरन नहिं आयो ॥ 

यह संसार फूल संमर कौ, सुन्दर देखि शुरायों । 

घाखन छाम्यो रुई गई उढ़ि, हाथ कछू नहिं आयो 0 

कहा अयो अब के सन सोचे, पहले नाहिं कमायो। 

कहत 'सूर' भगवन्त-मजन बिनु, सिर घुनि-घुनि पछितायो ॥ 

>्र है दर 

जा दिन मन पंछी उड़ि जेहें । 
ता दिन तेरे तन-तरुवरके, सबे पात झरि जेहें ॥ 
घरके कहें, बेगि ही काढों, भूत भये कोड खेंहें । 
जा प्रीतम सों प्रीत घनेरी, सोऊ देखि ढरेहें ॥ 

रे मन जन्म अकारथ जात। 
बिछुरे मिलन बहुरि कब हैंहै, ज्यों तरुवरके पात ॥ 
सक्नषिपात कंफ कण्ठ-विरोधी, रसना दूरी बात । 
प्रान छिये जम जात मूठमति, देखत जननी तात ॥ 


कवि सूरदासने ऊपर जिस प्रकारका संसार, शरीर ओर विप्रयोके 
सम्बन्ध चित्रण किया है, ठीक वैसी ही भावाभिव्यञ्ञना जैन कवियोंने 
की है। जैन-पढ-रचथिताओने बताया है कि हम स्वभावसे सुखी, शानी 
तथा सहज आनन्द रूप चेतन है | अपने इस स्वभावके भूल जानेके कारण 
ही हम दुःखी हो रहे है | गरीर जड़ है, विश्वके अन्य पदार्थ भी जड़ हैं। 
यद्यपि चैतन्य आत्माके गुणोकी अभिव्यक्ति शरीर आदि निमित्तोके 
आधीन है, पर स्वरूपतः आत्मा इनसे मिन्न है। मानवको दुःख कर्म- 
बन्धके कारण आमन्माके बिकृत हो जानेसे है। आत्माकी राग-द्वेष रूप 
परिणति ही कर्मबन्धका कारण है, अतः इस गरीरकों परपदार्थ समझ कर 
शुद्धात्म-तत्त्वकों प्राप्त करनेकी चेश करनी चाहिए.। व्यर्थ ही मानव राग- 
देष रुप परिणतिमे आसक्त रहता है तथा इसी आसक्तिमे इस अमृल्य 
जीवनको व्यतीत कर देता है। सभी जैन कलाकारोंने जीवन और जगतके 
विविध रहस्योका उद्घाटन सहृदय सरस कविके रूपमें किया है, केवल 
दार्शनिक बनकर नहीं, यद्यपि दर्शनकी सबसे बड़ी थाती उनके पास थी | 
इसी कारण इनके जीवन-सम्बन्धी इन विश्लेषणोंमें ठोस ससारकी वास्त- 
विकता कल्पना और भावनाके मनोरम आवरणम निहित है। जीवनके 

प्रति इनका एक विशेष भावात्मक दृष्टिकोण है, जिससे जगत्‌के विभिन्न 
सत्योका विश्लेषण बड़े ही सुन्दर ढगसे किया है। अहकार और ममकार 
जो कि जीवनके सबसे प्रबछ विकार है, जिनके कारण हमारा जीवन 
निरन्तर विचलित रहता है, का स्पष्ट ओर भावनात्मक निरूपण किया 
गया है । सूरदासके ही समान कवि बनारसीदास भी कहते है--- 

ऐसें क्‍यों प्रभु पाइये, सुन मरख प्रानी। 

जैसें निगव मीरिचिका, संग मानत पानी ॥ 

ज्यों पकवान चुरेकका, विषयरस त्यो ही। 

ताके छारूच तू फिरे, भ्रम भूलत यों ही ॥ 

देह अपावन खेटकी, अपनी करि मानी । 

भाषा मनसा करम की, लें अपनी करे जानी ॥ 


कवि भूधरदास भी ससारके विषयोंसे सावधान करते हुए कहते हैं--- 


मेरे मन सुवा, जिनपद पींजरे बसि, यार छाव न बार रे । 
संसार में बलबच्छ सेवत, गयो काऊर अपार रे । 
विषय फल तिस तोड़ि चाखे, कहा देख्यों साररे। 

कवि बुधजन कहते हैं--- 
रे मन सूरख बावरे सति ढीकन छातबे। 
अपरे श्री अरहन्तकों, यो औसर जाये ॥ 
नर-भव पाना कठिन हे, यो सुरपति चाहे। 
को जाने गति काल की, यो अचानक आवे॥ 


छूट गये अब छूटते, जो छूटा चावे | 
सब छूटें या जालतें, यो आयम गावे ॥ 

भोग रोग को करत हैं, इनकों मत छावे । 
ममता तजि समता गददौ, 'बुधजन' खुख पावे ॥ 
>८ > >८ 
क्यों रे मन तिरपत नहिं कोय । 
अनादि काऊछ का विषयन राच्या, अपना सरबस खोय ॥ 
नेकु चाख के फिर न बाड़े, अधिका छूपटे जोय । 
ज्यों ज्यों भोग मिले त्यों ठृष्णा, अधिकी अधिकी होय ॥ 


| है 2 
मन रे तेने जन्म अकारथ खोयो । 
तू ढोलत नित जगत धंध में, ले विषयन रस लठधों ॥ 

इस प्रकार जैन कवियोने आशाके निन्द् रूपकी विवेचना सूरदास 
के समान ही की है। वस्तुतः आशा इतनी प्रचण्ड अप्नि है कि इसमें 
जीवनका सर्वस्व स्वाह्य हो जाता है। जन कवियोने इसी कारण मनकी 
विविध दशाओंका विवेचन सूक्ष्म रूपसे किया है। 

महाकवि वुल्सीदासके पदोंकी प्रसिद्धि भी हिन्दी-साहित्यमें अत्य- 
घिक है इन्होंने बुद्धाधादके साथ हृदयवादका भी समन्वय किया है। 
इनके आध्यात्मिक और विनय-विषयक्र पदोंका सकलून विनयपत्रिकामे 
है। इनके मतसे अन्तसकी शुद्धिके लिए भक्ति आवश्यक है, इसके 
लिए प्रभु कृपा होनी चाहिये। 

भक्तिके लिए दो बातें आवश्यक है--प्रथम आराध्यकी अपार 
वैमबशालीनता, शक्तिपूर्णता और सर्वगुणसम्पन्नताका अनुमब और 
द्वितीय अपनी ठुच्छता, आत्मग्लानि, दीनता और असमर्थताका प्रदर्शन 
सच्चे भक्त अपनी दीनता या असमर्थता प्रदर्शित करनेमे अधिक 

आनन्दानुभूलिका अनुभव करते है। कवि तुल्सीदासने अपने पदों और 
भजनोंमें मक्तिके समी साधन--भजन ( नाम-स्मरण ), शरणागत भाव, 
चरित्रश्नवण-मनन-कीर्त्तन, भान्त स्वमायकी प्राप्तिका यत्र, आराध्यके 
स्वरूपका ध्यान, मन और शरीरके सयम-द्वारा साथ्यकी प्राप्ति, आराध्यसे 
सम्बद्ध गंगा, चित्रकूट आदि तीथोंका वन्दन-स्मरण एवं सत्सग, साधु- 
सेवा, शिवभक्ति, हनुम्भाक्ति आठिका निरूपण किया है। 

दास्यमावकी भक्ति न होनेपर भी जैन-पढ-स्वयिताओने तुल्सीदासके 
समान ही अपने पद और भजनोंमे भत्तयज्ञोको स्थान दिया है। आत्म- 
शुद्धिके लिए भी रागात्मिका भक्तिकों लाभदायक बतलाया है। जैन- 
कवियोके द्वारा रचित पद-साहित्य अन्तःकरणमे रस उत्पन्न कर मनको 
सब ओरसे हटकर उसीम लीन करता है। इनके पद भाव, भाषा, शेली 
और रसकी दृश्ससि कबीर, सूर, तुलसी आदि हिन्दीक्रे कवियोसे किसी 
भी आतमे हीन नहीं है । तुल्सीमे अपनी विनयपत्रिका गणेशजीकी स्व॒ुतिसे 
आरम्भ की है। जैनकवि वृन्दावन मी अपने आराध्य ऋषभनाथकी 
वन्दनासे ही कार्यारम्म करनेकी ओर सकैत करता है। 

कवि तुल्सीदासने भगवानसे प्रार्थना की है कि हे प्रभो, आपके चरणों 
को छोड़ और कहाँ जाऊँ ! ससारमे पतितपावन नाम किसका है ! जो 
दीनोपर निष्कास प्रेम करता है वही सच्चा आराध्य हो सकता है| कविने 
अनेक उदाहरणों-द्वारा भगवानकी सर्व-दक्तिमताका विवेचन किया है | 
उसने देव, दैत्य, नाग, मुनि आदिको मायाके आधीन पाया, अतएब 
वह सर्वव्यापक आराध्यके मह्त्वको बतलाता हुआ कहता है-- 


जाऊँ कहाँ तजि चरन तुम्हारे । 
काको नाम पतितपावन जग, केहि अति दीन पियारे॥ ३ ॥ 


कौन देव बराइ विरद-हित, इठि-हुठि अधम उधारे। 
खग, रूस, ज्याघ पान पिटप जद, जवन-कवन खुरतारे ॥ २ ७ 

देव, दनुज, सुनि, नाग, मनुज खब, साया बिबस विचारे । 
तिनके हाथ 'दास तुलसी” प्रभु, कहा अपनपों हारे॥ ३ ॥ 
कवि दौलतरास भी इसी आशयका विग्लेषण करते हुए, कहते है--- 
जाऊँ कहाँ तज शरन तिहारे। 
चुक अनादितनी या हमरी, माफ करो करुणा गुनघारे ॥ १ ध 
इबत हों भवसागरमें अब, तुम बिन को मुह वार निकारो ॥ २ ॥ 
तुम सम देव अबर नहिं कोई, तातें हम यह हाथ पसारे॥ ३ ॥ 
भोसम अधम अनेक उधारे, बरनत हैं श्रुत॒ शास्त्र अपारे ॥ ४॥ 
“दौलत” को भघपार करो अब, आया है शरनागत थारे ॥ ७॥ 
कवि तुल्सीदासके पदोमे मनका विश्लेषण, जगत्‌की क्षणभगुरता 
एवं आत्मशोधन और हरिस्मरणकी आवश्यकताका प्रतिपादन जैन-पद- 
रचवयिताओके समान ही किया है| कवि कहता है--- 
मैं हरि, पतित-पावन सुने । 
मैं पतित तुम पतितपावन, दोड बानक बने। 
कवि बुधजनने भी इसी आशयके अनेक पद रचे है-- 
पतित-डधारक दीनदुयानिधि, सुन्यों तोहि उपगारों। 
मेरे औद्युनपे मति जाथों, अपनों सुजस चिचारों ॥ 
्् > भर 
पतित उधारक पतित रटत है, सुनिये अरज हमारी | 
तुमसो देव न आन जगत मैं, जासों करिये पुकारी ॥ 
इसी प्रकार कवि तुल्सीदासके पद जैन पदोंके साथ भाव, भाषा 
ओर शैलीकी दृष्टिसे साम्य रखते है | 
प्राचीन कवियोके अतिरिक्त आधुनिक छायावादी और रहस्यवादी 
कवियोंके आध्यात्मिक गीत मी जैनपर्दोंसे अनेक अशॉमें अनुप्राणित हैं ।- 

जिस परिस्थितिमें सठीम आत्मा विश्वके सोन्दर्यमे असीम परमात्माके चिर 
सुन्दर रूपका दर्शन कर उससे तादात्म् स्थापन करनेके लिए आकुल 
हो उठती है, उस स्थितिका चित्रण आध्यात्मिक जैनपदोसे ग्रहण किया 
गया प्रतीत होता है | महादेबी वर्माके चिन्तनपरक और भक्तिपरक गीतो- 
की भावसरणी रूप सौन्दर्य और भावनाओके गाम्मीर्यकी इृष्टिसे महाकवि 
बनारसीदासके पदोंसे प्रभावित प्रतीत होती है। दोनो कलाकारोके 
अन्तसूमे दार्शनिक सिद्धान्तकी भावधारा एक-सी ही है। महादेवी वर्मा 
अव्यक्त सत्ताका अपने भीतर अनुभव करती हुईं बुद्धिका विकास और 
भावनाका परिष्कार कर कहती है-- 
सखी मैं हूँ अमर सुहाग भरी! 
प्रियके अनन्त अनुराग भरी? 
किसको त्यायूं किसको माँग ; 
है एक सुझे मधुमय विषमय; 
मेरे पद छते ही होते, 
काँटे कलियाँ प्रस्तर रसमय । 
पाल जग का अभिश/ कहाँ, 
प्रतिरोमोर्म पुछक लहरीं । 
| > 
प्रिय चिरस्तन है सजनि 
क्षण क्षण नवीन सुहागिनी मैं । 
> ञ्् 
प्रिय साँच्य गगन, 
मेरा जीवन ! 


कवि बनारसीदास भी आत्माकी रहस्यमयी प्रवद्ृत्तियोंका उद्घाय्न 
करते हुए कहते हैं-- 

बालम तुहूँ तन चितवन गागरि फूटी । 
अँचरा गो फहराय सरम गै छूटी॥ बालम० । 
हैं तिक रहूँ जे सजनी रजनी घोर । 
घर करकेउ न जाने चहुँदिसि चोर ॥ बालम० | 
पिउ सुधियावत बनमें पेसिड पेछि। 
छाडउठ राज डगरिया भयड अकेलछि ॥ बालम० । 
सँवरी सारददामिनि और गुरु भान। 
कछु बरूमा परमारथ कही बखान॥ बालम० ॥ 

2 ८ 

या चेतनकी सब सुधि गई। 

व्यापत मोहि घिकलता भई । 

>< >< 

पिड निरन्तर रह्दत सजनि। 


| >५ 


विषय महारस चेतन विष समतूछ । 
छाहहु वेगि विचार पापतरु मु ॥ 


कवि प्रसादके अनेक रहस्यवादी दार्शनिक गीतोंपर जैनपदोकी 
भावसरणीका प्रभाव स्पष्ट प्रतीत होता है। कवि प्रसाद कहता है कि जीव 
वृद्धावस्था और मत्युके भयसे सदा दुःखी रहता है। जीवनमे जितने परि- 
वर्त्तन होते आ रहे है, उनकी कोई सीमा नहीं है। जीवनमे अमरता 
स्वानुभूतिको प्रात करना ही है। विश्वका अणु-अणु परिवर्तनकी ओर 
अग्रसर हो रहा है, परिवर्त्तत ही जीवनका एक सत्य सिद्धान्त है। अमर 
आत्मामे भी शाश्वत परिवर्त्तन होता है| यह जीवात्मा श्॒द्ध होनेके लिए 
प्रतिक्षण प्रयक्षशील है | 

मानव जीवन अनेक तठृष्णा और आकाक्षाओंका केन्द्र है। दृदयमें 
अनेक प्रकारकी लाल्साएँ बराबर उठती रहती है। जैसे -पहाड़की 
चोटियोंसे बादल टकराते है, उसी प्रकार अनेक इच्छा जीवनके 
कगारोंसे टकराती रहती है । बादलोंके बरसनेसे नदी प्रवाहित होती है 
और पद्ठाड़ी भूमिमे दाह्मकार गुरु गर्जन करती हुईं तरगायित हो आगे 
बढती है, ठीक इसी प्रकार वेंदना-परिपूर्ण ऑसुओंके बरसनेसे नाना 
प्रकारकी वृत्तियों जाग्रत होती है | कवि प्रसाद जीवनके व्यर्थ बीतने पर 
पश्नात्ताप करता हुआ कहता है-- 


सब जीवन बीता जाता है, 
धूप छॉह के खेल सदृश | सब० । 
समय भागता है प्रतिक्षण में, 
नव-अतीत के तुषारकण में, 
हमें लगाकर भविष्य रण में, 
आप कहाँ छिप जाता हैं | सब०। 


कवि द्रानतरायने भी जीवनके यो ही बीतन पर पश्चात्ताप प्रकट 
किया है | 


जीवन यों ही ज्लाता हे। 
बारपने सें ज्ञान न पायो, खेलि खेलि सुख पाया है। 
समय निकलता है प्रतिक्षण ही, मूरख मदमें सोया है। 
शूप-वाँदनी झिलमिऊ करती, के आशज्ञाओ का घेरा है। 
चनि चेतन तू जाग आज रे, मूरख रेन बसेरा दै। 

कवि प्रसादका चिरकालीन अशान्ति-चित्रण, जिसमे जीवनके सुख- 
दुःख, हर्ष-वेषाद, आशा-निराशाकी भावनाओंका मार्मिक चित्रण 


पर्दोका सुलनात्मक विवेथन १२७ 


है; कवि भूधरदास और कवि बुधजनक पदोंसे अनुप्राणित-सा प्रतीत होता 
है। कवि प्रसाद कहता है--- 
तुम जरा-मरणमें चिर अशान्त । 
जिसको अबतक समझे थे सब जीघनसें परिवर्तन अनन्त, 
अमरत्व घही सब भूलेगा तुम व्याकुक डसको कहो अन्त । 


कवि भूधर कहता है-- 
आया रे बुढ़ापा मानी सुघि-बजुधि विसरानी। 
है >् भर 


चंचल चिस चरन थिर राखो, विषयन तें बरजों। 

आनन तें गुनगाय निरन्तर, पायन पाँय जजों ४ 

अतएव़ जैनपदामे भावानुभूति कोमल और मधुर दब्दोके सम्बलसे 
अभिव्यक्त हुई है। पदोमे भावश्खला सुल्झी हुई है | कवि बनारसीदास, 
भूधरदास, भागचन्द, दौलतराम, बुधजन, आनन्दघनके पद हिन्दी 
साहित्यके लिए स्थायी निधि है। इनमे कबीर, सूर और तुलसी जैसे 
कवियोसे अधिक ही आत्मानुभूति विद्यमान है। 


तृतीयाध्याय 


ऐतिहासिक मीतिकाव्य 


अतीतसे सदा मानवका मोह रहा है। यह अतीत चाहे मुनहला हो! 
अथवा मटमैला, पर उससे स्नेह करना मानवका स्वाभाविक गुण है। 
अतीतके प्रति इस प्रकार आकर्षित होनेका प्रधान कारण यह है कि 
भूतकालीन घटनाओकी मधुर स्मृति वर्तमानकाडीन कठिनाइयोंको। 
विस्मृत करा सरस आनन्दानुभूति प्रदान करती है। बीती बातोंके 
चिन्तनमें अपूर्व रसानुभूति होती है, हृदय गौरव-रससे लबालब भर जाता 
है | मानवका आदिकालसे दही कुछ ऐसा अभ्यास है, जिससे वह यथार्थ 
जीवनके सकल्पोंसे ऊपर उठ कल्पना-लोकोमे विचरण कर स्वर्णिम 
अतीतकी सजीव प्रतिमा गढ़ता है। पूर्वजोका ज्वलन्त आदर्श नस-नसमे 
ऊष्ण रक्त प्रवाहित कर देता है। उज्ज्बल अतीतका प्रखर प्रकाश मानवके 
वर्तमान अन्धकारको विच्छिन्न कर उसे आलोकित कर्ता है; और प्रस्तुत 
करता है उसे दानवतासे उठा मानवतामे । 

भूतकालसे प्रथक्‌ रहकर मनुष्य अपने वर्त्तमानसे अभिश नहीं हो 
सकता है; क्योकि वर्तमानके साथ भूतकाल इस प्रकार ल्पिया हुआ है, 
जिससे प्रत्येक वर्तमान क्षण अतीत बनता जा रहा है। प्रत्येक क्षणका 
क्रिया-व्यापार अतीतके कोपम सचित होता जा रहा है तथा कालान्तरमे 
यही इतिहासका प्रतिपाद्य विषय बननेका उम्मेदवार हैं। यही कारण है 
कि ऐतिहासिक स्थलों एवं महापुरुषोके नामोके साथ हमारे हृदयका 
घनिष्ठ सम्बन्ध है और इसी कारण हम इतिहास-प्रेमी बनते है। मानव- 
शान-कोषका प्रत्येक कण इस बातका साक्षी है कि इतिहासका कलेवर 
साहित्यसे ही निर्मित होता है| प्रत्येक देश, प्रत्येक शाह और प्रत्येक जाति 

अपनी आदर्शमयी यशस्वी गौरव-गाथाओके मौलिक उपादानोंकों लेकर 
ऐतिहासिक काव्योंका सूजन करती हैं। क्योंकि इतिहास ही राष्ट्र ओर 
व्यक्तिके जीवनमे चैतन्य, स्फूत्ति, स्वाभिमान, आशा और गौरबकी 
भावना उत्पन्नकर मानवकों गतिशील जीवनकी ओर अग्रसर करता है। 
जबतक हमें अपनी १रातन सस्कृति और आचार-्यवहारोंकी अभिज्ता 
नही रहती, हम वास्तविक उन्नति करनेका अभ्यास नहीं कर पाते । 
महाभारतमे कृष्ण द्वैपायननें इसी कारण धर्म, अर्थ, काम, मोक्ष और 
पुरावृत्त कथाओंका मिश्रित रूप इतिहासको कहा है। इतिहासमे अतीतके 
सभी चलचित्र चित्रित किये जाते है, जिससे आगामी परम्परा जागरण 
प्रात करती हैं । कवि या साहित्यकारोने मानवताको अक्षुण्ण रखनेके लिए, 
सरस, रागात्मक, मर्मस्पशीं ओर कोमलछ-कमनीय भावनाओकी अभि- 
व्यज्जनाके साथ ऐतिहासिक व्यक्तियोके चरित्र, सास्क्ृतिक स्थलेकी 
गौरवगाथा, धर्म और सस्क्ृति-प्रतिष्ठापकोके त्याग-बल्दिन एवं सत्साहित्य 
निर्माताओकी जीवनगाथा मी अभिव्यक्त की है। महाभारतके रचयिताने 
इसी कारण इतिहासकों मोहान्धकारनाशक दीपक कहा है-- 

धर्मार्थकाममो क्षाणामुपदेशसमन्वितम्‌ । 

पूर्ववृत्तकथायुक्मितिहासं प्रचक्षते ॥ 

इतिहासप्रदीपेन मोहाचरणघातिना ! 

लोकगर्भगृहं कृत्स्न॑ं यथावत्‌ संप्रकाशितम्‌ ॥ 

कौटिल्य अर्थशासत्रके रचयिता चाणक्यने भी इतिहासके विपयका 

प्रतिपादन करते हुए पुराण, इतिदृत्त, आख्यायिका, उदाहरण, धर्मशास्तर 
ओर अर्थशास्त्रको अन्वितिका निरूपण करना इतिहासका विपय बताया 
है। बस्तुतः अतीत-चित्रणमे हमारा चित्त रमता है, सौन्दर्यका साक्षात्कार 
होता हैं ओर पुरातन उदाच भावनाओका अवलूम्बन पा हम सर्वतोमुखी 
बिकासकी सीढीपर चढ़ते है। 'अह” ओर “मम की भावनाम परिष्कार 
होता है, जिससे अन्तःविश्वासकी धारा अपनी प्रखरताके कारण ऊपरी 

सतहपर लगे विकारोंको ही नहीं, अपितु आन्तरिक जगतमें प्रविष्ट हो प्रमाद 
और बुराइयोंको भी ग्रक्षाल्ति कर देती है। कला-सीन्दर्यके मर्मशोने 
जनोद्वोधनके लिए ऐतिहासिक कार्व्योंकी आवश्यकता इसीलिए प्रतिपादित 
की है, जिससे जीवनकी पतायन और देैंन्यबृत्ति छूट जाय तथा भाव- 
चीचियोँ एक छयसे तरणित हो पाठककों रसमभ बना सके । पूर्वजोके बल, 
वैमब और, विक्रमसे अनुप्राणित हो मानव जीवन-समग्रामम आम्तरिक और 
बाह्य इन्दोके मध्य लडखडाता हुआ लोकमगलके दीप प्रज्वलित कर सके 
तथा जीवनके चरम लक्ष्य आनन्दानुभूतिको पा सके । 
भक्ति-विभोर हो जैन कवियोने अपने धर्माचार्योका जीवनजृत्त भी 
काव्योम अकित किया है। इस आम्नायमे गुरुका स्थप्न देव तुल्य 
माना गया है, अतः देवतुल्य उनकी भक्ति करना और अपनी श्रद्धा 
भावनाकों उनके चरणोंमे उड्ेलना जीवनोत्यानकै लिए परम आवश्यक 
है। हिन्दी भाषा जैन कवियोंने सहनो गीत महापुरुषोके कीर्तति-स्मरणमे 
रचे है, जिनमे सूक्ष्म और व्यापक धार्मिक भावनाएँ व्यक्त हुई है | सरस 
और मनोहर राग-रागनियोमे रचे जानेके कारण इन गीतोमे अपूर्च माधुर्य 
और लाल्त्यि है । ये गीत श्रगार-भावनाके स्थानम हृदयकी सात्त्विक और 
उदात्त भावनाओंकों उत्तेजित करते हैं। जैन गुरु ओर मुनियौने अपने 
श्रमं-प्रचारके लिए जो त्याग या चमत्कार दिखलाया है, उसका स्मरण 
इन गीतोम किया गया हैं| गीतोकी ओर छोकरुचि विशेष रहनेके कारण 
तथा अपनी भावानुभूतिकों व्यक्त करनेकी सुविधा अधिक होनेके कारण 
जैन कवियोंने गीतिकाव्यका प्रणणन अधिक किया है| 
तीर्थयात्रा या अन्य धार्मिक उत्सवोके अवसरपर ऐतिहासिक गीत 
गाये जाते है, इन गीतोमें पुरातन गौरव-गाथाएँ निहित रहती हैं| 
जिससे सावारण व्यक्तिमें धार्मिक भावना उमड जाती है और वह अपने 
धमं-प्रचारके महत््वका मूल्याइुन कर लेता है। महापुरुषोका कीर््ति-स्मरण 
करनेसे घ्ृति ओर साइसकी भावना जाणश्त हो जाती है। दानवीरोंकी 

यशोगाथाएँ दान देनेकी प्रेरणा तो देदी ही हैं, पर साथ ही धर्मोत्कषके 
लिए आनन्दपूर्वक समस्त कप्टेको सहन करनेका संदेश भी हृदय-पठल 
पर अकित कर देती है | वैयक्तिक विकासके बीज भी इनमें व्यात्त हैं | 

ऐतिहासिक गीतोमे जैन कवियोंने ऐतिहासिक तथ्योंके साथ अनुभूति 
और कब्पनाका प्रदर्शन भी किया है। महत्‌ अनुभूतिके बिना न तो 
ऐतिहासिक तथ्य ही प्रभावोत्यादक हो सकते है और न कल्पना ही ठहर 
सकती है। जिन गीतोमें अनुभूतिका अभाव है, वे निष्प्राण हैं; उनमे 
मानव दृदयको रमानेवाले तत्त्व नहीं है। अनुभूतिहीन कल्पना और तथ्य- 
विवेचन जीवन-तत्वोकी छोड़कर गतिशील होनेके कारण हृदयको अपने 
साथ नही के जा सकते है, अतः दृदय-तत््वका अभाव होनेसे वे लोक- 
प्रिय नहीं बन सकते हैं । जिन गीतोमें लोकानुरजनकी क्षमता होती है, वे 
ही जनताके द्वृदयमे रसानुभूति उत्पन्न कर सकते है तथा मानव इसी 
प्रकारके गीतोकों अपना कण्ठहार बनाता है। कल्पना और बैचिन्र्यकी 
प्रधानता रहने पर भी लोकानुरजनके अभावमे गीत जीवनको अनुप्राणित 
कर सकेगे, इसमे सन्देह है। अतएव जैन कवियोंने ऐतिहासिक गीतोंमे 
जीवन-तत्वोका पूरा समावेश किया है, उन्होंने ल्लेकानुरंजन और अनुभूति 
को पूरा अवकाश दिया है। यही कारण है कि ऐतिहासिक होनेपर भी 
जैन-गीत लोकप्रिय हैं | 

यद्यपि समयके प्रभावसे अब अधिकाश पुराने गीतोंको जैन जनता 
भूल रही है, फिर भी इन गीतोंका महत्त्व सदा अक्षुण्ण रहेगा। गीति- 
काव्यके विकास-क्रको अवगत करनेके लिए तथा जीवनकी भावधारासे 
परिचित होनेके लिए. जैन ऐतिहासिक गीतिकाव्योंका विशेष महत्त्व है। 
भाषाके पारखियोके लिए. तो ऐतिहासिक जैन गीतोंका अत्यधिक महत्त्व है 
ही, पर कल्मपारखियोके लिए भी जीवन-तत््वोका अमाव नहीं है। बाह्य 
सोन्दर्यानुभूतिके साथ अन्तःसौन्दर्यका इतना सुस्पष्ट वर्णन कम ही स्थर्लेमे 
मिलेगा । अन्तः साधनके रूपमें शान, दर्शन और चारित्रकों महत्ता दी 

गयी है, किन्तु दृदय-पद्मको विकसित होनेकी पूरी गुंजाइश है। यद्यपि 
इन ऐतिहासिक गीतिकाव्योंम रागात्मक तत्वोषी अनुभूति अधिक गहरी 
नहीं है; जिससे शायद कतिपय समालोचक हृदय-र्मण-बृत्तिका अभाव 
अनुमव करेगे; परन्तु ढार्शनिक पृष्ठभूमिपर भक्ति-भावनाका पुट इतना 
अधिक है जिससे चराचर जगत्‌के साथ मानवका सोहार्द स्थापित हो 
जाता है। अद्विसाकी सूक्ष्म ओर सरस व्याख्याएँ रहनेके कारण मानव 
सहानुभूति-सूत्रमे आबद्ध हो, विश्वबन्धुत्वकी ओर अग्रसर होता है और 
जीवनमे प्रेम, करुणा एवं दयाकी यथार्थताको अवगत करता है। मानव- 
का मानवके साथ ही नहीं, अन्य समस्त प्राणि-जगतके साथ जो सौहार्द- 
सम्बन्ध है, उसकी अभिव्यजना इन काव्योमे मुख्य रूपसे हुई है। जगत 
और जीवनके नाना रूपोकी मार्मिक अनुभूति कई गीतोंमे विद्यमान है। 
जैन ऐतिहासिक गीतोका प्रधान वर्ण्य विषय जैन साधुओं और 
गुरुओँकी कीत्तिगाथा, राजा-महाराजाओं और सम्रायोकों प्रभावित कर 
धार्मिक अधिकार प्राप्त करनेकी चर्चा, जेनधर्मके व्यापक प्रभाव एव 
धार्मिक मावनाओंको उमाडनेके तत्त्व है। अनेक सूरि और आचार्योने 
मुसलिम बादशाहोको प्रमावित कर अपने धर्मकी धाक जमाई थी तथा 
सनदे प्राप्त कर जिनाल्य निर्माण करनेकी स्वीकृति प्राम की थी | जिनपम 
सूरिको प्रशसा करते हुए एक गीतमे बताया गया है के अश्वपति कुतुबु- 
द्ीनके चित्तको प्रसन्न कर इन्होंने अनेक प्रकारस॑ सम्मान प्राप्त किया 
था | सवत्‌ १३८५ पाप सुदी ८ शनिबरारको इन्होने दिल्लीमें अश्वपतति 
मुहम्मदशाहल भेंट को थी। सुल्तानने इन्हे उच्चासन दिया। इनकी 
भाषण भक्ति विलक्षण थी, अतः इन्होने अपने व्याग्य्यान-द्वारा सुब्तान 
का मन मोह ल्या | सुल्तानने भी ग्राम, हाथी, घोड, धन तथा यथेच्छ 
वस्त॒ुएँ देकर सूरीध्वरफा सम्मान करना चाहा, पर इन्होने स्वीकार नहीं 
किया । इनके इस त्यागकों देखकर सुल्तानकों इनके प्रति मारी मक्ति 
हो गई, जिससे उन्होंने इनका जुल्स निकाव्य, रहने के लिए, 'बसतिः 


ऐतिदासिक गीतिकाज्य बडै३ 


निर्माण करायी । गीतरमें अनेक राष्ट्रिय और अहिंसक भावनाओंके साथ 
उक्त ऐतिहासिक तथ्य व्यंज्ञित किया है--! 


उदय ले खरतरगच्छ गयणि, अभिनड खसहस करो । 
सिरी जिणप्रभुसूरि गणहरों, जंगस कब्पतरों ॥ 


2 ५ ८ 


हरखितु देह राय गय तुरय, धण कणय देस गामा । 
भरणइ अनेवि जे चाह हो, ते तुह दिड इमा॥ 
लेइ णहु किंपि जिणप्रभसूरि, मुणिवरों अतिनिरीहो । 
श्रीमुख सलहिड पातसाहि, विविहपरि मुणि सीहो ॥ 


2८ रे 2५ 


“असपति' 'कुतुबदीनु! मनरंजेउ, दीठेलि जिणप्रभ सूरी ए। 
एकन्तिद्दे मन सासड पूछई, रामसणोरह चूरी एु॥ 
गाम भूरिय पटोला गजबल, तूठउ देह सूरिताणू ए। 
जिणप्रभसूरि गुरुकम्पनई छह, तिहु अणि अमलिय साणू ए ॥ 
ढोऊछ दमामा अरु नीसाणा, गद्दिरा बाजद तूरा एु। 
इनपरि ज़िनप्रभसूरि गुरु आवइ, संघ भणोरह पूरा ए ॥ 


एक दूसरे गीतमें बताया गया है कि जिनदत्त सूरिने बादशाह 
सिकन्दरशाहको, जो बहलोल लोदीके उत्तराधिकारी थे, अपना चमत्कार 
दिखलाकर ५०० बन्दियोको मुक्त कराया था | इस गीतमें अनेक उपमा 
ओर उतद्पेक्षाओँका आश्रय लेकर अन्य ऐतिहासिक तथ्यके साथ जीवन 
की सरस अनुभूतियोकी भी अभिव्यंजना सुन्दर हुई है | 


4, ऐतिहासिक जैन काथ्य-संग्रह पृ० १३-१४ । 
२, पेतिहसिक जैन काब्य-संप्रह ० ७३-५४ । 

सरसति मति दिउ अम्ह अति घणी, सरस सुकोमछ घाणि। 
श्रीमशिनहंस सूरि गुरु गाइसिडँ, मन लीणड गुण जाणि 0 
९ २ ञ् 
नेति बधावइ गोत गावइ, पुण्यकलस धरह सिरे। 
सिंगारसारा सब नारी करइ, उच्छव घर घरे॥ 
भर >< >< 


श्री सिकंदर चित्त मानिपड, किरामत काईं कही। 
पाँच सह वनन्‍्दी बाखरसी, छोडव्या हण गुरु सही ॥ 


कुछ गीतोंमें! बताया गया है कि मुगल-सम्राट्‌ अकबरके मनमे जिन- 
चन्द्र सूरिके दर्शनकी बड़ी उत्कण्ठा थी, अतः उन्होंने सूरीश्वरकों गुजरातसे 
बड़े आग्रह और सम्मानसे बुलाया | सूरीश्वरने आकर उन्हे उपदेश दिया 
और सप्रादने उनकी बडी आवभगत की। जब बादशाह सलेमशाह 
“दर्सबिया” दीवान पर कुपित हो गये थे तो इन्हीं सूरीश्वर्ने गुजरातसे 
आकर बाद शाहके क्रोधको शान्त किया और धर्मक्री महिमा बढाई | यह 
सूरीश्वर मुल्तान भी गये थे, और वहाँके खानमलिक-द्वारा इनका सम्मान 
किये जानेका भी उल्लेख है। 

इन गौतोम युग-चेतनाकै स्पष्ट दर्शन होते है। उस युगके मानवकी 
विराट व्यथा, हिंसाके ज्वार और उतार-चढ़ाव, साम्प्रदाविक सकीर्णता, 
आमीणोंके हृदयकी झोंकी एवं देशकी यथार्थ स्थितिका विष्लेषण इन 
गीतोंका प्राण है। साम्प्रदायिक गीतोंमे भी रचयिताओंने मानव-समाजके 
हितोंकी पूरी विवेचना की है। ऐसा शायद ही कोई गीत होगा, जिसमें 
चेतना और स्फूर्ति न विद्यमान हो । अपभ्रशसे प्रभावित पुरानी राज- 
स्थानी भाषा होनेके कारण आजके पाठक इन गीतोमे शायद रम न सके, 
परन्तु भारतीय सस्कृति और समभ्यताका परिचय पाने त्था युगविधायक 


१. ऐतिहासिक जैन काव्य-संगरह पृ० ५०, ८१, ८२, ९६। 

सामाजिक घटनाओंसे अवगत होनेके लिए इन गीतोंका अत्यधिक महत्त्व 
है। इसी कारण इनको कैवल जैनोंकी सम्पत्ति न मानकर हिन्दी-साहित्य- 
की अमृल्य निधि मानना चाहिये। इन गीतोंमे मुसलिम शासनके 
अन्याय और शोपणका विवरण भी उपस्थित किया गया है, परन्तु यह 
विवरण ऐतिहासिक तथ्य नहीं, प्रत्युत काव्यका तत्त्व है | 

कतिपय गीतोंमे! ग्राम-बघुएँ पथिकोंसे अनुरोध कर पूछती हैं कि आप 
जिस रास्तेसे आ रहे हैं, क्या आपको उस मार्गमे आचार्यश्री मिले ? 
इन सूरिजीकी वाणीमे अमृत है, अनेक चमत्कारोके ज्ञाता ओर ये 
अपरिमित शक्तिके धारी हैं । इनके तेजका वर्णन कोई नहीं कर सकता 
है | ये परम अहिंसा धर्मके पुजारी हैं, शुद्ध आचार-विचारका पालन करते 
हैं, समस्त प्राणियोके साथ इनकी मित्रता है । जो एक बार इनका दर्शन 
कर छेता है, इनके मिष्ट वचनोंकों सुन लेता है, उसकी इनके प्रति अपार 
श्रद्धा हो जाती है। कचन और कामिनी, जिन्होंने सारे जगतकों अपने 
बग कर रखा है, इनके लिए तृणवत्‌ हैं । हे पथिक ! यदि तुम इनके 
आगमनका वथार्थ समाचार कह सको, तो तुम्हारी हमारे ऊपर बड़ी कृपा 
हो | हमारा मन-सयूर उनके आगमनके समाचारकों सुन कर ही हर्षित 
हो जायगा । हमारे हृदयकी वीणाके तारोपर सुरीले स्वरोका आरोहण- 
अवरोहण स्वतः होने लगेगा | इस प्रकार अपनी भावनाको व्यक्त करती 
हुई ग्राम-बधुएँ उन सूरीधरका ऐतिहासिक परिचय भी देती हैं, जिससे 
उनके आगमनकी सच्ची जानकारी प्राप्त कर सके | इस ऐतिहासिक 
परिचयमे सन, सवत्‌ और तिथिका उल्लेख तो है ही, साथ ही उन 
सूरीश्वर्के गण, गच्छ, गोत्र, गुरुओर प्रमावका भी ऐतिहासिक तथ्य 
निरूपित है | 

गुरु दर्शन हो जानेपर अपूर्व आनन्दानुभूति होती है। जैन कवियोंने 
ऐतिहासिक गीतोमे सरसताको पर्याप्त खान देनेके लिए ऐसे अनेक गीतों- 
की रचना की है, जिनमें अपूर्व आत्म-परितोष व्यक्त किया गया है। निम्न 

गोतोंमें इतिहासकी शुष्क धाराको कितना शीतल और सरस बनानेका 
प्रयास किया है-- 


आज मेरे मनकी आश फली । 
श्री जिनसिंह सूरी सुख देखत, आरति दूर टछी ॥१॥ 
श्री जिनचन्द्र सूरि सइं सत्यद, चतुर्विध संघ मिली । 
शाही हुकम आचारज पद॒वी, दीधी अधिक भली ॥२॥ 
कोडिवरिस मंत्री श्री करमचन्द्र, उत्सव करत रली ॥ 
“समयसुन्दरः गुरुके पदपंकज, लीनो जेम अली ॥३॥ 
निम्न गीतमे जिनसागर सूरिके जन्मका निरूपण करते हुए बताया 
गया है कि बीकानेर नगरमे बोधरा योत्रीय शाह बच्चा निवास करते थे, 
इनकी भार्याका नाम मृगादे था | जब यह सरीश्वर गर्भभे आये तो 
माताकों 'रक्तचोल र्नावलीका स्वप्न', आया, उसीके अनुसार इनका 
नाम चोला' रखा गया। कालमन्‍्तरम यह श्रीजिनसिह सूरिजीसे दीक्षा 
लेकर साधु बन गये और इनका नाम जिनसागर सूरि पडा । उसके चम- 
त्कार ओर महत्त्वको प्रकट करने वाले अनेक गीत है | 
खुख भरि सूती सुन्दरी, देखि खुपन मध राति। 
रगत चोल रत्नावकी, पिड ने कहद ए बात ॥ 
सुणी घचन निज नारि ना, मरंघ घटा जिम मोर। 
इरख भणई सुत ताहर्‌इ, थासइ 'चतुर चकोर ॥ 
आस फछी माइरी मन मोरी, कूखइ कुसर निधान रे । 
मनवांछित दोहलां सबि पूरइ, पामइ अधिकठ मान रे ॥ 
संवतत 'सोलयावनना! वरषइ “काती सुदी” रबिवर रे । 
चडउद्सिने दिनि जसिनि नक्षत्रइ जनम थयो सुखकार रे ॥ 
१. ऐतिह।|सिक जैन काव्य संग्रह ए० २४ ३-खुण रे पन्थियाँ' गत, 
घृ० २४५, एृ० २४६ 'जीहो परन्‍्था” गोत। 

नित नित कुमर बाधइई बहुलक्खणि सुरतरु नड जिसे कंदरे। 
नमणी अनोपस निकवद सोहइ, बदन पूनम नऊ चंदरे ॥ 
सहुअ सजन भगताधी भगतइ, मेलि बहु परिवार रे । 
'योलड! नाम दियड मन रंगइ, सुपन तणइ अनुखारिरे॥ 
सद्दिअ समाण मिललि मात पासइ सरुह 'वच्छराज' कुल दीव रे । 
'सामऊर! भमाम धरि हुलरावइ, मुखि बोल॒इ चिरजीव रे ॥ 


गुरुओके चातुर्मासोंका वर्णन, सघका वर्णन तथा उनके धर्मोपदेश 
और धर्म प्रभावनाका वर्णन इन ऐतिहासिक गीतोंमें सुन्दर हुआ है। 
अधिकाश गीतोंका एक विशाल भग्रह ऐतिहासिक जैन काव्यसग्रह के 
नामसे श्री अगरचद नाहय और श्री भेंबरलाल नाहटाके सम्गदकत्वमे 
प्रकाशित हो चुका है। इस सग्रहके सभी गीत राग-रागनियोसे युक्त है। 
कर्मगीतोमे ६ राग और ३६ रागनियोंका रुमावेश किया गया है। 


च॒तुर्थाध्याय 


आध्यात्मिक रूपक काव्य 

जैन कवियोंने अपनी स्वनाओंमें आत्ममाव सचाईके साथ अभिव्यक्त: 
किया है। इनके काव्यकै अन्‍्तर्वृत्ति-मूलक विश्लेषणसे जीवनकी विभिन्न 
धृत्तियोका परिशञान सहजमें किया जा सकता है | इनके काव्यमें शुद्धात्मा 
ओर ससारी अश्जद्धात्माकै प्रसगको उपस्थितकर आध्यात्मिक बोधके साथ 
लोकिकताका अक्षुण्ण सम्बन्ध बनाये रखनेका प्रयास निहित है। जैन 
कवियोंने आध्यात्मिक अनुभूतिकी सचाईकों अन्योक्ति और समासोक्तिमें 
बड़ी मार्मिकताके साथ व्यक्त किया है। इन कवियोकी आध्यात्मिक 
भावनाने हृदयकों समतलूपर व्यकर भावोका सार समन्वय उपस्थित किया 
है| जीवनके मुख-दुःख, हष-विधाद, आकर्षण-विकर्षणको दार्शनिक दृष्टि- 
कोणसे प्रस्तुत करनेमे मानव भावनाओका गहन विश्लेषण किया गया है। 
प्रस्तुत-द्वारा अप्रस्तुतका विधान साधारण छोटी-छोटी आख्यायिकारओंमे' 
किया गया है। कवियोंने इतिबृत्त भी कही-कही आध्यात्मिक ही 
अपनाये है ; परन्तु इनमे विचारों, भावनाओं और प्रव्ृत्तियोके सब्लिष्ट 
चित्रोंका सद्भाव पूर्ण रूपेण विद्यमान है। 

जैन आध्यात्मिक रूपक काव्योमें विराट्‌ कल्पना, अगाघ दार्श- 
निकता तथा सूक्म भावनाओका विश्लेषण है | इन काव्योके लघु व्याख्यानोंः 
मे क्षमा, क्रोध, उत्साह एवं सहानुभूति आदि नैसगिक पात्रोंकी योजना कर 
जीवनक प्रकाश और अन्धकार पश्षकी उद्धावना मौलिक रुपमें की है। 
इन कल्शकारोंकी कल्पनाने कभी स्वर्णकमलेंसे कलित-सुधा सरोवरके 
कृल्येपर मलयानिल स्पन्दित पाटलोंके बीच विचरण किया है, कभी 
अलकापुरीके र्नजटित प्रासादोंकी सारहीनताका सकेत करते हुए क्रोष- 

सान-माया-लोभादि मनोविकारोंके परिमार्जनका प्रयास किया है एवं कभी 
कनकमेखलामंडित विविधवर्णमय घनपटलोकी क्षणभगुरताका दिग्दर्शन 
कराते हुए ससार-आसक्त मानवकों वैराग्यकी ओर छे जानेका सुन्दर 
प्रयत्न किया है | 
आध्यात्मिक रूपक काव्योका उद्देश्य शान और क्रिया-द्वारा दुःखकी 
निवृत्ति दिखलाकर छोककल्याणकी प्रतिष्ठा करना है। लोकमगलाशासे 
जैन कबियोका हृदय परिपूर्ण और प्रफुल्ल था। अतः सद्विदानन्द स्वरूप 
आत्माका आभास करा देना ही इन्हे अभीष्ट है और इसीमें इन्होंने सच्चा 
लोककल्याण भी समझा है| मनोविकारोंके आधीन रहनेसे मानव-जीवनमें 
(दिव'की उपलब्धिमे बाधाएँ आती हैं, जीवनव्यापी आदर्शों और धर्मोंकी 
अनुभूति भी नही हो पाती है तथा सात्त्विक, राजस और तामस प्रवृत्तियों- 
मेसे राजत और तामस प्रद्ृत्तियोका परिष्कार भी नहीं हो पाता है ; 
जिससे जीवनकी सात्विक, उदात्त भावनाएँ आच्छादित ही पड़ी रहती 
हैं। भोतिकवादकी निस्सारता और आध्यात्मिकवादकी श्रेयताका मार्मिक 
विवेचन--आत्मनः प्रतिकूलानि परेषां न समाचरेद” अहिंसा 
वाक्यको मूल्मे रखकर किया है। आत्माकी प्रेयता तथा इसका शोधन 
भी अहिसाकी भावनापर ही अवलम्बित हैं। इसी कारण रूपक काव्य- 
निर्माताओंने आत्मतत््वकी उपलब्धिके लिए निवृत्ति मार्गकों विशेषता या 
महत्त्व प्रदान किया है | यद्यपि प्रदृत्ति-मार्ग आकर्षक है, पर पूर्ण दुःखकी 
निवृत्ति नहीं करा सकता है तथा इस मार्गमे प्राप्त होनेवाली मोगसामग्रियाँ 
क्षणभगुर होनेसे अन्त वेदनाप्रद होती हैँ । अतः जैन कलकारोंने जैन 
दर्शनके सूक्ष्म तत्वोके विश्लेषणके साथ शुद्धात्माकी उपलब्धिका विधान 
बतलाया है। इस विधानमे आत्माकी विभिन्न अवस्थाओं और उसके 
विभिन्न परिणामोका बड़े ही स्पष्ट और मार्मिक ढगसे विवेचन हुआ है। 
आध्यात्मिकताके विकृषत रूपके प्रति विद्रोहकर आत्माकी विशाल अतठुल्ति 
शक्तिका उद्घाटन भव्य और आकर्षक रूपमे विद्यमान है| इस विवेचनमें 

उद्ात्त भावनाकै चित्र बडे ही सयत, गम्भीर और आदर्श उतरे है | 
दाशंनिक भाव-भूमिपर आत्मा और जड़-बन्धनके विश्लेषणको जिस प्रकार 
अजाया-सँवारा है, वह महान्‌ है। मानव हृदयकी दुर्बलहताओं और शक्ति- 
योंको इतना टयोत्य और परखा है, जिससे रूपकोम तात्विक अभिव्यजनाने 
मनीरसता नही आने दी है। आत्मिक विधान स्वस्थ ओर सन्तुल्ति 
रूपमे मानस सशोधनके लिए प्रेरणा तो देता ही है, साथ ही जीवनको 
कर्ततव्य-मार्ग--रचनात्मक मार्गकी ओर गतिशील करता है। 

आध्यात्मिक रूपक जैन काव्य-निर्माताओम महाकवि बनारसीदास 
और मैया भगवतीदासका नाम विशेष गोरबके साथ लिया जाता है । 
कवि बनारसीदासने नाटक समयसार, बरवे, सोलह तिथि, तेरद काठिया, 
ज्ञानपच्चीसी, अच्यात्मबत्तीसी, मोक्ञोौडी, शिवपच्चीसी, मवरसिन्धु चतुर्दशी, 
शानबावनी आदि रचनाएँ लिखी है। चेतन कर्मचरित्र, अक्षरत्रत्तीसी, 
मिथ्यालविध्वसन चतुर्दशी, मधुविर्दुक चोपई, सिद्ध चतुदंशी, अनादि- 
बत्तीसिका, उपशमपच्चीसिका, परमात्मछत्तीसी, नाटकपच्चीसी, पड्चे- 
न्द्रियसंवाद, मनबत्तीसी, स्वप्नबत्तीसी एवं सूवाबत्तीसी आदि रचनाएँ 
मैया भगवतीदासने लिखी हैं । इनमे कुछका परिचय निम्न है--- 


यह एक उत्कृष्ट आध्यात्मिक रचना है। आत्मान्वेषकोंकों सरस 
कवितामे आत्म-तत््वकी उपलब्धि करनेकी सुन्दर अभिव्यंजना इसमें निहित 
है | कुशछ कलछाकारने चित्रकारके समान आत्मानु- 
भूतिसे नाना कल्पनाओका रग लगाकर अद्भुत 
चित्र खीचनेका प्रयास किया है। यद्यपि कबिने अपने इस ग्रन्थकी रचना 
आचार्य कुन्दकुन्दके समयसारके आधारपर की है, परन्तु रागतत्त्व, बुद्धि 
'तत््व और कल्पनातत्वका मिश्रण कर इसे मौलिकता प्रदान क्रनेमे तनिक 
भी कमी नहीं की है । प्रत्येक पद्ममे प्रवाह और माधुय वर्तमान है। 
सरस और कोमल शब्दोंका चयन करनेमे कबिने अद्भुत सफलता पायी 
है। अनूठी उक्तियों और नवीन उद्धावनाएँ. तो पाठकका मन बरबस ह्दी 


नाटक समयसार 

अपनी ओर खीच लेती हैं। जीवनके कोमल पक्षकी सम्यक्‌ अभिव्यजना 
होनेसे कविता हृदय और मस्तिष्क दोनोंको समान रूपसे छूती है । इसमे 
जीवन सम्बन्धी उन विशेष विचारी और भावनाओंका सकलन किया गया 
है, जो यथार्थ जीवनको प्रगति देते हैं । 

अन्तर्जगत्‌ और बाह्म-जगतका यथार्थ दिग्दर्शन कराते हुए आत्मा- 
की झुद्धताका निरूपण अदूमुत ढगसे किया हे। इसमे ३१० दोहा- 
सोरठा, २४३ सैया-इकतीसा, ८६ चौपाई, ६० सबैया-तेईसा, २० 
छप्पय, १८ कवित्त, ७ अडिल्ल ओर ४ कुण्डलियों है। सब॒ ७२६ 
पद्म हैं । इसमे कविने आत्मतत्त्वका निरूपण नाटकके पात्रोका रूपक देकर 
किया है। इससे सात तत्व अभिनय करनेवाले हैं। यही कारण है कि 
इसका नाम नाटक समयसार रखा गया है। 


कबिने मगलाचरणके उपरान्त सम्यग्दृष्टिकी प्रशंसा, अशानीकी 
विभिन्न अवस्थाएँ, ज्ञानीकी अबस्थाएँ, शानीका हृदय, ससार और 
शरीरका स्वरुप-दिग्द्शन, आत्मजाणति, आत्माकी अनेकता, मनकी 
विचित्र दोंड एवं सप्त व्यसनोका सच्चा स्वरूप प्रतिपादित करनेके साथ, 
जीव, अजीब, आखब, बन्ध, सबर, निर्जरा और मोश्ष इन सातो तत्वोंका 
काव्य रुपमे निरूपण किया है। आत्माकी अनुपम आभाक्‍ा कविने 
कितना सुन्दर ओर स्वाभाविक चित्रण किया है। कवि कहता है-- 


जो अपनी दुति आप घिराजत, है परधान पदारथ नामी । 
चेतन अंक सदा निकलूुंक, महासुख सागरकी बिसरारमी ॥ 
जीव अजाब जिते जगमें, तिनको ग़रुन्ज्ञायक भ्रम्तरजामी | 
सो शिवरूप बसे शिवथानक, ताहि विछोरूनमें शिवशगामी ॥ 


अजागी व्यक्ति प्रमर्क कारण अपने स्वरूपको विस्मृत कर ससारमे 
जन्म मरणके कष्ट उठा रहा है । कवि कहता है कि कायाकी चित्रशालव्यमें 
कमका पलय बिछाया गया है, उसपर मायाकी सेज सजाकर मिथ्या 

कल्पनाका चादर डाल रखा है | इस शय्यापर अचेतनकी नीदमें 
चेतन सोता है। मोहकी मरोड़ नेत्रोंका बन्द करना--श्षपकी लेना है । 
कर्मके उदयका बल ही श्वासका घोर शब्द है और विषय सुखकी दौर ही 
स्वप्न है। इस प्रकार तीनों काछोमे अज्ञानको निद्रामे मम्म यह आत्मा 
श्रमजालूमें ही दोड़ती है, अपने स्वरूपकों कभी नहीं पाती। अजशानी 
जीवकी यह निद्रा ही ससार-परिश्रमणका कारण है। मिथ्यात्व-तत्त्वोकी 
अश्रद्धा होनेसे ही इस जीवकों इस प्रकारकी निद्रा अभिभूत करती है। 
आत्मा अनने गुद्द, निर्मल और झक्तिगाली स्व॒रूपको विस्मृत कर ही इस 
व्यापक असत्यको सत्य रूपमे समझती है। अतः कवि यथाध्ताका 
विश्लेषण करता हुआ कहता है -- 


काया चित्रसारीमें करम परजंक भारी, 
मायाकी संवारी सेज चादर कलपना। 
इन करें चेतन अचेतनता नींद लिए, 
मोहकी मरोर यहँ लोचनकों ढपना॥ 
उदे बल जोर यहैँ इवासको शबद घोर, 
बियै सुखकारी जाकी दौर यहे सपना। 
ऐसी मूढ़ दृशामे मगन रहे तिहुँकाल, 
थादे भअ्रम-जालम न पावे रूप अपना ॥ 


कविने रुपक-द्वारा अज्ञानी जीवकी उक्त स्थितिका मार्मिक चित्रण 
किया है। वस्तुतः आत्मा सुख-शान्तिका अक्षय भण्डार है, इसमे ज्ञान, 
सुख, वीर्य आदि गुण पूर्ण रूपेण विद्यमान है, अतएव प्रत्येक व्यक्तिको 
इसी शुद्धात्माकी उपलब्धि करनेके लिए प्रयत्नशीढ होना चाहिये | 

शानका प्रकाश होते ही हृदय परिवर्तित हो जाता है। परिक्ृत 
हृदयमें नानाप्रकारकी विचार-तरगे उठने लगती हैं। एकाएक सारी 
स्थिति बदल जाती है | जिन पर-पदार्थोमें निजबुद्धि उत्पन्न हो गयी थी, 

वे पदार्थ आत्मासे भिन्न प्रतीव होने लगते हैं। शरीर एवं बाह्य भौतिक 
चयदार्थोंकी आत्मासे प्रथक्‌ अनुभूति होने लगती है | कवि इसी परिवर्तनकी 
अवस्थाका चित्रण करता हुआ कहता है--आत्म-ज्ञानके अभावमे मानव- 
का हृदय साया-मोह और बेचैनीसे व्यथित रहता है, जिससे प्राणिहिंसा, 
सअसत्व आदि दुष्प्रबृत्तियों शाब्वत सत्यको प्राप्त करनेमे अत्यन्त बाधक 
होती है । कुत्सित रूपोमें राग या ढेष दोनों ही प्रकारकी वृत्तियों दुःख 
परम्पराको उत्पन्न करती है। राग-द्वेषके नाना सकल्‍प मोहके विकारको 
उद्बुद्ध करते है | क्रो, मान, माया और लोभ ये अन्तरात्माकै भयंकर 
दोष है। इनका पूर्णरूपसे त्याग करनेपर ही ज्ञानमावकी उत्पत्ति होती 
है। जिस प्रकार सूर्यके उदय होनेसे घना अन्धकार दूर हो जाता है, 
जलकी वर्षा होनेपर दावाभ्नि शान्‍्त हो जाती है एवं वसनन्‍्तागमन जानकर 
कोयल कूकने लगती है उसी प्रकार शान भावके उद्दित होते ही मोह, 
'पाप, भ्रम, अश्ञान, दुष्प्रवृत्तियों क्षणभरमे पलायन कर जाती है । 


हिरदे हमारे सहामोहकी बिकलछताई, 
ताते इस करुना न कीनी जीवधातकी । 
आप पाप कीने औरनिको उपदेश दीने, 
दुती अनुमोदना हमारे याही बातकी ॥ 
मन, वच, काया में मगन हे कमायो कर्म, 
घाये अ्रमजालमें कहाए हम पातकी। 
ज्ञानके उदयतें हमारी दशा ऐसी भई, 
जैसे भानु भासत अवस्था होत प्रासकी ॥ 


आत्माम अशुद्धि परद्रव्यके सयोगसे आतो है | यद्यपि मूल द्रव्य अन्य 
अकार रूप परिणमन नही करता है, फिर भी पर द्रव्यके निरमित्तते अवस्था 
अलिन हो जाती है | जब सम्यक्त्वकै साथ ज्ञानमें भी सच्चाई उत्पन्न होती 
तो ज्ञानरूप आत्मा परद्वव्योंसे अपनेको मिन्न समझकर शुद्धात्मावस्थाको 

प्रात्त होती है। कवि कहता है कि कमल रातदिन पकमे रहता है तथा 
पकज कहा जाता है, फिर भी कीचड़से वह सदा अलग रहता है। मन्‍्त्र- 
बादी सर्पको अपना गात पकडाता है, परन्तु मन्त्रशक्तिसे विषके रहते हुए 
भी सर्पका डंक निर्विष रहता है। पानीमे पड़ा रहनेसे जैसे स्वर्णमे काई 
नहीं लगती है ; उसी प्रकार ज्ञानी व्यक्ति ससारकी समस्त क्रियाओकोः 
करते हुए भी अपनेको भिन्न एव निर्मल समझता है | 

जेस निशिवासर कमर रहें पंक ही में, 

पंकज कहाये पैन वाके ढिय पंक है। 

जैसे मन्त्रवादी विषधरसो गहावें गात, 

मंपत्रकी शकति वाके बिना विष डंक हे ॥ 

जैसे जीभ गद्दे चिकनाई रहे रूखे अंग, 

पानीसे कनक जैसे काईसे अर्टंक है। 

तैसे ज्ञानवान नानाभाँति करतूत ढठाने, 

किरिया तें भिन्न माने सोते निष्करलूंक है ॥ 


जञानके उत्पन्न होनेपर ही आत्मराज्यकी उत्पत्ति होती है, विकार 
ओऔर वासनाएँ ज्ञानके उदबुढ होते ही क्षीण हो जाती है । यह ज्ञान बाह्य 
पदार्थोंमे नही रहता है, किन्तु आत्माका गुण है। आत्मबोध पाते ही 
शानक्री अवस्था जायत हो जाती हे। आत्मज्ञानी भेद-मानकी ओरसे 
आत्मा ओर कर्म इन दोनोकी धाराश्यकों अल्य-अल्ग करता है। 
आत्माका अनुभव कर श्रेष्ठ आत्मघमंबो ग्रहण करता है ओर कर्मोझे 
श्रमको नष्ट कर देता दे | इस प्रकार रक्नत्रय मार्गकी ओर अग्रसर होता 
है, जिससे पूर्ण शानका प्रकाश सहजमे ही उत्पन्न हो जाता है| ज्ञानी 
विश्वनाथ बन जाता हैं। पूर्ण सममाधिस मग्न होकर शुद्धात्माकी प्राप्त 
करता है, जिससे शीघ्र ही ससारके आवागमनसे रहित होकर कृतक्ृत्य हो 
विश्वनाथके पदपर आसीन हो जाता है | कवि कहता है--- 

सेदशान आरा सो दुफारा करे ज्ञानी जीव, 

आतम करम घारा भिन्न भिन्न चरचे। 

अनुभौ अम्यास लट्टे परम धरम गहे, 

करम भरम का खज़ाना खोकि खरचे ॥ 

थों ही मोक्ष मग घाये केवछ निकट आचे, 

पूरण समाधि जहाँ परसको परचे। 

भयो निरदोर याहि करनो न कछु और, 

पैसे विश्वनाथ ताहि बनारसी अरचे ॥ 

जड़ कर्मोके ससर्गसे आत्माकी विभिन्न प्रकारकी लीलाएँ हो रही हैं । 

निश्चय रूपसे वास्तविक दृष्टिकोणसे आत्मा एक होनेपर भी व्यवह्ारमें 
अनेक रूप है तथा अनेक होनेपर भी एक रूप है। ससारमें कमोंके बन्धन 
ने आत्माको इतनौ विक्ृत ओर विचित्र कर दिया है, जिससे इसकी 
यथार्थ अवस्थाका चित्रण नहीं किया जा सकता है। यह आत्मा कर्ता 
भी है ओर अकर्त्ता भी । कर्मफलका भोक्ता भी है और अमभोक्ता भी। 
व्यवह्रसे पैदा होता है ओर मरता है, किन्तु निशुचयसे न पैदा होता है 
ओर न मरता है। व्यवहार रूपमे बोलता है, विचारता है, नाना प्रकारके 
सिह-झूकर-इवान-श्रगाल-काक-कीट आदि रूपोको धारण करता है। वस्व॒तः 
यह आत्मा अचेतन कर्मोंके ससर्गसे नट बन गयी है, इसी कारण अनेक 
वेपोकों धारणकर नानाप्रकारकी क्रियाओंको किया करती है। समय-- 
आत्माके विभिन्न नथ्ूूपो तथा उसके वास्तविक स्वरूपका विश्लेषण होनेसे 
ही इस अन्थका नाम समय-सार नाटक रखा है। कवि आत्माकी इसी 
नट-वाजीका निरूपण करता हुआ कहता है-- 

एकमें अनेक है अनेक ही में एक है सो, 

एक न अनेक कछु कक्षो न परत है । 

करता अकरता दे भोगता अभोगता है, 

उपजे न उपजत मरे न मरत है ॥ 

१७ 

बोलत बिंचारत न बोछे न बिचारे कछु, 
सेख को न भाजन पे मेख को धरत है। 
ऐसो प्रभु चेतन अखेतनकों संगतिसों, 
उक्तर-पलट नटबाजी सी करत है ॥ 


जिस प्रकार नदीकी एक ही धारामे नाना खोतोका जल आकर 
मिलता है तथा जिस स्थानपर पाधाणशिल्यएँ रहती है, वहों धारा मुडकर 
जाठी है ; जहां ककड़ रहते हैं, यहाँ झाग देती हुई आगे बढ़ती है ; जहाँ 
हवाका जोर पडता है, वहाँ चंचल तरंगें उठती है और जहॉकी भूमि 
नीची होती है, वहों भँवरे पड़ती हैं ; इसी प्रकार आत्मामे पुदल-- 
अचेतनके अनन्त रसोंके कारण अनेक प्रकारके विभव उत्पन्न होते है। 
आत्माकी ये लीलाएँ नाटकके पात्रोकी लीलाओंसे कृम नहीं होती। 
ससाररूपी रगस्थरीपर आत्म! नट बनकर नाना तरहको छीलाएँ किया 
करती हैं | नायक आत्मा है और प्रतिनायक पुद्वल-जड़ पदार्थ । कविने 
आत्माकी इस अनेकरूपताका कितना स्वाभाविक चित्रण किया है-- 
जेसे महाँमण्डलमे नदीका प्रवाह एक, 
ताहीमे अनेक भाँति नीरकी ठरनि है। 
पाथरके जोर तहाँ घारकी मरोर होत, 
कॉकरकी खानि तहाँ झागकी झ्रनि है ॥ 
पौनक्ी झक्ोर तहाँ चंचछ तरंग उठे, 
भूमिकी निचानि तहाँ भोरकी परनि है। 
तेसो एक आत्सा अनंत रख पुदूगछ, 
दोहुके संयोगमें विभाषकी भरनि है 


नाटक समयसारकी भाषा सरस, सधुर और प्रसादगुणपूर्ण है। 
शब्द-चयन, वाक्य-विन्यास और पदावलियोंके संगठनमें सतर्कता और 
सार्थकताका ध्यान सर्वत्र रखा गया है। इसमें मल्यानिलका स्पर्श 

विद्यमान है, जो हृदयकलिका विकसित करनेमें पूर्ण समर्थ है। अतएव 
भाव और भाषा दोनों ही दृष्टियोंसे यह रचना उत्कृष्ट कही जा सकती है। 


यह एक सरस रचना है। इसमें कवि बनारसीदासने भौतिक जीवनको 
पश्-जीवन बतलाते हुए, मानव बननेका मार्ग बतछाया है। मानव जीवन- 
तेरह काठिया. * टच आदर्श प्रतिपादित होनेके कारण यह वर्ग 
विशेषकी वस्तु न होकर सर्व साधारणकी सम्पत्ति है। 
इसमे साहित्यके उपयोगवादी दृष्टिकोणके अनुसार जीवनमें “अशिव॑का 
परिष्कार कर “शिव'को प्रात्त करनेका सकैत किया गया है। क्षणमंगुर 
दशीरक मोह ओर ममताको छोड़ आत्माकी अमरताकों प्राप्त करनेका 
प्रयत्न ही वटाष्य हो सकता है। समस्त पार्थिव तृप्तियोंके साधन रहते हुए 
भी मन एक अभावका अनुभव करता है; सारी सुख-सुविधाओके रहने 
पर भी मनकी “तृप्ति नहीं होती है; यह अभाव राजनैतिक या सामाजिक 
नहीं; प्रत्युत आध्यात्मिक होता है। इस ग्न्थमे कविने जीवनर्म इसी 
अभावकी पूर्णताकी आवश्यकता बतलायी है। आध्यात्मिक संवेदनशील 
सरस खोतसे हमारी समस्त आन्तरिक पीड़ाएँ दूर हो जाती है। यह सरस 
रचना पाठककों साधारण मानव-जीवनके धरातलसे ऊपर उठाकर जीवन- 
का वास्तविक आनन्द देती है। 


कवि जीवन-परिष्कारके लिए. विधानका प्रतिपादन करता हुआ कहता 
है कि जिस प्रकार लटेरे, बदमाश, चोर आदि देशमें उपद्रव मचाते हैं, 
उसी प्रकार तेरह काठिया आत्मामें उपद्रव--विकृति उत्पन्न करते हैं। 
जुआ, आल्स, शोक, भय, कुकथा, कौतुक, कोप, कृपणबुद्धि, अशानता, 
भ्रम, निद्रा, भद और मोह ये तेरह आत्मामें विकार उत्पन्न करते हैं । 
विभाव परिणतिके कारण शुद्ध, बुद्ध और निरंजन आत्म-तत्त्वमें पर- 
पदार्थोंके संयोगसे विकृति उतपन्न हो जाती है। जब तक आत्मामें विभाव- 
परिणति पर-पदार्थ रूप प्रवृत्ति, करनेकी क्षमता रहती है तब तक अक्त 

तेरह धूर्त आत्माके निजी धन अनन्तशान, अनन्तदर्शन, अनन्तसुख और 
अनन्तवीर्यको चुराते रहते हैं | 

पहला धूर्त जुआ है। मानव जीवनमें सबसे बड़ी अशान्ति इसीके 
कारण उतन्न होती है। यह प्रभुता, झुभकझत्य, सुयश, धन और धर्मका 
हास करता है। जुआरी व्यक्ति सबसे प्रथम अपने वैमव और साखसे 
हाथ धोता है। मान-मर्यादा और ऐश्वर्य सभी जुआके कारण नष्ट हो जाते 
हैं। आत्मोत्थानके कार्योंमे प्रद्डत्ति नही होती है, निन्‍्ध और खोटे कार्मोंमे 
शक्ति और धनका व्यय होता है। जगतमे जुआरीका अपयश भी फैल 
जाता है। हृदयकी सत्‌ भावनाएँ समाप्त हो जाती है और आसुरी- 
भावनाओंका प्रतिष्ठान होने लगता है। स्वार्थ ओर हिंसा प्रवृत्ति जो 
व्यक्ति और समाज दोनोके लिए अत्यन्त अहितकारक हैं; जुआके कारण 
ही जन्म-ग्रहण करती हैं । 

दूसरा धूर्त है आलस | यह जीवनके मन्दाकिनी-प्रवाहको पर्वतके उस 
सूने पथपर ले जाता है, जहों लहर उठती है और कगारकी गोदमे जाकर 
विलीन हो जाती है। जीवनमेसे श्रद्धा, विश्वास ओर कर्त्तव्य-परायणता 
निकल जाती है तथा हृदय-मण्डलम धूल और राख भर जाती है । जीवन 
क्षितिज अन्धकाराज्ठन्न हो ज्ञान-मार्गको अवरुद्ध करनेम॑ सहायक बनता 
है, शान्त-सरोवरकी मधुर चॉदनी अस्ताचलकी ओर प्रस्थान कर देती है 
तथा भावनाओंका उठना बन्द हो जाता है और झपकी आने लगती है। 
बाह्य जगत्‌का हाहकार अन्तर्जगत्‌्म मी मुखरित होने लगता है। प्रेमका 
पपीहा अध्यात्मरस न मिलनेसे प्यासा ही रह जाता है। जीवनकी ओर 
गतिशील होनेकी कामना सुख-स्वप्न हो जाती है ओर जीवन जेठकी 
दुपहरियाके समान प्रमादके कारण दहकता है। कविका कहना है कि 
प्रमाद का अभाव होनेपर ही जीवन-क्षितिज रम्यद प्रकाश-रश्मियोंसे 
व्यास हो सकता है | 

तीसरा धूर्त शोक है, यह सन्ताप-बीजकों उत्पन्न कर आत्माकी पैव 

और धर्म-क्रेयाओंकी छप्त कर देता है। परिश्रम और शक्तिका अभाव हो 
जानेपर शोक हृपका शासन अधिक दिनों तक चलता है। जीवनमें 
अगणित बिद्युत-कण रत्य करने लगते हैं । प्रल्यकालीन मेघोंकी मूसल्य- 
धार वर्षा होने ल्यती है। जीवन-समुद्रमे यह धूर्त बाड़वाग्नि उत्पन्न 
करता है, जिससे वह गुरु गर्जन-तर्जन करता हुआ क्षुन्ध हो जाता है 
तथा नाना प्रकारके भयकर और विप्रैंले जन्तु आत्माकी शक्तिका अपहरण 
कर छेते है।| 

चौथा ठग है भय | जीवन-पथकों विषय और भयकर बनानेमें यह 
अपनी सारी शक्तिको लगाता है। उल्त्यस, स्फूर्ति, तेज और गतिशील्ता 
आदि समभी प्रवृत्तियोमे ज्वाल्यमुखी विस्फोग्न होने रूगता है। जीवन- 
नौका डॉड न लगनेसे तथा पतवारके अस्थिर होनेसे अनिश्चित दिशाकी 
ओर विभिन्‍न विकारजनित लहरोंके साथ थपेड़े खाती हुई प्रवाहित होती 
जाती है। इस ठगका आतंक इतना व्यास रहता है जिससे सामनेका 
कगार भी धुधव्य दी दृष्टिगोचर होता है। जीवनमे अगति और अनिश्चि- 
तता इसीके कारण आती है तथा भयाक्रान्त व्यक्ति जीवनमे सुनहले 
प्रमातके दर्शन कभी नहीं कर पाते है। जीवनका प्रत्येक कोना इस ठगके 
कारण अरक्षित रहता है। यह रात्रिमें ही धोखा नहीं देता, चोरी नही 
करता; प्रत्युत दिनमें भी निधड़क हो अपने कार्योंका सम्पादन करता है। 
जीवनकी विकासशील स्थितिको डाबॉडोल करना इसीका काम है। 

जीवन-मार्गका पाचर्वों ठग कुकथा है। रागात्मक चर्चाएँ आत्मा- 
भावनाकों आवृतकर अनात्म-भावनाओंको उद्बुद्ध करती है | जिस प्रकार 
प्रलयकाल्म समुद्रके जल-जन्तु विकल हो उछलू-कूद मचाते है, उसी 
प्रकार कुकथाओके कहने ओर सुननेसे मानसिक विकार आत्मिक भावोंका 
मन्थन करते है, जिससे आत्मिक शक्तियाँ कुठित हो जाती है। आत्म- 
चेतना छप्त हो जाती है और जीवनमे विकारोंका तृफन उठकर जीवनको 
परम अशान्त बना देता है। मानव प्रझृत्या कमज़ोर है, वह कुत्सित 

गवर्चाओं और वार्ताओंके श्रवण, पठन एवं चिन्तनमें सदा आगे रहता है, 
खिससे यह ठग अपना अवसर पाकर आत्मिक शाक्तिकों चुप-चाप ही 
अपहूत कर लेता है तथा जीवन अशान्त हो जाता है। योन प्रद्ृत्तिको 
प्रोत्साहन भी इसी ठग द्वारा मिलता है। 

जीवन-मार्गका छठवाँ पाकिटमार है कौतृहल | इसकी माया अपार 
है, जिघर अपूर्य और रमणीय वस्तु दिखलायी पड़ती है, उधर भी यह 
पहुँच जाता है। कोमल, सुनहली ओर उजली आश्ा-क्रिणें जीवनके 
सार्गम मनमोहक और आकर्षक दृश्य उपस्थितकर एकान्त और निर्जन 
धानके खेतोंमें ले जाती हैं; जहाँ जीवात्माकै रलत्रय--सम्यग्दर्शन, सम्यग्शन 
और सम्यक चारित्रकों बलपूर्वक रूट लिया जाता है | यद्यपि इस मार्गमे 
शीतलजलके सहसों ल्लोत रस वर्षा करते हैं, परन्तु है यह खतरनाक | 

सातवाँ डाकू कोप है। इस अग्निमे अधिक उष्णता, दाहकता और 
भस्मसात्‌ करनेकी शक्ति निहित है। जीवनमे कालरात्रिका आगमन इस 
डाकूकी कृपाका ही फल है| दया और स्नेह, जिनसे जीवनमें सरसता 
आती है, हृदय कजोंपर अनुराग मकरन्द बिखरने लगता है एवं नाना 
भाव रूपी जृक्षोपर आच्छादित हिमके पिघल जानेसे जीवनकी जडी-बूटियों 
जागरणको प्रास करती हैं, यह डाकू उन्हे देखते-देखते ही चुरा लेता है । 
इसी कारण इसे पश्यतोहर कहा गया है। ज्ञान और क्षमाके साथ इसका 
भीषण युद्ध भी होता है। दोनोंकी सेनाएँ सजती हैं, युद्ध-बाद्य बजते है 
तथा अपनी-अपनी ओरसे युद्ध-फोशलका पूरा-पूरा प्रदर्शन किया जाता 
है। यह विद्रोही र्नत्रयकों लेनेके लिए. नाना उपाय करता है 
इसको परास्त करना साधारण बात नहीं है। जो महावीर हैं, इन्द्रियजयी 
हैं, संयमी हैं और जिन्होंने प्रलछोमनोंकों जीत लिया है, वे ही इसे परास्त 
के क्षमता रखते हैं। जीवनमे उच्छछूलता और अव्यवस्था इसीकी 
देन हैं । 


आठवों ठग है कृपणबुद्धि । समस्त वस्तुओँकों ले लेनेका लोभ करना 

ही आस्मोत्थानका बाधक है। विश्वकै मनमोहक पदार्थ इस आणीको 
अपनी ओर खींचते हैं | प्रत्ेभनोपर विजय प्राप्त किये बिना व्यक्तित्वका 
विकास नहीं हो सकता है | वस्तुतः वासना और सयमके उचित अनुपातसे 
ही जीवन अभ्युदयकी ओर बढता है। प्रोभनोंके मनमोहक दृश्य मानव 
मनको उल्झाये ब्रिना नहीं रह सकते | कृपणबुद्धि तो सबंदा ही छोटे-बड़े 
सभी प्रकारके प्रलोभनोंमे ममत्व करती है, जिससे धर्मका नाश होता है। 
रत्नत्रय-धर्मका विधातक यह ठग है। आजतक इस ठगने कितने ही 
व्यक्तियोंकी हत्या कराई, कितने ही देवायतनोकों दूषित कराया और 
कितने ही निरपराधियोंको मौतके घाट उतारा । सांसारिक सौन्दर्य 
का मूल्य इसी मापदण्डसे निर्धारित किया गया। एक-एक पैसेके लिए 
पाप किये, अनाचार किये, झठ बोला, चोरी की और न मालूम क्‍्या- 
क्या नही किया | सब इसी ठगने तो कराया, आत्माकी शक्तिकों मुख्य 
रूपमे इसने विक्ृत किया | 

नोवों ठग है अज्ञान, जिसने प्रकाशमान भास्करके ऊपर घने अन्ध- 
कारका आवरण डाल दिया है। इसके रहनेसे जीवन-पथ बिल्कुल 
अरक्षित है। यह अकेला नही रहता है, इसकी सेना बहुत बड़ी है| 
यद्यपि यह अपने दलका मुखिया है, परन्तु अन्य ठग भी बडे ही शक्ति- 
शाली हैं | संयमसे यह डरता है, उसके धनुषकी टकार सुनते ही इसके 
कान बधिर ओर ओंखे अन्धी बन जाती हैं। घर्मरत्नकी सुरकाके लिए 
इस ठगको भगाना ही पड़ेगा। इसके साथ सन्धि करनेसे काम नहीं 
चल सकैगा। 

दसवो ठग भ्रम है, इससे सारी शक्तियोंको ही चुरा लिया है | यह 
अहर्निश वसम्त वैभव ओर ओस मोतीकी माला लिये भावना वैमवकी 
सृष्टि करता है। जीवनको ठोस सत्यके धरातलसे प्रथकूकर किसी भयंकर 
सागरमें डुबाना चाहता है | शुद्ध, निर्मल और शानरूप आत्माकों शरीर 
आदि जड़ पदार्थोंमे समझता है | 

ग्यारहवों ठग है नीद | तन्द्रा मानवकों संसारके मधुर स्वप्नोंमें भले 
ही विचरण कराये, पर टोस विश्वसे प्रयक्‌ कर देती है। जन्म-मरणकी 
समस्या और संसारके प्रति विराम भावकी कल्पनामे यह अनेक विष्न 
उपस्थित करती है| यह ठग आत्मानुभूति सौन्दर्यकी यथार्थ अभिव्यक्तिको 
चुरा लेता है | 
बारहवों ठग है अहंकार । ससारकी दो प्रकृत्तियों जो जीवनको इस 
क्षितिजसे उस क्षितिजजी ओर ले जाती है, इसीके कारण उत्पन्न होती 
हैं। आत्मामे मार्दवर्धर्म उत्पन्न न होने देना तथा सहानुभूति और सहृद- 
यता, जो कि नम्नता भावको उत्पन्न करनेमे साधक हैं, नहीं उसन्न होने 
देना इसकी विशेषता है। 
तेरहवो ठग मोह है | सारा विश्व इसके प्रभावसे दुःखी है। र्नत्रय- 
पूर्मको ये सभी ठग चुराते हैं, उसको प्राप्त करनेमे बाधक बनते है | 
यद्यपि इस तेरह काठियाकी रचना साधारण है, काव्य-सोन्दर्य 
अल्य्प है; फिर भी भावनाओ और विचारकी दृश्सि यह रचना श्रेष्ठ है , 
इसमे जीवनके सभी पश्चोंकी अनुभूतिके लिए हृदय-कपाटकों खुला रखा 
गया है | मनोविकारोके परिमार्जनकी ओर प्रत्येक व्यक्तिको सर्वदा ध्यान 
रखना चाहिये, उसपर विशेष ज़ोर दिया है । भाषापर ग़ुजरातीका 
प्रभाव है ।. 
यह सरस हृदयग्राहक रचना है। कवि बनारसीदासने इसमें ससार- 
की बिडम्बनाओसे प्रथक्‌ रहनेकी ओर सकेत करते हुए. परमात्म-चिन्तन 
भषसिन्धु- *थेवा तत्वान्वेषणकी ओर प्रदत्त होनेकी बात 
चतर्दशी.. हीं है। प्रायः देखा जाता है कि उच्चतर अभि- 
के व्यक्तिसि वंचित मानव-जीवन ऐन्द्रिय उपयोगमे ही 
डूबा रहता है। भौतिक सघर्षके कारण जीवन-नोका आध्यात्मिकताकी 
ओर मीतशील नहीं होती है। रागवश मानव स्वभावतः विषम परि- 
स्थितियोंसे आहत 'रहता है और उसे आत्म-सुख-रूपिणी स्थिति नहीं मिल 


खआाध्यात्मिक रूपक काव्य ॥ 


पाती | शरीर और मन दोनों ही अस्वस्थ रहते हैं तथा कुत्सित लाल्साएँ 
जीवन-रसको सुखा देती हैं। कवबिने प्रस्तुत स्चनामें संसारकों समुद्रकी 
उपमा देकर उसका विष्लेषण मनोहर ढंगसे किया है तथा आत्मोद्धार 
करनेके सरल और अनुभूत उपाय बतव्यये गये हैं। उपमाएँ अत्यन्त 
चुभती हुई सरल और सरस हैं। कवि कहता है कि--कर्मरूपी महा- 
समुद्रमे क्रोध मान-माया-लोम रूप विकारोंका जल भरा है और विषय- 
वासनाओंकी नाना तरगे अहर्निश उठती रहती हैं। तृष्णा-रूपी प्रबल 
बाडवाग्नि इसमे नाना प्रकारसे विकृवति उत्पन्न करती रहती है और चारों 
ओर ममतारूपी गुरुगर्जनाएँ होती रहती हैं। इस विकराल समुद्रमे भ्रम, 
मिथ्याश्ञान और कदाचाररूपी भेंवर उठती रहती है। समुद्रकी मीषणताके 
कारण मनरूपी जहाज चारों ओर घूमता है, कर्मके उदयरूपी पवनकी 
जोरसे वह कभी गिरता है, कभी डगमगाता है, कभी ड्ूबता है और कभी 
उतराता है । 


जैसे समुद्र ऊपरसे सपा दिखत्थयी पडता है, पर कहीं गहरा होता 
है ओर कही चचल मैवरोमे डाल देता है, उसी प्रकार संसार भी ऊपरसे 
सरल दिखलायी पडता है, किन्तु नाना प्रकारके प्रपंचोके कारण गहरा 
है ओर मोहरूपी भवरोमे फेंसानेवाबद्य है। इस संसारमे समुद्रकी बड़- 
वाग्निके समान माया तथा तृष्णाकी ज्वाला जल्य करती है, जिससे ससारी 
जीव अहनिंश झुल्सते रहते हैं | 


ससार अग्निके समान भी है, जैसे अग्नि ताप उत्पन्न करती है, उस 
प्रकार यह भी त्रिविध ताप--दैहििक, दैविक और भोतिक सतापोंको उतन्न 
करता है | अग्नि जिस प्रकार ईंधन डालनेसे उत्तरोत्तर प्रज्वल्ति होती है, 
उसी प्रकार अधिकाधिक परिग्रह बढ़ानेसे सासारिक आकाक्षाएँ बढ़ती 
चली जाती हैं। यह ससार अन्धकारके तुल्य भी है, क्योंकि प्राणीके 
सम्यग्शानकों छुसकर उसे विवेकहीन बना देता है। मिथ्यात्वके संवर्द्धन 

और पोषणसे प्राणीको अनेक कष्ट भोगने पढ़ते हैं तथा उसकी चिरन्तन 
शान्ति भी इसीके कारण विकृत हो जाती है। 

जब चैतन्य आत्मा जायत हो जाती है, तब मानव जड पदार्थोंके 
सुखको नीरस अनुभव करने लहूगता है। समतारूपी पतवारके हाथमे 
आजानेसे भव-समुद्रको पार करनेमे सरलता होती है। आत्मगुणरूपी 
यन्त्र दिशाओंका परिजान करता है। शुक्लध्यानरूपी मल्लाह शिवद्वीप 
मोक्षकी ओरसे चलता है। यद्यपि सार्गम अनेक कठिनाइयोका सामना 
करना पडता है, पर रत्नत्यके पासमें रहनेसे गन्तव्यपर पहुँचने विलम्ब 


नहीं होता है। 


इसमे प्रस्तुत संसारकी अभिव्यजनाके लिए अप्रस्तुत समुद्रका साज्ो- 
पाज्ञ निरूपण करते हुए उससे पार होनेके पयत्नोंपर प्रकाश डाल्य है। 
कथानकके अवल्म्बन ब्रिना ही भावनाओकी इतनी सुन्दर अभिव्यज्ञना 
कविके काव्य-चमत्कारकी सूचिका है। कविने कितने सीधे-सादे ढगसे 
भावोंको प्रकट किया है-- 
कर्स ससुत्र विभाव जऊ, विषय कषाय तरंग । 
घद़्वानल तृष्णा श्रयछ, ममता धुनि स्वंग ॥ 
भरम मेंवर तामें फिरे, मन जहाज चहुँओर। 
गिरे फिरे बूढ़े तिरै, उदय पचनके जोर ॥ 
जब चेतन मालिक जगै, लखे विपाक नजूम । 
डारे समता शंखछा, थक सैंवर की धूम ॥ 
दिशि परखै गुण जन्मसों, फेरे शकति सुखान । 
घरैे साथ शिव दीप मुख, बाढवान शुभ ध्यान ॥ 


इसकी भाषा सरल, परिमार्जित और मधुर है। उपमाएंँ सार्थक है, 
कल्पनाकी उड़ान ऊँची नहीं है, फिर भी भावकी दृष्टिसे स्चना अच्छी 
है। कविने इसमें आध्यात्मिक भावनाओंका अपूर्व मिश्रण किया है। 


आज्यारिमक हपक काव्य पृणुण 


कवि बनारसीदासने हिडोलेका रूपक देकर आत्मानुभूतिकी जो इतनी 
सरस अभिव्यज्जना की है वह अन्यत्र मिरू सकेगी, इसमें सन्देह है। चेतन 
आत्मा स्वामादिक सुखके हिडोलेपर आत्मगुणोंके साथ 
क्रीड़ा करती रहती है। हिंडोलेका शुलूना आनन्दप्रद, 
श्रान्ति और क्लान्तिको दूर करनेवाल्ा एवं नानाप्रकारसे 
मनमें हर्ष और प्रसन्नताकों उत्पन्न करता है। यह हिंडोला समतल् भूमि- 
पर निर्मित किसी भव्य ग्रासादम रसीके सहारे टोंगा जाता है। हिंडोला 
झूलते समय सोभाग्यवती नारियों चित्तको आह्यादित करनेवाले नानाप्रकार 
के मनोरम गायन गाती हैं तथा हर्षातिरिकसे तन-बदनकों भूल अलोकिक 
आनन्दमे मम्म हो जाती हैं| हिडोलेके समय वर्षा मी होती है, घन-घटाएँ 
गर्जन-तर्जन करती हुई नानाप्रकारके भय उत्पन्न करती है। कभी-कभी 
शीतल-मन्द-सुगन्धित वायु प्रवाहित होती है, जिससे हिंडोला झलनेवालेका 
मन अपार आनन्दको प्राप्त होता है। वर्षा ऋत॒में हिंडोला झूला जाता है, 
अतः विद्युत्‌ूकी चकाचोंथ अन्धकारमे एक क्षीण प्रकादशकी रेखा उतसन्न 
करती है | कविने इस छोटेसे दर्णनके सहारे जीवन और जीवन-विकासके 
सारे सिद्धान्तकों अभिव्यड्जित करनेमे अपूर्व सफलता पायी है। कवि इसी 
रूपकको स्पष्ट करता हुआ कहता है--हर्षके हिंडोलेपर चेतन राजा सहज 
रूपमे झमता हुआ झुलता है। धर्म और कर्मके संयोगसे स्वभाव और 
विभावरूप रस उत्पन्न होता है। मनके अनुपम महल्मे सुरुचिरूपी सुन्दर 
भूमि है, उसमे शञान और दर्शनके अचल खभे ओर चारित्रकी मजबूत 
रस्सी लगी है । यहाँ गुण ओर पर्यायकी सुगन्धित वायु बहती है और 
निर्मल विवेकरूपी भ्रमर ग़ुड्जार करते हैं। व्यवहार और निश्चय नयकी 
दंडी लगी है | सुमतिकी पटरी बिछी है ओर उसमे छह द्वव्यकी छह कीलें 
लगी हैं | कर्मोंका उदय और पुरुषार्थ दोनो मिलकर हिंडोलेकों हिल्ते 
हैं। सवेग और सवर दोनों सेवक सेवा करते हैं तथा त्रत ताम्बूल आदि 
देते हैं, जिससे आनन्दस्वरूप चेतन अपने आत्मसुखकी समाधिमें निश्चल 


अध्यात्म- 
हिंडोलना 

होता है। धारणा, समता, क्षमा और करुणा ये चारों सखियाँ चारों ओर 
उपस्थित हैं तथा सकाम, अफाम निर्जरारूपी दासियों सेवा करती हैं। 
यहाँ सातों नयरूपा सुद्ागिनी बालाओके कठकी अधुरध्वनि सुनाई पड़ती 
है| गुरुवचनका सुन्दर राग आला जा रहा है तथा सिद्धान्तरूपी भुपद 
और अर्थरूपी ताहका सचार हो रहा है। सत्य श्रद्धानरूपी मेघमाला 
गुरु गर्जन करती हुई क्रोध, तृष्णा, ईर्ष्या आदि छटेरोंको भगा रही है। 
स्वानुभूतिरूपी विद्युत्‌ जोर्से चमकता है ओर शीलरूपी शीतलवायु प्रत्येक 
सहृदयके हृदयकों रस॒निमग्न कर देती है। तप करनेसे कर्म-कालिमा 
भस्म हो जाती है और अपरिमित आत्मशान्ति प्रकट हो जाती है 
कविने उपयुक्त भावकी कितनी सुन्दर अभिव्यजना की है-- 


सहज हिंडना हरख हिडोलना, झूछत चेतन राव । 
जद घम्म कम सेंजोग उपजत, रस स्वभाव विभाव ॥ 
जहँ सुमन रूप अनूप मन्दिर, सरुचि भूमि सुरंग । 
तहँ ज्ञान दर्शान खंभ अधिचल चरन आड अभंग ॥ 
मरुषा सुगुन पर जाय विचरत, भोर घिमक विवेक। 
व्यवहार निश्चकल नय सुदंडी, सुमति पटली एक ॥ 
उद्यम उदय भिलि देहिं छोटा, शुभ-अश्युभ कल्लोल। 
चटकील जहाँ षट्‌ द्वन्य निर्णन, अभय अंग अडोल ॥ 
संचेण संघर निकट सेवक, घविरत घौरे देत। 
आनन्द कन्द सुछन्द साहिब, सुख समाधि समेत । 
घारना समता क्षमा करुणा, चार सखि चहुँ ओर । 
निजरा दोड चतुरदासी, करहिं खिदमत जोर ॥ 
जहेँ विनय मिल्ति सातो सुहागिन, करत धुन झनकार। 
गुरु घचन राग सिद्धान्त धुरपद, ताक अरथ विचार ॥ 
अद्धरन साँची मेघमारा, दाम गर्जन घोर । 
उपदेश धर्षा असि समोहदर, भविक चातक शोर ॥ 


आध्यात्मिक रूपक काव्य बज 


अलुभूति दामिन दमक दीसे, छीक शीत समीर । 
तप भेद तपत उछेद परणट भाव रंगत चीर | 

यद्यपि अध्यात्म-हिंडोलनाकी भाषा साधारण है, किन्तु कविने 

स्मणीयतामे पवित्रताकों इस प्रकार मिला दिया है जिससे आत्म-ज्योति 

फूटती हुई दिखलायी पड़ती है। आत्माकी मधुर स्मृति जाग्त हो जानेसे 

मानव आत्माके साथ आनन्दका झूलय झलने लगता है अर्थात्‌ अश॒द्ध 
आत्मा शुद्ध होनेकी ओर अग्रसर होती है । 

यह भैया भगवतीदासका सुन्दर आध्यात्मिक रूपक-काव्य है। 

बस्तुतः यह आत्मचेतनाकी वाणी है । कवितामें हृदयकी कोमलता, 

चेतन-कर्म-. अनोकी मनोरमता और आस्मोन्‍्मुखी तीज अनु- 

भृति है। कृति सुरम्य, विचित्रवर्णोंसे संयुक्त, अलोकिक 

आनन्द देनेवाली ओर मनोश है । आन्तरिक विचारों 

ओर अनुभूतियोका सम्मिश्रण इस कृतिमे इतना अद्भुत है, जिससे यह 

कृति मानव अन्तस्तलको स्पर्श किये बिना नहीं रह सकती है। विकारोंको 

पात्र कल्पना कर कविने इस चरित्रसे आत्माकी श्रेयता और प्राप्तिका 

मार्ग प्रदर्शित किया है । 

सुबुद्धि और कुबुद्धि ये दोनो चेतनकी मायएँ थी। अतः कविने इन 

तोनोंका वार्तालाप आरम्ममे कराया है। सुबुद्धि चेतन आत्माकी कर्म- 

कंमाबेस्दे - अरफी अवस्थाकों देखकर कहने लगी--“चेतन ! 

3 तुम्हारे साथ यह दुष्टोका सग कहोँसे आ गया ! क्‍या 

नुम अपना सर्वस्व खोकर भी सजग होनेमे विलम्ब करोंगे। जो व्यक्ति 

सर्वस्व खोकर भी सावधान नहीं होता है, वह जीवनमे कभी मी उन्‍नति- 

शील नही हो पाता है | नाना प्रकारके व्यक्तियोंके ,सम्पक एवं विभिन्न 

प्रकारकी परिस्थितियोके बीच गमन करते हुए भी वास्तविकताकों दृद्यगम 
करनेका प्रयत्न अवश्य होना चाहिये ।” 

चेतन--हे महाभागे ! मैं तो इस प्रकार फेंस गया हूँ जिससे इस 

गहन-पंकसे निकलमत मुझे असंमव-सा लूगता है। में यह जाननेके 
लिए. उत्सुक हूँ कि मेरा उद्धार किस प्रकार हो सकेगा । मैं किस प्रकार 
उन अनन्तोंकी पंक्तिमें स्थान प्राप्त कर सकूँगा, जो अपनेको ईश्वर हो 
जानेका दावा करते हैं |?” 

सुबुद्धि--/नाथ ! आप अपना उद्धार स्वयं करनेमे भमर्थ है जो व्यक्ति 
अपने स्वरूपको भूछ जाता है, उस व्यक्तिको पराधीन करनेमें विलम्ब 
नहीं होता | जब तक हम अपनी यथार्थ स्थिति नहीं समझते है, तब तक 
प्रायः हमारे ऊपर शासन किया जाता है। हमारे ऊपर शोषणका क्रम भी 
तभीतक चलता है, जबतक हम अपने अधिकार और. कर्ततव्योंसे वचित 
हैं। मेदविशन ही आपके लिए परम उपयोगी अख्र है, इसीसे आप रण- 
क्षेत्रमें युद्ध करनेके लिए सक्षम हो सकते हैं। जेसे सिंह गधोके साथ 
रहते-रहते अपनेको भूल जाता है, उसी प्रकार आप भी कुबुद्धिके कुसंगसे 
पथच्युत हो गये हैं तथा इधर-उधर भ्रमण कर रहे है। सावधान होकर 
अब मैदानमे आ जाइये, विजय निश्चित है ।”” 

कुबुद्धि--“री दुश ! क्या बक रही है । मेरे सामने तेरा इतना बोलने- 
का साहस, तू नही जानती कि मै प्रसिद्ध झूरवीर मोहकी पुत्री हूँ। मुझे 
इस बातका अभिमान है कि अपने प्रमावसे मैने अनेक योद्याओंकों परास्त 
कर दिया है। अरी सौत ! तू इतनी बढ-बढ कर क्यो बात कर रही है, 
क्यों नहीं यहाँसे चली जाती १?” 

सुबुद्धि--/वाह ! वाह !! आपने खूब कहा। में और यहोँसे चली 
जाऊें और तुम अकैली क्रीड़ा करो । न ! न !! यह कभी नहीं होनेका | 
मेरे रहते हुए तेरा अस्तित्व कभी सम्भव नही, तू दुराचारिणी है। चल 
हट यहाँसे !! १ 

सुबुद्धिके इन वाक्य-वार्णोने कुबुद्धेकि हृदय-कुसुमकों छिन्न-भिन्न कर 
दिया, वह बुद्ध हो छाल-पीली होती हुई अपने पिता मोहराजके पास गई | 
यद्यपि यह मोहराज प्रचणष्ड बली थे, पर समय और परिस्थितिका उन्हे 


जाध्यात्मिक रूपक काव्य ॥ 


पूर्ण रूपसे अनुभव था; अतएव अपनी प्यारी पुन्नीको समझाते हुए कहने 
लगा--“बेटी, चिन्ता मत करो, मेरे रहते हुए ससारमें ऐसा कोई नहीं है 
जो तुम्हारा परित्याग कर सके। में तुम्हारे पतिकी बुद्धिको ठिकाने पर 
लाता हूँ । अभी अपने समस्त सरदारोंको बुलाकर चेतनके पास भेजता 
हैं । जबतक वह सुबुद्धिको निकालकर तुमको अपने घरमें स्थान नहीं देगा, 
प्यार नहीं करेगा तबतक मैं चुप होने का नहीं । मेरी और मेरे योद्धाओं- 
की शक्ति महान्‌ है |” 

इस प्रकार कुबुद्धिको समझ्ा-बुझाकर मोहने अपने चतुर दूत 'काम- 
कुमारको बुलाया और उसे आदेश दिया कि तुम चेतन राजासे जाकर 
कहो कि तुमने अपनी सत्रीका परित्याग क्यों कर दिया है। या तो हाथ 
जोडकर क्षमा याचना करो, अन्यथा युद्धके लिए तैयार हो जाओ । 

दौत्यकर्ममें निपुण काम-कुमारने मोहका सन्देश जाकर चेतन राजासे 
कह दिया | वाद-विवादके उपरान्त चेतन राजा भी मोहसे युद्ध करनेको 
तैयार हो गया। मोहने महापराक्रमशाली क्रोध और लोम योद्धाओंको 
चेतनराजको पकड़नेके लिए. आमन्त्रित किया । 

राग और द्वेष दोनों मन्त्रियोंने नानातरहसे परामर्शकर चेतनराजको 
आधीन करनेका उपाय बतलाया | ज्ञानावरणने मन्त्रियोको प्रसन्न करनेके 
लिए चाडकारिता करते हुए कहा--“प्रमो ! मेरे पास पॉच प्रकारकी सेनाएँ 
है, मैने एक चेतनकी बात ही क्या, सारे ससारकों अपने आधीन कर 
लिया है। मै, आप जिस प्रकार कहे, चेतनराजकों बन्दी बनाकर आपके 
सामने प्रस्तुत कर सकता हूँ । मेरी शक्ति अपार है, जहाँ-जहों आपको 
अज्ञान दीख पड़ता है, वह मेरी कृपाका फल है ।” 


इसी समय दर्शनावरणने अपनी डीग हॉकते हुए कहय--“देव ! मे 
अपने विषयर्मे अधिक प्रशंसा क्या करूँ, मेने तो चेतनकी वह दुरवस्था 
कर रखी है, जिससे वह कहींका नही रहा है। मुझ-जेसे सेनानीके रहते 
हुए आपको चिन्ता करनेकी आवश्यकता नहीं” | अवसर पा इसी समय 

बेदनीय बोला--“नाथ ! मेरा प्रताप जगविख्यात है। जो बीत्तरागी 
कहलते हैं, जिनके पास संसारका तिल-तुष मात्र भी परिग्रह नहीं है 
उनको भी मैंने नहीं छोड़ा है। सुख-दुःख विकीर्ण करना मेरी महिमा 
नहीं तो और क्या है!” अब मोहनीयकी पारी आई और वह ताल ठोकता 
हुआ बोल--“अह, विश्वमे मेरा ही तो साम्राज्य है। मेरे रहते हुए 
चेतनका यह साइस कि कुबुद्धिकों घस्से निकाल दे। यह कभी नहीं हो 
सकता है, में तो प्रधान सेनापति हूँ। यदि मैं यह कहूँ कि मोहराज्यका 
सारा संचालन मेरे ही द्वारा होता है, तो अतिशयोक्ति नहीं होगी ।” इसी 
प्रकार क्रमानुसार आयु, नाम, गोत्र ओर अन्तरायने अपनी-अपनी विशे- 
ताएँ बतलायीं। मोहराजा अपनी अपरिमित शक्तिकों देखकर हँसा और 
बोला--“मुझ जैसे प्रतापीके शासन करते हुए, जिसके पास अष्ट कर्मोकी 
प्रबल सेना है, चेतनराजा कभी अनीति नहीं कर सकेगा । क्या मेरी पुत्री 
दुबु द्धिको इस प्रकार घरसे निकाल सकैगा । अतः निश्चय हुआ कि अब 
जल्दी ही चेतनराजापर आक्रमण कर देना चाहिये । 

समस्त सेना आनन्दभेरी बजाती हुईं राग-द्वेषको मोर्चेपर आगे कर 
रफक्षेत्रको चली । जब वे चेतननगरके समीप पहुँचे तो दूर ही पड़ाव 
डाल दिया । 

इधर जब चेतनराजाकों मोहकै आक्रमणका समाचार मिला तो उसने 
भी अपने सभी सचिव और सेनापत्तियोकी एकन्नित किया। सर्व प्रथम 
ज्ञान बोला--“नाथ ! भोहसे डरनेकी कोई बात नही, विजय निश्चय ही 
हमारे हाथ है। हमारी वाणवर्पाकों मोहकी सेना कभी भी सहन नहीं कर 
सकती है ।” 

चेंदनराजा प्रसज्न हो बोला--“ज्ञानदेव ! तुम्दरी आन ही हमारी 
शान है। वीर ! मै तुम्हारे ऊपर पूर्ण विश्वास करता हूँ, अनेक युद्धोंमें 
तुम्हारी वीरता देख भी चुका हूँ अतः शीघ्र ही अपने सैन्यदलको तैयार 
कर यहाँ उपस्थित करो। भयकी कोई बात नही है ; तुम्हे याद होगा, 

अनेकवार तुमने मोदराजाकी सेनाको परास्त किया है, जल्द जाओ | इसी 
प्रकार दर्शन, चारित्र, सुख, वीय॑ आदि भी क्रमशः चेतनराजाके 
समक्ष उपस्थित हुए और अपनी-अपनी विशेषताएँ. बतल्ाकर बैठ गये । 
चेतनराजाने अपनी समस्त सेनाको आशा दी कि शीघ्र ही तैयार होकर 
एकत्रित हो जाय ; आज भयंकर युद्धका सामना करना होगा । 

जश्ञानदेव अपनी प्रशंसा सुनकर प्रसन्न हो गया था, फिर भी वह 
शत्रुकै पराक्रमसे सशंक था अतः विनीत होकर कहने लगा--“प्रभी ! 
अपराध क्षमा हो तो प्रार्थना करूँ।”? 

चेतनराजा--“बीरवर ! तुम्हारे ऊपर तो 'सारे यथुद्धका निपटारा 
निर्भर है । इस समय तुम्हे अप्रसन्न करनेसे मेरा कार्य किस प्रकार चल 
सकेगा ! अतः निस्संकोच जो कहना चाहो, कहो ; डरनेकी फोई 
आवश्यकता नही । युद्धके अवसर पर बीरोंकी बात मानी जाती है। जो 
राजा रणनीतिविश वीरोंकी बात नहीं सुनता वह पीछे पश्चात्ताप करता 
है, अतः आप निर्मय होकर अपनी बाते कहें ।” 

जशानदेव--“अ्रभो, युद्धके लिए आक्रमण करनेके पूर्व दूत भेजकर 
झबत्रुर्के प्रधान सचिवकों या उसके किसी प्रतिनिधिको बुलवा लीजिये 
तथा जहाँ तक हो सके सन्धि कर लेना ही ठीक होगा ।” 


चेतनराजा--“'ज्ञानदेव ! आज तुम युद्धके अवसरपर कातर क्यों हो 
रहे हो ! हमारी शक्ति अपार है, विश्वास करो, विजय होगी । धरमें दुश्मन- 
को घुल्वाना कहोतक उचित है। राजनीति बड़ी विलक्षण होती है, अतः 
अब सन्धिका अवसर नहीं है। इस समय युद्ध करना ही हमारे लिए 
श्रेयस्कर है ।” 

शानदेव---“देव | आप मोहराजाकी अपार शक्तिसे परिचित होकर 
भी इस प्रकारकी बाते कर रहे हैं। मेरा विश्वास है कि जब आपके सामने 
रागद्वेष नाना प्रलोमनोंके साथ सुन्दर रमणियोंके समूहोंकों लेकर प्रस्तुत 

११ 


१६२ हिन्दी-जैन-साहिस्य-परिशीलन 


होंगे, उस समय आप दृढ़ रह सकेंगे ! आप मोहराजाके भयंकर 
अख्नोंसे अपरिचित है !” 

चेतन राजा--शानदेव ! बात तो तुम्दारी ठीक है। मोहराजाने 
मुलावा देकर ही अपनी पुत्री कुबुद्धिके साथ मेरा विवाह कर दिया, 
जिसके वशीभूत हो मैने कोन-कौन कुकर्म नही किये हैं! परन्तु हमें अपनी 
अतुल्ति शक्तिका पूर्ण विश्वास है, विजय-लक्ष्मी मिलेगी। रमणियोंके 
कथक्ष-वाण हमारा कुछ भी नहीं बिगाड़ सकेंगे, परन्तु तम्हे हमारा साथ 
देना पड़ेगा । वीर ठुमने यदि हृढ़तासे हमारा साथ दिया तो मोहका 
सैन्यदल हमारा कुछ भी नहीं बिगाड़ सकेगा । अतः रणनीतिके अनुसार 
विवेक-दूतको मोहराजाके पास भेज देना चाहिये, शायंद सन्धि हो जाय | 
यहाँ किसीका बुलाना ठीक नही। जब हममे अनन्त बल है, अनन्त सुख 
है, फिर इतना भय क्यो !” 

बहुत विचार-विनिभयके बाद ज्ञानदेवक सेनापतित्वमे चेतनराजाकी 
सेना और कामदेव कुमारके सेनापतित्वमें मोहराजाकी सेनाका युद्ध होने 
लगा । श्ानदेव समरनीतिका विशेषज्ञ था, यद्यपि कामदेवकुमार भी 
राजनीतिका पण्डित था, पर था शरीरसे सुकुमार | कठोर बलशाली शान- 
देवने सुकुमार कामदेव कुमारको एक ही वाणमे धराशायी कर दिया, 
यद्यपि कामदेव कुमारने अपना पौरुष दिखलानेमे कोई कमी नहीं की, 
किन्तु शानदेवके समक्ष उसकी एक भी चाल सफल नही हुई | शञानदेवने 
चक्रव्यूह-सचना की और द्वार-सरक्षणका भार अतदेवकों प्रदान किया । 
इस चन्रब्यूहको तोडनेमें मोहराजाकी सारी सेना अक्षम रही और 
शानदेवने अवसर पा ज्ञानावरण, दर्शनावरण, मोहनीय और अन्तराय 
इन चारों वीरोंकी मूच्छित कर दिया। मिथ्यात्ममट, जो कि मोहका 
बलवान सेनानी था, जतदेवने गिरा दिया | अविरतिकों भी इस प्रकार 


पटका, जिससे यह वीर रणभूमिसे उठ ही नहीं सका, और सदाके लिए, 
सो गया । 

चेतनगढ़ शत्रुओंसे खाली हो रहा था, शत्रुसेना भाग रही थी और 
चेतन राजाने गुणस्थान प्रदेशोंका मार्ग अहण कर अपने गढ़के कोने-कोने- 
से झत्रुके भगानेका कार्य आरम्म किया। यद्यपि मोहराजाकी सेना अस्त- 
व्यस्त थी, फिर भी कुछ सुभट, जिनमें प्रधान लोम, छल, कपट, मान, 
माया आदि थे; छिपे हुए उचित समयकी प्रतीक्षामें थे। चेतन राजा 
मिथ्यात्व, सासादन, सम्यग्मिथ्यात्त और अविर्त स्थानोंसे मोहकी सेना- 
को खदेड़ता हुआ आगे बढ़ा और देशविरत, प्रमत्त एवं अप्रमत्त देशमे 
जाकर उसने मोह राजाके बल्शाली सेनापति प्रमादका हनन किया | 
इस वीरके मारे जानेसे मोहकी सेना बल्हीन होने छलगी। भेद-विजश्ञानका 
अम्न लेकर चेतन राजाने यहों भयकर युद्ध किया और क्षपकर्शणी-- 
हें ढ-ढ्ें ढकर शत्रुओंको परास्त करनेके मार्गका आरोहण कर अपूर्वकरण 
ओऔर अनिवृत्तिकरण नामक नगरोंमे पहुँच शानावरणके दो बीर, मोहनीय- 
के चार और नामकर्मके तीस वीरोंको घराशायी किया। सक्ष्म छोभका 
विध्वस करनेके लिए अपने राज्यके दसवें नगर सूह््मसाम्परायमें प्रवेश 
करना पड़ा । यहां थोड़ी देर तक सूक्ष्म छोभके साथ युद्ध हुआ। बेचारा 
जर्जरित लोम चेतन राजाका सामना नहीं कर सका ओर ध्यानवाण-द्वारा 
विद्ध होकर गिर पड़ा। चेतन राजाने अब समाधि अद्नको अपनाया, 
उसने समस्त कपाय शत्रुओंको इस एक ही वाण-द्वारा परास्त कर 
ग्यारहवे ओर बारहवे नगरोकों शत्रुओंसे खाली कराया । यद्यपि ग्यारहवों 
नगर उपशान्त मोह चेतन राजाके मयसे यों दी शत्रुओंसे खाली हो गया 
था, इसलिए उसे इस नगरमे जाना नहीं पड़ा । बारहवें क्षीण मोह नगरमे 
पहुँचकर मोह राजाकों चेतन राजाने खूब पटका और उसका सर्बनाश कर 
कंतिपय अवशेष शत्रुओंको परास्त करनेके लिए, तेरहवें नगर सयोगकैवली 
मे पहुँचा और वहाँ विजयका डंका बनाता हुआ कैवल्शान-रुक्ष्मीको 
प्रातकर निह्वल हो गया। इस समय एक ओर विजयी चेतन राजा 
आनन्दमें मप्न शान-दर्शन-सुख-वीयंको प्रात्कर निष्कंटक राज्य करने 

लगा और दूसरी ओर विजित मोह अपनी सेनाको खोकर चेतनकी आधी- 
नता और महत्ता स्वीकार कर चुका था। चेतन राजाने अपने चौदहवें 
नगरमें पहुंच थोड़े ही समयमें मोक्षनगरी प्रात कर ली थी और यहीं 
स्थायी रूपसे राजधानी नियुक्तकर शासन करने लगा | 
यह एक सुन्दर काव्य है। कविने दोहा, चौपाई, सोरठा, पद्धरि 
मरहठा, करिखा और प्लवज्धम उन्दोंमे इसकी रचना की है | कुल पत्च 
२९६ हैं | यह काव्यके अनेक गुर्णोसे समन्धित है। 
काव्य-सोष्ठव कल्पना, अरूप भावना, अलंकार, रस, उक्ति-सौन्दर्य 
और रमणीयता आदिका समवाय इसमें वर्तमान है। भावनाओंके अनुसार 
मधुर अथवा परुष वर्णोंका प्रयोग इस कृतिमें अपूर्व चमत्कार उत्पन्न 
कर रहा है | युद्धका वर्णन कविने कितना सजीव किया है-- 


सूर बलवंत मदमक्त महा मोह के, निकसि सब सैन आगे जु आये । 
मारि धमासान महा जुद्ध बहु कुछ करि, एक तें एक सातों सवाये ॥ 
घीर सुविवेकने धनुष छे ध्यानका, मारिके सुभट सातों गिराये। 
कुमुक जो ज्ञान की सेन सब संग धसी, मोहके सुभट मूर्छां सवाये॥ 
रणसिंगे बजहिं कोऊ न भजहिं, करहिं महा दोऊ जुद्ध । 
इत जीव हंकारहिं, निज पर वारहिं, करेंद्र अरिन को रुद्ध ॥ 


युद्ध-वर्णनमे द्विवव और संयुक्त वर्णोका प्रयोगकर सजीवता लानेका 
प्रयास प्रशस्य है। शब्दचित्रो-द्वारा कविने युद्धक्षेत्र॥ चित्र उतारनेमें 
सफलता प्राप्त की है। वीर रसके सहायक भयानक और बीमत्स रसोंका 
निरूपण भी यथास्थान विद्यमान है। आरम्ममे मुसंस्क्ृत आज्ञारका 
आभास भी मिलता है, कविने बीर रसकी प्रेरणाके लिए संयरभित शज्ारका 
वर्णन किया है। उपमा, उद्पेक्षा, अनुप्रास, यमक, रूपक और समासोक्ति 
अलंकारोंकी छटा भी कवितामे विद्यमान है| रूपक-द्वारा व्यजित आत्मिक 
बाणीका सिहावलोकन करनेपर प्रतीत होता है कि कवि चिर सुखकी 

ल्यल्सासे जगत्‌के कोलाइल्‍पूर्ण वातावरणसे निकलकर जीवनकी आनन्द- 
मयी निधियों एकत्रित करनेमें संलग्न है तथा छल-कपट-राग-द्वेप-मोह- 
साया-मान-लोम आदि विकारोंका परिमार्जनकर आत्मानन्दमं विचरण 
करना चाहता है और अपने पाठकोंकों भी आत्मसरितामें अवगाहइन, 
मजन और पान करनेकी प्रेरणा करता है। सक्षेपसे यह अनध पद्म-बद्ध 
रूपक है। 
एकसो आठ पत्मोंमें कवि मगवतीदासने आत्मशानका सुन्दर उपदेश 
दिया है। यह रचना बड़ी ही सरस और द्ृदय-पआह्य है। अत्यल्प कथानक 
के सहारे आत्मतत्त्वका पूर्ण परिशान सरस शैलीमे करा 
शत अष्टोत्तरी टेेें इस रचनामे कक सफलता प्रात हुई है। कवि 
कहता है कि चेतन राजाकी दो रानियों हैं-एक सुबुद्धि और दूसरी माया। 
माया बहुत ही सुन्दर और मोहक है। सुबुद्धि बुद्धिमती होनेपर भी सुन्दर 
नही है। चेतन राजा माया रानीपर बहुत आसक्त है, दिनरात भोग- 
विलास में सल्ग्न रहता है। राज-काज देखनेका उसे बिल्कुल अवसर 
नहीं मिलता है, अतः राज्यकर्मचारी मनमानी करते हैं। यद्यपि चेतन 
राजाने अपने शरीर देशकी सुरक्षाके लिए मोहकों सेनापति, क्रोधकों कोत- 
वाल, लोभको मन्नी, कर्म उदयको काजी, कामदेवको प्राइवेट सेक्रेटरी 
ओर ईर्ष्या-इणाको प्रबन्धक नियुक्त किया है, फिर भी शरीर-देशका 
शासन चेतनराजाकी असावधानीकै कारण विश्शखल्ति होता जा रहा 
है। मान और चिन्ताने प्रधानमन्नी बननेके लिए संघर्ष आरम्म कर दिया 
है। इधर लोभ और कामदेव अपना पद सुरक्षित रखनेके लिए. नाना 
प्रकारसे देशको अस्त कर रहे हैं | नये-नये प्रकारके कर व्गाये जाते हैं, 
जिससे राज्यकी दुरवस्था हो रही है | शान, दर्शन,सुख, वीर्य जो कि चेतन 
राजाके विश्वासपात्र अमात्य हैं, उनको कोतवाल, सेनापति, प्राइवेट सेक्रे- 
टरी आदिने खदेड़ बाहर कर दिया है। शरीर-देशको देखनेसे ऐसा प्रतीत 
होता है कि यहाँ चेतनराजाका राज्य न होकर सेनापति मोहने अपना 

शासन स्थापित कर लिया है। चेतनकी आज्ञाकी सभी अवहेल्ना 
करते हैं । 


मायारानी भी मोह ओर छोमको चुपचाप राज्यसंचालनमें सहायता 
देती है। उसने इसप्रकार पडयन्न किया है जिससे चेतन राजाका राज्य 
उलट दिया जाय और वह सखयं उसकी शासिका बन जाय । जब सुबुद्धि 
को चेतन राजाके विरुद्ध किये गये षड्यन्रका पता लगा तो उसने अपना 
कर्तव्य और धर्म समझ कर चेतन राजाकों समझाया तथा उससे प्रार्थना 
की--“प्रिय चेतन, तुम अपने भीतर रहनेवाले ज्ञान आदिकी सँभाल नहीं 
करते हो | इन्द्रिय और शरीरके गुणोंको अपना समझ भागा रानीमें इतना 
आसक्त होना तुम्हें शोभा नही देता | जिन क्रोध, मोह और काम कर्म- 
चारियोंपर तुमने विश्वास कर लिया है, वे निश्चय ही तुमको ठग रहे है, 
तुम्हारे चेतन्‍न्य नगरपर उनका अधिकार होनेवाल्य है, क्योकि तुमने शरीर 
के दारनेपर अपनी हार और जीतनेपर जीत समझ ली है | दिन-रांत माया 
के द्वारा निरूपित सासारिक धन्धोमे मस्त रहनेसे तुम्हे अपने विश्वासपात्र 
अमात्योको भी खो देना पड़ेगा । तुमने जो मार्ग अमी ग्रहण किया है, 
वह बिल्कुल अनुचित है। क्या कभी तुमने विचार किया है कि तुम 
कौन हो, कहोंसे आये हो, त॒म्हें कौन-कौन घोखा दे रहे है ओर तुम अपने 
खभावसे किसप्रकार च्युत हो रहे हो १ ये द्रव्य कर्म शानावरणादि तथा 
भावकर्म राग-द्वेषाद, जिनपर तुम्हारा अह्ट विश्वास हो गया है, ठुमसे 
बिल्कुल भिन्न हैं, इनका तुमसे कुछ मी तादात्य भाव नहीं है। प्रिय 
चेतन ! क्‍या तुम राजा होकर अब दास बनना चाहते हो | इतने चतुर 
और कल्यप्रबीण होकर तुमने यह बेवकूफी क्यों की ! तीन छोकके खामी 
होकर मायाकी मीठी बातोंमें उल्झकर भिखारी बन रहे हो । तुम्हारे ताप 
को देखकर मैं वेदनासे झुल्स रही हूँ, तुम्हारी अन्धता मेरे लिए लजाकी 
बात है, अब भी समय है, अवसर है, सुयोग है और है विश्वासपात्र अमा- 
त्योंका सहारा | दृदयेश ! अब सावधान होकर अपनी नगरीका शासन 

करें, जिससे शीघ्र ही मोक्ष महलूपर अधिकार किया जा सके। प्राणनाथ ! 
राज्य सेभाल्ते समय तुमने मोक्षमहलको प्रात्त करनेकी प्रतिश भी की 
थी | मैं आपको विश्वास दिलाती हूँ कि मोक्षमहलमें रहनेवाली मुक्ति- 
रानी इस ठगनी मायासे करोड़ों गुनी सुन्दरी और हाव-भाव प्रवीण 
है। उसे देखते ही मुग्ध हो जाओगे | एक बार उसका आलिंगन कर 
लेनेपर तुम अपनी सारी सुधबुध भूल जाओगे | प्रमाद और अहंकार 
दोनों हो तुमको मुक्तिरमाके साथ विहार करनेमें बाधा दे रहे हैं । 

इस प्रकार सुबुद्धिने नाना तरहसे चेतनराजाकों समझाया। सुबुद्धि 
की बात भान लेनेपर चेतनराजा अपने विश्वासपात्र अमात्य शान, दर्शन 
आदिकी सहायतासे मोक्षमहलपर अधिकार करने चल दिया | 

काव्यत्वकी दृष्टिसे इस रचनामे सभी गुण वर्तमान हैं। मानवके 
विकार और उसकी विभिन्न चित्तदृत्तियोंका अत्यन्त सूक्ष्म और सुन्दर 
विवेचन किया गया है। यह रचना रसमय होनेके साथ मगलूप्रद है। 
“शिव” और 'सुन्दर|का सयोग इसमे इतने अच्छे ढगसे दिखलाया गया है 
जिससे यह रचना स्थायी साहित्यमं अपना महत्त्वपूर्ण स्थान रखती है। 
शैलीकी दृष्टिसे इस रचनामे सस्क्ृत तत्सम शब्दोंकी प्रधानता, गम्मीरता 
और अलकारोंका प्रयोग सुन्दर हुआ है। भावात्मक शैलीमें कविने अपने 
हृदयकी अनुभूतिकों सरलरूपसे अभिव्यक्त किया है। दार्शनिकताके साथ 
काव्यात्मक शैलीमे सम्बद्ध और प्रवाहपूर्ण भावोंकी अभिव्यजना रोचक 
हुई है | चमत्कारपूर्ण उक्तियों हृदयको स्पर्श ही नहीं करती, किन्तु भीतर 
प्रविष्ट हो जाती हैं | माधुर्य ओर प्रसाद गुणके साथ कतिपय पद्मोमें ओज- 
गुण भी विद्यमान है | तब्रजमापाका निखरा रूप भावोको द्ृदयंगम करनेमें 
अत्यधिक सहायक है | 

कवि चेतन राजाकी व्यवस्थाका विश्लेषण करता हुआ कहता है--- 

काया-सी जु नगरीमें चिदानन्द्‌ राज करे; 
मायान्सी जु रानी पे सगन बहु सयो हे। 

मोइनसो है फौजदार क्रोध-सो है कोतवार ; 
छोमनसो धजीर जहाँ छूटिबेको रक्षो है॥ 
उद्ैको जु काजी माने, मानको अदर जाने ; 
कामसेनाका नवीस आई वाको क्यों है। 
ऐसी राजधानीमें अपने गुण भूछि रहो; 
सुघचि जब आई तबे शान आय गद्योहै॥ 


सुबुद्धि चेतनराजाकों समझाती है--- 


कौन तुम, कहाँ आए कोन बौराथे तुमहिं; 
काके रस राचे कछु सुधह धरतु हो । 
कौन हैं ये कर्म जिन्हें एकमेक मानि रहे ; 
अजहूँ. न छागे द्वाथ भाँवरि भरतु हो ॥ 
वे दिन चितारों जहाँ बीते हैं अनादि काल ; 
कैसे केसे संकट सट्दे हू विसरतु हो । 
तुम तो सयाने पे क्यान यह कौन कीन्हों; 
तीन छोक नाथ हू के दीन से फिरतु हो ॥ 
सुनो जो सयाने नाड्डु देखो नेकु टोटा काहु; 
कौन विवसाहु जाहि. ऐसी लीजियतु है। 
दस चोस विषे सुख ताको कहो केतो दुख ; 
परिके नरक मुख कौछों सीजियतु है । 
केतो काल बीत गयो, मनहू न छोर छोय ; 
कहूँ तोहि कहा भयो ऐसो रीक्षियतु दे । 
आपु ही विचार देखो, कहिये को कौन छेखो ; 
आवत परेखों तातें कहो कीजियतु है ॥ 


इसमें पॉचों शन्द्रियोंका सुन्दर संवाद मैया भगवतीदारु-द्वारा वर्णित 

है। बताया गया है कि एक सुरम्य उद्यानमें एक दिन एक मुनिराज 
५. धर्मोपदेश दे रहे थे। उनकी धर्मदेशनाका भ्रवण 

५७७७७४७७४ करनेके रिए. अनेक व्यक्ति एकन्रित थे। सभामें 
नाना प्रकारकी शकाएँ की जाने लगीं | एक व्यक्तिने मुनिराजसे पूछा-- 
“प्रभो ! पश्चे न्रियौँके विषय सुखकर है या दुखकर [” 

मुनिराज--“ये पह्चेन्द्रियों बडी दुष्ट हैं, इनका जितना ही पोषण 
किया जाता है, दुःख देती है।” 

एक विद्याधर बीचमे ही इन्द्रियोंका पक्ष लेकर बोला--“महाराज 
इन्द्रियों दुष्ट नही है। इनकी बात इन्हीके मुखसे सुनिये, ये प्राणियोंको 
कितना सुख देती हैं |” 

मुनिराज--“इन्द्रियों मेरे सामने प्रस्तुत हैं। मैं आशा देता हूँ 
कि जो इनमें प्रधान हो, वह अपनी महत्ता बतलये।”” 

मुनिराजके इन वचनोंको सुनकर सबसे पहले नाक अपनेको बडा 
सिद्ध करती हुई बोली--“मेरे समान महान्‌ ससारमे कोन है ? नाकके 
लिए राजा-महाराजा, ग्रीब-अमीर सभी कष्ट सहन करते हैं। नाक 
रखनेके लिए, ही तो वाहुबलीने दीक्षा धारण की, रामने वन-वन भ्रमण 
किया, सती सीताने अग्निमे प्रवेश किया, द्रौपदी सोमा आदिने अनेक 
कष्ट सहन किये ओर कितने ही साधु बनकर दर-दरके भिखारी बने | 
मेसी महत्ताका पता इतनेसे ही लगाया जा सकता है कि नाककी रक्षाके 
लिए कोई भी व्यक्ति अपना सर्वस्व छोड़नेको तैयार हो जाता है |” 

नाककी इस आत्मप्रशसाको सुनकर कान कहता है--“री मूर्खा ! 
तुझे घमण्ड हो गया है, तेरे दर्पकों मैं खूर कर दूँगा। तू कितनी 
घिनावनी है, दिनरात तुझमेसे पानी गिरता रहता है। छींक किसी भी 
इंष्ट काममें बाधक हो जाती है। तू गन्दगीका भाण्डार है। देख मेरी 
ओर, मैं कितना भाग्यशाली हूँ । अच्छे-अच्छे मधुर शब्द श्रवण कर 
कविता रचनेकी प्रेरणा मैं ही देता हूँ। घर्मोपदेश सुननेका काम भी 

मेरा ही है, यदि मैं उपदेश न सुनें तो यह जीव कभी भी मोक्ष प्रात 
करनेका प्रयत्न नहीं कर सकता है। द्वादशांग वाणीका श्रवण मैं ही 
करता हूँ, मेरी ही प्रेरणाको प्राप्त कर जीव आत्म-कल्याण करनेके लिए, 
तैयार होता है ।” 

कानकी इन अहम्मन्यतापूर्ण बातोंकी सुनकर आँख बोली--ुझे 
झूठी बड़ाई करते हुए रूज्जा नहीं आई, झूठ बोलना पाप है । तुम नहीं 
जानते कि तुम्हारे द्वारा ही अश्लील और गन्दी बाते सुनकर राग-द्वेष 
उत्पन्न होता है। तम्हारे द्वारा सुनी गई बातें झूठी भी हो सकती हैं ; 
कितने ही व्यक्ति इन झटठी बारतोंके कारण आपसमे कलह करते हैं, लडते 
हैं तथा कितने ही लड़-झगडकर मृत्युको भी प्रास हो जाते हैं। मुझसे 
बड़े तुम कभी नहीं हो सकते। मेरे द्वारा देखी गयी बात कभी भी झूठी 
नहीं हो सकती है। सुन्दर और मनोरंजक दृश्योका अवलोकन मै ही 
करती हूँ। मेरे द्वारा ही तुम तीर्थकरोंके मनोहर रूपको देख सकते 
हो, मेरे द्वारा ही साधु-सन्तोंके दर्शन हो सकते है । यदि मैं न रहूँ तो 
ससारका काम चलना बन्द हो जाय। शरीरम सबसे प्रधानता मेरी 
ही है। सिद्धान्त-प्रन्थोंका अध्ययन मुझसे देखे बिना कोई केसे वर 
सकैगा ! रास्ता चलना, देना-लेना, पुण्य कार्य करना मेरी ही कृपाका 
फल है। मेरे रहनेपर ही माई-बन्धु इज्जत करते है ।- एक ही क्षणमे में 
क्यासे क्‍या बना देती हूँ ।” 

आँखकी इस आत्मशछाघाको सुनकर रसना बोली--“अरी ! तुझे 
काजल्से रेंगकर भी लज्जा नहीं आती | तेरी ही कृपाका यह फल है कि 
सुन्दरी र्मणियाँ अपने अद्भु सलोने रूप-द्वारा साधु-मुनियोक्तों भ्रष्ट कर 
देती हैं | तुझसे अधिक तो मेरा ही प्रभाव है, अतः में तुझसे बड़ी हूँ । 
क्या तू नही जानती कि में ही घटरस व्यजनोंका खाद लेती हूँ । मेरे 
बिना शरीर पुष्ट नही रहेगा, परिणाम यह होगा कि न कान सुन सकेगा, 
न आँख देख सकेगी ओर न नाक सूँघ सकेगी | स्वाद लेनेके अतिस्क 

सन्त्सिद्धि और साहित्यके रसका आस्वादन मैं ही करती हूँ । मुझसे इतनी 
प्रबछ शक्ति है कि मैं शत्ुको भिन्न बना सकती हूँ। बड़े-बड़े मुनिराज 
और धर्मोपदेशक मेरे द्वारा ही धर्मका वर्णन करते हैं। खर्ग, नरक और 
मोक्षकी चर्चा मेरे द्वारा ही होती है ।” 

बीचमे बात काटकर स्पर्शनेन्द्रिय बोल उठी--“अरी जिह्ना ! व्यर्थ 
अभिमान मत कर । तेरी ही कृपासे आपसमें युद्ध होता है, तू ही णजा- 
महाराजो-द्वारा खून-खराबी कराती है | अभक्ष्य-भक्षण करना भी तेरा ही 
काम है। मैं अपने सम्बन्ध अधिक क्‍या कहँ--नाक, कान, ऑख 
सभी तो मेरे पॉवों पड़ते हैं, तुम सभी इन्द्रियाँ मेरी दासी हो। 
मेरे सामने तुमने व्यर्थमे झुटी बड़ाई कर पाप अर्जन किया है। मेरी 
महत्ता यही है कि मेरे बिना जप, तप, दान, पुण्य आदि कोई भी कार्य 
नही हो सकता है | हा्थोंसे दान दिया जाता है, पॉवोंसे तीर्थयात्रा की 
जाती है और मेरे ही द्वारा ससारके विषयोंका अनुभव किया जाता है। 
जानती हो मेरे बिना क्रिया नहीं और क्रियाके बिना सुख नहीं, अतः मैं 
सब इन्द्रियोंमे प्रधान हैँ ।” 

इसी बीचमे मन बोल उठा--“अरी मुखां, तुम क्या अनाप-सनाप 
बकती हो । तुम्हारे समान धूर्त कोई भी नही है। रमणियोंके प्रेमालिगिन 
से तुम्दी जीवको बॉधघती हो, तपस्यासे विचलित करना तुम्हारा ही काम 
है। अतः तुमसे बड़ा ओर प्रधान मैं हूँ । मेरे शुद्ध रहने पर ही सब कुछ 
झुद्ध रह सकता है। मै ही दया, ममता आदिको करता हूँ, जितने भी 
विकार हैं, मुझमें ही उत्पन्न होते हैं | इन्द्रियोंका संचालन मेरे ही द्वारा 
होता है। अतः मै सबका राजा हूँ ओर इन्द्रियों मेरी दासी हैं । मेरी 
प्रेणणाके बिना एक भी इन्द्रिय अपना कार्य नहीं कर सकती है। जीवके 
समस्त कार्योंका संचालन मेरे ही दाथमें है ।”? 

इसी बीच भुनिराज हँसते हुए कहने लगे--“अरे मूर्ख मन, तू क्‍यों 
गर्व करता है। जीवके पार्पोकी अनुमोदना ठम्हारे ही द्वारा होती है। 

इन्द्रियाँ स्थिर भी रहती हैं, किन्तु तुम सदा बन्दरके समान चंचल रहते 
हो । कर्मबन्धनका कारण रे मन, तू ही है। विषयोंकी ओर दौड़ना तेरा 
सहज खमाव है |” 

मुनिराजकी इन बातोकों सुनकर नमस्कार करता हुआ मन कहने 
लगा---“प्रमो ! मैं अपना दोष समझ गया । आप कृपाकर मुझे यह बत- 
लाइये कि परमात्मा कौन है और सुख किस प्रकार उपलब्ध होता है |” 

मुनिराज--“राग्र-द्ेषके दूर हो जानेपर यह आत्मा ही परमात्मा बन 
जाती है। परमात्मा दो प्रकारके है--सकल और निकल । परमात्माके ये 
भेद राग-द्वेषके अभावकी तारतम्यताके कारण हैं | यद्यपि किसी भी पर- 
मात्मामे राग-द्वेप बिल्कुल नही रहता, परन्तु जर्जरित संस्कार और वास- 
नाएँ इस जीवके साथ लगी रह जाती है, जिससे निकल परमात्मा शरीर 
के बन्धनकों छोडनेके उपरान्त ही यह जीव बन पाता है|” 


इस पड्चेन्द्रिय सवादमे इन्द्रियोंके उत्तर-प्रत्युत्तर बड़े ही सरस और 
स्वाभाविक है। कविने प्रत्येक इन्द्रियका उत्तर इतने प्रभावक ढंगसे 
दिखाया है, जिससे पाठक प्रभावित हुए बिना नहीं रह सकता । सर्व 
प्रथम अपने पक्षकों स्थापित करती हुई नाक कहती है--- 
नाक कह“ प्रभु मैं बढ़ी, और न बड़ों कहाय । 
नाक रहे पत छोकमें, नाक गए पत जाय ॥ 
प्रथम बदन पर देखिए, नाक नवरू आकार । 
सुन्दर महा सुद्दावनी, मोहित छोक अपार ॥ 
सुख विलसे संसारका, सो सब मुझ परसाद । 
नाना वृक्ष सुगन्धि को, नाक करे आस्वाद ॥ 
नाकके पक्षकों सुनकर कानका उत्तर--- 
कान कहे री नाक सुन, तू कहां करे गुमान। 
जो चाकर आगे चले, तो नहिं. भूष समान ॥ 

नाक सुरनि पानी झरे, बद्दे इछेषम अपार। 
मूधनि करि पूरित रहे, छाजे नहीं गैंचार ॥ 
तेरी छींक सुने जिते, करे न उक्तम काज । 
मुदै तुद्द दुर्गनन्‍्थमें, तडऊ न आबे लछाज ॥ 
वृषभ ऊँ नारी निरख, और जीव जग माँहिं। 
जित तित तोको छेदिये, तोऊ छजानो नाहिं ॥ 
2 > भ८ 
कानन कुण्डल झलकता, मणि भुक्ताफछ सार। 
जगमग जगमग हू रहे, देखे सब संसार ॥ 
सातों सुरको गाइबो, अद्भुत सुखमय स्थाद। 
इन कानन कर परखिये, मीठे मीठे नाद॥ 
कानन सरभर को करे, कान बड़े सरदार। 
छहों द्वव्य के गुण सुने, जाने सबद विचार ॥ 


यह एक सरस आध्यात्मिक रूपक काव्य है। इसका सृजन कवि 
भगवतीदासने सानवात्माकी उस चिरन्तन पुकारको लेकर किया है, जो 
मानव-मनमे अनादि काल्से व्याप्त जड़ीभूत अन्ध 

मधबिन्दुक चौपाई तमिखा-पुन्चका विदारण कर चिर-अमर आननन्‍्द- 
भासके अन्वेषणकी आकाक्षासे व्याप्त है। कबिने रूपकात्मक कथानकमें 
अपने अन्तःप्राणोका स्पन्दन भर कर शाश्वत वास्तविकताका अक्षम स्वरूप 
कलात्मक रुपसे प्रस्फुटित किया है। इसके मर्ममे निहित चिरन्तन सत्य 
सदा सूर्यकी तरह प्रोज्ज्वल रहेगा, युग या समय-विशेषका प्रकोप भ्रावणकै 
मेघोंके समान इसके उज्ज्वल स्वरूपको क्षणभरके लिए भले ही अन्धकार- 
मय बना दे, परन्तु इसका दिव्य सन्देश सदा ही मानवताका पाठ पढ़ाता 
रहेगा । कविने अतीन्द्रिय आनन्दका निरूपण करते हुए नाना मनोद्वेग 
एवं मायामय दृश्यपठोंका विवेचन बड़े ही द्वदय-आह्य ढंगसे किया है | 

प्रलोभन इस मानवकों मानवतासे किस प्रकार दूर कर देते हैं तथा जीवन- 
क्षितिज इन प्रलोभनोंसे कितना धूमिल हो जाता है, आदिका सूक्ष्म 
विश्लेषण इस रूघुकाय काव्यमें विद्यमान है। कञ्बनन और कामिनीका 
प्रलोमन ही प्रधान है, इसीके अधीन होकर मानव नाना प्रताड़नाओ, 
बेदनाओं और उद्वेलनोंका सन्‍्दोह अपनेमे समेटे अखण्ड ऐश्वर्य-सम्भोगके 
अप्रतिह्त आत्मोल्छासमे रत रहता है। परन्तु इस अपरिमित सुख-माण्डारमे 
भी आकांक्षाओंकी अतृप्ति रहनेसे वेदनाजन्य अनुभूति वर्त्तमान रहती है | 
कविने अपनी भावुकता और कलात्मकताका आश्रय लेकर इस रूपकमे 
उपयुक्त तथ्यकी सुन्दर विवेचना की है | 

कविने मधुबिन्दुकका रूपक देते हुए बताया है कि एक दिन एक 
मुनिराज पूछे गये प्रश्नोंका उत्तर देनेके लिए. कथा कहने लगे--“एक 
पुरुष बनमें जाते टटप भूलकर इधर-उधर भटकने छगा | जिस 
अरण्यमें वह 'ष्टक वह अरण्य अत्यन्त भयकर था | उसमे सिह 
और मदोन्‍्मत्त ग नाएँ. सुनाई पड़ रही थी । वह भयाक्रान्त 
होकर इधर-उधर छिपनेका प्रयास करने लगा, इतनेमे एक पागल हाथी 
उसे पकड़नेके लिए दोडा । हथीको अपनी ओर आते हुए. देखकर वह 
व्यक्ति भागा । वह जितनी तेजीसे भागता जाता था, हाथी भी उतनी ही 
तेजीसे उसका पीछा कर रहा था । जब उसने इस प्रकार जान बचते न 
देखी तो वह एक वृक्षकी शाखासे लटक गया, इस वृक्षकी शाखाके नीचे 
एक बडा अन्धकूप था तथा उसके ऊपर एक मधुमक्खीका छत्ता लगा 
हुआ था । हाथी भी दौडता हुआ उसके पास आया, पर छझाखासे रूटक 
जानेके कारण, वह उस पेड़के तनेको सूड़से पकड़कर हिल्ने लगा । इक्षक 
हिलनेसे मधुछत्तेसे एक-एक बून्द मधु गिरने लगा और वह पुरुष उस 
मधुका आस्वादन कर अपनेको सुखी समझने लगा । 

नीचेके अन्धकूपमे चारों किनारॉपर चार अजगर मुँह फैलाये हुए 
बैठे थे तथा जिस शाखाकों वह पकड़े था, उसे काडे और सफेद रघ्जके 

दो चूहे काट रहे थे । उस व्यक्तिकी बुरी अवस्था थी, पागल हाथी बृक्षको 
उखाड़कर उसे मार डालना चाहता था तथा हाथीसे बच जानेपर चूहे 
उसकी डालको काट रहे थे, जिससे वह अन्धकूपमे गिरकर अजगरोंका 
भक्ष्य बनने जा रहा था | उसकी इस दयनीय अवस्थाको आकाशमार्गसे 
जाते हुए विद्याधर-दम्पत्तिने देखा | स्री अपने पतिसे कहने रूगी-- 
“स्वामिन्‌ , इस पुरुषका जल्द उद्धार कीजिये । यह जल्दी ही अन्धकूपमे 
गिरकर अजगरोका शिकार होना चाहता है । आप दया हैं, अतः अब 
बिलमभ्ब करना अनुचित है, इसे विमानमे बैठाकर इस दुःखसे छुटकारा 
दिला देना हमारा परम कर्तव्य है।” स््रीके अनुरोधसे विद्याधर वहों आया 
ओर उससे कहने ढगा--“आओ ! मै तुम्हारा हाथ पढ़ड़े लेता हैँ | 
विश्वास करो मै तुम्हे विमान-द्वारा सुरक्षित स्थानपर पहुँचा दूँगा |” ,वह 
पुरुष बोला--“'मित्र, आप बडे उपकारी है, कृपया थोडी देर रुके रहे, 
अबकी बार गिरनेवाली मधु-बून्दको खाकर मै आता हैँ” । विद्याधरने 
बहुत देर तक प्रतीक्षा करनेके बाद पुनः कदह्य--“भई, निकलना है तो 
निकलो । विल्म्ब करनेसे तुम्हारे प्राण नही बच सकेंगे, जद्दी करो |” 

पुरुष---/'महामाग ! इस मधुबून्दमे अपूर्व स्वाद है। मै अब निक- 
लता हूँ, अबकी बूँद और चाट लेने दीजिये।” बेचारे विद्याधरने 
कुछ समय तक प्रतीक्षा करनेके उपरान्त पुनः कहा--“क्या भाई ! 
तुम्हे इससे छुटकारा पाना नहीं है ? जल्दी आओ, अब मुझे देरी हो 
रही है ।” लोभी पुरुष बार-बार उसी प्रकार एक बूँद और चाट लेने 
दो, उत्तर देता रहा । अब निराश होकर विद्याधर चला गया और कुछ 
समय पश्चात्‌ शाखाके कट जानेपर वह उस अन्ध कूपमे गिर गया 
तथा एक किनारेके अजगरका शिकार हुआ | इस रूपकको कबिने स्पष्ट 
करते हुए कहा है-- 


यह संसार महा वन जाब | तामहिं भयञअम कूप समान ॥ 
गज लिम कार फिरत निशदीस। तिहँ पकरन कहैुँ विस्वावीस ॥ 

वटकी जटा छटकि जो रही | सो आयुदां जिनवर कही ॥ 
विद जर काटत भूसा दोय । दिन अरु रैन छखडु तुम सोय ॥ 
माँली चूँटव ताहि शरीर । सो बहु रोगादिक की पौर ॥ 
अजगर परथो कूपके बीच | सो निगोद सबतें गति बीच ॥ 
याकी कछु मरजादा नाहिं। काल अनादि रहे इृद्द माहिं ॥ 
तालें भिन्न कही हृहि दौर । चहुँगति महितें भिन्न न और ॥ 
चहुँदिश चारहु महाभुजंग । सो गति चार कट्टी सरवंग ॥ 
मधुकी बून्द विषे सुख जान । जि सुख काज रहो हितमान । 
ज्यों नर स्यों विषयाश्रित जीव । इह विधि संकट सद्दे सदीव ॥ 
विद्याघर तह सुगुरु समान । दे उपदेश सुनावत ज्ञान ॥ 


कविने इस रूपक द्वारा विषय-सुख और सारददीनताका सुन्दर विश्लेषण 
किया है। तथा मिथ्यात्व, अविरति आदिको त्यागकर सम्यक्‌ भ्रद्धाल 
और सम्यक्‌ शानी बननेके लिए ज़ोर दिया है। 

स्वम्नबत्तीसी, मिथ्यात्वचतुर्दशी आदि ओर भी कई रचनाएँ आध्या- 
त्मिक रूपक काव्यके अन्तर्गत आती है। जैन रूपक काव्यकी परम्परा 
बहुत दिनोतक चलती रही । 


हिन्दी साहित्यमें जायसीके पद्मावतके पश्चात्‌ रूपक साहित्यकी धारा 
सूखी-सी माठ्म पडती है। यद्यपि नाव्यक्षेत्रमे मारतेन्दुका पाखण्ड-विड- 
म्बन, प्रसादका कामना नाटक ओर कवि पन्तका ज्योत्स्ना रूपकके सुन्दर 
उदाहरण हैं, तो भी इस अंगके विकासकी अभी आवश्यकता है। काव्य 
साहित्यमें प्रसादकी 'कामायनी' रूपक काव्य है। भारतेन्दुने कलियुगके 
प्रभावसे जीवनमे सतोगुणका अभाव एवं रजोगुण-तमोगुणका प्राधान्य है, 
इसका चित्रण इस रूपकमे किया है। नाठककारने बताया है कि शान्ति 
और करुणा दो सखियों हैं। शान्ति अपनी प्यारी माँ भ्रद्धाके वियोगमें 
दुःखी है। करणा अपनी सखी शान्तिको सान्तना देती हुई तीथों, 

आशभ्रम्मों, मठों, देवाल्यों एवं मुनियोके आवासोंमे भ्रद्धाको हँढ़नेको 
कहती है। शान्ति सर्वत्र श्रद्धाको ह्/ँढती है, पर उसे सर्वत्र पाखण्ड ही 
दिखलायी पडता है | धार्मिक श्रेष्ठताका भाव केवल शब्दोंमे ही है, क्रिया- 
त्मक जीवनमे प्रत्येक धर्मांवलम्बी धर्मके उदात्तस्वरूपकों भूलकर इन्द्रिय- 
सुख-लिप्सामे ही धर्म समझता है। यह नाटक शानसूर्योदय नाटककी 
छाया-सा प्रतीत होता है । 

कवि प्रसादका कामना नाटक सास्कृतिक रूपक है। कामना मानव- 
मनःलोककी रानी है, वह विल्यसके प्रति आइृष्ट होती है, पर उसके साथ 
उसका विवाह नहीं होता और अन्तमे सन्‍्तोषके साथ उसका परिणय हो 
जाता है। विलास कामनाकों छोड़ त्यल्साके साथ परिणय करता है--- 
दोनो एक दूसरेके आकर्षणपर मुग्ध हैं। बिलास अपना प्रम॒त्व स्थापित 
करनेके लिए स्वर्ण और मदिराका प्रचार करता है, पर्चात्‌ शनेः-दनेः 
सभ्य शासनकी दुह्ामई देकर सभी लोगॉपर नियन्त्रण करना आरम्म कर 
देता है। जब मानवता त्राहि-त्राहि करने लगती है, तो कामनाको अपनी 
भूल अवगत हो जाती है और वह सन्तोषकों वरण करती है। सब मिलकर 
विलास और लाल्साकों उनकी समस्त स्वर्णराशिके साथ समुद्रमे विसर्जित 
कर देते है। वह रूपक सागोपाज् है| 

जैन काव्यके रूपक भी सादड्भोपाड़् है। यद्यपि कथामे मानवीय 
रोचकवा कुछ क्षीण है, सैद्धान्तिक आधार कुछ अधिक स्पष्ट होनेके कारण 
मानव मनको रमानेसे कुछ असमर्थसे है; पर मानव मनको थकाते या 
बोझिल नही बनाते है। कवित्वका उल्लास प्रत्येक काव्यमे विद्यमान है। 
पात्रोंका चरित्र-विद्लस, उनका मासल व्यक्तित्व ओर आकर्षक वार्ताव्यप 
इन काव्योमे प्रायः नही है, फिर भी विचारोंका सुन्दर संकलन हुआ है। 
सूक्ष्म शरीरधारी पात्रोंका अतीन्द्रिय कर्छोक स्वभावतः मनोरज्ञक होता 
है | इन काव्योंमे सिद्धान्त और कविता जीवनकी आधार भूमिपर सहज 
समन्वित हैं | सुनहही कब्पनाएँ वायवी वातावरणमे कविताकी रग- 

श्र 

विरंगी क्यारियोमे सिद्धान्तॉकी कुसुमवाटिका आरोपित करती हैं। यह 
बाटिका कैवल इन्द्रियोंको ही तृप्ति नहीं देती, प्रत्युत अतीन्द्रिय जगतकों 
भी शान्ति प्रदान करती है। जीवनके रागात्मक सम्बन्धोंसे प्रथक्‌ हो 
मानव आध्यात्मिक लछोकमें विचरण करने लगता है। जैन कवियोंने रूपक- 
के अमूत॑ सिद्धान्तोंम और मूर्त कथावस्तुमे समानान्‍तर चलनेवाली एक 
साम्य भावना अकित की है। साम्य प्रायः इतना स्पष्ट और कथाका 
आवरण इतना झीना है कि रिद्धान्त स्वयं बोलते हुए, सुनाई पड़ते है। 


पय्माध्याय 


प्रकीर्णक काव्य 


जीवनके सूक्ष्म व्यापक सत्योंका उद्घाटन करना, मानवके प्रकृत राग- 
इेंषोका परिमार्जन करना एवं मानवकी स्वभावगत इच्छाओं, आकाक्षाओं 
और प्रवृत्ति-निदृत्तियोका सामझ्स्यथ करना ही जैन प्रकीर्णक काव्योंका 
वर्ण्य विषय है। इन काव्योमे मानवको जड़तासे चैतन्यकी ओर, शरीरसे 
आत्माकी ओर, रूपसे भावकी ओर बढ़ना ही ध्येय बतल्ाया गया है। 
जीवनकी विभूति त्याग और सयम है, यह त्याग भावुकताका प्रसाद न 
होकर श्ञानका परिणाम होता है। जबतक जीवनमें राग-हं घकी स्थिति बनी 
रहती है तबतक त्याग और सयमकी प्रवृत्ति आ नही सकती । राग और 
द्वेप ही विभिन्न आश्रय ओर अवल्म्बन पाकर अगणित भावनाओंके रूपसें 
परिवर्तित हो जाते हैं। जीवनके व्यवहार-क्षेत्रम व्यक्तिकी विशिष्टता, 
समानता एवं हीनताके अनुसार उक्त दौनों भावोंमे मौलिक परिवर्त्तन 
होता है। साधु ओर गुणवानके प्रति राग सम्मान हो जाता है, यही 
समानके प्रति प्रेम एव हीनके प्रति करुणा बन जाता है। मानव राग 
भावके कारण ही अपनी अभीष्ट इच्छाओकी पूर्ति न होनेपर क्रोध करता 
है, अपनेको उच्च और बड़ा समझ कर दूसरोका तिरस्कार करता है, 
दूसरोंकी धन-सम्पत्ति एव ऐश्वर्य देखकर हृदयमे ईरप्यामाव उत्पन्न करता 
है तथा सुन्दर रमणियोंके अवलोकनसे काम-तृष्णा उसके हृदयमें जाग्रत हो 
जाती है। 

जिस प्रकार रोगकी अवस्था और उसके निदानके माद्स हो जानेपर 
रोगी रोगसे निवृत्ति प्रात करनेका प्रयत्ञ करता है, उसी प्रकार प्रत्येक 

व्यक्ति संसारूूपी रोगका निदान और उसकी अबवस्थाकों जानकर उससे 
मुक्त होनेका प्रयास कर सकता है। संसारके दुःखोंका मूल कारण राग- 
द्वेष हैं, इन्हें शास्रीय परिभाषामें मिथ्यात्त कहा जाता है। आत्माके 
अस्तित्वमें विश्वास न कर अनात्मरूप--राग-द्वेष रूप श्रद्धा करनेसे मनुष्य- 
को स्व-परविवेक नहीं रहता है, जड़-शरीरकों आत्मा समझ लेता है तथा 
स्त्री, पुत्र, धन, धान्य, ऐश्वर्यमे रागके कारण ल्मसि हो जाता है; इन्हे 
अपना समझकर इनके सद्भाव और अभावमें हर्ष-विषाद उत्पन्न करता है। 

आत्मविश्वासके अभावमे ज्ञान भी मिथ्या रहता है। अतएव कषाय 
और असयमसे युक्त आचरण भी मिथ्याचरण कहा जाता है | अनात्म- 
विषयक प्रवृत्ति होनेसे इस मानवको सर्वदा कष्ट भोगना पड़ता है | इसी 
कारण सदाचारसे बिमुख मानवको आत्मभावमे प्रतिष्ठित करना सत्सा- 
हिल्मका ध्येय माना गया है। प्रकी्णक काव्यके स्चयिता जैन आचार्यों 
और कवियोने मानवका परिष्कार करनेके लिए. धार्मिक, सामाजिक, 
पारिवारिक आदि आद्शोंकी सरस विवेचना की है। उन्होंने मानवको 
व्यष्टिके तलसे उठाकर समष्टिके तलपर प्रतिष्ठित किया है। बहिर्जगतके 
सौन्दर्यकी अपेक्षा अन्तर्जगतके सीन्दर्यका इन्होंने प्रकीर्णक काव्योमे विशेष 
निरूपण किया है। यह सोन्दर्य क्षणक आनन्दको प्रदान करनेवाल्य नहीं 
है, अपितु मानव-दृदयकी गृढ़तम जटिल समस्याओका प्रत्यक्षीकरण 
करनेवाल्म है। 

जो कवि मानवके अन्‍्तर्जंगतके रहस्यको खोलकर देखता है, उसकी 
मानसिक पहेलियोको सुल्झाता है, वही श्रेष्ठ कविके सिंहासनपर आरूढ़ 
होनेका अधिकारी है। यद्यपि कुछ आलोचक काव्यकै इस उपयोगिता- 
वादी दृष्टिकोणकों स्वीकार नहीं करते है तथा आचारात्मक वर्णनोंकी 
प्रधानता होनेसे दूसरे काव्य साहित्यसे प्रथक्‌ ही कर देना चाहते हैं; 
परन्तु वे सम्भवतः इसे भुल्य देते हैं कि जीवनमे जो प्रमुख इृच्छाएँ 
ओर कामनाएँ हैं, साहित्यमे वे ही स्थायी भाव हैं। जो साहित्यकार 

मानवको अनात्म-भावनाओंसे मोड़कर आत्ममावनाओंकी समचतुरल 
भूमिमें ले जाता है और वहाँ जीवनका यथार्थ परिजश्ञान करा देता है, 
उसे स्थायी साहित्यका निर्माता माननेमें किसीको भी आपत्ति नहीं होनी 
चाहिये । हों, जहॉपर भाषोंकी अप्रतिहत धारा न होकर कोरा उपदेश रहता 
है, वहों निश्रय ही काव्य निष्माण हो जाता है। जैन प्रकीर्णक काव्यके 
निर्माताओंने अपार भाव-भेदकी निधिको लेकर प्रायः श्रेष्ठ काव्य ही 
रे हैं, जो युग-युगतक सास्कृतिक चेतना प्रदान करते रहेंगे | 


काव्यके सत्य, शिब॑ और सुन्दरं इन तीनों अवयवॉंमेसे जैन प्रकीर्णक 
काव्योंमे शिवत्व-छोकहितकी ओर विशेष ध्यान दिया है। पर इसका 
अर्थ यह नहीं कि सत्यं और सुन्दरकी अवद्देलना की गयी है। इन काव्योंमें 
सौन्दर्य और सत्यकी स्वाभाविकता इतनी प्रचु॒स्मात्रामे पायी जाती है, 
जिससे उदात्त भावनाओका सचार हुए बिना नही रहता | तथ्य यह है 
कि लोकहवितकी प्रतिष्ठाके लिए जैन श्रकीर्णक काव्य-रचयिताओंने रचना- 
चातुर्यके साथ मानसिक शक्तिके निमित्त सदृइत्तियोंकी आवश्यकता 
अनिवार्य रूपसे प्रतिपादित की है । 


कवि बनारसीदासकी सूक्तिमुक्तावली, श्ञानपच्चीसी, अध्यात्मबत्तीसी, 
कम्मछत्तीसी, मोक्षपेड़ी, शिवपच्चीसी, शानबावनी; भैया भगवतीदासकी 
पुण्यपच्चीसिका, अक्षरबत्तीसिका, शिक्षावल्ल, गुणमजरी, अनादिबत्तीसिका, 
मनबत्तीसी, स्वप्नबत्तीसी, वेराग्यपच्चीसिका, आश्चर्यचतुर्दशी; काॉंव 
(रुपचन्दकोपरमार्थ-शतक दोहा; कवि द्यानतरायका 'सुबोधपचासिका 
धमपन्चीसी, व्यसन त्याग धोड़श, सुखबत्तीसी, विवेकबींसी, धर्मरहस्य- 
बावनी, त्यौहारपचीसी, सजनशुणदशक; कवि आनन्दघनकी आनन्द. 
बहत्तरी; भूधर कविका जैनशतक, बुधजन कविकी बुधजनसतसई; 
डाल्रामका गुरूपदेश श्रावकाचार एवं दौलतराम कविकी छहदाला प्रसिद्ध 
प्रकीर्णक काव्य हैं | इन सभी कवियोंने आचार और नीतिकी अनेक बातें 

सरस रूपमे अंकित की हैं। यहाँ कुछ रचनाओंके सम्बन्धर्में प्रकाश 
डाला जायगा | 
संस्कृत भाषामे कवि सोमग्रमने सूक्ति-मुक्तावलीकी रचना की है। 
कविवर बनारसीदासने इसका इतना सरल और सरस अनुवाद किया है कि 
अनुवाद द्वोनेपर भी इस रचनामे मोलिकिताका आनन्द 
सक्तिसुक्तावली आता है| कविने जीवनोपयोगी, आत्मोत्थानकारी बाते 
अदभुत ढदगसे उपस्थित की हैं । मूर्ख मनुष्य इस मानव जीवनकों किस 
प्रकार व्यर्थ खोता है, इसका निरूपण करता हुआ कवि कहता है कि 
जैसे विवेकहीन मूर्ख व्यक्ति हाथीकों सजाकर उसपर इधन ढोता है, 
सोनेके पात्रमे धूल भरता है, अम्ृतसे पेर धोता है, कोएकों उडानेके लिए 
रन फेककर रोता है, उसी प्रकार वह इस दुर्लभ मानव शरीरको पाकर 
आत्मोद्धारके बिना योही खो देता है। कविका निरूपण जितना प्रमावो- 
त्पादक है, उतना ही मर्मस्पर्शी भी है। कवि कहता है--- 
ज्यों मति हीन विवेक बिना नर, साजि सतडज इंधन ठोवे । 
कंचन भाजन धघूछ भरे शठ, मृढ़ सुधारस सो पग धोचे ॥ 
बाहित काग उड़ाचन कारण, डार उद्धि मणि मूरख रोबे। 
त्यों यह दुर्लभ देह “ब्रनारसि! पाय अजान अकारथ खोवे ॥ 


लक्ष्मी कितनी चचल होती है ओर यह कितने तरहकी विलास-लील्ाएँ 
करती है, इसका चित्रण करता हुआ कवि कहता है कि वह सरिताके जल- 
प्रवाइके समान नीचकी ओर ढलती है, निद्राके समान बेहोशी बढाती है, 
बिजलीकी तरह चचल है तथा घुएके समान मनुप्यको अन्धा बनाती है । 
यह तृष्णा अग्निको उसी तरह बढ़ाती है जैसे मदिरा मचताकों। वेश्या 
जिस तरह कुरूप-सुरूप, झ्द्ब-आह्मण, ऊँच-नीच, विद्वान-मूर्स, आदिसे 
दिखावरी स्नेह करती है, उसी प्रकार यह भी सभीसे ऋत्रिम प्रेम करती 
है। वेश्याके समान ही विश्वघातिनी और नाना दुग्गुंणोंकी खान है। कवि 
इसी आशयको स्पष्ट करता हुआ कहता है-- 

नीच की ओर ढरै सरिता जिमि, घूम घढ़ावत नौंदकी नाईं। 

चंचला द्वो प्रगटे चपछा जिमि, अन्ध करे जिम घुमकी झाँइ॥ 

तेज करे तिसना दव ज्यों मद, ज्यों मद पोषित मूढ़के ताहँ। 

ये करतूत करे कमला जग, डोलत ज्यों कुछदा बिन साईं ॥ 

समस्त दोषोंको उत्पन्न करनेवाल्य अहंकार विकार है। इस “अहा 
प्रवृत्तिके आधीन होकर मनुष्य दूसरोकी अवहेलना करता है। अपनेको बडा 
और अन्यको तुच्छ या ल्घु समझता है। अतएव समस्त दोष इस एक ही 
दुष्प्रबृत्तिमि निवास करते है। कवि फहता है कि इस अभिमानसे ही 
विपत्तिकी सरिता कलछ-कल ध्वनि करती हुईं चारो ओर प्रवाहित हो रही 
है। इस नदीकी धारा इतनी प्रखर है, जिससे यह एक मी गुणग्रामको 
अपने पूरमे बहाये ब्रिना नही छोडती | अतएव यह “अहंभाव' एक विशाल 
पर्वतके तुल्य है, कुबुद्धि और माया इसकी गुफाएँ हैं, हिसक बुद्धि धूम- 
रेखाके समान और क्रोध दावानढके समान है | कवि कहता है-- 

जातें निकस विपति सरिता सब; जगमें फेल रही चहुँ ओर । 

जाके ढिंग गुणआम नाम नहिं; भाया कुमतिगुफा अंति घोर ॥ 

जहेँ वधबुद्धि धूमरेखा सम; उदित कोप दाधानल जोर । 

सो अभिमान पहार पढंतर; तजत ताहि सर्वज्ञ किशोर ॥ 

इस काव्यमे जीवनोपयोगी अहिंसा, सत्य, अचोर्य, ब्रह्मचर्य, अपरि- 
अह एवं संयमकी विवेचनाके साथ क्रोध, मोह, लोम, अभिमान, काम, 


ईर्ष्या, शणा आदि विकारोकी आल्येचना की गयी है। भाव और भाषा 
दोनों ही दृष्टियोसे रचना उपादेय है। 


मानवके शान्त गम्भीर दृदयकों अज्ञान सर्वदा वेदनामय बनाता 
रहा है | ज्ञानका जो अश शिवत्वका उद्घाटन करता है, उसके तिरोहित 
या आच्छादित हो जानेसे मानवका मानवत्व ही छप्त 
हो जाता है। कबिने इस रचनामे ज्ञानकी महिमा 
का मनोहर वर्णन किया है तथा कवि मानव-द्ृदयके अन्तरतमकों टटो- 


ज्ञानबावनी 

लता हुआ प्रभावोत्पादक हौलीमें म्मोद्वार व्यक्त करता हुआ पाखण्टियों- 
को फ़ठकारता है कि रे मूर्ख प्राणी ! तू क्यों दीन पशुओंका वध करता 
है। हृदयमे ज्ञान-ज्योतिकि जागत हुए बिना ठुम यज्ञ करनेके अधिकारी 
नहीं | सच्चा यज्ञ वही व्यक्ति कर सकता है जो आत्मजश्ञानके दीपकको 
प्रज्बलित कर सकेगा ! जो व्यक्ति नाना ती्थों और अनेक सरिताओंमे 
अबोधपूर्वक स्नान करता है, उसका वह स्नान व्यर्थ है। निर्मल आत्म- 
जल्मे स्नान किये बिना तीर्थस्नान कोरा आडम्बर है। सच्चा आत्मबोध 
ही शान्ति दे सकता है, इसीसे आत्मदर्शन सम्भव है। शानी व्यक्ति 
विपत्ति और संकटके समय अचल, अडिग और स्थिर रहता है | ससार- 
का कोई भी प्रलीमन उसे अपने कत्त॑व्य-मार्गसे च्युत नहीं कर सकता 
है। सुख-दुःख तो संसारमें पुण्य-पापके उदयसे अहर्निश आते रहते 
है। विचारों और भावनाओंमे सन्तुलन उत्पन्न करना तथा अन्‍्तसूमे 
ज्ञानदीपको प्रकाशित कर अनात्म-भावनाओंके तिमिरको विच्छिन्न करना 
प्रत्येक विचारवान्‌ व्यक्तिका कर्तव्य है। कवि बनारसीदास इसी भावना- 
को व्यक्त करते हुए कहते हैं--- 


कौन काज मुगध करत घध दीन पच्, 
जागी न अगम ज्योति कैसो यज्ञ करिहे। 
कौन काज सरिता समुद्र सर जल ढोहै, 
जातम अमकऊ दोझ्यो अजहूँ न डरिहे ॥ 
काहे परिणाम संक्‍्लेश रूप करे जीव, 
पुण्य पाप सेद किए कहूँ न उधरिहे। 
“बनारसीदास” निज उकत अमरझूत रस, 
सोई ज्ञान सुने तू अनन्त भव तरिषहे ॥ 


आत्मशानीकी अवस्था, कार्य-पद्धति एवं जीवनकी गतिविधिका 
निरूपण करते हुए कवि कहता है कि जिस व्यक्तिको सच्चा आत्मबोध प्रास 

हो गया है, वह अपनी सीमाका उल्लघन नहीं करता है| जिस प्रकार 
वर्षा ऋतुमे सरिताओंमे बाढ़ आ जाती है और उसमें तृण, काष्ठ आदि 
बस्तुएँ बह जाती हैं, किन्तु चित्राबेछ इस बाठमे बह जानेपर भी सड़ती- 
गलती नहीं है और न वह गली-गली मारी-मारी फिरती ही है, इसी 
प्रकार पॉर्चों इन्द्रियोके प्रपचमे पडकर भी आत्मशनी विलाससे पथक्‌ 
रहता है, इन्द्रियों उसे आसक्त नहीं कर पाती हैं | छोम, मोह आदि 
विकारोसे यह अपनी रक्षा कर लेता है-- 


ऋरतु बरसात नदी नाले सर जोर चढ़े, 
बादे नाहिं. मरजाद सागरके फेल की । 
नीरके प्रवाह तृण काठबृन्द बद्दे जात, 
चित्रायेल आइ चढ़े नाहीं कहू गैछ की ॥ 
बनारसीदास” ऐसे पंचनके परपंच, 
रंचक न संक आये वीर बुद्धि छेछ की । 
कुछ न अनीत न क्यों प्रीति पर गुण सेती, 
ऐसी रीति विपरीति अध्यातम दैक की ॥ 


इस रचनामे कुछ ५२ पद्म हैं, सभी आत्मबोध जाणत करनेमें सहा- 
यक हैं । 

मैया भगवतीदासकों जीवनकी नश्वरता और अपूर्णताकी गम्भीर 
अनुभूति है। इसी कारण विश्व और विश्वके इन्द्रोका चिन्तन, मनन 
और विश्लेषण इनकी कवितामें विद्यमान है। 
काल्यनिक और वास्तविक जीवनकी गहन व्याख्या 
करते हुए आत्मतत््वका विवेचन किया है। कविने इस प्रस्तुत रचनामें 
अपने आभ्यन्तरिक सत्यको देखने और दिखलानेका प्रयास किया है। 
कविका अनुभूतिका खोत आत्मदर्शनसे प्रवाहित है। वह जीवनकी समस्त 
समस्याओंका एकमात्र समाधान साधना या संयमको बतलाता है | जब- 


अनिश्यपच्चीसिका 

तक विश्वकै पदार्थोमे आसक्ति रहेगी, संयमकी भावना उत्पन्न नहीं हो 
सकती | इसी कारण कल्यकार जगतके वास्तविक क्षणम्गुर रूपको व्यक्त 
करता हुआ ससारकी स्वार्थ-परता, उसके रागात्मक घिनौने सम्बन्ध, एवं 
अन्तर्ज॑गतकी विभिन्न अवास्तविकताओं का प्रत्यक्षीकरण करता है, क्षणभगुर 
शरीरसे अमर आत्माकी ओर अग्रसर होता है तथा मूर्त जीवनमे अमूर्तका 
एवं स्थूल रूपमे सूक्ष्म रूपका सामीप्य लाभ करनेको उत्सुक है। भअनित्य- 
पत्चीसिकामे बाह्मचित्रणमे इतनी प्रगल्मता नहीं दिखलायी गयी है, जितनी 
अन्तर्जगत॒क़े चित्रणमे | विश्वके अतिरजित चित्र कबिकों मोहित नहीं कर 
सके हैं, अतः वह समारकी अस्थिरता, अनित्यता एवं निस्सार्ताका 
विवेचन करता है | कविकी यह विशेषता है कि उसने निराशाकी भावना 
कही भी व्यक्त नहीं होने टी है। जीवनमे आशा, स्फूर्ति, प्रेम, सन्तोष, 
विवेक आदि गुणोको उतारनेके लिए ज़ोर दिया है । 

कवि कहता है कि इस दुर्लभ मानव शरीरको प्रासकर यदि हमने 
अपने अन्तसका आलोडन नहीं किया, अपने रहन-सहन, खान-पानकी 
शद्धिपर ज्ञीर नहीं दिया, क्रोध-मान-माया-लोभ जैंसे विकारोंकों अपने 
दृदयसे निकाल बाहर नहीं किया एवं इन्द्रियोके विपयोमे आसक्त हो नाना 
प्रकारके कुकृत्य करना नहीं छोड़ा तो फिर इस शरीरका प्राप्त करना निर- 
थक है। जीवनमे अपरिमित आनन्द है, अनन्त सुख है, किन्तु इसकी प्राप्ति 
सच्चे आत्म-बोधके बिना नही हो सकती ह। हमारे जितने भी रागात्मक 
सम्बन्ध है, वे सब स्वार्थपर आश्रित है। हम इन रागात्मक सम्बन्धोंसे 
ऊपर उठनेपर ही वास्तविक सुख पा सकते है | मानव जीवन वास्तविक 
आत्मदर्शन करनेके लिए मिला है, अतएव इसका सहुपयोग करना प्रत्येक 
व्यक्तिका कर्त्तव्य है। इस भौतिक जगतमे दुःखका मूल कारण अनात्म- 
भाव ही है। कवि कहता है-- 


नर देह पाये कहा, पंढित कहाये कहा, 
तीरथके नहाये कहा तरि तोन जेदे रे। 

रूच्छिके कमाये कहा, अच्छके अचघाये कहा, 
छम्तके घराये कहा छीनता न ऐहैे रे॥ 
केशके सुंढ़ाये कहा, भेषके बनाये कहा, 
जोवनके आये कहा, जराहू न खैहे रे। 
अमको विछास कहा, दुज॑नसें वास कहा, 
आतम प्रकाश विन पीछे पछितेहे रे। 


इस रचनामे कुल २६ पद्म है, कविने इनमें भविष्यके उज्ज्वल प्रकाश- 
को अंकित करनेके साथ अतीत और वर्तमानका समन्वय भी करनेका 
आयास किया है | 


कवि द्यानतरायने १२१ पद्मोमे यह मनभावन रचना टिखी है। 
कविने आत्मसीन्दर्यका अनुभव कर उसे ससारके सामने इस टगसे रखा 
है, जिससे वास्तविक आन्तरिक सौन्दर्यका परिशान 
सहजमे हो जाता है। यह कृति भानव-हृदयको स्वार्थ 
सम्बन्धोकी सकीर्णतासे ऊपर उठाकर लोक-कल्याणकी भावभूमिपर ले 
जाती है, जिससे मनोविकारोंका परिष्कार हो जाता है । अनेक विकारोंका 
विश्लेषण करनेके कारण कबिकी बहुदर्शिता प्रकट होती है । मानव-हृदयके 
रहस्योंमे प्रवेश करनेकी अतुल क्षमता विद्यमान है। आरम्ममें इश्टदेवको 
नमस्कार करनेके उपरान्त भक्ति और स्तृतिकी आवश्यकता,मिथ्यात्व और 
सम्यक्तवकी महिसा, णहवासका दुःख, इन्द्रियोकी दासता, नरक-निगोदके 
दुःख, पुण्य-पापकी महत्ता, धर्मका महत्त्व, श्ञानी-अशानीका चिन्तन, 
आत्मानुभूतिकी विशेपता, शुद्ध आत्मस्वरूप, नवतत्त्वस्वरूप, आदिका 
सरस विवेचन विद्यमान है| कविने भमवसागरसे पार उतरनेका कितना 
सुन्दर उपाय बतलाया है-- 


डउपदेशशतक 


सोचत जात सबे दिनरात, कछू न बसात कहा करिये जी । 
सोच नियार निजातम घारहु, राग बिरोध सबे हरिये जी ॥ 

यों कहिये जु कद्दा लिये, सु घदे कहिये करुना घरिये जी। 
पावत मोख मिटावत दोष, सु यों भवसागरकों तरिये जी ॥ 


ससारमे सुख और शान्ति समताके द्वारा ही स्थापित हो सकती है। 
जबतक तृष्णा और छाल्सा लगी रहती है, तबतक शान्ति उपलब्ध नही 
हो सकती । शाश्वतिक शान्ति सन्तोपके बिना नहीं मिल सकती है। जब- 
तक हमारी प्रद्ृत्तियों बहिमुंखी रहती है, तबतक आध्यात्मिक प्रभातका 
उदय नहीं हो सकता | इस आध्यात्मिक समरसताके विवेचनमे कवि 
प्रत्यक्ष जीवनम निराश दृष्टिगोचर नही होता है, किन्तु आशाकी नवीन 
राशियाँ उसके मानस क्षितिजपर उदय हो रही हैं। कवि चरम सत्यमें 
विश्वास करता हुआ कह उठता है-- 


काहै को सोच करे मन मूरख, सोच करे कछु हाथ न ऐटै । 
पूरब कर्म सुभासुभ संचित, सो निहचे अपनो रस दैहे ॥ 
ताहि निबारनकों बलघंत, तिहँ जगमाहिं न कोड छसेदे । 
तातें हि सोच तजी समता गह्ि, ज्यों सुख होइ जिनंद कहेहे ॥ 


समदृष्टि अपने आत्मरूपका अनुभव करता है, उसे अपने अन्तसकी 
यह छवि मुग्ध और अतुलनीय प्रतीत होती है ! उसकी यह प्रेयसी अत्यन्त 
ज्योतिर्मय है, इसके श्रसकेतमात्रसे पकज खिलते हैं, तृण-तरुपात सिहर 
उठते हैं, हरित दूर्वादल लहराने छगते हैं और नवीन उमगे, नयी भाव- 
नाएँ उत्पन्न हो आनन्द-विभोर कर देती है। कवि इस अनुपम सुन्दरीकी 
कल्पनासे ही सिहर जाता है ओर कह उठता है-- 


केवलूग्यानमई परमातम, सिद्धसरूप छसे सिर ठाहीं । 
व्यापकरूप अखंड प्रदेश, ऊसे जगमें जगसो वह नाहीं ॥ 

चेतन अंक लिये चिनमूरति, ध्यान घरो तिसकौ निञ्रमाहीं ! 
राग विरोध निरोध सदा, जिम होह वही तजिके विधि छाहीं ॥ 

इस रचनामें कवि यानतरायने दानका महत्त्व, आदर्श, उपयोगिता 
एवं सहकारिताकी भावनाका अंकन किया है। कविने कोमल, कमनीय 
कल्पनाओका सजनकर जीवनकी विषमताओंका 
समाधान करनेका आयास नहीं किया है, प्रत्युत 
जीवनकी ठोस भावभूमिमे उतरकर प्रकृत राग-द्वेषोंके परिमार्जनका विधान 
बताया है। अनन्त आकांक्षाएँ दान, त्याग, सन्तोषके अभावमे वृद्धिंगत 
होती हुई! जीवनकों दुखमय बना देती हैं| कविने अपने अन्तसमें इस 
बातका अनुभव किया कि यह मानव जीवन बडी कठिनाईसे प्रास हुआ 
है, इसे प्रासकर यों ही व्यतीत करना मूर्खता है, अतः 'सर्वजनहिताय'की 
प्रेरणासे प्रेरित होकर कवि यह कहता है-- 


भौन कहा जहाँ साध न आवत, पावन सो भ्रुषि तीरथ होई। 
पाय प्रछालकें काय छगायकें, देहकी सर्व विथा नहिं खोई ॥ 
दान करयो नहिं पेट भर्यौ बहु, साधकी आघन बार न जोई । 
सानुप जोनिछों पायकें मूरख, कामकी बात करो नहिं कोई ॥ 


भानवकी दृष्णा प्रज्वल्ति अग्निमे डाले गये ईघनकी तरह वैमब- 
विभूतिके प्राप्त होनेपर उत्तरोत्तर बृद्धिंगत ही होती जाती है। जिन बाह्य- 
पदार्थॉस मानव सुख समझता है और जिनके प्रथक्‌ हो जानेसे इसे दुःख 
होता है, वास्तवमे वे सब पदार्थ विनाशीक हैं। लोभ और तृष्णा मानव- 
को अशान्ति प्रदान करती है, इन्हीं विकारोंके आधीन होकर मानव आत्म- 
सुखसे वचित रहता है ! सूम व्यक्ति उपयुक्त विकारोंके आधीन होकर ही 
सम्पत्तिका न स्वयं उपभोग करता है ओर न अपने परिवारकों ही उपभोग 
करने देता है | कविने ऐसे व्यक्तिकी कोएसे ठुरूना करते हुए, इस पामरकों 
कौएसे भी नीच बतलाया है। कवि कहता है--- 


सूमको जीवन है जयमें कहा, आप न खाय खथाय न जाने ! 
दर्वके बंधन माह बँध्यो इढ, दानकी बात सुने नदिं काने ॥ 


दानवावनी 

तातें बढ़ी गुन कागमैं देखिये, जात बुलायकें भोजन ठानें । 
लोभ बुरौ सब औगुनमैं इक, ताहि तजे तिसको हम मानें ॥ 


दान देनेकी सार्थकताका निरूपण करता हुआ कवि कितने मर्मस्पशी 
ढंगसे कहता है-- 


दीनकौं दीजिये होय दया मन, मीतकों दीजिये प्रीति बढावे। 

सेवक दीजिये काम करे बहु, साहब दीजिये आदर पाये ॥ 

शत्रुको दीजिये वर रहे नहिं, भाटकों दीजिये कीरति गावे। 

साथकों दीजिये मोखके कारन, 'हाथ दियो न अकारथ जावे! ॥ 
इसमे कविने अपनी वेयक्तिक आत्मानुभूतिको जाग्रत करते हुए 
इस मानव जीवनको सुखी बनानेवाल्यी अनेक बातोका निरूपण किया है | 
शानेन्द्रियोंके माध्यमसे मन जिन भावनाओ, सवेद- 
५७७७७७ नाओंको ग्रहण करता है, उनका किसी न किसी 
प्रकारका चित्र हृदयपटलूपर अवध्य जकित हो जाता है। वातावरण, 
परिस्थिति, सस्कार आदिकी विभिन्नताक कारण कविके हृदयपटपर अनेक 
बस्तुओंके विविध चित्र उतरे हैं; अतः उसने अपने अन्तसूमें जगतका 
अनुभव जिस रूपमें किया है, उसे व्यावह्य रिक रूप देकर व्यज्ञित करनेका 
उपक्रम किया है। बाह्मजगतमे तमी सुख-शान्ति स्थापित हो सकती है, 
जब मानवका हृदय स्वच्छ हो जाय | व्यक्तित्वके परिष्कारके लिए सयम, 
त्याग और अहिसातत्त्वकका अपनाना प्रत्येक व्यक्तिके लिए आवश्यक है । 
जो व्यक्ति इष्ट-वियोग और अनिष्ट-सयोगमे घबड़ा जाता है, जीवनमे 
निराश हो जाता है; कविने उसके मनमे सन्ध्या समय सरिताके उस पार 
सुदूर आकाशके कोनेमे उठे किसी नवीन बादलमे विद्युत्‌की रेखाओंके 

समान उज्ज्वल आशाका सचार करते हुए, कहा है-- 
पीतम मरेकौ सौच करे कहा जीव पोच, 
तजे ते अनन्त भव सो कह सुरत है । 


प्रकीर्ण क काव्य १२३ 


एक आवबे एक जाय ममतासों बिलछाइ, 

रोज मरे देखे सुने नेक ना झुरत है ॥ 

घूत सौं अधिक भ्रीत धह् ठाने चिपरीत, 

यह तो महा अनीत जोग क्यों जुरत है । 

मरनो है सूझे नाहिं मोहकी महरूमाहिं, 

काल है अवेया स्वास नोबति घुरत है ॥ 

ज्ञानी व्यक्ति जब श्ञानकी दिशामे बढ़ने रूगता है, तो सासारिक 

आकर्षणके प्रतिकूल झोंके उसे अपने पथसे विचलित नहीं कर सकते। 
उसके हृदयमे मानव जातिका प्रेम इतना प्रबल हो जाता है, जिससे 
वह किसी भी व्यक्तिकों दुःखी नहीं देखना चाहता है। रम्य इन्द्र- 
घनुषके समान ऐन्द्रियिक आकाक्षाएँ, वासनाएँ स्वार्थके स्तरसे ऊपर 
उठा देती है, जिससे सर्वप्रकारकी शान्ति उपलब्ध होती है। जिन 
पदार्थोके प्रदोभनके कारण राग-बुद्धि उत्पन्न होती है, भनकी भूमिकी 
सुमन-जैसी कोमल भावनाएँ स्वार्थस पकिल होती रहती है; कविने 
उन्ही पदार्थोंसे उत्पन्न भावनाओका रसमयी भावतरगोके फुहारोंसे सिंचन 
करते हुए मधुर कामनाओके साक्षात्कारका आयास किया है। सहृदय 
कवि लाल्साकी लूहरोसे युक्त रसकी नदीके किनारे विचरण करते 
हुए अनुभव कर कह उठता है--- 

देस देस धाए गढ़ बॉके भूपती रिश्नाये, 

थलहू खुदाए गिरि ताए पाए ना मस्थो ! 

सागरकों तीर धाए मंत्रहू मसान ध्याए, 

पर घर भोजन ससंक काक ज्यों करयों ॥ 

बड़े नाम बढ़े दाम कुछ अभिरास घास, 

तजिकें पराये काम करे काम ना सरसों | 

तिसना तिगोड़ीन न छोड़ी बात भौंढी कोऊ, 

सति हू कनौड़ी कर कौड़ी धन ना ससयो ॥ 

कविने इस व्यौहारपच्चीसीमे जीवनकों परिष्कृत करनेके साथ गर्व, 
ईर्ष्या, प्रमाद, क्रोध आदि विकारोंकों दूर करनेके लिए ज़ोर दिया है। 
कवि कहता है कि समष्टि और व्यश्कि हितके लिए क्रोध, मान, माया 
और लोभ कषायोंका त्याग करना आवश्यक है। क्रोध प्रीतिका नाश 
करता है, मान विनयका, माया मित्रताका ओर रोम सभी सदगुणोंका 
नाथ करता है। अतएव शान्तिसे क्रोधको, नम्नतासे अभिमानको, सरल्ता- 
से मायाको और सन्‍्तोषसे लोमको जीतना चाहिये। मानवकी मानवता 
यही है कि वह अपने हृदय और मनका परिष्कारकर समाजको सब प्रकार- 
से सुखी रखे । जो व्यक्ति अपने ही स्वार्थोम रत रहता है, समाजका 
खयाल नहीं करता है; वह पशुसे भी नीच है | कविने इस बातकों अनेक 
दथन्तों, प्रतिदशन्तो-द्वारा स्पष्ट किया है। नैतिक विधानका निरूपण 
करते हुए. कविने उपदेशकका पद नहीं ग्रहण किया है। कविता सरस है, 
आचार और लछोकहितका निरूपण करनेपर भी सौन्दर्यकी कमी नहीं 
आने पायी है। 

कवि द्यानतरायकी यह सुन्दर सरस रचना है। कविने इसमे मानव 
जीवनकों सुखी ओर सम्पन्न बनानेके लिए, अनेक विधि-निषेधात्मक 
नियमोका प्रतिपादन किया है। कवि कहता है कि 
यदि क्रोध करनेकी आदत पड़ गयी है तो कमोंके 
ऊपर क्रोध करना चाहिये। कर्मोके आवरणके कारण ही यह सच्चिदा- 
नन्द आत्मा नाना प्रकारके कष्ठोंकी सहन कर रही है, अतः इस आत्मा- 
को स्वतन्त्र करनेके लिए कर्मोंपर क्रोध करना परम आवश्यक है। मान 
करना यद्यपि हानिप्रद है, परन्तु आत्मिक गुणोंका मान करना श्रेष्ठ होता 
है। जब व्यक्तिको यह अनुभूति हो जाती है कि हमारी अपनी सम्पत्ति 
अपने पास है, यह ज्ञान, आनन्द रूप सम्पत्ति मौतिक सम्पत्तिकी अपेक्षा 
श्रेन्‍्ठम है, उस समय आत्मामे हर्ष और गौरवकी भावनाएँ उत्पन्न 
होती हैं तथा आत्मविकासकी प्रेरणा मिलती है। इसी प्रकार माया 


चूरण पंचासिका 

संसारके पदार्थोंमें लित कराती है, परन्तु वूसरेके दुःखकों देखकर द्रवीभूत 
हों जाना और ममतावश उसके कष्ट-निवारणके लिए तत्पर हो जाना 
जीवनकी श्रेष्ठ प्रवृत्ति है। अन्यके संकटको दूर करनेवाली ममता जीवनमें 
सुख उत्पन्न करती है, अतएव ग्राद्य है | 

लोभवश किसी बस्तुकों लेनेकी प्रवृत्ति करना तथा धन एकत्रित 
करनेके लिए समाजका शोषण करना, जघन्य प्रवृत्ति है। यद्यपि छोभके 
प्रत्यक्ष दोषोंसे प्रत्येक व्यक्ति परिचित है, किन्तु यह नैसर्गिक प्रव्नत्ति अनेक 
प्रयक्ष करनेपर भी नहीं छूटती है । अतएव कवि कहता है कि तप करने- 
का छोम उपादेय है, इस प्रव्ृत्तिसति जीवका सच्चा विकास होता है, और 
समष्टि एवं व्यष्टि दोनोंके हितके लिए इस प्रकारका लोभ ग्राह्मय होता 
है । जब हम आत्म-शोधनके लिए रालायित रहते हैं, उस समय हमारे 
द्वारा छोकका मगल तो होता ही है, साथ ही हम अपना भी मंगल 
कर लेते है। 

प्रायः देखा जाता है कि अन्य व्यक्तियोके साथ कलह एवं सघर्ष 
करनेकी प्रवृत्ति हममे निसर्गतः रहती है। राख प्रयक्ष करनेपर विरल्े 
व्यक्ति ही इस प्रशृक्तिका परिष्कार कर पाते हैं। कवि इस प्रद्त्तिके परि- 
प्कारका उपाय बतलाता हुआ कहता है कि कपायो--क्रोध, मान, 
माया और लोभके साथ इन्द्र करना उपादेय है । मानव कमज़ोरियोका 
दास है, अपनी भूल्यें ओर प्रइ्ृत्तियोकों वह सहसा रोकनेमे असमर्थ है; 
अतएव वह कषायोंके साथ इन्द्र, संघर्ष ओर कलूह करता हुआ अपने 
जीवनकों आनन्दमय बना सकता है। यह निश्चय है कि विकारोंको 
शनैः-शनेः सुप्रद्नत्तियोंके अभ्याससे ही रोका जा सकता है । इसी बातको 
कवि स्पष्ट करता है-- 


क्रोध सुई जु करे करमों पर, सान सुई दिए समान बढ़ाजे। 
साया सुई परकष्ट नियारत, छोम सुई तपसों तन ताथे ॥ 
श्दे 

राग सुई गुरु देवपै कीजिये, दोष सुई न विष सुख भाजे । 

मोह सुई ज छखे सब आपसे, चद्यानत सजनको कटष्टिछाव ॥ 

पीर सुई पर पीर बिडारत, घीर सुई जु कषायसीं जूझे। 

नीति सुई जो अनोति निवारत, भीत सुई अघसौं न अरुझे ॥ 

ओऔगुन सो गुन दोष विचरत, जो गुन सो समतारस बूझे। 

मंजन सो जु करे मन मंजन, अंजन सो जु निरंजन सूझे ॥ 
कविने इस प्रकार जीवनमें सत्य, शिव॑ और सुन्दरंको उतारनेका 
उपाय बतलाया है | निम्न पद्ममे बुद्धि और दयाके वार्ताल्मपका कितना 
सुन्दर सबाद अकित किया गया है। बुद्धि दयासे अनुरोध करती है कि 
सखि, मै तेरा अत्यन्त उपकार भानूँगी, तू मेशा एक काम कर दे। यह 
चैतन्य मानव कुबुद्धि रूपी नायिकाके प्रेम-पाशमे बँध गया है, यद्यपि 
मैने इससे विरत करनेके लिए इस मानवको बहुत समझाया है, पर मेरी 
एक भी बात नहीं सुनता । अतः तू इस भानवकों समझा, जिससे यह 
मोहके बन्धनकों तोड अपने वास्तविक रूपको समझ सके। री सखी 
दया ! तू जानती है कि सोतका अभिमान किस प्रकार सहन किया जा 
सकता है ! पति यदि अन्य रमणीसे स्नेह करने लगे, तो इससे बड़ा और 

क्या कष्ट हो सकता है ! 

बुद्धि कहें बहुकाऊ गये दुःख, भुर भये कबहूँ न जगा है। 

मेरौ कह्यो नहिं मानत रंचक, मोसों बिगार कुमार सगा है ॥ 

ये हुरी सीख दया तुम जा विधि, मोहकी तोरि दे जेम तगः है। 

गावहुँगी तुमरो जस मैं, चछ री जिस पे निज पेम पयणा है ॥ 
मानव-जीवनमे विराक्ति प्रात करना सबसे अधिक कठिन कार्य माना 
गया है। कवि भूधरदासने अपने इस शतकमे वैराग्य-भावना जाण्त 
भूधशतक . *औरनेका विधान बतलाया है ! कवि वैराग्यको जीवन- 
विकासके लिए. परम आवश्यक मानता है, उसका 
अभिमत है कि विश्वकी अव्यवस्था, कलह और प्रतिद्वन्दिताका मूलेच्छेदन 

इसी भावनाके द्वारा हो सकता है। यद्यपि कहनेका ढंग सिद्धान्त निरूपण 
जैसा ही है, परन्ठ॒ मंजुल भावनाओंकी अभिव्यक्ति कविने सरस और 
हृदयग्राहक ढगसे की है | बिषय-प्रतिपादनमे 'दैन्य' या पलायन वृत्तिका 
अनुसरण नही है, प्रत्युत तथ्य-विवेचन है | 

भूधरशतकके कवित्त, सवैये, छप्पय बड़े ही सरस्, प्रवाहपूर्ण, 
लोकोक्ति समाविष्ट एवं जोरदार हुए है । बृद्धावस्था, संसारकी असारता, 
काल-सामर्थ्य, स्वार्थ-परता, दिगम्बर मुनियोंकी तपस्या, आश्या-तृष्णाकी 
नग्नता आदि विषयोंका निरूपण कविने बड़े ही अद्भुत ढंगसे किया है | 
विषय-प्रतिपादनकी शैली बडी ही स्पष्ट है। भावोंकों विशद करनेसे कवि- 
को अपूर्व सफल्ता प्राप्त हुई है। जिस बातका कवि निरूपण करना 
चाहता है, उसे स्पष्ट ओर निर्भव होकर प्रस्तुत करता है। नीरस और 
गूढ़ विषयोका निरूपण भी सरस और प्रभावोत्यादक ढंगसे किया गया 
है । कल्पना, भावना और विचारोंका समन्वय सन्तुल्ति रूपमे हुआ है। 
आत्मसौन्दर्यका दर्शन कर कवि कहता है कि संसारके भोगोंमें लिप्त प्राणी 
अहर्निश विचार करता रहता है कि जिस प्रकार भी संभव हो, उस प्रकार 
मैं धन एकन्रित कर आनन्द भोगू। मानव नानाप्रकारके सुनहले स्वप्न 
देखता है ओर विचारता है कि धन प्रास हो जानेपर अमुक कार्यकों 
पूरा करूँगा | एक सुन्दर भव्य प्रासाद बनवाऊँगा, सुन्दर रत्न, मणियों 
और मोतियोके आभूषण बनवारऊँगा, अपनी महत्ता और गौरवके प्रदर्शन- 
के लिए. धन खर्चकर बड़ेसे बड़ा कार्य करूँगा । अपने पुन्न-पौत्रादिका 
ठाय्-बायके साथ विवाह कर्ूूँगा । इस विवाहमें सोने-चॉदीके बतंनोंका 
वितरण करूँगा, जयतमे अपनी कीत्तिगाथा सर्वदा स्थिर रखनेका उपाय 
भी करूँगा । जहां अबकी बार घन हाथमे आया कि मैने अपने यशकों 
अमर करनेका उपाय किया। मानव इस प्रकारकी उधेड़-बुनमे/ सर्वदा 
लगा रहता है, उसका मनोराज्य निरन्तर पृद्धिगत होता चला जाता है 
और एक दिन मृत्यु आकर उसके विचारोंकी बीचमें दी हत्या कर देती है, 


१९६ हिम्दी-जैन-साहित्य-परिशीरन 


परिणाम यद्ट निकलता है कि वह शतरजके खिलाड़ीके समान अपनी 
बाजीकों वहीं छोड़ चला जाता है। सारे मनसूबे मन-कै-मनमे ही समा 
जाते हैं। यह विचारधारा किसी एक व्यक्तिकी नहीं है, प्रत्युत मानव- 
मात्रकी है, दर व्यक्तिकी यही अवस्था होती है। कवि इस सत्यका 
उद्घाटन करता हुआ कहता है--- 


चाहत है धन होय किसी घिध, तो सब काज सरे जियरा जी । 
गेह चिनाय करूँ गहना कछु,व्याहि सुता सुत बॉटिय भाँजी ॥ 
चिन्तत यों दिन जाहिं चले, जम आनि अचानक देत दगाजी । 
खेलत खेल खिलारि गये, रहदि जाइ रुपी शतरंजकी बाजी ॥ 


इस ससारमे मनुष्य आत्मज्ञानसे विमुख होकर शरीरकी ही सेवा 
करता है । इस शरीरको स्वच्छ करनेमे अनेक साबुनकी बह्टियाँ रगड़ 
डालता है तथा सुगन्धित तेलकी शीशियों खाली कर डालता है | फैशनके 
अनेक पदार्थोंका उपयोग शारीरिक सौन्दर्य-प्रसाधनमे करता है, प्रतिदिन 
रगड़-रगडकर दरीरको साफ़ करता है, इत्र और सेन्टोका आस्वादन 
करता है तथा प्रत्येक इन्द्रियकी तृप्तिके लिए. अनेक प्रकारके पदार्थोंका 
सचय करता है। स्पर्शन इन्द्रियकी दुष्टिके लिए, वेश्याल्योमें जाता 
है, रसनाकी तृप्तिके लिए. अभश्ष्य भक्षण करता है, प्राणकी सतुष्टिके लिए 
इच्च फुलेलकी गन्ध लेता है, नेत्रकी तृत्तिकि लिए. मनोहर रूपका अवल्गेकन 
करता है एव कर्ण इन्द्रियकी तृत्तिके लिए मनोहर मधुर शब्दोंकों सुननेके 
लिए लालायित रहता है। इस प्रकारके मानवकी दृष्टि अनात्मिक है, 
वह शरीरको ही सब कुछ समझ गया है। कवि भूधरदासने अपने 
अन्तसमे उसी सत्यका अनुभव कर जगतके भानवोकों सजग करते हुए 
कहा है-- 

माता पिता-रजन्बीरज सौं, उपज्जी सब सात कुधात भरी है । 

माखिनके पर माफिक बाहर, चामके बेठन बेढ़ धरी है ॥ 

नाई तो आय छगें अबहीं, वक बायस जीव बचे न घरी है । 
देह दशा यह दीखत आत, घिनात नहीं किन बुद्धि हरी है ॥ 


मनुष्य अपनेको अमर समझ जगतमे नाना प्रकारके पाप और 
अत्याचार करता है | इस विनाशीक शरीरको अमर बनानेके लिए, वह 
जड़ी-बूटियोका सेवन करता ऐ, नाना देवी-देवताओको प्रसन्नकर वरदान 
प्रास करना चाहता है, और विज्ञान-द्वारा ऐसी ओषधियोंका आविष्कार 
करता है, जिनके सेवनसे अमर हो जाय । इसके हूम्बे-चोड़े प्रोग्राम इस 
शरीरको ही सजाने, सँवारने, और बृद्धिगत करनेके लिए बनते है; 
अनात्मिक दृष्टि रखनेके कारण आत्मकल्याणसे विपरीत सभी वस्तुएँ 
इसे अच्छी प्रतीत होती है । अतएव कवि विश्वके समक्ष मृत्युकी अनि- 
वार्यताका निरूपण करता हुआ यह बतलानेका प्रयास करता है कि व्यर्थ- 
के पाप करनेसे कोई लाभ नही, मृत्यु जीवनमे अनिवार्य है, अतः दीनता 
और पत्ञयनकों छोड जीवनके मार्गमे अबाधित रूपसे बढ़ते चले जाना 
यह मानवता है| जीवन-मोह कर्त्तव्य-मार्गसे च्युत कर देता है, इसीसे 
व्यक्ति साहस, वीरता ओर नैतिक कार्योँमि गतिशील नहीं हो पाता। कवि- 
ने पा भावनाओको द्ृदयसे निकालनेके लिए ज़ोर देते हुए, 
कहां है--- 


लोहमई कोट केई कोठनकी ओट करो, 
_कॉगरेन तोप रोपि राखों पट भेरिके। 
इन्द्र चन्द्र चॉकायत चौकत हे चौकी देह, 
चतुरंध चम्‌ चहूँ ओर रहो घेरिके ॥ 
तहाँ एक भौंहिरा बनाय बीच बेठो पुनि, 
बोलौ सति कोऊ जो बुछाव नाम टेरिकें। 
ऐसे परपंच पाँति रची क्‍यों न भाँति भाँति 
केसे हू न छोटे जम देख्यो दम देरिके ४ 

युवावस्थाम मनुष्यकी भावनाएँ एक विशेष तीज प्रवाहसे बहती हैं । 
इस अवस्थामें पतनका गत और महत्ताका सोपान दोनों ही विद्यमान 
रहते हैं, यदि तनिक भी शिथिल्ता आई तो गर्तमे गिरना निश्चित है 
और सजग होने पर महत्ताके सोपान पर व्यक्ति चढ जाता है| जो युवा- 
वस्थामें विषय-वासनाओंमें अनुरक्त रहते हैं, वे एक श्रकार क्षम्य भी हैं; 
परन्तु वृद्धावस्था आजाने पर भी जो आत्मकल्याणसे विमुख हैं, वे वस्तुतः 
निन्‍्दाके पात्र हैं| कविने वृद्धावस्थाको बडी पैनी ओर सूक्ष्म इृष्टिसे देखा 
है। इतना स्वाभाविक और कल्ापूर्ण वर्णन अन्यत्र कठिनाईसे मिलेगा-- 


दृष्टि घटी पलटी तनकी छवि, बंक भई गति लंक नई है । 
रूस रही परनी घरनी अति, रंक भयों परयंक लई है ॥ 
कॉपत नार बहै मुख छार, महामति संगति छोरि गई है । 
अंग उपंग पुराने परे, तिशना उर और नवीन भई है ॥ 


भू अप न्‍ ५ 


जोई दिन कटे सोई आवमें अवश्य घटे, 
बूंद बूँद बीते जैसे अँजुलीको जल है। 
देह नित छोन होत नेन तेजहीन होत, 
जोबन मलीन होत छीन होत बल है ॥ 
आवैे जरा नेरी तके अंतक अद्देरी आवे, 
पर भौ नजीक जात नर-भो विफल है। 
मिले मिलापी जन दूँछठत कुशल मेरी, 
ऐसी माहीं मित्र ! काहे की कुशल हे ॥ 


भाव, भाषा, कल्पना और विचारोंकी दृष्टिसे यह रचना श्रेष्ठ है। 

इस सरस नीतिपूर्ण रचनामे देवानुरागशतक, सुभाषितनीति, उप- 
देशाधिकार और वियग-मावना ये चार प्रकरण हे। प्रथम देवानुराग- 
शतकमे कवि बुधजनने दास्य भावकी भक्ति अपने 
आराध्यकै प्रति प्रकट की है । यद्यपि बीतरागी प्रभुके 
साथ इस मावनाका साम्जस्य नहीं बेटता है, फिर भी भक्तिके अतिरेकके 
कारण कविने अपनेको दासके रूपम उपस्थित किया है। आत्मालोचन 
करना ओर जिनश्वरके माह्ात्म्यको व्यक्त करना ही कविका रूद्य है, 
अतः वह कहता है-- 
मेरे अवगुन जिन गिनौ, में औगुनकों धाम । 
पतित उधारक आप दो, करो पतितकों कास ॥ 


सुभाषित खण्डमे २०० दोहे हैं, ये सभी दोहे नीतिविषयक है ॥ 
लोक-मर्यादाके संरक्षणके लिए. कविने अनेक हितोपदेशकी बाते कही हैं। 
कबीर, तुलसी, रद्दीम और बृन्दसे इस विभागके दोहे समता रखते हैं। 
एक-एक दोहेमे जीवनको प्रगत्तिशील बनानेवाले अमृल्य सदेश भरे हुए 
है । कवि कहता है-- 


बुधजन-सतसई 


एक चरन हूँ नित पढ़ें, तो काटे ज्ञान । 
पनिहारीकी लेज सों, सहज कटे पाघषान ॥ 
महाराज महावृक्षकी, सुखदा शीतल छाय। 
सेचत फल भासे न तो, छाया तो रद्द जाय ॥ 
पर उपदेश करन निपुन, ते तो छखे अनेक । 
करे सभिक बोले समिक, ते हजारमें एक ॥ 
विपताकों धन राखिये, धन दीजे रखि दार । 
आतम हितको छा ढ़िए, घन, दारा परिवार ॥ 


इस खण्डके कतिपय दोहे तो पत्चतन्र ओर हितोपदेशके नीतिइलोकॉ- 
का अनुवाद प्रतीत होते हैं । ठुल्सी, कबीर और रहीमके दोहोंसे भी 

कबि अनुप्राणित-सा प्रतीत होता है। यद्यपि पारिभाषिक जैन धाब्दोंके 
प्रयोग-द्वारा सम्यत्त्वकी महिमा, मिथ्यात्वकी हानि एवं चरित्रकी महत्ता 
प्रतिपादित की है, फिर भी सामान्य सूक्तियोंका द्दितोपदेश और, तुल्सी- 
दासके दोहोंसे बहुत साम्य है । 

उपदेशाधिकारमें विद्या, मित्र, जुआनिषेघ, मद्य-मांस-निपेष, वेश्या- 
निषेध, शिकार-निन्दा, चोरी-निन्दा, परस्री-संग-निषरेध आदि विषयोपर 
अनेक उपदेशात्मक अनुभूतिपूर्ण दोहे लिखे गये है । इन दोहोके मनन, 
चिन्तन, स्मरण और पठनसे आत्मा निर्मल होती है, दृदय पूत भावनाओं- 
से भर जाता है और जीवनमे सुख-शान्तिकी उपलब्धि हो जाती है । 


विराग-भावना खण्डमें कविने ससारकी असारताका बहुत ही सुन्दर 
और सजीव चित्रण किया है। इस खण्डके सभी दोहे रोचक और मनोहर 
हैं। दृश्शन्तों-द्वारा संसारकी वास्तविकताका चित्रण करनेमें कविको आपूर्व 
सफलता मिली है| वस्तुका चित्र_नेन्रोंके सामने मृत्तिमान होकर उपस्थित 
हो जाता है। 
को है सुत को है तिया, काको धन परिवार | 
आके मिले सरायमें, * बिछुरेंगे निरधार ॥ 


परी रहेगी संपदा, धरी रहेगी काय। 
उलबलि करि क्यों हु न बचै, काछ झपट ले जाय ॥ 
आया सो नाही रहा, दशरथ छछभमन राम । 
तू कैसे रह जायगा, झूठ पापका धाम ॥ 
कविकी चुभती हुईं उक्तियों हृदयमें प्रविष्ठ हो जाती हैं तथा जीवनके 


आन्तरिक सौन्दर्यकी अनुभूति होने लगती है। इस सतसईकी भाषा ठेठ 
हिन्दी है, किन्तु कहीं-कहीं जयपुरी भाषाका पुट भी विद्यमान है | 

यह छोटी-सी सरस रचना कवि विनोदीलालकी है। कविने इसमें 
नेमिनाथकी बरातका चित्रण किया है तथा पश्च-पक्षियोंकों पिंजड़ेमें बन्द 
देखकर उनकी हिंसासे भयभीत हो युवक नेमिनाथ 
वैराग्य ग्रहण कर छेते हैं । इसकी कथावस्तुका निर्देश 
पूर्वमे नेमिचन्द्रिकाके परिशीलनमे किया जा चुका है। 

इसकी एक पमुख विशेषता यह है कि नेमिनाथके मनमे दुःखी राष्ट्रक 
दुःखको दूर करनेंकी प्रबल आकाक्षा उत्पन्न हो जाती है। यद्यपि उनके 
मनमे कुछ क्षणोंतक सासारिक प्रलोभनोसे युद्ध होता है, परन्तु जब तटस्थ 
होकर राष्ट्रके परिस्थितिका चिन्तन करते है, उस समय उनका मोह 
समास हो जाता है। भौतिक सुखोको छोड़कर मानव कल्याणके लिए. 
नेमिनाथका इस प्रकार तपस्याके लिए चला जाना, जीवनसे पलायन या 
दैन्य नही है | यह सच्चा पुरुषार्थ है। इस पुरुषार्थकों हर व्यक्ति नहीं 
कर सकता, इसके लिए महान्‌ आत्मिक बलकी आवश्यकता है। जिसकी 
आत्मामे अपूर्व बल होगा, अन्तस्तरूमे भानव-कल्याणकी भावना सुलगती 
होगी, वही व्यक्ति इस प्रकारके अद्वितीय कार्योंकों सम्पन्न कर सकेगा | 
कविने रचनाके आरम्भमें वरकी वेश-भूषाका वर्णन करते हुए बत- 
लाया है | 

मौर घरो सिर दूलहके कर कंकण बाँध दई कस डोरी। 

कुंडल काननमें झलके अति भाछमें छाछः विराजत रोरी | 

मोतिनकी छड़ शोभित है छबि देखि लूजें बनिता सब गोरी । 

लाल विनोदीके साहिबके प्र देखनको दुनियाँ उठ दौरी। 
विरक्त होते हुए नेमिनाथका चित्रण--- 

नेम उदास भये जबसे कर जोड़के सिद्धका नाम छियो है । 

अम्बर भूषण ढार दिये शिर मौर डतारके डार दियो है ॥ 

रूप धरों मुनिका जबहीं तबहीं चढ़िके गिरिनारि गयो है । 

छाछ विनोदीके साहिबने तहाँ पाँच महात्रत योग छयो है ॥ 


नेमिव्याह 

कविने इस रचनामें युवकोंके आदर्शके साथ युवतियोंके आदर्शका 
भी सुन्दर अंकन किया है । जबतक देशका नारी-समाज जाग्रत न होगा 
और “विवाह ही जीवनका उद्देश्य है” इस सिद्धान्तका त्याग न करेगा 
तबतक राष्ट्रका कल्याण नहीं हो सकता | राजुलने ऐसा ही आदर्श 
प्रस्तुत किया है। भोग जीवनका जघन्य लक्ष्य है, व्यक्ति जब भोगवादसे 
ऊपर उठ जाता है, तमी वह सेवा-कार्यमे प्रइृत्त हो जाता है। जब माता- 
पिता राजुलको पुनः वरान्वेषणकों बात कहकर सन्तुष्ट करते हैं, तब 
क्या ही सुन्दर उत्तर देती है-- 


काहे न बात सम्हाल कट्टों तुम जानत हो यह बात भली हे । 
गालछियाँ कादत हो हमको सुनो ततत भर्ती तुम जीभ चली है ॥ 
मैं सबको तुम तुल्य गिनौ तुम जानत ना यह बात रली है। 
या सबसे पति नेमप्रभू वह लाछ घविनोदीकों नाथ बली है ॥ 


जैन कवियोने बारहमार्सोकी रचना कर वीरता और राष्ट्रीयताकी 
भावनाओंका सुन्दर अकन किया है| यद्यपि बारह- 
भार्सोमे सवाद रूपमे सेवा ओर वैराग्यकी भावना ही 
अन्तमें दिखलाई गई है, परन्तु सवादोके मध्यमे 
विभिन्न मानवीय भावनाओका अकन भी सुन्दर हुआ है। प्रस्तुतं बारह- 
सासा कृषि विनोदीलाल-द्वारा विरचित है। इसमे शजुल अपने सकल्पित 
पति नेमिनाथसे अनुरोध करती है कि “स्वामिन्‌ ! आप इस युवावस्थामे 
क्यो विरक्त होकर तपस्या करने जाते हैं ! यदि आपकी तपस्या करना ही 
अभीए था और आप देशमे अहिंसा सस्कृतिका प्रचार करना चाहते थे तो 
आपने आघषाद महीनेमे यह नत्त क्यों नहीं लिया ! जब आप श्रावणमे 
विवाहकी तैयारी कर आ गये, तब क्‍यों आप इस प्रकार मुझे ठुकराकर 
जा रहे हैं। में मानती हैँ कि राष्ट्रोत्यानमे माग लेना प्रत्येक व्यक्तिका कर्तव्य 
है । स्वर्णिम अतीत प्रत्येक सदृदयको प्रमावित करता है। राष्ट्रकी सम्पत्ति 


बारहमासा 
नेमिराजुर 

युवक और युवतियों हैं, इन्हीके ऊपर राष्ट्रका समस्त भार है, अतः आपका 
महत्त्वपूर्ण त्याग वैयक्तिक साधना न बनकर राष्ट्रहित-साधक होगा; फिर 
भी मैं आपके कोमल दरीर और रूल्िति कामनाओंका अनुभव कर कहती 
हूँ कि यह जत आपके लिए उचित नहीं है। भआावण मासमे जत लेनेसे घन- 
घोर बादलोंका गर्जन, विद्युत्की चकाचौध, कोयछकी कुहुक, तिमिरयुक्ता 
यामिनी, पूर्वी हवाके मधुर और शीतल झोंके आपको वासनासक्त किये 
बिना न रहेंगे | इस महीनेमें दीक्षा लेना खतरेसे खाली नहीं है; अतणव 
तप साधन करना ठीक नहीं है ।” 

राजुलकी उक्त बातोंका उत्तर नेमिनाथने बड़े ही ओजस्वी वचरनोंमें 
दिया है | वह कहते हैं कि “जब तक व्यक्ति अपना शोधन नहीं करता, 
राष्ट्रका हत नही कर सकता है। आत्मशोधनके लिए, समयविशेषकी 
आवश्यकता होती है। भय और त्रास उन्हीं व्यक्तियोँंको विचल्ति कर 
सकते हैं, जिनके मनमे किसी भी प्रकारका प्रलोभन शेष रहता है। प्रकृति- 
के मनोहर रूपमे जहाँ रमणीय भावनाओंको जाग्रत करनेकी क्षमता है। 
वहाँ उसमे बीरता, धीरता और कर्त्तव्यपरायणताकी भी भावना उत्पन्न 
करनेकी योग्यता विद्यमान है। अतः श्रावण मासकी झड़ी वासनाके खान- 
पर विरक्ति ही उत्पन्न कर सकैगी। 

नेमिनाथके इस उत्तरको सुनकर राजुल भाद्रपद मासकी कठिना- 
इयोंका वर्णन करती है। वह मोहबश उनसे श्रार्थना करती हुईं कह्दती है 
कि “हे प्राणनाथ ! आप जैसे सुकुमार व्यक्ति भाद्पद मासकी अनवरत 
होनेवाली वर्षा ऋतुमें मुक्त प्रकृतिमें, जहों न भव्य प्रासाद होगा और न 
वस्त्रवेश्म होगा, आप किस प्रकार रह सकेगे १ झज्ञावात नन्‍्ही नन्‍्ही 
पानीकी बूँदोसे युक्त होकर शरीरमें अपूर्य वेदना उत्पन्न करेगा | यदि आप 
योगधारण करना चाहते है तो घर ही चल्कर योगधारण कीजिये | सेवकको 
बन जाना आवध्यक नहीं, वह घरमें रहकर भी सेवा-कार्य कर सकता है। 
प्राणनाथ ! में यह मानती हूँ कि इस समय देशमें हिंसाका बोल्थाल् है, 

इसे दूर करनेके लिए, पहले अपनेको पूर्ण अहिंसक बनाना पड़ेगा, तभी 
देशका कल्याण हो सकेगा । परन्तु आपका मोह मुझे इस बातकी प्रेरणा 
दे रहा है कि में इस कठिनाईसे आपकी रक्षा करूँ ।/” 

राजुरुकी इन बातोंको सुनकर नेमिनाथ हँस पड़ते है और कहते हैं 
कि कष्टसहिष्णु बनना प्रत्येक व्यक्तिको आवश्यक है। ये थोड़ेसे कष्ट किस 
गिनतीमें हैं, जब नरक, निगोदके भयकर कष्ट सहे हैं तथा इस समय जब 
हमारा राष्ट्र-सन्तप्त है, प्रत्येक प्राणी हिसासे छटपटा रहा है, उस समय 
तुम्हारी ये मोहभरी बाते कुछ भी महत्व नही रखती | मैने अच्छी तरह 
निश्चय करनेके उपरान्त ही इस मार्गका अवलरूम्बन लिया है। 

इसी प्रकार राजुलने बारह मद्दीनोकी भीषणताका चित्राकन किया है। 
नेमिनाथ इन विभीषिकाओसे मयभीत नहीं होते है और बह अपने अतमे 
हृढ रहते हैं. | इस प्रसंगके सभी पद्म सरल और मधुर है। कार्तिक मासका 
चित्रण करती हुई राजुल कहती है-- 

पिय कातिक में मन केसे रहे जब भामिनि भोन सजावेंगी । 

रवि चित्र-विचित्र सुरंग सबे, घर ही धर मंगल-गावैंगों ॥ 

पिय नूतन-नारि सिंगार किये, अपनो पिय देर बुछाबेंगी। 

पिय बारहियार बरे दियरा, जियरा तरसावेंगी ॥ 

नेमिनाथका प्रत्युत्तर-- 

सो जियरा तरसे सुन राजुल, जो तनकों अपनो कर जाने। 

पघुद्गऊ भिन्न है सित्न सबे, तन छाँढ़ि मनोरथ आन सयाने ॥ 

बूडैगो सोई कलिधार मैं, जढ़ चेतनको को एक प्रमाने। 

हंस पिधे पय मिश्ञ करे जल, सो परमातम आतम जाने ॥ 

बसन्‍्त ऋतुके आगमनकी विभीषिका दिखल्ती हुई राजुल कहती है- 

पिय छागेगो चैत बसंत सुहावनो, फूलेंगी बेर सबे बनमाही। 

फू्ेंगी कामिनी जाकों पिया घर, फूलेंगी फूछ सये बनराई ॥ 


प्रकीणंक काव्य र०्ज 


खेलहिंगे श्रजके बम में सब, बाऊगुपाऊ रु कुंवर कन्हाई। 
नेमि पिया उठ आधो धरे तुम, काहेको करहो छोग हँसाई मे 


यह पं० दौल्तरामकी एक सरस आध्यात्मिक कृति है। कविने जैन- 
तत्वोंके निचोड़कों इस रचनामे संकलित किया है। संस्कृतके अनेक अन्थों- 
को पढ़कर जो भाव कविके ह्ृदयमें उठे, उन्हे जैसेके 
तैसे रपमे छहाल्यमें रख दिया है। इस रचनाकी 
भाषा गैंटी हुई और परिमार्जित है। कविने जीवनमे चिरन्तन सत्य- 
को और सत्यकी क्रियाको जैसा देखा, जन-कल्याणकै लिए वही लिखा | 
मानवताका चरमविकास ही कविका अन्तिम लक्ष्य है। अतः वह समस्त 
बन्धनोंसे मानवकों मुक्तकर शाइवतिक आनन्द-प्राप्तेकि लिए अग्रसर 
करता है ; कविकी चिन्तनशील्ता चन्द्रमाकी चॉदनीके समान चमकती 
है | प्रथम ढालमे चारो गतियोका दुःख, द्वितीयमे मिथ्याबुद्धिकि कारण 
प्राप्त होनेवाले कष्ट, तृतीयमे सात तत्त्वके सामान्य विवेचनकी पश्चात्‌ 
सम्यक्तवका विवेचन, चतुर्थमे सम्यग्शानकी विशेषता, पञ्चममे विश्वक्र 
रहस्योको अवगत करनेके लिए, विभिन्न प्रधारके चिन्तन एवं पष्ठमे आचार- 
का विधान है| प्रथम ढालमे कविने नारक, पशु, मनुष्य और देबोंके भव- 
अमणोका कथन करते हुए बताया है कि अनादिकालसे यह प्राणी मोह- 
मदिराकों पीकर अपने आत्मस्वरूपको भूल संसार-परिभ्रमण कर रहा है | 
कबिने कितनी गहराईके साथ इस भव-पर्यटनका अनुमव किया है-- 


छहढाला 


मोह सहासद पियों अनादि, भूल आपको सरमत वादि। 
हर २५ जे 
काछ अनन्त निगोद्‌ संझार, बीत्यो एकेन्द्री तन घार ॥ 
एक स्वासमें जदद्स बार, जन्मों मर्यो भस्यौ दुःखभार। 
निकसि भूमिजछ पावक भथों, पवन प्रत्येक घनस्पति थयो ॥ 
दुर्ूलूल छह्दि ज्यों चिंतामणी, त्यों पर्याय छह्टी श्रसतणी । 

तीसरी दालमें जीव, अजीव, आखव, बन्ध, संवर, निर्जरा और 
मोक्षका तात््विक विवेचन है। कल्याणका मार्ग बतलता हुआ कवि 
कहता है-- 


था अजीव अब जाख्रव सुनिये, मन-वच-काम त्रियोगा। 
सिथ्या जपिरत जरु फषाय, परमाद सहित उपयोगा ॥ 

2 भर >८ 
ये ही आतमकों दुःख कारण, तातें इनको तजिये। 
जीव प्रदेश बंधे विधि सौँ, सो बंधन कबहेँ न सजिये ॥ 
शम दम तें जो कर्म न आचे, सो संवर आदरिये। 
तपबल तें विधि-पझनरन निर्जरा, ताहि सदा आवचरिये॥ 


आध्यात्मिक कृति होनेके कारण पारिभाषिक जैन शब्दोंकी बहुल्ता 
है; फिर भी मानव जीवनको उन्नत बनानेवाले सदेशकी कमी नहीं है । 
कवि कहता है कि अपने गुण ओर परके दोपोंको छिपानेसे मानवका 
विकास होता है। परछिद्रान्वेषणकी प्रद्नत्त समाज और व्यक्तिके विकासमें 
नितान्त बाधक है| अतएवं किसी व्यक्तिके दोपोकों देखकर भी उसे 
पुनः सन्मार्गमे लगा देना मानवता है। जो व्यक्ति इस भानवधर्मका 
अनुसरण करता है, वह महान है 


रिजगुण अरु पर ओगुण ढाँके, वानिज घर्म बढ़ाबे। 
कामादिक कर दृपतें श्रिगतें, निज परको सु दृढ़ाबे ॥ 


चौथी ढाल्मे वैयाक्तिक ओर सामाजिक जीवनके विकासकी अनेक 
भावनाएँ, अकित है। कवि आत्मविकासका साधन बतलाता हुआ 
कहता है--राग-हं ष करतार कथा कबहूँ न सुनीजे! आगे पुनः कहता 
है-../धर उर समताभाव, सदा सामायिक करिये! इन प्मोमे जीवनकों 
उन्नत बनानेवाले सिद्धान्तोंका कथन है। 


प्रकीर्णक काव्य २०७ 


पॉचवीं ढालमें संसारकी वास्तविकताका निरूपण करता हुआ कवि 
कहता है-- 
“ज्ञोधन गृह गोघन नारी, हय गय जन आज्ञाकारी। 
इन्द्रिय-मोग छिन थाई, सुरधनु चपछा चपछाई ४?” 
छठवीं ढालूमें जीवनके आदर्शोंको निरूपण करते हुए कहा है-- 
धयह राग आग दहे सदा, तातें समास्तत सेइये? 
इस प्रकार इस छोटी-सी कृतिमे जीवनकी यथार्थताका चित्रण किया 
गया है। 
छहढाल्यकी एक बहुत बड़ी विशेषता यह भी है कि इसमें समूचे 
जैन दर्शनको, पारिभा प्रिक शब्दावलिकि आधारपर सरस और सरल रूपमें 
गुम्फित कर दिया गया है। 


छठवाँ अध्याय 
आत्मकथा-काव्य 


आत्मकथा लिखना अन्य काव्योंकी अपेक्षा कठिन है। केखक 
निर्भीक होकर सामान्य जगतके घरातल्‍लूसे ऊपर उठकर ही आत्मकथा 
काव्य लिख सकता है | सत्यका प्रयोग करनेमे जो जितना सक्षम है, वह 
उतना ही श्रेष्ठ आत्मकथा-काच्य लिखनेकी क्षमता रखता है। जैनकवि 
बनारसीदासका सर्वप्रथम आत्मकथा-काव्य हिन्दी साहित्यम उपलब्ध है । 
आजसे लगभग चार सो वर्ष पूर्व कविने पद्मात्मक यह आत्मचरित लिखा 
है । इसमें अपने समयकी अनेक ऐतिहासिक बातोके साथ मुसलमानी 
यज्यकी अन्धाधुन्धीका जीता-जागता चित्र भी खीचा है। कविने सत्य- 
प्रियता, स्पष्रयादिता, निरभिमानता और स्वाभाविकताका ऐसा अकन 
किया है जिससे यह आत्मकथा आधुनिक आत्मकथाओसे किसी भी 
बातमे कम नहीं है। कविने अपने दोष ओर ब्रुट्योकों भी सत्य और 
इमानदारीकै साथ ज्योका-त्यों रख दिया हैं। अपने चारित्रिक दोषोंपर 
पर्दा डाल्मेका प्रयास नहीं किया है, बल्कि एक वैज्ञानिकके समान तटस्थ 
होकर यथार्थताका विश्लेषण किया गया है। 


यह आत्मकथा-काव्य व्यदेशकी बोली'मे लिखा गया है। भाषामे 
किसी भी प्रकारका आडम्बर नहीं है। जो भाषा सुगमतापूर्वक सर्व- 
साधारणकी समझमे आ सके, उसीमे यह आत्मचरित लिखा गया है। 
आत्मकथाके आदिसे स्वय कविने लिखा है--- 


जेनघर्म श्रीमाछ सुबंस | बनारसी नाम नरहंस ॥ 
लिन मनसाहिं विचारी बात | कटष्टी आपनी कथा विख्यात ॥ 


आत्मकथा-काम्य ड०९ 


जैसी सुनी विलोकी नेन। तैसी कछू कह्ों सुख बेन ॥ 
कट्ों जतीत-दोष-गुणवाद । बरतमानताईं. मरजाद ॥ 
आाषी दूसा होहगी जथा । ग्यानी जाने तिसकी कथा ॥ 
तातै भई बात मन जानि । थूलरूप कछु कट्ठों बचानि ॥ 
मध्य देसकी बीली बोलि । गर्मित बात कट्दों हिआ खोलि ॥| 
भाखों. पूरब-दसा-चरित्र । सुन काम धरे मेरे मित्र ॥ 


समूचची आत्मकथा इतनी रोचक है और ऐतिहासिक निबन्धनकी 
इृश्सि इतनी महत्वपूर्ण है कि इसका कुछ बिस्तारसे वर्णन करनेका 
लोभ सवरण नहीं किया जा सकता | कवि बनारसीदास एक धनी-मानी 
सम्भ्रान्त बंझमें उत्पन्न हुए थे। इनके प्रपितामह जिनदासका साका 
चलता था, पितामह मृल्दास हिन्दी और फारसीके पंडित थे; और ये 
नरघर (मालवा) में बहाँके मुसल्मान नवाबके मोदी होकर गये थे । 
इनके मातामह मदनसिह चिनालिया जौनपुरके नामी जौहरी थे और 
पिता खड़सेन कुछ दिनोतक बगालके सुल्तान भोदीखाँके पोतदार थे 
और कुछ दिनोंके उपरान्त जोनपुरमे जवाहरातका व्यापार करने लगे थे । 
इस प्रकार कविका वंश सम्पन्न था तथा अन्य सम्बन्धी भी घनिक थे | 
पर आत्मकथा-लेखकको सुख-शान्ति जीवनमें नहीं मिढी । अतः धना- 
जनके लिए जीवन मर इन्हे दौड़-धुप करनी पडी और तरह-तरहके कष्ट 
सहने पढ़े । इस दौड़धूप और कष्टोका निरूपण कविने अत्यन्त विश्वद्ध 
हृदय से किया है । 

कविने यद्यपि सामान्यशिक्षा प्रास की थी, पर कविता करनेकी प्रतिभा 
जन्मजात थी । १४ वर्षकी अवस्थामे पं० देवदत्तक पास पढ़ना आरम्भ 
किया था और धनजञ्जयनाममाल्यदि कई अन्थोंको पढ़ा था-- 


पढ़ी नाममाझा छत दोय । और अनेकारथ अवछोय ॥ 
ज्योतिष अछंफार रघु कोक । खंडस्फुट शत चार इकोक ॥ 
श्ड 

कविके ऊपर माता-पिता और दादीका अतिशय स्नेह था। अतः 
यौवनारम्मम यह इश्कबाज़ हो गये | कवि लिखता है-- 


सखद्ि कुछकान लोककी छाज़् ! भयो बनारसि आसिखबाज ॥ 
करे आसिखी धरित न धीर । दरदबन्द ज्यों शेख फकौर ॥ 
इकटक देख ध्यानसों घरे। पिता आपुनेको घन हरे ॥ 


कविका कार्य इस अवस्थामे पढना और इश्कबाजी करना था| 
इन्होंने चौदह वर्षकी आयुमे एक सुन्दर “'नवरस” नामक रचना भी एक 
सहस प्रमाण दोहे-चौपाईमे लिखी थी | बोध जाग्रत होनेपर कविने इस 
ग्रन्थकी गोमतीम प्रवाहित कर दिया । 


कबहू' आइ शब्द उर धरे ।कबहं, जाइ आसिखी करे। 
पोथी एक बनाई नई । मित हज़ार दोहा चौपई ॥ 
तामें नवरस रचना लिखीं। है विशेष वरनन आसिखी ॥ 
ऐसे कुकवि बनारसि भये। मिथ्याग्रन्थ बनाये नये ॥ 
के पढ़ना के आसिखी, मगन हुं, रस माहिं। 
खानपानको सुधि नहीं, रोजगार कछु नाहिं॥ 


१५ वर्ष १० महीनेकी अवस्थामें कवि सजधजकर अपनी ससुराल 
खैराबादसे द्विरागमन कराने गया। समुराल्मे एक माह रहनेके उपरान्त 
कविको पूर्वोपाजिन अग्ुभोदयके कारण कुष्ट रोग हो गया, विवाहिता 
भार्या और सासुके अतिरिक्त सबने साथ छोड दिया | कचिने इस अब- 
स्थाका निरूपण करते हुए बताया है कि खैराबादके एक नाईने, जो 
कुष्ठ रोगका वैद्य था, दो महीने अनवस्त भ्रम और चिकित्साकर उन्हे 
अच्छा किया । 

भयो बनारसिदास तन, कुष्टरूप सरवंग। 
हाड़ हाड़ उपली व्यथा, केश रोम बुव्ंग॥ 


आत्सकथा कान्‍्य ३११ 


विस्फोटक अगनित भये, हस्त वरण चौरंग । 

कोऊ नर साले ससुर, भोजन करहिं न संग ॥ 
ऐसी अछुभ दशा भई, निकट न आवबे कोह । 
सासू और विधाहिता, करहिं सेघ तिय दोह ॥ 


स्वस्थ होकर कवि पत्नीको बिना ही लिवाये घर आया और पूर्वबत्‌ 
पढ़ना-लिखना तथा इश्कबाजी करना आरमभ्म कर दिया | चार महीनेके 
के पश्चात्‌ कवि पुनः भार्याको लिवाने गया ओर विदा कराकर घर रहने 
लगा | अतः शुरुजन उपदेश देने ढरुगे--- 

गुरुनन छोग देहिं डपदेश । आसिखबाज सुनें दरवेश ॥ 

बहुत पढ़े बाभन और भाट | बनिक पुन्न तो बेंठे हाट॥ 

बहुत पढ़ो सो माँग भीख । भानहु पूत बड़ोंकी सीख ॥ 


संबत्‌ १६६० में कविने अध्ययन समाप्त किया तथा कविकी बहन 
का विवाह भी इसी सबतमे हुआ और कविकों एक पुन्रीकी प्राप्ति भी 
इसी सबतूम हुई । सवत्‌ १६६१ में एक धूर्त सन्‍्यासी आया और उसने 
बडे आदमीका पुत्र समझकर इनको अपने जाल्मे फंसा लिया | सन्यासीने 
कहा-- मेरे पास ऐसा मन्त्र है कि यदि कोई एक वर्ष तक नियमपूर्वक 
जपे तथा इस भेदकों किसीसे न कहे तो एक वर्ष बीतनेपर मन्त्र सिद्ध हो 
जाता है, जिससे घरके द्वारपर एक स्वर्णमुद्रा प्रतिदिन पड़ी मिला 
करेगी |? इश्कबाजीके लिए धनकी आवश्यकता रहनेके कारण लोभवश 
कविने मन्त्रकी साधना आरम्भ की | मन्त्र जपते-जपते बड़ी कठिनाईसे 
समय बिताया और प्रातःकाल ही स्नान-ध्यान करके बडी उत्कठासे कवि 
घरके दरवाजे पर आया ओर स्वर्णमुद्राका अन्वेषण करने लगा, पर वहाँ 
सोनेकी तो बात ही क्‍या, भिद्टीकी भी मुद्रा न मिली | आशावश कबिने 
यह समझकर कि कहीं दिन गिननेमे तो गढती न हो गई है अतः उसने 
कुछ दिनों तक पुनः मन्त्रका जप किया पर कुछ मिला-जुल्म नहीं । 

कुछ दिनोंके उपरान्त एक योगीने आकर अपना दूसरा रंग जमाया। 
भोले कब्रिको इस रगमें रँंगते विरूम्ब न हुआ और योगी-द्वारा प्रदत्त 
शंखरूप सदाश्िवकी मूर्तिकी छुपकर पृजा करने लगा | योगी तो अपनी 
मेट लेकर चला गया, पर कवि शख बजा-बजाकर सदाशिवके अर्चनमे 
अनुरक्त रहने लगा | यहाँ यह स्मरणीय है कि यह पूजा वह अपने 
परिवारसे छिपषकर करता था, उसकी इस प्रवृत्तिके सम्बन्धम किसीको 
कुछ भी पता नही था। सवत्‌ १६६१ में जब इनके पिता खड्गसेन 
हीरानन्दजी द्वारा चलाये गये शिखरजी यात्रा सधमे यात्रार्थ चले गये 
तो इन्होंने कुछ दिनोंतक चैनकी वशी बजानेके पश्चात्‌ भगवान्‌ पार्श्व- 
नाथकी यात्रा करनेकी आशा अपनी मॉसे मॉगी । आशा न मिलनेपर 
कवि चुपचाप बनारसके भगवान्‌ पार्श्चनाथकी पूजा करनेके लिए. खल 
दिया । वहां पहुँचकर गगास्नानपूर्वक दस दिनों तक भगवान्‌ 
पार्श्वनाथकी पूजा करता रहा ; किन्तु इस समय भी सदाशिवकी पूजा 
ज्योंकी तों होती रही ) कविने आत्मकथामें सदाशिव पृजनको उद्येक्षा 
और आशक्षेपालंकारमे निम्न प्रकार कहा है--- 

शंखरूप शिव देध, महाशंस बनारसी । 
दोऊ मिछे अबेव, साहिब सेवक एकसे ॥ 

संवत्‌ १६६२ मे कात्तिक मासमें अकबरकी मृत्यु हो जानेपर नगरमे 
किस प्रकारकी व्याकुलता छा गई, कविने आत्मकथामे सजीव चित्रण 
किया है-.. 

घर घर दर दर दिये कपाट, हटवानी नहिं बैठे हाट । 

हँंदबाई गादी कहूँ और, नकद्माछः निरभरमी ठौर ॥ 

भले पर्र अरु भूषन भरे, ते सब गाढ़े घरसी तले 

वर घर सबनि बिसाहे शकझ्म, छोगन पहिरे मोटे बस्त ॥ 

गाढ़ो कंबछ अथवा श्लेस, नारिन पहिरे मोटे बेस । 

ऊँच नीच कोड मन पहिचान, जनी द्रिद्वी सये समाल ॥ 


खात्तकथा-काय्य २१६ 


सदाशिवका बहुत दिनों तक पूजन करनेके उपरान्त एक दिन कवि 

एकान्तमें बैठा-बैठा सोचने रलूमा-- 
जब में मिस्यों परधो सुरशाय । तब शिव कछु नहिं करी सहाय ॥ 

इस विकट शंकाका समाधान उसके मनमें न हो सका और उसने 
सदाशिवकी पूजा करना छोड़ दिया। कुछ दिनोंके पश्चात्‌ एक दिन 
कवि सन्ध्या समय गोमतीकी ओर पर्यटन करने गया और प्राकृतिक 
र्मणीय हृश्यने कविके अन्ततह्तलको आलोडित किया, फलतः कविकों 
विरक्ति हुई ओर उसने अपनी >गार रसकी रचना नवरसको उसमे 
प्रवाहित कर दिया तथा स्वयं पापकर्मोको छोड़ सम्यत्तवकी ओर 
आकृष्ट हुआ--- 


तिस दिन सों बानारसी, करी धर्म की चाह। 
तजी आसिखी फासिखी, पकरी कुछ की राह ॥ 
श्र 2 >< 
उदय होत शुभ कमे के, भई अ्छुभकी हानि। 
तातें तुरत॒ बनारसी, गही धर्म की बानि॥ 


सवत्‌ १६६७ मे एक दिन पिताने पुत्रसे कहा--“बत्स | अब तुम 
सयाने हो गये, अतः घरका सब काम-काज सभाछो और हमको 
धर्म-ध्यान करने दो।” पिताके इच्छानुसार कवि घरका कामकाज 
करने लगा | कुछ द्विन उपरान्त दो हीरेंकी अंगूठी, चोबीस माणिक, 
चींतीस मणि, नो नीलम, बीस पन्ना, चार गाँठ फुटकर चुन्नी इस 
प्रकार जवाहरात; बीस मन घी, दो कुप्पे तेठ, दो सो रुपयेका कपड़ा 
ओर कुछ नकद रुपये लेकर आगराको व्यापार करने चला । प्रतिदिन 
पॉच कोसके हिसाबसे चलकर गाड़ियों इटावाके निकट आई, वहाँ मजिल 
पूरी हो जानेसे एक बीहड़ स्थानपर डेरा डाला । थोड़े समय विश्राम कर 
पाये थे कि मूसछाधार पानी बरसने रूगा। तूफान और पानी इतनी 

तेजीसे बह रहे थे, जिससे खुले मैदानमे रहना, अत्यन्त कठिन था। 
गाड़ियों जहोंकी तहों छोड़ साथी इधर-उघर भागने रूगे | शहरमे भी कहीं 
शरण नहीं मिली | सरायम एक उमराव ठहरे हुए. थे, अतः स्थान रिक्त 
न होनेसे वहाँसे भी उल्टे पॉव लोटना पडा। कविने इस परिस्थितिका 
यथार्थ चित्रण करते हुए लिखा है-- 


फिरत फिरत फावा भये, बैठदन कट्दे न कोय । 
तले कीचसों पग भरे, ऊपर बरसत तोय ॥ 


अंधकार रजनी धिें, हिमरितु अगहनमास | 
नारि एक बेठन कह्यो, पुरुष उठा ले बॉस ॥ 


किसी प्रकार चोकीदारोंकी झोपडीमें शरण मिली और कष्टपूर्वक 
वहीं रात बिताई | प्रातःकाल गाडियोँ लेकर आगरेको घले, आगरा 
पहुँचकर मोती कटरेमें एक मकान लेकर उसमें सारा सामान रखकर 
रहने लगे । व्यापारसे अनभिज्ञ होनेके कारण कविकों घी, तैल और कपड़े- 
में घाटा ही रहा | इस बिक्रीके रुपयोंकों हुण्डी-द्वारा जौनपुर भेज दिया । 
जवाहरात भी जिस किसीके हाथ बेचते रहे, जिससे पूरा मूल्य नही मिला । 
इजहारबन्दके नारेमे कुछ छूटा जवाहरात बॉध लिया था, वह न मादम 
कहाँ खिसककर गिर गया । माल बहुत था, इससे हानि अत्यधिक हुई, 
पर किसीसे कुछ कहा नही, आपत्तियों अकेले नहीं आतीं, इस कहावतके 
अनुसार डेरेमे रखे कपड़ेमे बंधे हुए जवाहिरातोंको चूहे कपढ़े समेत न 
माल्म कहाँ ले गये | दो जडाऊ पहुँची किसी सेठको बेची थी, दूसरे दिन 
उसका दिवाला निकल गया | एक जडाऊ मुद्रिका थी, वह सड़कपर गॉठ 
डुगाते हुए नीचे गिर पड़ी । इस प्रकार घन नष्ट हो जानेसे बनारसीदासके 
दृदयकों बहुत बडा घक्का लगा, जिससे सन्ध्या समय जोरसे ज्वर चढ़ 
आया और दस रूपनोंके पश्चात्‌ पथ्य दिया गया। इसी बीच पिताके कई 
पत्र आये, पर इन्होंने लजावश उत्तर नहीं दिया। सत्य छिपाये 


आतर्मकथा-काम्य सेवज 


छिपता नहीं, अतः इनके बडे बहनोई उत्तमचन्द जोहरीने सारी घटनाएँ 
जौनपुर इनके पिताके पास लिख भेजी | खड्गसेन इस समाचारकों पाकर 
किंकर्त्तव्य विमूढ हो गये ओर पक्ीकों बुरा-भल्य कहने लगे | 

जब बनारसीदासके पास कुछ न बचा तो ग्हस्थीकी चीजोंकों बेच- 
बेचकर खाने छगे | समय काटनेके लिए मगावती और मछुमालती नामक 
पुस्तकोको बैठे पढा करते थे | दो-चार रसिक श्रोता भी आकर सुनते थे। 
एक कचोडीवाल्य भी इन श्रोताओँसे था, जिसके यहोँसे कई महीनों तक 
दोनों शाम उधार लेकर कचौड़ियाँ खाते रहे । फिर एक दिन एकान्तमें 
इन्होंने उससे कहा --- 


तुम उधार कीनो बहुत, अब आगे जनि देहु। 
सेरे पास कछू नहीं, दाम कहाँसों छंहु॥ 


कचौडीवाला सजन था, उसने उत्तर दिया-- 


कहें कचोद़ीवाला नर, बीस सवैया खाहु। 
तुमसी” कोड न कछु कहे, जहँँ भाचे तह जाहु ॥ 


कवि निश्चिन्त होकर छः-सात महीने तक दोनों शाम भरपेट कचो- 
ड़ियों खाता रहा, और जब पासमें पैसे हुए तो चौदह रुपये देकर हिसाब 
साफ़ कर दिया। कुछ समयके पश्चात्‌ कवि अपनी ससुराल खैराबाद पहुँचा। 
एकान्तसे भार्यासे समागम हुआ; पतित्रता चतुर मार्यानों पतिकी आन्‍्त- 
रिक बेदनाको ज्ञात कर अपने अजित बीस रुपयोको भेट किया और हाथ 
जोड़कर कह्--“नाथ ! चिन्ता न करे, आप जीवित रहेगे तो बहुत धन 
हो जायगा ।” इसके पश्चात्‌ एकान्तमे उसने अपनी मातासे कह्ा-- 
माता काहू सौं जिनि कट्टो। निज पुन्नीकी छपज्जा बह्ौं॥ 
थोरे दिन मैं छेहु सुधि, तो तुम मा मैं घीय। 
नाहीं तो दिन केकुमे, निकसि जाइगौ पीय ॥ 

पैसा पुरुष ऊजाल, बढ़ा | बात न कद्दे जात है गदा 0 
कहे माह जिन होहि उदास । दसे मुद्रा मेरे पास ॥ 
गुपत देहूँ तेरे कर माहिं । जो वे बहुरि आगरे जाएहिं ॥ 
पुत्री कहे धन्य तू माह । मैं उनकों निसि बुझों जाइ ॥ 


शतको जब पुनः दम्पति मिले तो उस सती साध्वीने अपनी मेसे 
प्राम २००) रुपये भी उन्हे दे दिये ओर आगरे जाकर व्यापार करनेका 
अनुरोध किया । कविने दूसरे दिनसे ही व्यापारकी तैयारी कर दी तथा 
माल खरीदने लगा | इसी बीच अवकाश पर्यास मिला, अतः कविने 
नाममाला और अजितनाथ स्व॒ुतिकी रचना यहां की । 


दुर्माग्यने कविका साथ सदा दिया, अठः इस व्यापारमे भी कविकों 
घाटा ही रहा | इसके पश्चात्‌ कवि अपने मित्र नरोत्तमदासके यहाँ रहने 
लगा । कुछ दिनके पश्चात्‌ नरोत्तम, उसके श्वसुर और बनारसीदास तीनो 
पटनेकी ओर चले | रातमे रास्ता भूल जानेसे एक चोरोके आममे पहुँचे | 
जब चोरोंके चौधरीने इन्हे देखा तो नाम-आम पूछा। इस अवसरपर 
बनारसीदासकी बुद्धि काम कर गई और एक छोकमें चौधरीकों आशी- 
बाद दिया । ब्लोकयुक्त आशीर्वाद सुनकर चौधरी कुछ मुग्ध हुआ और 
इन्हें ब्राह्मण समझ दण्डवत्‌ किया तथा हाथ जोड़कर बोल्य--“महाराज, 
आप छोग रास्ता भूलकर यहाँ आ गये हैं । शतभर यहीं रहें, सबेरे 
आपको रास्ता बतल्य दिया जायगा । जब चौधरी इनको वहों छोड शयन 
करने चला गया तो तीनोंने सृत बटकर यशोपबीत धारण किया तथा 
मिट्टी घिसकर त्रिपुण्ड लगाया-- 


साटी छीन्‍्हों भूमिसों, पानी छीन्‍्दह्रों त्ताल । 
दिप्र बेष तीनों घर्यों, टीका कीन्हों भाल ॥ 


इस प्रकार कबिने बनारस, जोनपुर, आगरा आदि स्थानोमें र 


आात्मकथा-काल्य २१७ 


व्यापार किया | दो-चार जगह लाम भी हुआ, पर जीवनमें धनोपार्जन 
कभी नहीं कर सका । 
एकबार आगरा छौटते समय कुरी नामक ग्राममें कवि और कविके 
साथियोपर झुठे सिक्के चल्यनेका भयंकर अपराध रूगाया गया था तथा 
इनको और इनके सप्थी अन्य अठारह यात्रियोके लिए मृत्युदण्ड देनेको 
शूली भी तैय्यार कर ढी गयी थी । आत्मकथामें इस सकटका विवरण 
रोमाचकारक है-- 
सिरीमारू बानारसी, अरु महेसरी जाति। 
करहिं मशत्र दोऊ जने, भई छम्तासी राति ॥ 
पहर राति जब पिछली रही | तब महद्देसरी ऐसी कही ॥ 
मेरा लिहुरा भाई हरी । नाउ सुतो ब्याहा है बरी ॥ 
हम आए थे यहाँ बरात। सी याद आई यह बात ॥ 
बानारसी कहे रे मुद्र | ऐसी बत करी क्यों गूढ़ ॥ 
तब मद्देखुरी यों कहे, भयसों भूछी मोहि। 
अब मोकों सुमिरन भई, त्‌ निर्चित भन होहि ॥ 
सब बनारसी हरषित भयो। कछूक सोच रक्षौं कछु गयो। 
कबहूँ चित की चिन्ता भगे। कबहूं बात झठसी छगे 0 
यों चिन्तवतत भयों परभात | आह पियादे छागे घात। 
सूली दे मजूरके सीस। कोतवाल मेजी उनईस ॥ 
ते सराइ में ढारी आनि। प्रगट पयादा कहे बखानि। 
तुम उनीस आानी ठग लछोग | ए उनीस खूली तुम भोग ॥ 
घरी एक बीते बहुरि, कोतवाऊरू दीवान। 
आए पुरजन साथ सब, छागे करन निदान ॥ 


कबि गाईस्थिक दुर्घटनाओंका निरन्तर शिकार रहा । एकके बाद 
एक इनकी दो पक्तियोंकी एवं उनके नो बच्चोंकी मृत्यु हो जानेपर कविने 


२९८ हिन्दी-जैन-साहित्य-परिशौकन 


अश्ुभोदयको ही अपनी क्षतिका कारण समझा | सवत्‌ १६९८ में अपनी 
तीसरी पक्षीके साथ बैठे हुए कवि कहता है-- 


नौ बालक हुए म॒ए, रहे नारिनर दोह । 
ज्यों तरवर पतझ्नार छू, रहैं झूँठसे होइ ॥ 


दूसरी ख््रीकी मृत्युकै उपरान्त कविने तीसरी शादी की तथा इसी बीच 
कविने अनेक रचनाएँ लिखी-- 
चले बरात बनारसी, गये चाडसूं गाय । 
थच्छा सुतकों व्याह करि, फिर आये निज्रधाम ॥ 
अरू इस बीचि कबीसुरी, कीनी बहुरि अनेक । 
नाम 'सूक्तिमुक्तावछी?, किए कबित सौ एक ॥ 
“अध्यातम बत्तीसिका? 'पपढ़ी? 'फाग धमाल! । 
कीनी 'सिन्घुचतुर्दशी” फूटक कथित रसाल ॥ 
'शघपश्चीसी भावना! 'सहस अठोत्तर नाम! । 
करम छत्तीसी? 'झूलना' जन्तर रावन राम ॥ 
बरनी आँखें दोइ विधि, करी “बचनिका'” दोह । 
“अष्टक' गीत” बहुत किए, कट्दों' कहाली' सोह॥ 


इस आत्मकथामें कविने अपना ५५ वर्षोका चरित स्पष्टता और 
सत्यतापूवंक ढिखा है। कविने रुत्यताके साथ जीवनकी घटनाओका 
यथार्थ चित्रण करनेमे तनिक मी कोर-कसर नहीं की है। वस्तुतः कविके 
जीवनकी घटनाएँ इतनी विचित्र है, जिससे पाठकोंका सहजमें मनोरंजन 
हो सकता है। करविमे हास्यर्सकी प्रव्ञात्ति अच्छी मात्रामे विद्यमान है, 
जिससे हँसी-मजाकर्के अवसरोंको खाली नहीं जाने दिया है। सिनेमाके 
चलचित्रोंके समान मनमोहक घटनाएँ प्रत्येक पाठकके मनमे गुदगुदी 
उत्यन्न किये बिना नहीं रह सकती । ६७५ दोहा और चतोपाइयॉमे लिखी 
गयी इस आत्मकथामे कविकों अपना चरित्र चित्रित करनेमें पर्यातत 


आत्मकथानकान्य २१९२ 


सफलता प्राप्त हुई है । अपनेको तटस्थ रखकर सत्कर्म और दुष्कमोपर दृष्टि 
डालना तथा इन्हे जनताके समक्ष खोलकर कच्चे चिट्टीके रूपमें रखना, 
कविका बहुत बड़ा साहस है। इसी साहसके कारण उनका यह आत्म- 
कथा-काव्य आजके पाश्चाय एवं भारतीय विद्वानोंके लिए, अनुकरणीय 
है | आत्मकथाकी रुफलताके लिए. जिन उपादानोकी आवश्यकता है, वे 
सभी उपादान इसमे विद्यमान है | अतः यह हिन्दी साहित्यमे सबसे पुराना 
आत्मकथा-काव्य है। भाषाकी सरलता और शैलीका सुस्पष्ट विधान इसका 
प्राण है | हिन्दी ससारको इसका वास्तविक रूपमें अनुसरण करना चाहिए। 


सातवाँ अध्याय 


रीति-साहित्य 


हिन्दीम रीतिका प्रयोग लक्षण ग्रन्थोके लिए. होता है। जिस साहित्यमें 
काव्यके बिभिन्न अगोंका लक्षण सोदाहरण प्रतियादित होता है, उसे रीति 
साहित्य और जिस वैज्ञानिक पद्धतिपए--विधानके अनुसार यह ग्रतिपादन 
किया जाता है, उसे रीति-शास्त्र कहते है। सस्कृत साहित्यमे इसे काव्य- 
शास्त्र कहा गया है। जैन लेखक और कवियोंने काव्य और साहित्यके 
विधानको रीतिके अन्तर्गत रखा है। जिस युगमे जैन साहित्यकारोंने रीति- 
साहित्यका विवेचन किया था, उस युगमें देशका राजनीतिक और आर्थिक 
परामव अपनी चरम सीमातक पहुँच गया था | मारतकी कला उत्कषके 
चरम बिन्दुपर पहुँचनेके उपरान्त अगतिकी ओर अग्रसर हो रही थी । 
अप्रतिहत मुग़ल्वादिनी पश्चिमोत्तर प्रान्तोंमे लगातार तीनबार असफल 
रही, जिससे धन-जनकी हानिके साथ मुशल साम्राज्यको भी भारी धका 
लगा। यद्रपि बाहरसे भारत सम्पन्न और शक्तिशाली दिखाई देता था, 
पर उसके भीतर क्षयका बीज अकुरित होने लग गया था| जहाँगीरकी 
मस्ती भोर शाहजद्यॉके अपव्यय दोनोका प्रिणाम. देशके लिए अहित- 
कर हुआ । 

मुग्नल सम्राटोंके समान ही हिन्दू राजाओकी स्थिति थी। बहु- 
पत्लीत्वकी प्रथा रहनेके कारण राजपूत राजाओंके रनिवासमे आन्तरिक 
कलह और हईंर्ष्याका नग्न दृत्य होता था | अहकारकी भावना इन राज- 
पूत राजाओंमे इतनी अधिक थी, जिससे पुत्र भी पिताकी हत्या करनेकों 
तैयार था । फलतः इस विधरम राजनीतिक परिस्थितिमे हिन्दू और मुसल्मान 


रीति-साहित्य २२१ 


दोनों ही अपना नैतिक बल खो बैठे थे। दोनों ही निर्वाध इन्द्रियल्प्सामें 
रत थे। कवि और कलाकार अमीर, रईस और राजाओं के आशभ्रममे पहुँच- 
कर इन्हीं उच्च वर्गके व्यक्तियोंकी कामपिपासाकों उत्तेजित करनेमे संलग्न 
थे | उस शंगारिक और विल्यसिताके युगमे बाह्य और आन्तरिक जीवन- 
की स्वस्थ अभिव्यक्तिका मार्ग अवरुद्ध हो चुका था। जन-साधारणकी 
वृत्तियाँ बहिर्मुखी होकर अस्वस्थ कामविलासमे ही अपनेको व्यक्त करती 
थी | राजा, महाराजा ओर रईस बाह्य जीवनसे अस्त होकर अन्तःपुरकी 
रमणियोंकी गोदमें शान्तिका अनुभव करते थे। नैराश्यने अतिशय विव्य- 
सिताका रूप अहण कर लिया था । 

इस युगमे हिन्दू धर्मकी स्थिति और भी दयनीय थी। जीवनमे 
विल्यसिता आ जानेके कारण साधना और तत्त्वचिन्तनमे शैथिल्य आ गया 
था । धर्मका तात्त्वक विकास बिलकुल अवरुद्ध हो गया था, भक्ति और 
सेवा-अर्चनोंमे ऐश्वर्य और विलासने स्थान पा लिया था। विभिन्न धार्मिक 
सम्प्रदार्योमे अन्धविश्वास और रूढ़ियोंने घर कर लिया था | जिससे धर्म 
भी शंगार और विलासके पोषणका साधन बन गया था | भक्तिकालके 
राधा-कृष्ण एक साधारण नायक-नायिकाके पदपर आसीन हो गये थे। 
मठ और मन्दिर देवदासियोके चरणोकी छम-छमसे गजते रहते थे | 
जनताका बोद्धिक हास हो जानेके कारण साहित्यलष्टा और कल्ाकारोको 
भी विलास और शघज्ञारको उत्तेजित करना आवश्यक-सा हो गया था। 
फलतः हिन्दी साहित्यमे नायक नायिका-मेदपर सैकड़ों काव्य लिखे गये 
तथा हिन्दी कवियोने लक्षण ग्न्थोंके साथ श्ज्ञार॒का खुला निरूपण किया। 
जीवनके मूलगत गम्भीर प्रश्नोके समाधानकी ओर कवियोंका बिलकुल 
ध्यान द्वी नहीं गया | अतएव हिन्दी रीति-साहित्यमेँ आध्यात्मिकताका तो 
पूर्ण अभाव है ही, पर प्रकृतिकी हृढ कठोरता भी नहीं है। जीवनकी 
अनेकरूपता, जो कि किसी भी भाषाके साहित्यके लिए स्थायी सम्पत्ति 
है इस युगके साहित्यमें उसका प्रायः अभाव है। 


२२२ हिन्दी-जैन-साहित्य-परिशीलन 


रीतिकालकी सामाजिक, धार्मिक और राजनीतिक परिस्थितियोंने 
भाषा और कविता दोनोंको अलकृत किया है। समयकी रुचि और 
तदाश्नित फाच्य-प्रेणा अल्करणके अनुकूल थी, अतः काच्यके रूप- 
आकारको सजानेका पूरा प्रयत् किया है। 

हिन्दीके रीतिग्रन्थ प्रायः काव्यप्रकाश, शज्भार-तिल्क, रसमजरी, 
प्वन्द्रालोककी विषय-निरूपण-शैलीपर रवे गये है। विषयका पिष्ट-पेषण 
होनेके कारण कोई नयी उद्धावना रस, अलकार या शब्द शक्तिके 
सम्बन्धमें नही हुई । सस्कृत साहित्यके समान *शड्जारको ही रसराज मानते 
हुए नायक-नायिकाओके मभेद-प्रमेदोमे ही बालूकी खाल निकालकर 
कल्यकार कवि-कर्मकी इतिश्री समझते रहे । 

परन्तु जैन कलाकारोने इस विव्यस्ताके युगम भी बहिरमखी बृत्तियाँ- 
का संकोच और अन्‍्तर्मुखी वृत्तियोके प्रसार-द्वारा अन्तसके प्रकाशकों 
प्राप्त कर चिर-सत्य एवं चिर-सुन्दरकों आधारभूमिपर आरूढ हो शान्तरस- 
में निमजन किया है| महाकवि बनारसीदासने श्रगारी कबियोंकी 
भर्सना करते हुए कहा है-- 


ऐसे मूढ़ कुकि कुधी, गहें सपा पथ दोर। 
रहें मगन अभिमान में, कह औरकी और ॥ 
वस्तु सरूप लखें नहीं, बाहिज दृष्टि प्रमान। 
रूपा लिलास विकोकके, करें रूपा गुनगान ॥ 


कविने <ंगारी कंवियोके संषधा गुनगानका विश्लेषण करते हुए 
बताया है--- 


माँस की प्रन्थि कुच कंचन कस कहें, 
कहें मुखचन्द जो सलेषमा को घर है । 
हाड़ के दशन आहि हीरा मोती कह्दे ताहि, 
माँस के जघर ओट कहे बिंवफर है ॥ 


शीति-साहित्य श्२३ 


हाड़ दम्भ भुजा कष्दे कौल नाऊ काम जुधा, 
हाड़ दी के थंभा जंघा कह्टे रंभा तरु है। 
यों ही झूड़ी जुगति बनावें औ कट्ावें कवि, 
एते पे कहें हमें शारदाको धरु दै॥ 

जैन काध्यकी वैशाग्योन्मुख प्रवत्तिका विश्लेषण करनेपर निम्न निष्कर्ष 
निकलते हैं--.- 

(१) इसका मूलाधार आत्मानुभूति या प्रथम गुण है। इसमे पार्थिव 
एव ऐन्द्रिय सोन्दर्यके प्रति आकर्षण नहीं है। अपार्थिव और अतीन्द्रिय 
सौन्दर्यके रहस्य सकैत सर्वत्र विद्यमान है । 

(२) रागात्मिका प्रजृत्तिकों उदात्त और परिष्कृत करना तथा 
जीवनोन्नयनके लिए तत््वशनका आश्रय लेना । जीवन-साधना स्वानुभव 
या तत्त्वशानके अनुभव-द्वारा ही होती है, अतः तत्त्वशञानको जीवनमे 
उतारना तथा जीवनकी वास्तविकताओंसे आमने-सामने खड़े होकर टक्कर 
लेने में सम्पूर्ण चेतनाका उपयोग करना | 

(३) वासनाके स्थानपर विश्युद्ध प्रेमक्ो अपनाना और आदर्शवादी 
बलिदानकी भावनाको जीवनमे उतारना | 

(४) तरलता और छटाके स्थानपर आत्माकी पुकार एवं स्वस्थ 
जीवन-दर्शनको उपस्थित करना | 

(५) जीवनके मूल्गत प्रश्नेका समाधान करते हुए उद््‌बुद्ध जीवनकी 
गहन मनोवैज्ञानिक और सामाजिक समस्याओसे अभिश करना | 

(६) घोर अव्यवस्थासे क्षत-विक्षत सामन्तवादर्क भग्नावशेषकी छाया- 
में अस्त ओर पीड़ित मानवको वेयाक्तिक स्फूत्ति और उत्साह प्रदान करना | 

(७) जीवन पथको, नैराश्यके अन्धकारको दूरकर आशाकी संचार-द्वारा 
आलोकित करना एव विलास जर्जर मानवमे नैतिक बलका संचार करना। 

कविवर भूधरदासने कवियोंको बोध देते हुए, बताया हैं कि बिना 
सिखाये ही छोग विषयसुख सेवनकी चतुरता सीख रहे हैं, तब रसकाव्य 

र्वनेकी क्‍या आवश्यकता ? जो कवि विषय-काव्य स्वकर जनता- 
जनार्दनको विषयोकी ओरे प्रेरित करते हैं, वे मानव-समाजके शत्रु हैं। 
ऐसे कुकवियोसे सत्साहित्यके 'जीवनका मिर्माण और उत्थान! कभी सिद्ध 
नहीं हो सकता है। कामुकताकी इंडधि करना कविकर्मके विपरीत है, 
अतएव कोरी शगारिकताको प्रश्रय देना उचित नही है । 


राग उदय जग अन्ध भयो, सहजे सब लोगन छाज गेबाई । 
सीख बिना नर सीखत है, विषयानिके सेघनकी सुघराई ॥ 
तापर और रखें रसकाथ्य, कहा कहिये तिनको निठुराई। 
अन्ध असूझनिकी जँखियान सें झोकत हैं रज रामदुद्दाई ॥ 


जहों श्रगारी कवियोंने स्तनोको स्वर्णकल्शोंकी और उनके श्याम 
अग्रभागको नील्मणिकी ढेंकनीकी उपमा दी है, वहों कवि भूधरदासने 
क्या ही सुन्दर कल्पना-दवारा भावाभिव्यञ्ञन किया है--- 


कंचन कुम्भनकी उपमा, कट्टि देत उरोजनकों कवि बारे । 
ऊपर श्याम विछोकतके समिनीझम, हैंकनी हक ढारे ॥ 
यों सत बैन कह्दे न कु-पण्डित, ये युग आमिष पिण्ड उघारे । 
साधन झार दई मुँह छार, भये इह्ि हेत किधों कुच कारे ॥ 


जैन साहित्यमे अन्तर्मुखी प्रव्नत्तियोको अथवा आत्मोन्मुख पुरुषार्थको 

रस बताया है। जबतक आत्मानुभूतिका रस नहीं छलकता रसमयता नहीं 
५ आ शसकती। विभाव, अनुभाव और संचारीभाव 

रस कल जीवके मानसिक, वाचिक और कायिक विकार हैं, 
स्वभाव नहीं हैं। रसोंका वास्तविक उद्धव इन विकारोंके दूर होनेपर ही 
हो सकता है | जबतक कघाय--विकारोंके कारण योगकी प्रवृत्ति झुभा- 
शुभ रूपमें अनुरजित रहती है, आत्मानुभूति नहीं हो सकती। शुभाझुम 
परिणतियोंके नाश होनेपर ही श॒द्धानुभूतिजन्व आत्मरस छलकता है, इसी 


रीति-साहित्य श्र्ण 


कारण लौकिक रूपमें रस-विरस है। महाकवि बनारसीदासने रसकी अलौ- 
किकताका स्पष्टीकरण करते हुए कहा है-- 


जब सुबोध घटमें परगास । नवरस विरस विषमता नासे ॥ 
नवरस छखे एक रस माहीं | तातें विरसभाव मिटि जाहीं ॥ 


अर्थात्‌ जब हृदयमें विवेक--यथार्थ ज्ञानका प्रकाश होता है, तब 
रसोकी विस्तता और विषमताका नादय हों जाता है, और निरन्तर 
आत्मानुभूति होने लगती है। 

तीत्र राग ही क्ल्ान्त होकर जब वेराग्यम परिणत हो जाता है, तब 
आत्मचिन्तन उत्पन्न होता है और इच्छा-सुन्दर रमणियोमे प्रीति, मूर्छा-- 
बाह्य वस्तुओके साथ एकमेक रूप होनेके परिणाम, काम-इए्ट वस्तु अमि- 
लापा, स्नेह-विशिष्ट प्रेम, गार्थ्य-अप्रास बग्तुकी इच्छा, अमिनन्द-इष्ट 
वस्तुकी प्राप्ति होनेपर सन्‍्तोष, अभिवापा-इृष्ट वस्तुकी प्राप्तिकि लिए मनो- 
रथ एव भमत्व-यह वस्तु मेरी है का परि्कार होता है। रसानुभूति अलै- 
किक रूपसे प्रशम-रागादिकका उत्कृष्ट श़म, गुणके आविभूत होनेपर ही 
होती है । जैन कवियोकी अनुभूतिका धरातल बहुत गहरा हैं। इन कल्य- 
कारोने अपनी पैनी दृष्टि डालकर सृक्ष्म-तरूक भावनाओके साथ बड़ा 
करते हुए आत्म-सीन्दर्यको ग्रहण किया और इन्द्रिय-विल्यससे दूर रहकर 
आत्मलोकम विचरण करनेका प्रयास क्या है| 

जैन साहित्य-निर्माताओने इसका प्रयोग आत्मानन्दक अर्थंम किया 
है । रसको महाक्रवि बनारसीदासने चिंदानन्दस्वरूप माना है। समाधि 
या ध्यान-द्वारा जिस आनन्दकी अनुभूति होती है, वही आनन्द तत्कालके 
सहज साक्षात्कार-द्वारा उपलब्ध होता है। यो तो जैन साहित्यमे पुद्वलके 
रूप, रस, गन्ध ओर स्पर्श इन चार प्रधान गुणोंमें रसको युगके रूपमें 
परियणित किया है। 

लैकिकरूपमें रसका प्रयोग जैनसाहित्यमें अनेक स्थलोपर हुआ है। 

श्५ 

“(स्पन्ले जल्तरात्मना 5नु भूथन्ते इति रसास्तत्सहकारिकारणसब्निधानेषु 
चैतोविकारविशे पेषु रखा; हंगारादबः”” + अर्थात्‌ अन्तरात्माकी अनुभूति- 
को रस कहते हैं तथा इसमें सहकारी कारण मिलनेपर जो मनमें विकार 
उत्पन्न होता है, वह श्ज्ञारादिख्प रस कदृत्यता है। इसीको स्पष्ट करते 
हुए कहा है--- 

आाह्यार्थाउम्बनो. धस्तुविकारो सानसो भवेत्‌। 

स॒ भावः कथ्यते सक्धिः तस्यथोत्कर्षों रसः स्छूतः 


अर्थात्‌--बाह्य वस्तुके आल्म्बनसे जो मानसिक विकार उत्पन्न होता 
है, वह भाव कहलाता है और इसी भावके उत्कर्षको रस कहा जाता है। 
भगवजिनसेनने अलकार-चिन्तामणिमें रसका स्पष्टीकरण करते हुए, 
बताया है--- 
क्षयोपशमने . ज्ञाना5<वृत्तिवीर्यान्तराययो: । 
इन्द्रिया निन्द्रियर्जीवे व्विन्द्रियज्ञानसुद्धवेत्‌ ॥ 
तेन संवेधमानो यो मोहनीयसमुझवः । 
रसाभिव्यक्षकः स्थायिभावश्विद्धृत्तिपयेयः ॥ 
अर्थ--शानावरण और वीर्यान्तरायके क्षयोपशम होनेपर इन्द्रिय और 
मनके द्वारा जो ज्ञान उसपन्न होता है, वह इन्द्रियशाान है। इस इन्द्रिय 
ज्ञानके सवेदनके साथ मोहनीय कर्मका उदय होनेपर चिकृत चैतन्य 
पर्याय, जो कि स्थायी मावरूप है, रसकी अभिव्यक्ति कराती है। 
स्थायी भावोके स्वरूपका निरूपण करते हुए बताया है-- 
सम्भोगगोचरों धान्‍्छाविद्येषो रतिः। विकारदर्शनादिज्न्यों मनोरथो 
हासः । स्वस्येष्टजननवियोगादिना स्वस्मिन्दुःखोत्कर्ष: शोकः । रिपुकृताप- 
कारिणइचेतसि अ्ज्वछनं क्रोधः। कार्येषु छोकोस्कृप्टेणु स्थिरतरप्रयलः 
उत्साद्ः। रौजविछोकनादिना अनर्थाशइ्ून भयम्‌। अर्थानां दोषबिलो- 


्ंि््््ल तन तहतम%भमत-+ तन 


३५ अभिधानराजेन्द्र रस! शब्द । 

कनादिभिरहां जुग़ुप्सा । अपू्च वस्तुतृर्शनादिना चित्तविस्तारों विस्मयः । 
विरागत्वादिना निर्विकारमनस्त्वं शमः । 

अर्थात--सम्भोगसम्बन्धी इच्छा विदशेषकों रति; विक्ृत वस्तुक देखने 
पर जो मनोविनोदकी वाञ्छा उसन्न होती है, उसे हास; इृष्ट व्यक्तिके 
वियुक्त होनेपर जो शोक उत्पन्न होता है, उसे शोक; शत्रु या अन्य उप- 
कारीकै प्रति मनमे जलन--सन्ताप उत्पन्न होना क्रोध; लछोकके उत्कृष्ट 
कार्योंमें हृढ़ प्रथल करना उत्साह; भयानक वस्तुकों देखकर उससे अनर्थ- 
की आशका करना भय; पदार्थोंके दोष देखनेसे उत्पन्न होनेवाली घृणा 
जुगुप्सा; अद्वितीय वस्तुके देखनेसे मनक्ो विस्तृत करना बिस्मय एवं 
विरक्ति आदिकी द्वारा मनका निर्विकारी होना शम है। 

इन स्थायी भावोंकी अभिव्यक्त दशाका नाम रस है। वाग्मयरंकार- 
में जैनाचार्यने इसी तथ्यका प्रकटीकरण करते हुए कहा है-- 


विभाषैरलुभावैश्ष सास्विकैब्येभिचारिसि: । 
आरोप्यमाण उत्कर्ष स्थायीभाव: स्ठतो रसः ॥ 


अर्थात्‌--हमारे हृदयस्थित रति, हास, शोक, क्रोध, उत्साह, भव, 
जुगुप्सा, विस्मय और शममभाव स्थायी रूपसे निरन्तर विद्यमान रहते है। 
जब ये ही भाव अवसर पाकर-विभाव, अनुभाव, सात््विक और व्यमिचारी 
भावोकी द्वारा उत्कर्षको ग्रास होते हैं---जाग उठते है, तो रसकी अनुभूति 
होती है। तात्पर्य यह है कि मानेव-हृदयमे सदेव प्रसुप्तावस्थामे विद्यमान 
रहनेवाले मनोविकारोंसे रसकी सिद्धि होती है। 

जैन साहित्य-निर्माताओंने छोकिक ओर अलौकिक दोनों ही अब- 
स्थाओंमें अनिर्ववचनीय आनन्दको रख कहा है। कविता पढ़ने या सुनने 
और नाटक देखनेसे पाठक, भ्रोता या दर्शककों अद्वितीय, सासारिक 
वस्तुओंमे अप्राप्य आनन्द उपलब्ध होता है, जो शब्दोंके द्वारा अभिव्यक्त 
नहीं किया जा सकता है, वही काव्यमे रस॒कद्दलता है | बस्तुतः काव्य 

या साहित्यमें असाधारण आनन्दकों संचारित करनेवाला रस अवध्य 
रहता है। निश्चय नयकी शैलीके अनुसार आत्मानुभूति ही रस है तथा 
साहित्यमें यही आत्मानुभूति-विद्यमान रहती है। यद्यपि मानसिक विकार 
और भाष जो काव्य-द्वारा उदबुद्ध होते है, निरस हैं; परन्तु लौकिक दृष्टिसे 
ये भी आनन्दानुभूतिको ही उत्पन्न करते हैं | 

जैन हिन्दी रीति साहित्यमें महाकवि बनारसीदासने अपने मौलिक 
चिन्तन-द्वारा रसोंके स्थायी भाषोंके सम्बन्धर्मे नवीन प्रकाश डाला है। 
प्राचीन परम्परासे प्राप्त क््यायी भाषोंकी अपेक्षा बनारसीदासकी कल्पना 
कितनी वैज्ञानिक और तथ्यपूर्ण है, यट्ट बिग्न विवेचनसे स्पष्ट है। महा- 
कविने शंगार रसका स्थायी भाष शोभा, हास्य रसका आनन्द, करुण 
रसका कोमछता, रौद्ध रसका क्रोध, चीर रसका पुरुषा्थ, भयानक रसका 
चिन्ता, बीभप्स रसका ग्लानि, अदुभुतका आश्चर्य और शान्त रसका 
स्थायी भाव वेराग्य माना है । यद्यपि रोद, अद्भुत, बीमत्स और धाल्त 
रसके स्थायी भाव प्राचीन परम्परासे साम्य रखते हैं, पर शेष रसोंके 
स्थायी भावोंकी उद्ध/।वना बिल्कुल नवीन है! । 


श्र गार' रसका स्थायी भाव शोभा रति स्थायी भावकी अपेक्षा 


१, शोसए से शंगएर बसे दौर पुरुषरथसें, 
कोमर हिये में करुणा बखानिये। 
आनन्द में हास्य रुण्ड मुण्ड में विराजे रुद्ध, 
बीअंत्स तहाँ जहाँ गिलानि मन आनिये ॥ 
चिन्ता में भयानक अथाइता में जर्ु त, 
मायाकी अरुचि तामें शान्त रस मानिये । 
ये ई नव रस भव रूप ये ई भप्वरूप 
इनको विलक्षण सुदृष्टि जगे जानिये ॥ 


२, देखें जेनसिद्धाल्त भास्कर, साग १६ किरण ३ । 








रोल्लसाहित्य २६९ 


अधिक तकंसंगत है । क्योंकि शोभा शब्द जो गूढ़ अर्थ और व्यापक 
दृष्टिकोण निहित है, वह रतिमें नहीं। रतिको स्थायी भाव मान लेनेसे 
सबसे बड़ी आपत्ति यह आती है कि एक ही विषय-भोगसम्बन्धी चित्रके 
देखनेसे मुनि, कामुक और चित्रकारके हृदयमें एक ही प्रकारकी भावनाएँ 
उद्बुद्ध नही हो सकती । अतएव एकमात्र रतिको श्गार रसका स्थायी 
भाव नहीं माना जा सकता । शोभाका सम्बन्ध मानसिक उृत्तिसे होनेके 
कारण इसका विशारू और व्यापक अर्थ अहण किया जाता है। शोमा-- 
सौन्दर्य की ओर मन, वचन और कायकी एकनिष्ठता होनेपर ही शटगार 
रसकी अनुभूति होती है। अतणएव सोन्दर्यमें ही चित्तबृत्ति तल्लीन होती 
है, जिससे » गारका अनुभव होता है। 

हास्य रसका स्थायी भाव आनन्द मान लेनेसे इस रसकी उत्पत्ति 
अधिक वैज्ञानिक माद्म पड़ती है | हँसी तो कभी-कभी ऊबकर या खीजझ्- 
कर मी आती है, पर इस हँसीसे हास्यरसकी उत्पत्ति नहीं हो सकती | 
हँसना कई प्रकारका होता है, दूसरोको अवाञ्छनीय मार्गपर जाते देखकर 
दुःखकी स्थितिम हँसी आ जाती है, पर यहाँ हास्य रसको अनुभूति नहीं 
है। क्योकि इस प्रकारकी हँसीमे एक वेदना छिपी रहती है। कभी-कभी 
कौतूहल होनेपर भी किसी ऊटपणस कार्यकों देखकर यो ही हँसी आ 
जाती है, परन्तु दास्य रसकी अनुभूति नहीं होती । इस प्रकारके स्थलोंमे 
प्रायः करुणावृत्ति हमारे छृदयमे उद्बुद्ध होती है तथा करुण रसकी हो 
अनुभूति होती है । 

आनन्द स्थायी भाव स्वीकार कर लेनेपर उक्त दोप नहीं आता | 
जिन मनोरंजन और भोलेपनसे परिपूर्ण चुम सवादोकों सुनते है और जिन 
प्रवृत्तियोंफे ढारा किसीकी हानि नदी होती तथा मनबहलावका वातावरण 
तैयार हो जाता है, उस समय आनन्दकी अवस्थाम हास्य रसकी उत्पत्ति 
होती है| अभिप्राय यह कि हास्यरसका सम्बन्ध वस्तुतः आबननन्‍्दसे है, 
केवल हाससे नही । जबतक अन्तसमे आनन्दका संचार नहीं होगा, 

तबतक द्वास्य श्सानुभूतिका होना सम्भव नहीं। आन्तरिक आह्यदके 
दोनेपर ही हास्य रसानुभूति होती है, अतएव आनन्दकों इस रसका स्थायी 
भाव मानना तकसंगत और वेशानिक है। 

प्राचीन परम्परामें ककण रसका स्थायी भाव शोक माना गया है, 
परन्तु महाकविने कोमलताकों इसका स्थायी भाव माना है | कारण स्पष्ट 
है कि शोकके मूलमे चिन्ता रहती है तथा चिन्तामे भयकी उत्पत्ति होती 
है, अतएवं केवल शोक करुण रसका सचार नहीं कर सकता है । करुणा- 
का शब्दार्थ दया है और दया उसी व्यक्तिके हृदयमे उत्पन्न होगी, जिसके 
अन्तःकरणमे कोमलता रहेगी। कोमलताके अभावमे करुणा बुद्धिका 
उत्पन्न होना सम्भव नही है, अतएव करुण रसका स्थायी भाव कोमलता- 
को मानना अधिक तर्कसंगत है । 

कोमलताम उदारता और समरसताका समन्वय या सतुलन है| यह 
स्वयं अपने आपमें सरल,निर्मल और निष्कड॒प है । आधुनिक मनोविज्ञान- 
वेत्ताओने शोकमें अन्तर्दवन्दजन्य चिन्ताका मिश्रण स्वीकार किया है| 
तात्पर्य यह है कि आन्तरिक कठिनाइयोके कारण शोकका प्राडु्भाव होता 
है, जिससे करुण रसकी अनुभूति नहीं हो सकती । हों, कोमल्तामे करुणा- 
वृत्तिका रहना अवश्यभावी है, अतएव शोककी अपेक्षा कोमछता ही करुण- 
र्सका विज्ञान-सम्मत स्थायीभाव है। इस वृत्तिमे चित्तका लचीलापन 
विशेषरूपसे विद्यमान है। 

वीररसका पुरुषार्थ खायी भाव मानना अधिक वैज्ञानिक है, क्योंकि 
उत्साह किसी कारण ठढा भी हो सकता है, किन्तु पुरुषार्थभे आगेकी 
ओर बढनेकी भावना अन्तर्निहित है। किसीके बीररस सम्बन्धी काव्यको 
पढ़कर उत्साहका आना न आना निश्चित नहीं है, किन्तु पुरुषार्थ-- 
कार्य-साधनकी तीज लगनका उत्पन्न होना परम आवश्यक है। पुरुषार्थ 
एक सजीव प्रवृत्ति है, पर उत्साह अन्यपर अवलम्बित रहनेवाली भावना है। 

महाकविने भयानक रसका स्थायीभाव चिन्ताको माना है; क्योंकि 

किसी भयानक दृश्यको देखकर भय उत्पन्न हो ही अथवा किसीके द्वारा 
डराये जानेपर भयकी भावना जाग्रत हो, इसका कोई निश्चय नहीं । जब- 
तक चिन्ता उत्पन्न नही होती तबतक भय उत्पन्न नहीं हो सकता । चिन्ता 
शब्द भयकी अपेक्षा अधिक व्यापक है। यद्यपि चिन्ता और भय एक 
दूसरेके पृष्ठपोषक हैं, किन्तु चिन्ताके उत्पन्न होनेपर भयकी भावनाका जाग्रत 
होना आवध्यक-सा है। इस प्रकार स्थायीभावों और रसोके विवेचनमें 
जैनसाहित्यकारोने मौलिक चिन्तन उपस्थित किया है । 

रसराज जैन साहित्यम शान्तरसकों स्वीकार किया है| इस रसका 
स्थायीभाव वैराग्य या शमको माना है; तत्वशान, तप, ध्यान, चिन्तन, 
समाधि आदि विभाव हैं; काम, क्रोध, लोम, मोहके अभाव अनुभाव हैं; 
धृति, मति आदि व्यभिचारी भाव हैं। वस्तुतः न जहाँ राग-द्ेष हैं, न 
सुख-दुःख है, न उद्वेग-्षोम है और सब ग्राणियोंमे समान भाव है, वहाँ 
शान्त रसकी स्थिति रहती है। मानव अहर्निश शान्ति प्रात करनेकी 
चेष्ठा करता है, उस्का प्रत्येक प्रयत्न शान्तिके लिए होता है। भौतिकवाद 
और देहात्मवादसे कभी शान्ति नही मिल सकती, अतएव शान्तरसको 
रसराज मानना समीचीन है | जिस प्रकार छोटे-छोटे निर्शर किसी समुद्रमे 
मिल जाते है, उसी प्रकार सभी रसोंका समावेश शान्तरसमें हो जाता है । 
जेसे नदियों और झरनोंका समुद्रमे मिलना स्वभावसिद्ध है, प्रकारान्तरसे 
नव्योंका उद्गम खोत भी समुद्रका जल ही है, इसी प्रकार मानव-जीवनकी 
समस्त प्रवृत्तियोंका उद्गम शान्तिसे तथा समस्त प्रवृत्तियोंका विलयन भी 
शान्तिमे ही होता है। शान्तिका अक्षय भण्डार आत्मा है, जब यह देह 
आदि परपदा्थोंसे अपनेको भिन्न अनुभव करने लगती है, उद समय 
शान्त रसकी उत्पत्ति होती है । यह अहकार, राग-द्वेषसे हीन, शुद्ध शान 
और आनन्दसे ओत-प्रोत आत्मस्थिति है। यह स्थिति चिरस्थायी है, रति, 
उत्साह आदि अन्य मनोदशाओंका आविर्भाव इसीमें होता है | 

जैन साहित्यकारोंने वैराग्योत्पत्तिके दो साधन बतलाये हैं---तत्वशान 

और इृष्टवियोग तथा अनिष्टसंयोग | इनमें पहला स्थायी भाव है और 
दूसरा सचारी । आजका मनोविशान भी उक्त जैन कथनका समर्थन 
करता है, क्योंकि इसके अनुसार रागकी क्लान्त अवस्था ही वैराग्य है । 
महाकंवि देवने भी वैराग्यकों रागकी अतिशय प्रतिक्रिया माना है। इनके 
मतानुसार तीज राग ही क्लान्त होकर वेराग्यम परिणत हो जाता है| 
अतएब शान्त रसमे मनकी विभिन्न दशाओंका रहना आवश्यक है | 

डा० श्री भगवानदासने अपने रस-मीमासा निबन्धमे शान्त रसका 
रसराजत्व अत्यन्त सुचारु दंगसे सिद्ध किया है। उनका कथन है कि 
“इस महारसमें अन्य सब रस देख पढ़ते हैं, यह सबका समुच्य हे । 
श्रेष्ठ और प्रेष्ठ अन्तरात्मा परमास्माका ( अपने पर ) परमग्रेम, महा- 
काम, महाशंगार, ( अकामः सर्वकामों घा:* ), संसारकी विडम्ब- 
नाओका उपहास, संसारके महातमस्‌ अन्धकारमे सटकते हुए दीन 
जनोंके लिए करुणा ( संसारिणां करुणया55ह पुराणगुह्मम्‌ ), षढ- 
रिपुओऑपर क्रोध ( क्रोधे क्रोधः कथन्न ते ), इनको परास्त करने, इन्द्रियों- 
की वासनाओंको जीतने, ज्ञान-दानसे दीनजनोकी सहायता करनेके लिए 
उनसाइ ( युयोध्यस्मज्जहराणमेन ), अन्तरारि घड्रिपु कहीं असावधान 
पाकर विवश न कर दें इसका भय ( नरः प्रमादी स कर्थ न हन्यते 
यः सेघते पश्चनिरेव पश्च ), इन्द्रियोके घिषयोपर और हाड-मांसके 
शरीरपर जुग॒ुप्मा ( सुख छाराक्लिन्न पिवति चपक सासधमिव**'जहो 
मोहान्धानां किमिव रसणीय न भवति ), और करड़ात्मक लीला-स्वरूप 
अगाध, अनन्त जगतका निर्माणविधान करानेवाली परमाध्माकी 
( अपनी ही ) शक्तिपर महाविस्सय ( व्वमेवेको5स्य सर्थस्य विधानस्थ 
स्वयंभ्ुव *** *** । >--सभी तो इस रसके अन्तभु"त हैं ।”” 

भहाकवि बनार्सीदासने शान्त रसका रसराजत्व सिद्ध करते हुए 
आत्मामे ही नवो रसोंकी स्थिति स्वीकार की है। डा० भगवानदासजीने 
जिस प्रकार ऊपर शान्तरसको सस्क्ृत साहित्यके उद्धरणोके साथ रसराज 

सिद्ध किया है, उसी प्रकार जैन कविने आत्मानुभूति और मौलिक 
चिन्तन-द्वारा आत्मस्वरूप शान्त रसमे सभी रसोंका अन्तर्भाव किया है-- 


गुन विचार सिंगार, जीर उद्यम उदार रुख । 
करुना समरस रीति, हास हिरदे उछाह सुख ॥ 
अष्ट करम दुकू सलून, रुद्र बरते तिद्दि थानक । 
तन विलेच्छ बीभच्छ, दुन्द मुख दसा भयानक ॥ 
अद्भुत अनन्त बल चिन्तवन, सानन्‍त सहज चैराग घुध । 
नथव-रस घिलास परगास तब, सुबोध घट प्रगट हुव ॥ 


अर्थात्‌--आत्माको ज्ञान गुणसे विभूषित करनेका विचार श्रृंगार, 
कर्म निर्जराका उद्यम वीररस, सब जीवोंकी अपने समान समझना करुण- 
श्म, हृदयमें उत्साह और सुखका अनुभव करना हास्यस्स, अष्ट कर्मोको 
नष्ट करना रौद्स्स, दारीरकी अशुचिताका विचार करना बीमत्स रस, 
जम्म-मरणादिका दु.ख चिन्तन करना भयानक रस, आत्माकी अनन्त 
शक्तिको प्राप्त कर विम्मय करना अद्भुत रस ओर हृढ़ वैराग्य धारण 
करना तथा आत्मानुभवमे लीन होना शान्त रस है | 


वैराग्यके साधन तत््वशञान-प्राप्तिके गुणस्थानरूप चोदह सोपान 
बतलाये गये है | पर रस विश्लेषणमे चार ही सोपान प्रधान है। सबसे 
प्रथम जगत्‌की वास्तविकताका ज्ञान प्राप्त करना अनिवार्य है। विभिन्न 
नामसूपात्मक यह जगत्‌ मानव मनको नाना प्रलोमनों-द्वारा अपनी ओर 
आकृष्ट कर लेता है; जिससे अहकार और ममकारका सयोग होनेसे 
विभिन्न मानसिक विकारोकी उत्पत्ति होती है। जब पदद्रव्यों--जीव, 
पुदूगल, धर्म, अधर्म, आकाश और कालका वास्तविक परिज्ञान द्ोता है 
और आत्माकी (जीवकी) इन सब द्रव्योंसे भिन्नत्व प्रतीति होने लूगती है, 
उस समय प्रथम अवस्था--चत॒र्थ गुणस्थान--आत्मानुभूति रूप सम्य- 
ग्दर्शनकी स्थिति आती है। यह रस अवस्था व्यापक है, इसमे आत्म- 

शोधनकी प्रवुत्ति होती है, विभावसे हटकर स्वभाव रूप प्रवृत्ति होने लगती 
है। ऐन्द्रियिक सुख, उसका राशि-राशि सौन्दर्य सभी क्षणिक प्रतीत होने 
रूगते हैं । भनुष्यका रूप, गौरव, वैभव, शक्ति, अहंकार कितने क्षणमंगुर 
हैं और इनकी क्षणभगुरतामे कितना कारुण्य विद्यमान है। अतः आत्म- 
दर्शनकी उत्पत्ति होना प्रथम अवस्था है | 


प्रमादका, जिसके कारण सासारिक सुख-दुःख, उत्थान-पतन व्यापते 
हैं तथा स्वोत्थानकी प्रवृत्तिमे अनुत्साहकी भावना रहती है और आत्मों- 
न्मुखरूप होनेवाला पुरुष्र्थ ठठा पड जाता है, परिष्कार करना और इसे 
दूर करनेके लिए कटिबद्ध हो जाना वैराग्थकी द्वितीयावस्था है | तत्वचि- 
न्तन द्वारा ही प्रमादको दूर किया जा सकता है, अतएव आत्मानुभवी 
अपने पुरुपार्थ-:दार शान्तरसकी उपलब्धिके लिए इस द्वितीय अवस्था 
को प्रास करता है। इस अवस्थामें भी नवों रसॉंकी अनुभूति होती है । 


तृतीय अवस्था उस स्थलूपर उत्पन्न होती है, जब कपाय वासनाओं 
का पूर्ण अभाव हो जाता है । पूर्ण शान्तिमे बाघक कषाये ही हैं, अतएव 
इनके दूर होते ही आत्मा निर्मल हो जाती है। तत्वशानकी चौथी अवस्था 
केवल्शानके उत्पन्न हो जानेपर पूर्ण आत्मानुभूति होती है । इस अवस्थामे 
पूर्णशशान्तसस छलकने लगता है, आत्मा द्वी परमात्मा बन जाती है। 
आनन्दसागर लहराने लगता है। 

मह्दाकावि बनारसीदासने शान्तरसकी इन चारो अवस्थाओका सुन्दर 


विश्लेषण किया है। कविने अखण्ड-शान्तिको ही सर्वोत्कृष्ट शान्तरस 
माना है। 


घस्तु घिचारत ध्यावते, मन पाये विसरास। 
रस स्वादत सुख ऊपजें, अनुभव याको नाम ॥ 


अर्थात्‌--अखण्ड शान्तिका अनुभव ही सबसे बड़ा सुख है, यही रस 
है और इसीके द्वारा मानव अपना अमीष्ट साधन कर सकता है | सर्व- 

प्राणी समभाव भी इसीसे हो सकता है। अतएव “नवमों सान्‍्त रसनिकों 
नायक?” मानना युक्ति सगत है। 

रस-सिद्धान्तके निरूपणमें कवि बनारसीदासने जितनी मौलिकता 
दिखलाई, उतनी अन्य जैन कवियोंने नहीं | इन्होंने स्थायी भाव, विभाव, 
अनुभाव और सचारीभाव इन चारों ही रसाह्लोका नवीन दृष्टिकोणसे 
विवेचन किया | 

रस-सिद्धान्तपर सवत्‌ १६७० मे मानशिव कविने “माषा-कवि-रस 
मज्जरी! »द्भाररस विषयक रचना ल्खी है। इसमे रीति कालके अन्य 
कवियोंके समान नायिका-भेदपर प्रकाश डाला गया है। यत्रपि विभाव, 
अनुभावोका विश्लेषण कप्राय और वासनाओंके अनेक भेद-प्रभेदोंके 
विवेचन-द्वारा किया है, परन्तु नवीनता कुछ भी नहीं है। आज्भाररस 
और नायिका-भेटपर मानकविकी संयोग द्वात्रिशिका ( १७३१ ), उदय- 
घन्दका अनूप रसाल '( १७२८ ) 'और उदैराजका वैद्यविरहणि प्रबन्ध 
( १७७२ ) भी उपडुब्ध हैं । 

इन जैन साहित्यलशाओंने रस-विश्लेषणमें मूलतः स्थायी भावोकी 
स्थिति राग-ठेष मनोविकारमे मानी है। क्योकि समस्त मनोवेगोंका सीधा 
सम्बन्ध इन्हीं दोनों भावोसे है। मानवका अहंभाव इन्हीं दोनोंके रूपमें 
अमिव्यंजित होता है । अतएब रति, हास, उत्साह और विस्मय साधा- 
रणतः अह्भावके उपकारक होनेके कारण रागके अन्तर्गत और शोक, 
क्रोध, भय ओर जुगुप्सा अहभावके उपकारक होनेके कारण द्वेषके अन्त- 
गंत आते हैं । जब राग और द्वेष दोनोका परिमार्जन हो जाता है, तत्र 
वैराग्य--निर्वेदमावकी उत्पत्ति होती है। यह अहंभावकी समरसता 
की अवस्था है, आत्मा इसमें स्वोन्मुख रूपसे प्रतिभासित होने रूगती है | 
लोकिक दृष्टिसे प्रथम चार भाव मधुर होनेके कारण सुखकी अभिव्यक्ति 
और दूसरे चार भाव कठ् होनेके कारण दुःखकी अभिव्यक्ति करते हैं। 
इसप्रकार जैन लेखकोंने भावोंकी स्थिति राग और द्वेषके अन्तर्गत मान- 

फर रसका विश्लेषण किया है! रससंख्या और भावोंकी संख्या रीति- 
कालके अन्य कवियोंके समान ही मानी है । 

सस्कृत साहित्यके जैन कवियौोंके समान हिन्दी भाषामे भी जैन 
कवियोंने अलकारपर ग्रन्थ-रचना की है | जिस प्रकार भारतीय साहित्यमे 
अलकार-परम्पराका भी क्रमिक विकास हुआ हें 
उसी प्रकार जेन साहित्यम भी अलकारोका क्रमिक 
विकास विद्यमान है। अलकार-चिन्तामणिम भगवजिनसेनाचार्यने चित्रा- 
लकार और यमकालकारओ भेद-प्रमेदोकी सख्या पचाससे भी अधिक बत- 
लाई है। हिन्दीभापामे कुँचर-कुश्पवलका लखपतजयसिन्धु ओर उत्तमचन्द्र- 
का अलकारआशय मजरी प्रसिद्ध है। इन दोनो ग्रन्थोमि अलकार और 
अलकार्यका भेद स्पष्ट किया गया है। रस (भाव), वस्तु ओर अलकार 
तीनोकी प्रथक्‌ स्थिति मानी गयी है । अछूकार रसका उपकार करता है- 
तीव्रतर बनाता है तथा वस्तुके चित्रणम॑ रमणीयता या आकर्षण उत्तन्न 
करता हैं| अतएब रस (भाव) और वस्तु दोनो अलकार हे ओर अल्कार 
उनके अलकरणका साधन है | 


रस काव्यकी आत्मा है, पर इसकी वास्तविक स्थिति अलकारके बिना 
बन नहीं सकती | क्योंकि भावमे रमणीयता, कोमछता, सूक्ष्म और 
तीव्रता साधारण अब्दोके द्वारा नहीं आ सकती है। उक्तिकी चमकके 
द्वारा ही भावभे सोन्दर्य या र्मणीयता उत्पन्न होती है। अतएव सुन्दर 
भावोकी अभिव्यजनाके लिए सुन्दर उक्तियोका होना भी आवश्यक है। 
जैन साहित्यम ही नही, अपितु समस्त भारतीय साहित्यमे शब्द और अर्थ- 
को बिल्कुल भिन्न नही माना है। अतएवं अनुभूति और अभिव्यक्तिमे भी 
पार्थक्य नहीं है। अतः शब्दोमे रमणीयता उत्पन्न करनेवाल्य साधन अल- 
कार काव्यकी आत्मा न होकर भी काव्यके रूप-प्रसाघनके लिए अनिवार्य 
है। जिस प्रकार आत्माकी रमणीयताके लिए शरीरका र्मणीय होना भी 
आवश्यक है, उसी प्रकार भावोंकी रमणीयताके लिए, शब्दोका रमणीय 


अलंकार 

होना भी अनिवाय॑ है । शब्द और अर्थ दोनों सापेक्ष हैं, शब्द द्रव्य हैं तो 
अर्थ भाव; अतः भावके बिना द्रव्यकी स्थिति और द्वव्यके बिना भावकी 
स्थिति नहीं बन सकती है। दोनों ही परस्परापेक्षित हैं, एककों सुन्दर 
बनानेके लिए दूसरेका रमणीय होना आवश्यक है। 

व्यावहारिक घरातहपर अलकारोंके ढरा अपने कथनकों कवि या 
लेखक श्रोता या पाठकके मनमें भीतर तक ब्रैठानेका प्रयत्न करता 
है, बातको बढा-चढ़ाकर उसके मनका विस्तार करता है, बाह्य वैषम्य 
आदिका नियोजन कर आशस्चर्यकी उद्धावना करता है तथा बातको 
घुमा-फिराकर वक्रताके साथ कहकर पाठककी जिज्ञासाकों उद्दीत्त 
करता है। कवि अपनी बुड्धिका चमत्कार दिखलाकर पाठकके मनमे 
कौंतू हल जाग्रत करता है । स्पष्टता, विस्तार, आच्वर्य, जिशासा और 
कौतूहल अलकारोके आधार हैं। साधर्म्य, अतिशय, वैपम्य, औचित्य, 
बक्रता और चमत्कार अलकारोके मूर्तरूप हैं | उपमा, रूपक, दृशन्त, 
अर्थान्तरन्यास आदि साधम्य-मृलक्, अतिश्योक्ति, उदात्ततार आदि 
अतिशयमूलक; विरोध, विभावना, असगति, व्याघात आदि वैषम्यमूलक; 
यथासख्य, कारणमाला, स्वभावोक्ति आदि ओचित्यमूलक; अग्रस्तुतप्रशसा, 
व्याजोक्ति आदि वक्रतामूलक एवं यमक, श्लेष आदि चमत्कारमृलक है। 
अतएव निष्कर्ष यह दे कि अलकारोंका मूलाधार अतिशय, वक्रता और 
चमत्कार है | इन्ही तीनोके फारणमेदसे अलकारोंके सहसो भेद किये 
गये है। 

कवि उत्तमचन्दने अभिव्यक्तिको रमणीय बनानेका सबसे प्रबल 
साधन प्रस्तुतविधानकी बतलाया है। प्रस्तुतकी श्रीदृद्धिके लिए अप्रस्तुत- 
का उपयोग | यह अप्रस्तुतविधान प्रधानतः साम्यपर आशित रहता है| 
साम्य तीन प्रकारका होता है--रूपसाम्य, धर्मसाम्य और प्रभावसाम्य । 
अलंकारोंका प्राण या आधार यही अप्रस्तुतविधान है, इससे विभिन्न 
रूपों ओर भेदोंका आल्म्बन लेकर अलकारोंकी सख्याका वितान किया 

गया है। भावोंके मानवीयकरणके लिए. भी अलंकारोंका अयोग किया 
जाता है। इन्होंने शब्दालंकार और अर्थालकारोंकी संख्या २४३ मानी 
है। लक्षण और उदाहरण बहुत कम अलकारोंके दिये हैं । 


जैन कबियोंने रीति साहित्यके अन्तर्गत छन्दविधानकों भी माना है, 
अतएव छन्द-शासत्रविषयक रचनाएँ अनेक उपलब्ध हैं । स्वयभू कविका 
उन्दो ग्रन्थ प्रसिद्ध है ही, इसके अतिरिक्त हेम कविका 
छन्दमालिका (१७०६), चेतन विजयका रूघुपिगल 
(१८४७), शानसारका मालापिगल ( १८७६ ), मेघराजका छन्दग्रकाश 
(१९ वी शती ), उदयचन्दका छन्‍्द प्रबन्ध ओर इन्दावनका छन्दशतक 
श्रेष्ठ प्रन्थ हैं | इन ग्रन्थोंमें ट्विन्दी और सैस्कृतके सभी प्रधान छन्‍्दोके 
लक्षण आये हैं। जैन कांबयोंने भिन्न-मिन्न स्वाभाविक अमिव्यक्तियोंके 
लिए. उन्दोंका आदर्श सॉँचा तैयार किया है। जितने प्रकारकी अभि 
व्यक्तियों लयके सामझ्स्यके साथ हो सकती हैं, उनका विधान छन्दद्ास्त् 
में किया है| 


वास्तविक बात यह है कि लूयका स्थान जीवनमे महत्त्वपूर्ण है। 
मानवकी दृत्तन्त्रियोंफे अतिरिक्त नदी, निर्शर, पेड़-पोधे, लता-गरुल्म 
आदिये सर्वन्न लय पायी जाती है। जीवनका सारतत्व लय ही है, इसी 
कारण उत्कट हर्ष, विषादके उच्छवासोंमे गुरु्व ओर लूघुत्वके कारण 
लयकी लहरें उठती रहती हैं । मधुर स्वर ओर लूयको सुनकर मानवमात्र- 
की अन्तररागिनी तन्‍्मय हुए बिना नहीं रह सकती है। अतः छन्द- 
विंधान इसी रूयको नियन्त्रित करता है, यह भाषामें रागका प्रभाव, 
उसकी श्षक्ति और उसकी गतिके नियमनके साथ अन्तर स्पन्दनकों तीजआ- 
तम बनाता है। जिस प्रकार पतग ताग्रेके ल्घु-गुरु सकेतोंके अनुसार 
ऊँची-ऊँची उड़ती जाती है, उसी प्रकार कविताका राग हन्दके संकेतोपर 
उत्तरोत्तर गतिशील होता है। नादसौन्दर्य और प्रवाहका निर्वाह हन्दमे 


छन्दुशास्त् 

ही किया जा सकता है। अतएव कविताकों एक सुनिश्चित मार्गपर ले 
चलनेके लिए जैन-साहित्यकारोंने छन्द-व्यवस्था निरूपित की है| 
१९ वीं शतीके उत्तराधमे कविवर बृन्दावनदासने १०० प्रकारके 
उन्दोंके बनानेकी विधि तथा छन्दशास्त्रकी आरम्भिक बातें बड़े सुन्दर और 
सरल ठंगसे लिखी हैं। इतना सरल और सुपाख्य पिंगल-विषयका अन्य 
अ्न्थ अबतक हमें नहीं प्रात्त हो सका है। आरम्ममे ही रूघु-गुरुके पह- 
चाननेकी प्रक्रिया बतलाता हुआ कवि कहता है---- 
लघुकी रेखा सरऊ ()) है, गुरुकी रेखा बंक (5) | 
हृदि क्रम सों गुरु-लघु परखि, पढ़ियाँ छन्‍्द निशंक ॥ 
कहूँ कहुँ सुकवि प्रबन्ध महेँ, छघुको गुरु कद्दि देत | 
गुरुहूँको ऊघु कद्दत हैं, समुझत सुकदि सुचेत ॥ 


आठों गर्णोके नाम, स्वामी और फछका निरूपण एक ही सवैयेमें 
करते हुए बताया है-- 


मगन तियुरु भूलच्छि लह्ावत, नगन तिलघु सुर शुभ फल देत । 
मगन आदि गुरु इन्दु सुजस, ऊघु आदि मगन जल बज्द्धि करेत ॥ 
रगन मध्य लघु, अगिन रूतप्यु, गुरुमध्य जगन रवि रोग निकेत । 
सगन अन्त गुरु, धायु अमन तगनत छघू नव शून्य समेत ॥ 
छन्दोंमें मात्रिक और वार्णिक छन्‍्दोका विचार अनेक मेद-प्भेदों 
सहित विस्तारसे किया गया है। छक्षणोके साथ उदाहरण भी कविने 
अत्यन्त मनोज दिये हैं। अचलघृत छन्दमे १६ वर्ण माने है, इसमें ५ 
भगण और १ लघु होता है। कवि कहता है--- 
करम भरम वश भमत जगत नित, 
सुर-नर-पक्ठ॒ तन धरत अमित तित। 


१, सम्पादक जमनाछाल जैन साह्ित्यरत ओर प्रकाशक सान्यस्लेट 
जैन संस्थान, मछखेड (निजाम) 


तेज, 

सकल अथिर लखि पश्वश्  परक्ृत, 
घचरत रतन जिन भनित अचलछछत ॥ 
इसी प्रकार गीता प्रकरण सस्क और दण्डक प्रकरणमें अनेक रमणीय 
उदाहरण प्रस्तुत किये हैं। कविकी इस रचनासे उन्दशास्त्रका शान प्राप्त 
करनेमे पाठकोंकोी अत्यन्त सहूल्यित होगी। अशोकपुष्पमञ्जरी छन्द, 
जिसमे ३१ वर्ण एक गुरु एक हरुपुक्रमसे होते है, का कितना सुन्दर और 
सरस निरूपण किया है| 
केवली जिनेशकी प्रभावना अखित सिंत, 
कंज पे रहें सु अन्तरिच्छ पादकंज री। 
मूष जोर बिडाऊ मोर ब्यारू बैर टाल टाल, 
हैं जहाँ सुमीन है निचीत भीति मंजरी ॥ 
अंग-हीन अंग पाय, हर्ष सो कहा न जाय, 
नैनहीन नेन पाय मंजु कंज बिंजरी ॥ 
कर प्रातिहार्थंक्की कथा कहा कहे सुबृन्द, 
थोक शोकको हरे अश्ञोकपुष्पमंजरी ॥ 
इसी प्रकार अनगशेखर, जल्हरन, सनहरुन आदि छन्‍्दोका सोदा- 
हरण लरुक्षण १०९ पत्मोमे बतत्यया गया है। हिन्दी भाषामे जैन कवियोने 
छन्दो-विपयक अनेक रचनाएँ लिखी है, इनमे कई रचनाएँ अत्यन्त महत्त्व- 
पूर्ण है। 
कोष विषयक हिन्दी ग्रन्थोमे महाकवि बनार्सीदासकी नाममाला, 
कोष कैसरकीत्तिका नामरत्नाकर, विनयसागरकी अनेकार्थ- 
नाममाठा और चेतनविडयकी आतम-बोधनाममाला 
प्रसिद्ध है । 
बनारसीदासकी नाममात्य हिन्दी भाषाका शब्दभण्डार बढ़ानेके 


4. संपादक जुगलकिशोर मुस्तार, प्रकाशक-वीर सेवामन्द्रि सर- 
साथा, जि० सहारनपुर । 

लिए एक अद्भृत कृति है इसमे ३५० विषयोके नामोंका दोहोमें सुन्दर 
संकलन किया गया है नामोंमे सस्कृत, प्राकृत और अपश्रंश भाषाके 
शब्दोका भी व्यवहार किया गया है| कविने विषयारम्भ करते हुए तीर्थ- 
करके नाम लिखे हँ-- 

तीथैकर सर्व जिन, भवनासन भगवान । 

पुरुषोत्तम आगत सुगत, संकर परम खुजान ॥ 

बुद्ध मारजित केवली, वौीतराग भरिहंत | 

धरमधुरन्धर पारगत, जगदीपक जयवन्त ॥ 


यद्यपि यह कोप धनंजय कविकी सस्कृतनाममालासे बहुत कुछ 
मिलता-जुलता है, पर उसका पद्मानुवाद नहीं है। अनेक नामोम कबिने 
अन्य ससरकृत कोषोकी सहायता ली है तथा अपने शब्दशान-द्वारा अनेक 
मौलिक उद्धावनाएँ भी की है | हिन्दी भापाका शब्दभण्डार इसके द्वारा 
पूरा किया जा सकता है। कविने जिस वस्तुके नामोंका उल्लेख किया है, 
उसका नाम आरम्भमे दे दिया है । कोषकारकी यह शैली आशुवोधगम्य 
है, तथा इसके द्वारा वस्तु नामोकों अवगत करनेमे कोई कठिनाई नहीं 
होती है | सोनेके नामोका उल्लेख करता हुआ कवि कद्दता है--- 
हाटक हेम हिरण्य हरि, कंचन कनक सुवर्ण। 
इसी प्रकार रजत, आभूषण, वस्र, वन, मूल, पुष्प, सेना, ध्वजा 
आदि विषयोंकी नामावद्यीका निरूपण किया गया है। इस फोपमे कुल 
१७५ दोहे है । कोशमे कबिने अचभा, अडोल, अब, आइढ, आठ, धान, 
खोरि, चकवा, जयबत, जेहर, झण्ड, टाड, डर, तपा, तल्ार, नरम, 
पृतल्ली, पेड आदि देशी शब्दोंका भी प्रयोग क्रिया है | 
मेंया समगवतीदासकी अनेकार्थनाममाला भी एक पद्मात्मक कोश है, 
इसमे एक शब्दके अनेकानेक अर्थोंका दोहोंमें संकलन किया गया है । 
इस कोशमें तीन अध्याय हैं, इनमे क्रशः ६३, १९२ और ७१ दोहे हैं । 
१६ * 

यह कोश भी हिन्दी-भाषा-भाषियोंके लिए अत्यन्त उपयोगी है। रचनादौली 
सरस और सुन्दर है। कविने स्वयं ही कहा है---“अर्थ अनेक जु नामकी 
माका मनिय घिचारि” ! नमूनेके लिए गो और सारंग शब्दक पर्यायवाची 
शब्द नीचे दिये जाते हैं-- 
गो धर गो तरु गो दिसा गो किरना आकास । 
गो हन्द्री जरू छन्‍्द पुनि गो वानी जन भास ॥ 
--यगो-शब्द 
कुरकढु काम कुरंगु कषि कोकु कुंसु कोदंडु । 
कंजरू कमल कुठारु हलु झोडु कोपु पविदंडु ॥ 
करद करसु केहरु कमठु कर कोलाहल चोरू। 
कंचनु काकु कपोतु अट्दि कंधछ करूसरु नीरु ॥ 
खग़ु नगु चातियु संग खलु खरु खोदनउ कुदालु। 
भूधरु भूरुद सुघनु भगु भट्ट सेंकज जरु काछु ॥ 
मेखु महिषु उत्तिम पुरुसु वृषु पारस पाषानु। 
हिमरु जमु ससि सूरज सलिल बारह अंग बखानु॥ 
दीप कूपु कलर पवनु मेघु सबक सब *हंग। 
कवि सु भगोती उच्चई ए कह्ियत सारंग ॥ 
>-सारग 


परिशिष्ट 


परिशीलित ग्रन्थोंके कतिपय भ्रप्नुख ग्रन्थ-रचयिताओंका 
अति संक्षिप्त परिचय 


मद्दाकषि स्वयम्भूदेव--महाकत्रि स्वयम्भूदेवक पिताका नाम 
मारुतदेव ओर माताका नाम पद्मिनी था। इनका समय ईस्वी सन्‌ 
७७० है। यह गहस्थ थे, इनकी दो पत्नियों थी । एकका नाम आदित्या- 
म्वा और दूसरीका सामिअब्बा था। पुष्पदन्तके महापुराणके टिप्पणसे 
अवगत होता है कि यह “आपुली सघीय' थे | यह पहले घनञ्ञयके आश्रित 
थे, इस समय इन्होंने पउमचरिठकी रचना को थी | इसके पश्चात्‌ इन्होंने 
धवलइ्याका आश्रय ग्रहण किया था और इस समय इन्होने रिट्णेमि- 
चरिउ' का प्रणयन किया । 

स्वयम्भूदेवके अनेक पुत्र थे, इनमें त्रिभ्॒वनदेव बहुत प्रसिद्ध और 
सुयोग्य विद्वान थे। यह बचपनसे ही पिताके समान कविता करने छगे 
थे। पउमचरिडमे बताया गया है कि यदि त्रिभुवनदेव न होता तो 
पिताके काव्योंका, कुछ और कवित्वका समुद्धार कौन करता | अन्य 
व्यक्ति जिस प्रकार पिताके धनका उत्तराधिकार अहण करते हैं, उसी प्रकार 
त्रिभुवनने अपने पिताके सुकवित्वका उत्तराधिकार लिया | स्वयम्भूका वश 
ही कवि था | इनके पिता मारुतदेव भी अच्छे कवि थे । स्वयम्भूने अपने 
उन्दशाकर्में 'तहाय माउरदेवस्स' कहकर उनके एक दोहेका उदाहरण 
स्वरूपमें उल्लेख किया है । 

अपश्रश भाषाके इस महाकविने पठमचरिउ--जैन रामायण और 
रिव्रणेमिचरिउ ये दो महाकाव्य एवं पदड़िसाबद्ध, पंचमीचरिठ ये दो अन्य 
काव्य ग्रन्थ रचे ये। इनके अतिरिक्त 'स्वयंभूच्छन्‍्दस” नामक अपकभ्र शका 
छन्द गन्थ तथा अपभश्र शका एक व्याकरण भी लिखा था। यह व्याकरण 
ग्रन्थ उपलब्ध तो नहीं है, पर रामायणमें निम्न प्रकार उल्लेख मिलता है । 

तावब्धि य सच्छंदोभमद अवब्भंस-मच्च-मायंगो । 

जाथ ण सय॑ सु-वायरण-अंकुशो पढइ ॥--पठमचरिड १-५ 

महाकवि पुष्पदन्त--अपभ्रंश भाषाके महान्‌ कवि पुष्पद॒न्त 
काह्यप गौन्रीय ब्राह्मण थे। इनके पिताका नाम कैशवभट्ट और माताका 
नाम मुग्धादेबी था | इनके माता-पिता पहले शैव थे, फिर जैन शे गये ये 
और अन्त जैन विधिके अनुसार सनन्‍्यास लेकर शरीर त्याग किया था । 
अभिमानमेस, अभिमानचिह्ृ; काव्यरत्नाकर, कविकुलतिलूक, सरस्वती- 
निलय और कंव्यपिसल्ल ( काव्यपिशाच ) ये इनकी उपाधियों थीं। इन 
उपाधियोंसे प्रतीत होता है कि इनका स्वभाव अभिमानी था और यह 
अग्रतिम प्रतिभाशाली महाकवि थे। यह पहले किसी वीरराय नामक राजा- 
के आश्रयम थे। वहां इन्होंने काव्यर्चना भी की थी, परन्तु राजाद्यारा 
उपेक्षित होनेपर वहोंसे चलकर क्षीणकाय मान्यखेट आये। वहाँ राष्ट्र- 
कूथनरेश कृष्णराज ( तृतीय ) के मन्‍्त्री भरतके आश्रममे रहने छो और 
यही पर सहापुराणकी रचना की । इनकी रचनाओंसे अवगत होता है 
कि यह विदग्घ दार्शनिक, ग्रकाण्ड सिद्धान्तममंश ओर असाधारण 
प्रतिमाशाली कवि थे। इनका समय ई० सन ९५९ माना जाता है | 
इनकी निम्न रचनाएँ है। तिसट्टिमहापुरिसयुणालकारु या महापुराण 
मद्दाकाव्य और णयकुमार चरिठ तथा जसहरु चरिठ खण्डकाव्य हैं । 

महाकति बनारसीदास---जैनसा हित्यमे हिन्दी भाषाका इतना बड़ा 
अन्य कवि नहीं हुआ । इनका जन्म एक धनी मानी सम्भ्रान्त परिवारमे 
हुआ था । इनके प्रपितामह जिनदासका साका चल्वता था, पितामह 
मूलदास हिन्ही ओर फ़ारसीके पडित थे और यह नरबर ( मालवा )मे 
वहाँके मुसलमान नवाबके मोदी होकर गये थे । इनके मातामह मदन- 
सिह चिनाल्या जौनपुरके प्रसिद्ध जौहरी थे और पिता खड्गसेन कुछ 
दिनोतक बंगालके सुल्तान मोदीखोंके पोतदार रहे थे। इनका जन्म 
जौनपुरमे माघ सुदी ११ सबत्‌ १६४३ में हुआ था | यह श्रीमाल वैश्य 

थे। यह बड़े ही प्रतिभाशाली सुधारक कवि थे। शिक्षा सामान्य प्रात 
की थी, पर अद्भुत प्रतिभा होनेके कारण यह अच्छे कवि थे । इन्होंने 
चौदह वर्षकी अवस्थामें एक इज्ञार दोहा चोपाइयोंका नवरस नामक 
ग्रन्थ बनाया था, जिसे आगे चलकर, इस भयसे कि ससार पथश्नष्ट न हों, 
गोमतीमें प्रवाहित कर दिया था । 

इनके पिता मूलतः आगरा-निवासी ही थे तथा इन्हे भी बहुत दिनों 
तक आगरा रहना पड़ा था। उस समय आगरा जैनविद्ानोंका कैन्द्र 
था। इनके सहयोगियोंम पं० रामचन्द्रजी, चतुर्भुज वेरागी, मगवती- 
दासजी, धर्मदासजी, छुँवरपालजी और जगजीवनरामजी विशेष उल्लेख 
योग्य है। ये समी कवि थे । महाकवि बनार्सीदासका सन्‍्तकवि सुन्दर- 
दाससे सम्पक था । बताया गया है--“प्रसिद्ध जैनकबि बनारसीदासके 
साथ सुन्दरदासकी मैत्री थी। सुन्दरदास जब आगरे गये थे तब बनारसी- 
दासके साथ सम्पर्क हुआ था | बनारसीदासजी सुन्दरदासकी योग्यता, 
कविता और यौगिक चमत्कारोंसे मुग्ध हो गये थे | तभी इतनी शघायुक्त 
कंठसे उन्होंने प्रशंसा कौ थी । परन्तु वैसे ही त्यागी और मेधावी बनारसी- 
दासजी भी थे। उनके गुणोसे सुन्दरदासजी प्रभावित हो गये, इसीसे बैसी 
अच्छी प्रशसा उन्होने भी की थी । 

महाकवि बनार्सीदासका सम्पर्क महाकवि तुल्सीदासके साथ भी 
था । एक किंवदन्तीमें कह्ा गया है कि कवि तुल्सीदासने अपनी रामायण 
बनारसीदासकों देखनेके लिए. दी थी । जब मथुरासे छोौटकर तुलसीदास 
आगरा आये तो बनारसीदासने रामायणपर अपनी सम्मति “विशजे 
रामायण घट माही । मर्मी ह्ोय मर्म सो जाने मूरूस समझें नाहीं ।”? 
इत्यादि पद्मम लिखकर दी थी। कहते हैं इस सम्मतिसे प्रसज्ञ होकर ही 
तुल्सीदासने कुछ पद्य भगवान्‌ पाश्व॑नाथकी स्तुतिममें लिखे हैं। ये पद्म 
शिवनन्दन द्वारा लिखित गोस्वामीजीकी जीवनीमें प्रकाशित हैं। इनकी 
निम्म रचनाएँ हैं--- 

3. नाममाछा--एक सो पचद्त्तर दोहोंका छोटा-सा शब्दकोष 
है । इसकी सं० १६७० में जोनपुरमें रचना की थी | 

२. नाटक समयसार--यह कविवरकी सबसे प्रसिद्ध और महत्त्व- 
पूर्ण स्चना है। इसकी रचना सवत्‌ १६९३ में आगरामें की गयी थी । 

३. बनारसी विछाख--इसमे ५७ फुटकर रचनाएँ सप्रहीत हैं | 
इसका सकलन सबत्‌ १७०१ में प० जगजीवनने किया था | 

७. अद्धंकथानक --इसमे कविने अपनी आत्मकथा लिखी है। 
इसमे सबत्‌ १६९८ तककी सभी घटनाएँ दी गयी है। 

जैया सगवतीदास--यह आगराके निवासी थे। ओसवाल जैनी 
और कटरिया गोज्रके थे | इनके पिताका नाम रालजी था और दशरथ 
साहू इनके पितामह थे । इनके जन्मसवत्‌ एवं झत्युतंवत्के सम्बन्धमे कुछ 
पता नहीं है। हो इनकी रचनाओंमें संवत्‌ १७३१ से १७५५ तकका 
उल्लेख मिलता है। वि० सं० १७११मे हीरानन्दजीने पचास्तिकायका 
अनुबाद किया था, उसमे उन्होंने आगरामें एक भगवतीदास नामक 
व्यक्तिके होनेका उल्लेख किया है। सम्भवतः मैया भगवतीदास ही उक्त 
व्यक्ति ये । इन्होंने कविता में अपना उल्लेख भैया, भविक और दास- 
किशोर उपनामोंसे किया है। इनकी समस्त रवनाओंका सम्रह ब्ह्मावि 
हूासके नामसे प्रकाशित है। यह बनारसीदासके समान अध्यात्मरसिक 
कवि थे । इनकी कवित्तामें प्रसादगुण एवं अलंकार सर्वत्न पाये जाते हैं । 
उददूं और गुजराती भाषाका पुट भी इनकी रचनाओंमे विद्यमान है। थोड़े 
शब्दों गहन अर्थ ओर परिष्कृत भावनाओंका निरूपण करना इनकी 


कविताकी प्रमुख विशेषता है। सरसता और सरलता इनके काव्यका 
जीवन है | 


प्रह्मगुलाल--यह प्रश्मावती पुरवाल जातिके थे। यह चदवार 
( फिरोजाबाद, जिला आगरा )के पास टापू नामक आासके निवासी थे । 
इनका प्रसिद्ध ग्रन्थ कृपणजगावनचरित्र है। इस अन्थकी ग्रशस्तिसे 
अवगत होता है कि कविवर ज्ह्गुलालूजी भट्टारक जगभूषणके शिष्व ये ! 

टपू गाँवके राजा कीरतसिंह थे, यहींपर धर्मदासजीके कुरूमें मधुरामल्ल 
थे। यह बह्मचयेका पालन करनेमें प्रसिद्ध थे । कविने इन्हींके उपद्रेशसे 


सगुण मार्गका निरूपण करनेके लिए संवत्‌ १६७१मे इस अन्थकी रचना 
की थी। यह अच्छे कवि थे। भाषापर इनका अच्छा अधिकार था | 


आनन्द्घन या घनानन्द--यह श्वेताम्बर सम्प्रदायके प्रसिद्ध सन्‍्त 
कवि हैं । यह उपाध्याय यशोविजयजीक॑ समकालीन थे। यशोविजयका 
जन्म संवत्‌ १६८० बताया जाता है, अतः इनका काल भी वही है। 
हिन्दीमें इनकी 'आनन्दघनबहृत्तरी! नामक कविता उपलब्ध है, यह 
रामचन्द्र काव्यमालामे प्रकाशित है। यह आध्यात्मिक कब्रि थे | इनकी 
रवनाओंमें समतारस और शान्तिरसकी घारा अवश्य मिलती है। रचनाएँ, 
हृदयको स्पर्श करती दे । 
यशोविजय--यह भी ब्वेताम्बर सम्प्रदायके प्रसिद्ध आचार्य हैं। 
इनका जन्म संवत्‌ १६८० और मृत्यु सबवत्‌ १७४५ के आसपास हुई थी | 
यह शुअरातके डमोई नामक नगरके निवासी थे । यह नयविजयजीके 
शिष्य ये । संस्कृत, प्राकृत, गुजराती ओर हिन्दी भाषाम कविता करते 
थे। सस्कृत भाषामें रचे गये इनके अनेक ग्रन्थ है। यह गुजराती 
थे, पर विद्याभ्यासके सिलसिलेम इन्हें काशी भी रहना पड़ा था। इसी 
कारण यह हिन्दीमें भी उत्तम कविता करते थे | इनके ७५ पदोंका एक 
सग्रह 'जसविलास'के नामसे प्रकाशित है | इनकी कविताम आध्यात्मिक 
भावोंकी बहुल्ता है। भाषा आडम्बर शून्य है, पर भाव ऊचे हैं । 
खेमचन्द--यह तापगच्छकी चन्द्रशाखाके पण्डित थे | इनके गुरुका 
नाम भुक्तिचन्द्र था। आपने नागर देशमे सबत्‌ १७६१ में 'गुणमाला 
चौपई” अथवा “गजसिंहगुणमार्चरित'की रचना की है। यह ग्रन्थ अभी- 
तक अप्रकाशित है। इसकी जो प्रति जैनसिद्धान्त मवन आरामें सुरक्षित 
उसका लिपिकाल सं० १७८८ है। इनकी कवितामें वर्णनोंकी विशेषता 


है। न गुजरातीका बहुत बड़ा प्रभाव है। इनकी अन्य स्वनाएँ 
अशात हैं। 

भ्रूधरदास--कविवर भूधरदास आगराके निवासी ये। इनकी जाति 
खण्ड्रेलबाल थी। इनका समय अनुमानतः १७ वीं शतीका अन्तिम भाग 
था १८ वीं शतीका प्रारम्मिक भाग है। इनके द्वारा रचित पार्श्वपुसणकी 
प्रतिका लिपिकाछ १७५४ है, अतः यह निश्चित रूपसे कहा जा सकता 
है कि इनका समय १८ वीं झतीका पूर्वाद्ध/ ही सम्भव है। इनकी कविता 
उच्चकोटिकी होती है । भ्री प्रेमीजीने इनकी कविताके सम्बन्धमे लिखा 
---“हिन्दीके जैन साहित्यमें पार्शपुराण ही एक ऐसा चरित ग्रन्थ है, 
जिसकी रचना उच्चश्रेणीकी है, जो वास्तवमें पढ़ने योग्य है और जो 
किसी सस्कृत प्राकृत अन्थका अनुवाद करके नहीं, किन्तु स्वतन्त्र रूपसे 
लिखा गया है। इनकी सभी रचनाओंमे कवित्व है। निम्न तीन रचनाएँ 
प्रसिद्ध हैं-- १ --प।श्रैपुराण (महाकाव्य)--इसमें भगवान्‌ पाश्वनाथका 
जीवन वर्णित है। २--जैनशतक--यह नीतिविधयक सुन्दर रचना है | 
इसमें २०७ कवित्त, सवैया, दोहा और छप्पय हैं॥ ३--पदसंग्रह--- 
इसमें ८० पदोंका सकलन है। 
द्यानतराय--यह कवि आगराके निवासी थे। इनका जन्म 
अग्रवाल जातिके गोयल गोत्रमे हुआ था । इनके पूर्वज लालपुरसे आकर 
आगरामें बस गये थे। इनके पितामहका नाम वीरदास और पिताका नाम 
व्यासदास था | इनका जन्म संबत्‌ १७३३ में हुआ था और विवाह संवत्‌ 
१७४८ में हुआ था । विवाहके समय इनकी अवस्था १५ वर्षकी थी | 
उस समय आगरामे मानसिहजीकी घर्मशैडी थी | कवि द्यानतरायने उससे 
स्थभ उठाया था। कविको प० विहारीदास और पं० मानसिहके धर्मों 
पदेशसे जैनधर्मके प्रति श्रद्धा उत्पन्न हुई थी। इन्होंने सवत्‌ १७७७ में 
श्री सम्मेदशिखरकी यात्रा की थी। इनका महान्‌ ग्रन्थ घर्मविव्यसके 
नामसे प्रसिद्ध है । इस अन्यमे इनकी समस्त कविताएँ संग्रहीत हैं, यह 
सकलन सदत्‌ १७८० से कबिने स्वय किया है। इस संकलन में ३३३ 
पद संग्रहीत हैं, जो स्वय एक बृहदकाय ग्रन्थका रूप ले सकते हैं। 

घूजाओंके अतिरिक्त ४५ विषयोपर इनकी फुथ्कर कविताएँ हैं। इनकी 
कविताएँ नीति और उपदेशात्मक अधिक हैं। भाषापर उद्‌का प्रमाव 
है | विचार और भावनाएँ सुल्झी हुई हैं। संसारका जीता-जागता 
चित्र देखिए--- 

रुजगार बने नाहिं धन तौ न घर माहि 

खानेकी फिकर बहु नारि चाहे गहना। 
दैनेवाले फिरि जाहिं मिले तो उधार नाहिं, 
साझी मिलें चोर धन आबे नाहिं लहना। 


कोऊ पूत ज्वारी भयो घर साहिं सुत थयोौ, 
एक पूत मरि गयो ताको दुःख सहना। 
पुत्री चर जोग भई व्याही सुता जम छई, 
एते दुःख सुख जाने तिसे कहा कहना ॥ 
बुन्दायन--कर्वि ब्ृन्दावनका जन्म शाहाबाद जिलेके बारा नामक 
गॉवमे सवत्‌ १८४८ में हुआ था। आप गौयलगोन्रीय अग्रवाल थे | 
कविके वशधर बारा छोड़कर काशीम आकर रहने छगे थे। कविके 
पिताका नाम धर्मंचन्द्र था। १२ वर्षको अवस्थामें वृन्दावन अपने पिताके 
साथ काशी आये थे। काज्ीम यह लोग बाबर शहीदकोी गलीमे रहते थे | 


बृन्दावनकी माताका नाम सिताबी और खत्रीका नाम रुक्मिणी था । 
इनकी पक्की बड़ी धर्मात्मा और पतित्रता थी। इनकी ससुराल भी काशीकै 
उठेरी बाजारमें थी । इनके श्वसुर एक बड़े भारी धनिक थे। इनके यहाँ 
उस समय टकसाल्यका काम होता था | एक दिन एक किरानी अंग्रेज 
इनके श्रसुरकी टकसाला देखनेके लिए आया । बृन्दावन भी उस समय 
वहीं उपस्थित थे। जब उस किरानी अग्रेजञने इनके श्वसुरसे कहा---/हम 
तुम्हारा कारखाना देखना चाहते हैं, कि उसमे केसे सिक्के तैयार होते 
है। बृन्दावनने उस अग्रेज़ किरानीको फटकार दिया और उसे ठकसाला 
नहीं दिखलायी। वह अग्र॑ ज नाराज होता हुआ बहोँसे चला गया | 

देवयोगसे कुछ दिनोंके उपरान्त वही अग्रेज्ञ किरानी काशीका 
कलक्टर दोकर आया। उस समय वृन्दावन सरकारी खजाचीके पदपर 
आसीन थे | साहब बहादुरने प्रथम साक्षात्कारके अनन्तर ही इन्हे पहचान 
लिया और मनमें बदला लेनेकी बलवती भावना जाग्रत हुईं। वद्यपि 
कविवर अपना कार्य बड़ी ईमानदारी, सच्चाई और कुशलतासे सम्पन्न 

करते थे, पर जब अफ़सर ही विरोधी बन जाय, तब कितने दिनोंतिक 
कोई बच सकता है। आखिरकार एक जाल बनाकर साहबने इन्हें तीव 
की जेलकी सजा दे दी। इन्हे शान्तिपूर्वक उस अंग्रेज्ञके अत्या- 
चारोंको सहना पड़ा । 
कुछ दिनके उपरान्त एक दिन प्रातःकाल ही कलक्टर साहब जेलका 
निरीक्षण करने गये। वहाँ उन्होंने कविको जेलकी एक कीठरीमें पह्मासन 
लगाये निम्न स्त॒ति पढ़ते हुए देखा | 
है दीनवन्धु श्रीपति करुणानिधानजी | 
अब मेरी ध्यथा क्‍यों न हरो बार क्‍या छगी ॥! 


इस स्तुतिकों बनाते जाते थे और मैरवीमें गाते जाते थे । कविता 
करनेकी इनमे अपूर्व शक्ति थी, जिनेन्द्रदेवके ध्यानमें मग्न होकर धारा 
प्रवाह कविता कर सकते थे। अतएव सदा इनके साथ दो लेखक रहते 
थे, जो हनकी कविताएँ लिपिबद्ध किया करते थे । परन्तु जेलकी कोठरीमे 
ही ध्यान मग्न होकर भगवानका चिन्तन करते हुए गानेमें लीन 
थे। इनकी आँखोंसे ऑसुओंकी धारा प्रवाहित हो रही थी | साइबत्र बहुत 
देर्तक इनकी इस ददाकों देखता रहा । उसने “खज़ाची बाबू । खजाची 
बाबू”? कहकर कई बार पुकारा; पर कविका ध्यान नहीं हटा । निदान 
कलक्टर साहब अपने आफ़िसको लौट गये । थोड़ी देरमे एक सिपाहीके 
द्वारा इनको बुलवाया ओर पूछा “ठुम क्या गाठा और रोटा था ।” 
वृन्दावनने उत्तर दिया--“अपने भगवानसे तुम्हारे अत्याचारकी प्रार्थना 
कुरता था। साहबके अनुरोधसे बृन्दावनने पुनः “हे दीनबन्धु श्रीपति'” 
विनती उन्हें सुनायी और इसका अर्थ भी समझाया | साहब बहुत प्रसन्न 
हुआ ओर इस घटनाके तीन दिनके बाद ही काराणदसे इन्हे मुक्त कर 
दिया गया। तभीसे उक्त विनती सकटमोचनस्तोत्रके नामसे प्रसिद्ध ही गयी 

है। इनके काराणहकी घटनाका समर्थन इनकी कवितासे भी होता है । 

“अ्रीपति मोहि जान जन अपनो, 
हरो विधन दुख दारिद जेक (? 

... कहा जाता है कि राजघाटपर कुटही कोटीमें एक गार्डन साहब 
सादागर रइते थे। उनकी एक बडी भारी दुकान थी। आपने कुछ दिन 
तक इस दुकानकी मैनेजरीका भी कार्य किया था । यह्ट अनवरत कविता 
रचनेमे लीन रहते थे । जब यह जिनमन्दिरमे दर्शन करने जाते तो प्रति- 

दिन एक विनती या स्तुति रचकर ही मगवानके दर्शन करते । इनके 
साथ देवीदास नामक व्यक्ति रहते थे । इन्हे पद्मावती देवीका इृष्ट था। 
यह झरीरसे मी बड़े बली थे। बड़े-बड़े पहलवान भी इनसे भयभीत 
रहते थे । इनके जीवनमे अनेक चमत्कारी घटनाएँ घटी हैं । इनके दो 
पुत्र थे अजितदास और शिखरचद | अजितदासका विवाह आरामे बाबू 
मुन्नीललूजीकी सुपुत्रीसे हुआ था । अतः अजितदासजी आरा ही आकर 
बस गये | यह भी पिताके समान कवि थे | इनकी रचनाएँ भी उपलूब्ध 
हैं। इनके द्वारा रचित निम्न ग्रन्थ है--प्रवचनसार, तीस चौबीसी पाठ, 
चौबीसी पाठ, छन्दशतक, अर्ह प्पासाकैवली और बृन्दावनविल्यस ( फुट- 
कर कविताओंका सकलन ) इनके द्वारा रचित एक जैन रामायण 
भी है जिसकी अधूरी प्रति आराके एक सज्जनके पास है ! 

बुधजन-- इनका पूरा नाम विरधीचन्द था। यह जयपुरक निवासी 
खण्डेलवाल जैन थे। यह अच्छे कवि थे | इनका समय अनुमानतः 
उन्नीसवीं शताब्दीका मध्यभाग है | कबिता करनेकी अच्छी प्रतिभा थी। 
इनके द्वारा विरचित निम्न चार ग्रन्थ उपलब्ध हैं. १--तत्ार्थबोध 
( १८७१ ), २--ब्रधजनसतसई ( १८८१ ), परश्चास्तिकाय (१८९१) 
और बुधजनविलास ( १८९२ )। इनकी भाषापर मारवाडीका प्रमाव 
है | किन्तु पदोंकी भाषा तथा बुधजन सतसईकी भाषा हिन्दी है। 

मनरंग---इनका पूरा नाम मनरंगव्गल है | यह कन्नोजके निवासी 
पल्लीवाल थे | इनके पिताका नाम कनौजीलाूू और माताका नाम 
देवकी था। कन्नौजम गोपालदासजी नामक एक धर्मात्मा सज्जन निवास 
करते थे | इनके अनुरोधसे ही इन्होने चौबीसीपाठकी रचना की थी | इस 
प्रसिद्ध पाठका रचनाकार संवत्‌ १८५७ है | इसके अतिरिक्त इनके प्रन्थ 
भी उपलब्ध ईं--नेमिचन्द्रिका, सप्तव्यसन' चरित्र, सप्तर्षि पूजा एवं 
शिखरसम्मेदाचलमाहात्म्म । भिखरसम्मेदाचल्माहात्ममका रचनाकाल 
संबत्‌ १८८९ है| 

